
Da Professor P. Hansen i « Dansk biografisk 
Lexicon» skrev sin Artikel om Clara Andersen, af- 
sløredes først herved officielt en Anonymitet, som hidtil 
strengt var bleven bevaret. , . AUe^ kjenjdte-'^RGsia og 
Rosita», men de Færreste^ Igeild te/ forfatterinden.' - 

Clara Elisabeth Ander«gLen:;*^r. fødi/r^Kjciben- 
havn den 13. Mai 1826. FVderett.^råF- k|^.] Capel- 
musikus Bernhard A., Moderen dén*f sln/Tid.béKjendte 
Skuespillerinde Birgithe Elisat>eth'*L" OlseftJ "Rahbeks 
Protegé, der ideligt nævnes i hans « Erindringer » og 
i de mange Memoirer, som omhandle Bakkehuset. 
Datteren havde altsaa baade paa fædrene og mødrene 
Side Theaterblod i Aarerne, og allerede i en Alder af 
21 Aar skrev hun under et Sommerophold paa Frede- 
riksberg i 1848 Skuespillet « En Evadatter », som hun 
I i al Hemmelighed og anonymt sendte til Henrik Hertz, 
fra hvem hun fik det tilbage «med nogen Ros og 
nogen Kritik ». Om hun efter dette indsendte Stykket 
til det kgl. Theater, vides ikke, men den berømmelige 
Hof-Theater Saison i 1855 fristede hende til at for- 
søge sin Lykke, hun indsendte sit Arbeide, fik det 
antaget og kom herved i Berøring med Høedt, som 

bestandig senere var hende en trofast Veileder og 
Støtte. 

Den 23. November 1855 gik «En Evadatter» 
første Gang over Hof-Theatrets Scene, efter Alles en- 
stemmige Dom glimrende spillet af Høedt, Michael 
Wiehe og P>u Rosenkilde. Pressens Udtalelser vare 
i det Hele ret velvillige. « Fædrelandet* (Nr. 276) 
skrev saaledes: 

« Dette Stykke udmærker sig ved en livlig Dialog, 
og det passer saa godt for Hoftheatrets Kræfter, at 
det næsten synes at være skrevet for denne Skue- 
plads. At det vandt Bifald, er saaledes fuldkommen 
i\Ji^: Opd^nr, 4hi det. skaffer ved sin fortræffelige 
CiSdiehe Å bViageli^i[^Qderholdning; men selvom 
det er*^t ertunsRoi^fatter, hvilket vi meget betvivle, 
saa ef- tie*« Wtet '.egentlig lovende Arbeide, thi dets 
poeViSBé: Virff •flj^isaart ringe. » 
Mod 'd(e"hne*sKfcte* Udtalelse toges der til Gjenmæle 
i « Dagbladet* (Nr. 282), som endogsaa paastod, 

«at der i hvert Fald findes lige saa megen 
Poesi heri, som i nogen af Holbergs, Moliéres, 
Goldsmiths og Sheridans Comedier», 
og dette gav atter — ganske naturligt — « Fædre- 
landet* (Nr. 282) Anledning til at bemærke, at det 
«ikke havde kunnet forstaa Meningen af denne 
forunderlige Paastand. Indeholder «En Evadatter » 
lige saa megen Poesi som Holbergs og Moliéres 
bedste Skuespil, maa det jo eo ipso være et poetisk 
Mesterværk ligesom disse, thi det er jo netop deres 
poetiske Fylde, som gjør dem dertil. » 
Den unge Forfatterinde kunde, som man seer, i 

alt Fald ikke klage over, at hendes Debut blev forbi- 
gaaet med Taushed. 

Samme Aar udgav hun under Pseudonymet «Poul 
Winther » et Bind «N o veller ». Ingen af dem er 
betydeligj men den største af dem, «En diplomatisk 
Soirée«, er dog ikke uden en vis Eiendommelighed ; 
Forf. viser et ikke almindeligt Kjendskab til fremmed, 
navnlig fransk, Literatur, og det er ret characteristisk, 
at hun allerede her opererer med spanske Figurer, 
ligesom hun ogsaa røber den Forkjærlighed for en 
vis <^grandezza»j som kommer frem i flere af hendes 
senere Arbeider. 

Den 1 8. October 1858 opførtes hendes 5 Akts 
Skuespil «En Velgjørers Testament» første Gang 
paa det kgl. Theater. Stykket blev fortræffelig spillet 
— navnlig Michael Wiehe skal have præsteret noget 
aldeles Mesterligt — og modtoges med megen Vel- 
villie af Publikum (det oplevede 1 5 Forestillinger), 
men Kritiken var ikke opmuntrende. « Fædrelandet« 
(Nr. 248) skrev: 

«Et Rygte fortæller — og det er saa alminde- 
ligt og saa aldeles uden Modsigelse udbredt, at der 
er megen Sandsynlighed for, at det fortæller Sandhed 
— at Hr. Etatsraad Heiberg, da han modtog dette 
Stykke til Censur, sendte Bud og udbad sig den 
franske Original. Man svarede ham, at Stykket var 
et originalt Arbeide, og Etatsraad Heiberg prote- 
sterede da mod en saadan « Fremtonings* Opførelse 
paa det danske Nationaltheater, hvorpaa Sagen gik 

« Dagbladet » (Nr. 57) undersøgte, efterat have 
udtalt sig meget anerkjendende om Stykkets Værd og 
Udførelse, Spørgsmaalet om, hvem den anonyme For- 
fatter vel kunde være, og, som det fremgaaer af 
følgende Udtalelse, gjættede Bladet rigtigt: 

«Til Slutning bør vi maaske forsøge en Be- 
svarelse af det pikante Spørgsmaal, hvem der er 
Lystspillets Forfatter. Vi kunne herom blot sige, 
at Rygtet, som nævner den samme Haand, hvorfra 
man har «En Evadatter* og «En Velgjørers Testa- 
mente, maaske kunde finde en Bekræftelse, baade i 
de nævnte Fortrin ved Stykket og i et Par ydre 
Ligheder. Opfattelsen af Rigdom som noget Lige- 
gyldigt eller endog Skadeligt gjenfinder man saaledes 
i «En Velgjørers Testament», og til det omhyggelige 
Studium af den engelske Nationalcharacteer i «En 
Evadatter » svarer her en leilighedsvis anbragt lille 
Exkurs i den spanske. » 
Clemens Petersen skrev i »Fædrelandet* (Nr. 40): 
« Stykket er et fint og livligt Arbeide, fuldt af 

Poesi og den Gaade, som Stykkets andre 

Personer ere ivrigt beskjæftigede med at gjætte, er 
stillet saa sindrigt, at den tillige er stillet for Til- 
skuerne. Man kommer til i høi Grad at interessere 
sig for dette Spørgsmaal, og man bestemmer sig 
snart for den Ene, snart for den Anden .... Der 
er en saa fin Spøg og Munterhed i hele Stykkets 
Tone og en saadan Sikkerhed og, man kunde sige, 
Ynde i Handlingens Bevægelser, at vi ikke i lange 
Tider have seet Mage dertil. Kun har det en 
underlig Feil: at det spilles i Kjøbenhavn og i 



VII 



Nutiden i Stedet for paa et fremmed Sted eller helst 
ubestemt baade i Tid og St^d*) .... Denne Under- 
lighed kunde imidlertid nok forklares, uden at man 
behøvede at søge Grunden i en Mangel paa Smag 
hos Stykkets Forf., men Forklaringen er lidt for- 
nærmende. Da der imidlertid ikke befinder sig noget 
Navn under Stykket, hvilket naturligvis vilde have 
forhindret, at nogen Mistanke ytrede sig, førend der 
var Vished, og da vi altsaa kun udsætte os for at 
fornærme Theaterplacaten ved vor Forklaring, tage 
vi ikke i Betænkning at komme frem med den. 
Forklaringen er den: at Stykket ikke er originalt, 
men noget bearbeidet og forresten oversat. Hele 
dets Tone og Form ligger saa fjernt fra Alt, hvad 
den danske Literatur har frembragt (nærmest ligner 
det enkelte Stykker af Hertz, f. Ex. «Den Yngste*) 
og saa nær ved visse Retninger af den italienske 
og spanske Comedie, at man langt lettere kan tænke 
sig det som en Bearbeidelse herfra end blot som en 
Paavirkning. Det kunde være skrevet af Goldoni. 
Men hvem kjender alle Goldoni's to hundrede 
Stykker .... Dog — det var jo glædeligt, om 
vi toge feil: I Stedet for et Bedrag, der ikke vilde 
være enestaaende i vor Literatur, havde man da et 
Arbeide, der ikke blot i sig selv er fortjenstfuldt, 
men som ogsaa lover noget Betydeligt. » 
Til denne officielt fremsatte Tvivl om Stykkets 
Originalitet kunde Forf. selvfølgelig ikke tie, og i 

*) I den første Skikkelse, i hvilken Stykket findes blandt 
Forf.* literaire Efterladenskaber, er Scenen henlagt til 
Marseille. 

« Fædrelandet >> (Nr. 47) fremkom som Svar følgende 
aabne Brev: 

«S. T. Hr. Clemens Petersen. 
Efter den overordentlige Velvillie, hvormed De 
har anmeldt mit lille Arbeide, er det mig en For- 
nøielse at kunne meddele Dem, at det hverken er 
oversat eller bearbeidet efter nogen fremmed Comedie. 
Og maaske vil man — om ikke De, saa dpg Publi- 
cum — tro denne Forsikring, naar jeg tilføier, at 
Motivet til mit Lystspil — nemlig at to unge Piger, 
som komme tilreisende, skjule deres Navne for nogle 
egennyttige Slægtninge — er taget af en jødisk 
Novellette, med hvilken mit Stykke iøvrigt ikke har 
den mindste Lighed, hverken i Scenegang eller 
Dialog. At en anden dramatisk Forfatter skulde 
have seet og benyttet det samme Motiv, er neppe 
rimeligt. At jeg ikke har kjendt et saadant Skue- 
spil, er vist, og indtil De viser mig denne Comedie, 
hvad De efter min Formening skylder baade Publi- 
cum og mig, modtager jeg med Taknemmelighed 
den Ros, De har ødslet paa mig, og beder Dem 
undskylde, at jeg vedblivende undertegner mig 

Forfatteren af 
«Rosa og Rosita».» 

Succes'en blev varig. «Rosa og Rosita» oplevede 
et aldeles ualmindelig stort Antal Opførelser, det gik 
over alle Provinsscener, og det er med forandret 
Rollebesætning gjenoptaget paa det kgl. Theater. Ved 
Gjenoptagelsen i 1869 skrev Gg. o: Georg Brandes i 
«Illustreret Tidende» (Nr. 532): 

«Ikke mange nye Lystspil har gjort et saa frisk 
^g muntert Indtryk som «Rosa og Rosita» ved dets 
første Fremtræden. Det klang som en fin og vel- 
vedligeholdt Spøg fra Kvindelæber. Understøttet af 
en mønsterværdig Udførelse, saavel for hver enkelt 
Rolles som for Sammenspillets Vedkommende, gjorde 
det paa engang en romantisk Virkning — to unge 
Spanierinder i Kjøbenhavn, det er jo allerede Roman- 
tik — og en gjækkende Virkning, da man ikke 
engang ved Stykkets Slutning vidste, hvilken der 
var hvilken. Det gjorde endelig en poetisk Virk- 
ning, da den Seir, som beredtes Ungdom og Poesi 
over Sneverhjertethed og Pengedyrkelse, var vunden 
med saa megen Kjækhed og saa fast en Beslutning 
om at modsætte sig enhver Kapitulation til Spids- 
borgerligheden, at man fornam et i Virkeligheden 
poetisk Sind bag Stykket Denne Lystspil- 
ramme er ualmindelig nydelig, og da nu desuden 
Dialogen er let, vittig og dannet, kan det kun be- 
klages, at Forf. af Beskedenhed eller Stolthed har 
bevaret sin Navnløshed, og endnu ikke har ladet 
noget af sine dramatiske Arbeider trykke . . . .» 
Ogsaa til fremmede Lande fandt «Rosa og Rosila» 
Vei. Paa Svensk foreligger det i Bearbeidelse af F. 
Hedberg («Rosa och Rosita. Fri bearbetning från 
Danskan af F. Hedberg. » Stockholm 1864) og paa 
Tysk af Burgtheatrets Regisseur og Skuespiller, Dr. 
August Forster («Rosa und Rosita ». Nach dem 
dånischen Original von C. A. Deutsch vom Dr. August 
Forster. Wien 1871). Det er med stort Held spiller 
i Wien (Burgtheatret), Breslau, Berlin o. fl. St., og 



en Kritiker i sidstnævnte By beklagede kun, «at det 
ikke var skrevet af en tysk Pen, men importeret »fra 
det danske Belt.» 

Ogsaa i Frankrig har der været Tale om at spille 
Stykket. Den berømte Skuespiller og Forfatter Regnier 
ønskede at se «Rosa og Rosita» gaa over Théatre 
Fran^ais' Scene, men Planen maatte opgives, da Forf. 
nødig viJde lade sit Stykke underkaste en foreslaaet 
Bearbeidelse af Théodore de BanviUe. 

Den 28. December 1862 opførtes første Gang «En 
Thea ter historie under Lud vig den Fjortende*, 
som kun oplevede fire Forestillinger. « Dagbladet » 
fremhævede med god Grund det Brud paa den historiske 
Virkelighed, som Forf. havde begaaet ved at fremstille 
Moliére's mildest talt letsindige Hustru som et Mønster 
paa en trofast, øm Ægtefælle, der kun har Tanker for 
sin geniale Mand og ikke vil taale Andres Tilnærmelser, 
og det Defensionsindlæg, som Forf. fremkom med i 
«Dagbladet» (3. Januar 1863), har neppe kunnet for- 
andre Nogens Opfattelse. 

«En nyttig Onkel», Lystspil i i Akt paa rimede 
Vers, som opførtes første Gang den 16. December 
1866, gjorde derimod megen Lykke baade strax og 
senere, og har ialt oplevet 27 Opførelser. «Fædre- 
landet» (Nr. 298) skrev herom: 

« Denne lette, men livlige, originale og under- 
holdende Forestilling, der i Løbet af en halv Times 
Tid gaaer for sig i en Kreds af dannede, glade og 
lykkelige Mennesker, er ret egnet til at foredrages 

i smukke, rimede Vers og kan, naar. Stoffet gjennem- 
trænges af en mild men ievende lyrisk Stemning, 
og naar det til alle Sider udvikles til fiildendt 
Harmoni i sin Form, give en nydelig og høist elsk- 
værdig Bagatel. Det er Stykket ogsaa: en Ube- 
tydelighed, men fuldendt, fint, opvakt og behageligt. 
Scenegangen er saa simpel og falder saa naturligt, 
at man næsten ikke mærker, at den ene Person 
kommer, og den anden gaaer; Replikføringen er saa 
sikker, afrundet og sand indenfor den engang an- 
slaaede Grundtone, at Stemningens Stigninger eller 
dens Overgange fra det Sværmeriske til det Pudsige 
kun mærkes som en jevn men livlig Bevægelighed, 
og den enkelte Replik er ofte pointeret skjemtefuldt 
og vittigt i Verset uden nogensinde at blive spids, 
burlesk eller p. a. M. skrattende. Man lader sig 
derfor gjerne føre med af Stykket, og man vilde 
upaatvivlelig have fulgt det med levende Behag, 

naar Udførelsen havde været noget bedre 

Den Eneste, der gjorde ret vel Fyldest, var Hr. 
Hultmann. » 
Anmelderens Klage over Udførelsen godkjendtes 
ikke af Publicum, og H. P. Holst afgav som Scene- 
Instructeur den Erklæring, at de Spillende ikke i lang 
Tid havde indstuderet noget Stykke med saa stor 
Omhu og saa varm Interesse, som Tilfældet havde 
været med «En nyttig Onkel ». 

«Grøns Fødselsdag* opførtes første Gang den 
20. Marts 1870. Phister var glimrende som Grøn 
— hans brandgule Handsker vakte ligefrem Jubel — 

og Vilhelm Wiehe havde som Photographen Frank en 
Rolle, der var som skreven for ham. 23 Opførelser 
naaede Stykket med forskjellig Rollebesætning paa det 
kgl. Theater, og som bekjendt har det senere gjort en 
næsten phænomenal Lykke paa Dagmartheatret. * 

«De lykkeligste Børn», som opførtes første 
Gang den 13. Mai 1871, naaede vel ikke saa mange 
Opførelser men modtoges med fortjent Paaskjønnelse 
af Publicum. Heri glimrede navnlig Rosenkilde som 
den gamle Tjener Søren, der tyranniserer hele Huset 
med sin lamme Arm. 

« Sandt og Usandt » opførtes første Gang den 
7. Marts 1873 og naaede under stærkt Bifald 19 
Forestillinger. Udførelsen var helt igjennem mønster- 
værdig, og Rosenkilde som Etatsraaden og Fru Sødring 
som Pensionatsfruen, ville huskes af alle Theatergjængere. 

Endnu en Gang fik den flittige Forfatterinde et 
Stykke frem paa det kgl. Theater, nemlig «Irons 
Jagt», der første Gang gik over Scenen den 12. 
Marts 1876 men kun oplevede 2 Forestillinger. Hun 
havde her vovet sig ind paa et hende helt fremmed 
Felt, det middelalderlig-romantiske, og her svigtede 
Evnerne hende. 

Hvad Clara Andersen iøvrigt har skrevet, ind- 
skrænker sig til nogle i forskjellige Ugeblade spredte 
Smaanoveller og den større Fortælling « Kast an i e- 
baandet», som hun i 1861 udgav under sit gamle 
Pseudonym «Poul Winther ». 

Blandt hendes literaire Efterladenskaber fandtes den 
her i Samlingen trykte første Akt af «Yadacé», 
Lystspil i to Akter. Det er en egenhændig, sirlig 
Renskrift, der nærmest skulde synes at tyde paa, at 
Arbeidet var fuldendt; da det imidlertid ikke har været 
muligt at opspore nogen anden Akt eller at faae Op- 
lysninger om, at en saadan har existeret, maa man vel 
gaa ud fra, at Forf. af en eller anden Grund er standset 
midt i Arbeidet. 

— Clara Andersen døde ugift den 28. August 
1895. Ligesom hendes Forfatterskab var kjendt af 
forholdsvis Faa, saaledes var hendes personlige Omgang 
ogsaa temmelig indskrænket; ældre Theatergjængere 
ville dog vistnok mindes hendes lidet fremtrædende 
men meget soignerede Skikkelse fra det kgl. Theaters 
første Parket. I de sidste Aar, hun levede, var hun 
stærkt aandeligt svækket, og kun naar Talen ledtes 
ind paa Fortiden og da navnlig paa Theaterforhold i 
svundne Dage, kunde hun endnu vise Glimt af Interesse. 

Sin ikke ubetydelige Formue har hun efterladt til 
forskjellige velgjørende Stiftelser. 

Sophus Bauditz. 



ROSA OG ROSITA 



LYSTSPIL I TO AKTER 



PERSONERNE 



Holm, Grosserer. 

Fru Holm. 

Emil, deres Søn. 

Ludvig, hans Fætter. 

Rosa. 

Rosita. 

Jens, Karl hos Grossereren. 

Handlingen foregaaer i første Akt i Grossererens Hus i 
Kjøbenhavn; anden Akt paa Strandveien. 



FØRSTE AKT 

(Sal hos Grosserer Holm.) 



FØRSTE SCENE 
Emil. Ludvig. 

(Eæil binder sit Halstørklæde for Speilet ; Ludvig sidder med en Bog, hvori han 

noterer Tal, medens han regner halvhøit.) 

Emil. Hvad her er for en Støi og Renden frem 
og tilbage idag! Jeg kan ikke samle mine Tanker 
saa meget, at jeg kan binde mit Halstørklæde ordentlig. 
Se engang, Ludvig, hvor det sidder! — Saa! Hvad 
skal nu det ligne.? At tage Extraarbeide for paa en 
Dag, da vi maaske kan vente to smukke Kusiner! 

Ludvig. Forstyr mig ikke, Emil! Du veed, 

hvor travlt der er paa Kontoret i denne Tid. (Han ved- 
bliver at regne.) 

Emil. Ja, Du troer det ikke, men jeg forsikrer 
Dig, Du gjør mig Fortræd med al Din Flid. Saa 
længe Fader seer Dig med din evige Hængen over 
Bøgerne, saa stiller han urimelige Fordringer til mig 
ogsaa. Han vil have mig til at kappes med Dig, men 
det skal jeg ikke have noget af. Jeg troer bestemt, 
at Du er født med en Pennepose i Haanden. 

Ludvig. Det er nok muligt, Emil. . Med en 
Pengepose i Haanden er jeg ikke født, det er vist. 

Emil. Ja, pral Du kun med din Fattigdom; 
Du skal se, Du døer dog som en rigere Mand end jeg. 

ANDEN SCENE. 
De Forrige. Holm. Fru Holm. Jens. 

(Holm bærer en Kasse Cigarer, Fruen en Blomstervase ; efter dem følger Jens og 
en anden Karl med et Toilettespeil, Statuetter osv.) 

Emil. Herregud, Fader, er Du selv med at 
flytte ! 

Holm. Det er bare denne Kasse Cigarer; den 
skal op i Isabellas Værelse. 

Emil. Ryger hun da.? 

Holm. Hun er jo spansk, og der er de Spanier- 
inder, som aldrig har Cigaren af Munden. 

Fru Holm. Det var ellers rart for mit hvide 
Betræk, hvis Isabella ikke var af den Slags. 

Jens (til Emil). Nu gaaer jeg op med, hvad jeg har 
har. Mon jeg ikke skal skille Grossereren ved sine 
Cigarer ? 

Emil (smilende). Nei, lad det være, Jens! Fader 
veed vist, hvor mange Kassen holder. 

Jens. Aa, Hr. Emil, De er rigtig en gruelig 
En til at forstaa, hvad man mener. (Gaaer med den 

anden Karl.) 



5 



Fru Holm. Ja, nu seer der virkelig rigtig ele- 
gant ud deroppe. Om Isabella saa er forvænt som 
en Prindsesse, maa hun være fornøiet med sine Væ- 
relser. For Blomsternes Skyld maatte hun helst 
komme idag, men til imorgen kan Buketten da nok 
staa sig. Se, Emil, er den ikke smuk.? 

Emil (snapper et Par Blomster og fæster dem i Knaphullet). Jo 

alt for smuk til at staa og vente paa min spanske 
Kusines Naade. 

Fru Holm (retter paa Buketten). Hør Emil, Du er 

virkelig alt for vild. Du gjør jo ikke Andet end 
Fortræd. 

Holm. Ja, er det ikke det, jeg siger.? Nei, se 
engang Ludvig! Det er en ganske anderledes Fyr. 
Hvilken Jernflid! Det kan virkelig ordentlig varme 
mig op indeni at se et ungt Menneske sidde og regne 
og regne. 

Ludvig (lokker sin Bog og gaaer frem). Ros ikke min Flid, 

Onkel ! Nu er den forbi. 

Fru Holm. Emil har dog, ved Gud, ogsaa sine 
gode Sider. 

Holm. Det har han. Men var de to Drenge 
mig fremmede og kom og søgte Plads paa mit 
Kontor, saa vilde jeg sige: «Maa jeg bede om 
Ludvig». Ham vild^ jeg ansætte strax, og det med 
en anstændig Gage. 

Emil. Og mig, Papa! Hvad vilde Du da gjøre 
ved mig? 

Holm. Dig, din Gavtyv? Til Dig vilde jeg sige: 
«Min Herre! De har ypperlige, paa fædrene Side 
nedarvede Anlæg for Handelen, det tilstaaer jeg, men 
De er utilgivelig doven. Gaa hjem, bliv en Mand 
som Deres Hr. Fader, og kom saa igjen, saa vil jeg 
tage imod Dem med aabne Arme.» 

Emil. Der kan Du høre, Moder, hvor lidt jeg 
er paaskjønnet. 

Fru Holm. Ja, din Fader har i Grunden Ret; 
Du maa være mere arbeidsom, Emil. Kom nu og 
bær den Blomstervase for mig. 

Emil. Ja. Maa den ikke nok komme op i 
Marias Værelse? 

Fru Holm. Hvor vil Du hen? Paa Kvisten? 
De dyre Blomster! 

Ludvig. Paa Kvisten, Onkel! Skal Maria bo 
paa Kvisten, det stakkels Barn? 

Fru Holm. Ja, hun har stor Nød. Naar man 
er sytten Aar, min Dreng, saa kan man saamænd 
sove, hvor det skal være. 

Emil. Er Isabella da firs, siden hun skal have 
hele første Sal for sig? 



Fru Holm. Sniksnak! (th sin Mand.) Aa, fortæl 
Emil endnu engang, hvordan det egentlig forholder sig 
med de to unge Piger. Det lader til, at han slet 
ikke rigtig kan forstaa deres Stilling. 

Holm. Saa hør da godt efter, Du med, Ludvig! 
Du hører jo ogsaa til min nære Familie. — For en 
Snes Aar siden kom der to spanske Kjøbmænd, Brødrene 
Diaz, hertil. Det var ingen Forretningsreise, nei, de 
kom to Mand stærk, bare for at sætte et Kors over 
en Fader, som havde ligget meget rolig paa Odense 
Kirkegaard siden 1808. Den Tur kaldte jeg en 
Barnestreg, men mine to Søstre fandt den rørende, 
og inden jeg vidste et Ord af det, var Pigebørnene 
forlovede med de sortøiede Spaniere. Der var for- 
resten ikke stort at se paa dem, det var et Par 
smaa, tørre Vindspillere ; jeg var en ganske anderledes 
anseelig Person, og jeg kunde magelig være gaaet paa 
Børsen med en af mine Herrer Svogere i hver 
Frakkelomme og holdt mig lige strunk for det. Ikke 
sandt, Sophie .f* 

Fru Holm. Jo, men saa var Du ogsaa saa stiv, 
Thomas, at Du havde ondt ved at dandse; og den 
ene Diaz derimod — nei, hvor han førte, det glemmer 
jeg aldrig. 

Holm. Ja, det var da egentlig ikke det, jeg 
spurgte om. Hvor var det nu, jeg slap i min 
Historie.? Naa, Penge gik mine to Søstre just ikke 
ind til, men et Par Aar efter forandredes Tingene. 

Den yngste Diaz, Isabellas Fader, blev en hovedrig 
Mand, Broderen derimod døde ubemidlet. Min stak- 
kels Søster overlevede ham kun kort, og den lille 
Maria kom i Huset hos sin rige Onkel. For omtrent 
et halvt Aar siden er Isabellas Fader ogsaa død. 
Begge de unge Piger er nu fader- og moderløse. 
Se, deri ligne de hinanden; men hvad der adskiller 
dem er, at Isabella eier en halv Million og Maria 
ikke en Skilling, og se det er dog unægtelig en 
kapital Forskjel. 

Fru Holm. Og nu, lille Emil, kan Du nu be- 
gribe, hvad jeg tænker paa.'* Fader er Isabellas For- 
mynder, Pigebarnet skal bo her i Huset, og det er 
din egen Skyld, om ikke Du, som er et af de kjøn- 
neste unge Mennesker i Kjøbenhavn — 

Emil (leende). Ja, det har Du Ret i. Moder! Men 
tænk hvor ærgerligt, naar min Fætter og jeg gaaer 
sammen, saa siger de unge Damer akkurat det Samme 
med Øinene, som Papa før sagde med Munden : « Maa 
jeg bede om Ludvig !» 

Fru Holm. Ludvig! Jo vist! 

Ludvig. Bryd Dem ikke om Emil, Tante! De 
veed jo, han er altid fuld af Narrestreger. 

Fru Holm. Da er Isabellas Ankomst, ved Gud, 
ikke Noget at spøge med. Vel, Holm.? Vi maa huske 
paa^ at hun er rig og eneste Barn, og naturligvis vant 
til at gjøre, hvad hun vil. Og derfor maa vi være 



elskværdige mod hende Allesammen, men Du især, 
Emil. 

Emil. Og Maria.'^ Hvordan skal jeg da være 
imod hende .r^ 

Fru Holm. Maria sørger jeg for. Hun skal 
arbeide, røre sig i Huset, og vil hun passe sine Ting, 
saa kan hun have det overmaade godt her, i sin Fa- 
milies Skjød. — Saa, kom nu! Nei, giv mig heller 
Vasen, Emil! Du seer ud, som om Du havde isinde 
at forvilde Dig med den op paa Kvisten. (Hr. og Fru 

Holm gaa.) 



TREDIE SCENE 

Ludvig. Emil. 
(De staa nogle Øjeblikke som henfaldne i dybe Tanker.) 

Emil (farer pludselig op). Ludvig! Hvad siger Du til 
alt dette her.? 

Ludvig. Stakkels Maria! Hun kommer fra sit 
lyse, solrige Hjem og skal spærres inde paa et mørkt 
Kvistkammer. 

Emil. Hun, som er vant til Sydens velsignede, 
ledige Liv, hun skal arbeide for sit Brød. Det er 
oprørende. Ja, ja, Ludvig, hun skal ikke staa ene 
her. Vi To, vi vil tage os af hende. 

Ludvig. Det vil vi! Jeg føler allerede, at jeg 
elsker hende. 

Emil. Og jeg da! Jeg føler, at jeg vil ægte 
hende. — Ja, det vil da sige, jeg vil vente, til jeg 
har seet hende. Nu for det Første vil vi begynde 
med at pynte hendes Værelse op i al Hemmelighed. 
Er det først overstaaet, saa har vi ingen Nød. Moder 
sætter aldrig sine Ben derop. — Jeg har da heller 
ikke seet Kammeret. Har Du.f* 

Ludvig. Jo. Jeg har stødt Hovedet mod Loftet 
deroppe. 

Emil. Ja, Taget kan vi ikke løfte, men Maria 
er da vel neppe saa lang som Du, vil jeg haabe.> 
Spanierinderne pleier jo at være smaa. Hvad mer er 
der iveien.f^ 

Ludvig. Der er Tagskraaning i Kammeret. 

Emil. Den dækker jeg til med nogle Laurbær- 
og Orangetræer herhenne fra Gartneren. Bladene ere 
sagtens tyndere, end hun er vant til dem hjemmefra^ 
men Herregud, hun maa tage til Takke med, hvad 
Huset formaaer. 

Ludvig. Jeg skaffer hende en spansk Guitar. 
Musikhandleren paa Hjørnet har en, som er ægte. 

Emil (tøvende). Cigarer er vel ikke — . 

Ludvig. Fy! 

Emil. Ja, det har du Ret i! — Men nu falder 
det mig ind — i mit Værelse har jeg Noget, som er 

bedre. Bi et Øieblik ! (Her ind ad en Sidedør og kommer strax 

tilbage med et lille Maleri.) Se her, hvad synes Du 001 dette ? 
Kom hid, Ludvig! Kan Du se, hvad det er? 

Ludvig (betragter det). Det? — Ja, det er grimt! 

Emil. Aa, Snak, det er et Landskab, Du! 
Fuldt af Sand og Sol som et rigtigt spansk Landskab 
skal være. Gaa nu ind og se, om Du ikke ogsaa 
kan finde Noget i min Stue. Jeg giver Dig frie 
Hænder til at plyndre Alt, hvad Du vil. (Ludvig gaaer, 
Emil seer paa Maleriet.) Der gaaer en nydelig lille Dame med 
Mantille paa Hovedet og Vifte i Haanden. Naar jeg 
holder det saadan, seer det ud, som om hun smilte 
hen til mig! Ja, de Spanierinder! (Sukker.) Aa, hvor 
jeg længes efter min Kusine Maria! 

(Ludvig kommer bærende et Gulvtæppe.) 

Emil (leende). Hvad Fanden er det, Du kommer 
slæbende med! 

Ludvig. Jeg huskede paa, at Gulvet oppe paa 
Kvistkammeret er forslidt og fuldt af Revner. Derfor 
tog jeg dette Tæppe. Du kan vel nok undvære det? 

Emil. Om jeg kan! Det var just en prægtig 
Idee, min fornuftige Ven! Lad nu kun Isabella bo 
paa første Sal i al sin Herlighed. Marias Kammer 
bliver ikke stort, men det bliver komfortabelt; og det 
kan hun takke os for. Kom Du, nu begynder Flyt- 
ningen. Men forsigtig, naar vi gaaer forbi første Sal. 

Anede Fader og Moder Noget, saa kom det maaske 
tilsidst til at gaa ud over vort Pleiebarn. (De har ruiiet 

Gulvtæppet sammen. Emil bærer Maleriet, og Ludvig tager Tæppet paa Skul- 
deren.) Rigtig! Gevær paa SkuldVen! Omkring! Nu 

skal vi op og møblere Kvisten! (idet de ile henimod ud- 
gangsdøren, aabnes den, og Hr. og Fru Holm træde ind.) 



FJERDE SCENE 
Emil. Ludvig. Holm. Fru Holm. 

Fru Holm. Hvad er ået? Hvor skal I henP 
Og hvad har I der.? 

Emil (skjuler Maleriet paa Ryggen , Ludvig lader Tæppet glide ned 

bagved sig). Det, Mama.^^ Det er Noget, Du ikke maa se. 

Fru Holm. Emil! Har jeg fortjent af Dig, at 
Du har Hemmeligheder for mig i mit eget Hus-f* 

Emil (tager Maleriet frem). Herregud, Modér, det er 
ikke Andet end det lille Landskabsmaleri, som hang 
inde i mit Værelse. 

Holm. Og hvorfor har Du taget det ned, om 
jeg maa spørge .^^ Emil, min Søn! Du vil dog vel 
aldrig feie det ud.*^ 

Emil. Aa, Fader, hvor kan Du tro det.f* Stykket 
er spansk, og jeg fandt det kjønt og passende at 
hænge det op i min Kusines Værelse. 

Fru Holm. Er det virkelig sandt.? 

Emil. Paa Ære, Mama! Det er sandt, hvert 
evige Ord. Jeg vilde helst have skjult det for Eder, 
det er ogsaa sandt, men da I gaaer mig saa haardt 
paa Klingen, saa — . 

Fru Holm. Godt! Det skal ske, som Du ønsker. 
(Ringer.) Og din Kusine skal nok faae at vide, at det 
er Dig, hun skylder denne fine Opmærksomhed. 

FEMTE SCENE 
De Forrige. Jens. 

Fru Holm. Dette Maleri skal strax op i Frøken 
Isabellas Kabinet. 

Holm. Troer Du, at det var til Isabella ? Saadan 
forstod jeg det ikke. 

Fru Holm. Men saadan forstod jeg det. 

Emil. Saa, nu er jeg kapret! Løb Du, Ludvig, 
og frels Tæppet idetmindste. 

Fru Holm On Ludvig, som vil liste sig bon). Bi lidt, 

Ludvig, maa jeg tale et lille Ord med Dig. 

Lud^vig. Jeg kommer strax igjen. Tante! 

Holm. Nei stop. Du! Hvad er det. Du tager 
med Dig.'^ 

Ludvig. Det er Ingenting, Onkel. 

Holm (trækker i en Flig af Tæppet, saa det rulles op). Er det 

Ingenting? Det er jo et af mine Briisseler Tæpper. 
Men hvad er det for Optøier? Jeg troer saagu, de 
Drenge har isinde at flytte ud af Huset og sætte Bo 
paa egen Haand. 

Fru Holm. Sig det kun rentud, Ludvig! Det 
var din Mening, at Tæppet skulde gaa samme Vei 
som Maleriet.'^ 

Ludvig. Nei, Tante, det er aldeles ikke min 
Mening. Jeg tog Tæppet fordi — fordi — . 

Emil. Ja, fordi han saae en Møl flyve op af 
det. Ligner det nu ikke Ludvig! 

Holm. Jovist ligner det ham, det sjældne unge 
Menneske! Og nu var han bestemt paa Veien ud til 
Folkene for at faae Tæppet banket ud.? 

Ludvig. Ja, Onkel , netop. Det er bedst, at 
jeg bringer det ud ? (vii gaa). 

Fru Holm. Nei, lille Ludvig, det kan Karlen 
gjøre. Naa, Jens, flink! Tag Tæppet fra den unge 
Herre. Det skal bankes og børstes dygtig ud og 
siden indstrøes med Kamfer. Naar det er skeet, saa 
lad mig det vide, saa skal jeg selv forvare det paa 
Pulterkammeret. 

Holm (til Ludvig). Se saa, min Dreng, der fik du 
det fra Haanden. 

Emil (sagte). Ludvig, jeg kvæles af Ærgrelse! 

Ludvig (ligeledes). Stakkels Maria! Det seer kun 
daarligt ud med hendes Møbler. 

Jens. Og saa skulde jeg lade Grossereren vide, 
at der er kommen to Damer med Slør for, som vil 
tale med Dem. 

Holm. To Damer! Hvorfor sagde Du ikke det 
strax.? Er de tilfods.? 

Jens. Ja, Herre, for Øieblikket er de nok til- 
fods, for de staaer ude i Entreen. Men de kom i en 
Droschke. 

Fru Holm. Gud, Holm! Jeg tænker paa, om det 
var Niecerne. 

Holm. Bedste Sophie, naar min Niece, Arvingen 
Isabella kommer til mit Hus, saa kan Du stole paa, 
at det skeer paa en anden Maneer. 

Emil. Ja, men hvordan skulde hun da komme. 
Fader.? 

Holm. Hvordan.? Kan hun ikke selv have Ekvi- 
page med.? Kan hun ikke lade sig melde ved Tjener- 
skab.? Nei, Børn! Damer, der arrivere alene og i 
en lumpen Droschke! — Gudbevares, de kan være 
meget agtværdige, men de er neppe i Familie med 
mig. Jens ! Lad dem komme ind. (Jens gaaer.) 

SJETTE SCENE 
Holm. Fru Holm. Emil. Ludvig. Rosa. Rosita. 

(De unge Piger ere ensklædte i lette, sorte Reisekaaber og begge tilslørede.) 

Holm. Vær saa artig, træd nærmere, mine Damer. 
Geneer Dem endelig ikke. Kan jeg være Dem til 
Tjeneste i nogen Ting? 

Rosa. Er De Hr. Grosserer Holm.? 

Holm. Ja, mit smukke Barn. Har De noget 
godt Nyt til mig.? 

Rosita. Vi har et Brev. (Rækker ham det.) 

Holm (bryder Brevet). Fra mine Niecer, kan jeg se. 
(Afsides.) Altsaa formodenlig et Par smaa Kammer- 
jomfruer, som de sender forud. (Laeser.) «Kjære Onkel! 
«Idag ere Deres Søsterdøtre ankomne til Kjøbenhavn, 
«og de skulle snart have den Ære at hilse paa Dem. » 
— Det glæder mig overordentlig. Sig mig, hvordan 
har Donna Isabella det.? Hun er vel træt af Reisen? 

Fru Holm. Jeg haaber da, at hun har kunnet 
taale Søen.? 

Rosa (til Holm). Behag at læse videre. 

Holm (laeser). «De ere begge fuldkommen velbefin- 
«dende, baade Arvingen Donna Isabella og den fattige 
« Maria. Hidtil har Sennor Diaz' faderlige Kjærlighed 
« bevaret dem fra at mærke nogensomhelst Ulighed i 

«deres Livsstillling. » (Taler.) Ja, det var dumt af min 
salig Svoger, nu faaer jeg altsaa hele Uleiligheden 
deraf! (Læser.) — «og kun hans pludselige Død forhindrede 
«ham i at sørge for Maria, som han sikkert ellers 
« vilde have gjort. Inden de to unge Piger forlode 
« Spanien, fik Isabella Maria til med Ed at love» — 
(Taler.) Ja, det var nok stort, hvad hun kunde love, 
den lille Stakkel! (Læser.) — «at love, at hun, naar de 
« ankom til Danmark, skulde fortie sit Navn ligesom 
« Isabella vilde fortie sit.» (Taler.) Hvad behager.? (Læser.) 
«For ikke at blive forraadte, afskedigede de deres 
« spanske Tjenerskab. De ere begge atten Aar og se 
« Begge lige godt ud. Der er ingen Forskjel paa dem 
«nu, og der skal heller ingen Forskjel blive. » (Afbryder 
Læsningen.) Ja, saa, ikke det.f^ (Læser.; «Først naar de 
« blive myndige eller gifte — deres Ægteskab skal 
« finde Sted paa een Dag — først da skal det aaben- 
« bares, hvem der er Isabella og hvem Maria. Indtil 
«den Tid hedde vi Begge deres lydige Niecer, Rosa 
«og Rosita Diaz.» — Mine lydige Niecer! Jo, Tak! 
Det er en deilig Lydighed. 

Fru Holm. Har jeg kjendt Mage til Indfald! 
Hvilke uartige, egensindige Piger! Lad dem kun blive, 
hvor de er! Jeg vil ikke se dem for mine Øine. 

Holm. Jo, det kommer vi dog til, lille Kone. 
Lidt Fjanteri er der jo altid ved . unge Damer, og 
disse To har dryppet saadan en Portion af i Brevet, 
saa Du kan tro, de har ikke meget tilovers, naar 
man først faaer dem itale. — Giv mig min Hat, Emil, 

og min Stok. Jeg vil møde dem med Fasthed. (Tii de 
nge Piger.) HvoF CF mine Niécer steget af.? Før mig 
strax til dem. Er de i H6tel Royal .f^ Men saa svar, 
hvor, er de.? 

Rosa og Rosita (slaa Kaabe og Slør tilside og staa Haand i 
Haand). Her. 

Holm. Hvad behager.? Er De — 

Rosa (neier). Ja, jeg hedder Rosa. 

Rosita. Og jeg Rosita. 

Emil. Ludvig! 

Ludvig. Tys! Jeg seer dem nok. 

Rosa. I dette Øieblik er vi Begge lige fattige 
og forladte. 

Rosita. Vi har Begge mistet vore Forældre. Vi 
trænge Begge lige meget til Kjærlighed. 

Rosa. Aa, stød os ikke bort, Onkel! Elsk os 
for Deres Søsters Skyld. 

Holm. Kom her. Børn! Troer I da, jeg er et 
rent Monstrum.? (Omfavner dem.) Velkommen til Danmark! 
I bliver snart hjemme her, I taler jo allerede Dansk, 
saa det er en Lyst. 

Rosita. De glemmer nok. Onkel, at det er vort 
Modersmaal.? 

Holm. Men se dog paa dem, Sophie! Det er 
jo et Par nydelige Smaapiger, begge To. 

Fru Holm. Ja, Thomas! Dig kjender jeg. Naar 
Du bare seer et glat Ansigt, saa er Du leveret. Men 
med mig er det en anden Sag. Jeg holder nok af 
at omfavne Folk, men jeg vil helst vide, hvem jeg 
omfavner. 

Holm. Vær nu rimelige. Børn, og sig os, hvem 
1 er. Bare den ene af Jer, mere vil jeg ikke for- 
lange. (Til Rosa.) Du, Du er den Høieste, Du er be- 
stemt ogsaa den P'ornuftigste. Sig Du mig rigtig 
Besked. Hører Du, min Pige.'* 

Rosa. Vi har gjort Ed paa at tie. Onkel. 

Holm (til Rosita). Du leer. Du lille Skjelm ! Kom 

og hvisk mig det. (Rækker øret til.) 

Rosita (hvisker høit). Jeg tør virkelig ikke. Onkel. 

Holm. Vi vil ingen Forskjel gjøre; tvertimod, 
jeg vil holde mere af Maria. Maria skal være min 
Øiesten, Maria skal bo i mit Hjerte, men Isabella maa 
sandelig op paa første Sal. 

Fru Holm. Jeg havde tænkt, at medens Isabella 
indtog den Plads i Huset, som hendes Formue be- 
rettiger hende til, skulde jeg finde en Datter i Maria, 
en beskeden, flittig Pige, som tillige vilde hjælpe mig 
med alt indvendigt Arbeide. Men nu seer jeg nok, at 
jeg har taget feil. 

2* 

Rosa (hænger sig opad hende). Aa, tro ikke det, Tante. 
Vi vil Begge hjælpe Dem, Begge være Deres flittige 
Døtre, og vi vil være saa glade derved. 

Rosita (ligeledes). Ja, det veed Gud vi vil, søde 
Tante ! Jeg skal være saa flittig — som jeg kan. 

Fru Holm (skyder dem sagtelig bort). Lad mig være, I 
stridige Piger! Jeg vil tale alene med min Mand. Der 
staaer Eders Fættere; nu kan I gjøre Bekjendtskab 
med dem saa længe. 

Holm (til sin Kone). Lad dem kun tie, de smaa 
Narre, 'naar det kan more dem. De kjender ikke 
deres Onkel rigtig. Skal jeg vise Dig Isabella.'^ Jeg 
troer, jeg kan. (Strækker Pegefingeren ud.) Det er hende 
med — nei, jeg vil ikke. Det var ogsaa alt for tidlig 
at fordærve dem deres Spøg. (Hr. og Fru Holm gaa). 

SYVENDE SCENE 
Emil. Ludvig. Rosa. Rosita. 

Emil. Smukke Kusiner — 

Rosa. Vil De virkelig kjendes ved os.'^ 

Rosita. Ja, vil De ikke, saa maa De saamænd 
gjerne lade være. 

Emil. Om vi vil! Vi tav kun, fordi vi var 
stumme af Beundring. Velkommen hertil! Vi har 
kjedet os, aa, saa forfærdeligt! Vi har sukket vore 
bedste Aar hen paa det mørke Kontor. Engang var 

Ludvig og jeg et Par smukke, unge Mennesker; men 
vi har tabt os ved mugne Protokoller og svimlende 
Regnestykker. Jeg tabte mig mest, for jeg var den 
Fineste. Seer vi ikke ud som Oldinge, min Fætter 
og jeg.? Og vi tæller, paa Ære, ikke mere end fyrre- 
tyve Aar. 

Rosita (smilende). Fyrretyve Aar! Er det virkelig 
sandt ? 

Emil. Ja, sammen naturligvis. Himmel! Seer jeg 
ud til at være fyrretyve Aar ganske paa egen Haand. 
Det var dog mer, end jeg selv havde troet. Men det 
er nu forbi. Skjønne Rosa og Rosita! I bringer 
Ungdom og Deilighed med Eder. Ved at se paa Eder, 
forynges vi! Jeg har Lyst til at være meget ung, og 
jeg vil se meget paa Eder. 

Rosita. Naa, Rosa, der kan vi sige, at vi har 
faaet en lystig Fætter. 

Rosa. Hørte De ikke. Deres Moder talte næsten, 
som om hun vilde lukke sit Hus for os. 

Emil. Umuligt! Hvem kan vel lukke sit Hus 
for Eder.? I trænger ind som Sol, som frisk Luft, 
som Fuglesang. Og hvad mig angaaer, jeg aabner 
mine Vinduer og mine Døre, mit Hus og mine Arme 
for Eder! Træd ind, træd ind, mine unge, yndige 

Kusiner ! (Han gaaer imod dem med aabne Arme ; de unge Piger vige 
smilende tilbage.) 

Rosita. Ja, Tak, Fætter, vi vil dog nok helst 
blive paa Tærskelen. 



i 

Rosa. De finder det altsaa rigtigt, at vi to stakkels 
unge Piger, som altid har holdt sammen, var bange 
for at skilles ad nuP 

Ludvig. Det er mer end rigtigt, det er ædelt! 
Og De beskjæmmer os Alle ved Deres smukke List. 
Emil og jeg var lige saa ubillige som Onkel og Tante; 
vi havde ogsaa isinde at gjøre Forskjel. 

Rosita. Hvorledes? De vilde tilsidesætte — 

Ludvig. Isabella og forkjæle Maria. 

Emil. Ja, det er sandt. Vi kunde ikke taale, 
at Maria skulde staa tilbage. Vi vilde selv møblere 
hendes Værelse i en ny og smagfuld Stil. Vi var saa- 
mænd allerede begyndt. 

Ludvig. Ti stille, Emil! Jo mindre vi taler om 
det, jo bedre. 

Rosa. Aa, hvor det var høimodigt af Dem. 

Emil. Ja, vi drev endda Høimodigheden saa vidt, 
at vi var begge To forud forelskede i Maria. 

Rosa (smilende.) Begge To? Ja, saa bliver det jo 
et stort Spørgsmaal, hvem der taber mest ved at skjule 
sit Navn, Isabella eller Maria. 

Rosita. Men De har jo Lov til at gjætte. Vær 
saa god! Se rigtig paa^ os, fmd Maria ud, og fald paa 
Knæ for Deres Hjertes Dame. 

Emil. Et Valg vilde være for svært, Kusine 
Jeg bøier heller Knæ for to unge Piger, der er Tvilling- 
søstre i Elskværdighed. (Han kaster sig paa Knæ.) 

OTTENDE SCENE 
De Forrige. Holm. Fru Holm. 

■ 

Fru Holm. Saa! Det har vi af at gaa fra dem. 
Der ligger Emil paa Knæ for Maria. — Emil dog! 

Holm. Du skulde have ladet ham ligge, Kone! 
Han laa jo ogsaa for Isabella. Men det er nu dét 
Samme! Som sagt, lad Du nu mig snakke et Kvarteers 
Tid med hver af Pigebørnene alene, og saa skulde det 
gaa kunstig til, om jeg ikke kan sige Dig, hvem der 
er den Rigtige. 

Fru Holm. Med hvem vil Du da begynde.f^ 

Holm. Helst med Rosita. Hun har et lille, 
aabent, lattermildt Ansigt. Hun staaer sig vist ikke 
længe, naar jeg begynder at bombardere hende med 
Krydsspørgsmaal. ' 

Fru Holm. Saa se til at skaffe Emil og Ludvig 
bort; jeg skal nok tage Rosa med mig. 

Holm. Hm! hm! — Unge Herrer! Eders Uhre 
gaaer nok istaa idag. Veed I, hvad Klokken er? 

Ludvig (seer paa sit Uhr.) Onkel har Ret. Det er 
ti Minuter over Tiden. Kom, Emil. 

Emil. Herregud, Ludvig, far nu ikke saadan 

afsted. Kontoret løber jo ikke fra os. — Hør, Fader, 
jeg synes nok, at da vore smaa Kusiner er kommen 
saa uventet, og vi altsaa for Øieblikket kun har faa 
Behageligheder at byde Dem, saa — 

Holm. Saa skulde vi ikke sende to af Behage- 
lighederne paa Kontoret. Er det ikke det. Du mener? — 
Ja, men det gjør jeg nu alligevel. 

Emil. Godt, jeg gaaer! — Lev vel saa længe, mine 
smukke Kusiner! — Kom, Ludvig, min Ven! Vi To, 
vi er. Gudskelov, for stolte til at tigge om Frihed — 
især naar vi mærker, at det ikke hjælper os noget. 

(Gaaer med Ludvig ud.) 

NIENDE SCENE 
Holm. Fru Holm. Rosa. Rosita. 

Holm. Ja, det er en vilter Krabat, den Emil, 
men et eiegodt Hjerte; og den Pige, som faaer ham — 

(Fru Holm trækker ham i Frakken.') 

Rosita. Hvad hun, Onkel — 

Holm. Ja, hvad hun, Niece ? Det er jo slet ikke 
sagt, at han gifter sig. 

Fru Holm. Kom, lille Rosa, vil Du gaa op med, 
saa skal jeg vise Dig den Leilighed, hvor Du og din 
Kusine — indtil videre — skulle bo sammen. 

Rosa. Maa Rosita da ikke ogsaa se den.r^ 
Holm. Hun faaer den tidsnok at se. Nu kan 

hun blive lidt hos mig, saa vil vi To gjøre nærmere 
Bekjendtskab med hinanden. (Fruen og Rosa gaa.) 

TIENDE SCENE 
Holm. Rosita. 

Holm. Naa, min lille Ven, kom hen og sæt Dig 
her. Du er da vel ikke bange for mig.^* 

Rosita. Jeg, Onkel! Nei, jeg er aldrig meget 
bange af mig. 

Holm. Det kan jeg lide Dig for. Fortæl mig 
saa, hvad synes Du om vort gamle Kjøbenhavn.? 

Rosita. Ikke saa meget godt endnu, men det 
kommer nok med Tiden. 

Holm. Ja, det skulde jeg mene, ellers maatte Du 
have en løierlig Smag. Hvad var der da saa deiligt 
ovre i Spanien, om jeg maa spørge .f^ 

Rosita. Der var, for det Første, Fader. 

Holm. Din Fader.? 

Rosita. Ja, min og Rosas; vi kaldte ham Begge 
Fader. 

Holm. Naa, og han forkjælede vel Frøkenen.? 

Rosita. Han var saa god, som Dagen er lang. 
Tidt kom han træt og alvorlig fra sine mange Forret- 
ninger med Rynker i sin stakkels Pande. Men naar 
jeg saa satte mig hen til ham og snakkede godt for 

ham, og sang og spøgte, saa klarede hans Ansigt op, 
og der kom Smil i det, og han kaldte mig en lille 
Hexemester, der altid havde Lommerne ftilde af godt 
Véir. 

Holm. Se! se! 

Ro sit a. Og undertiden drillede jeg ham lidt, for 
Løier — naturligvis. Saa sagde jeg: »Ja, lille Fader, 
naar Du er for slem, saa reiser jeg fra Dig til min 
Onkel Holm i Kjøbenhavn. Del er en pæn gammel 
Mand med hvide Haar« — tænk. Onkel, det kunde 
jeg gjætte saa langt borte — »og han vil nok tage 
sig af mig«, sagde jeg. — Se, Onkel, der veed jeg 
nu ikke, om jeg gjættede saa rigtigt.«^ 

Holm. Jo, det gjorde Du netop, lille Rosita. 
Men hvorfor kom Du saa ikke før, naar Du dog vidste, 
at Du havde saadan en pæn gammel Onkel. 

Rosita. Fordi Fader elskede mig langt høiere, 
end noget andet Menneske kan gjøre det; og var han 
ikke død, saa havde De aldrig seet mig for Deres Øine. 

Holm. Og hvem vil Du nu true mig med at 
reise til. Du lille Skjælm, hvis jeg er slem ved Dig.? 

Rosita (slynger Armene om hans Hals.) Du vil nok Være 

god ved mig. Onkel, ikke sandt .f^ For nu har jeg slet 
ingen anden Fader end Dig. 

Holm. Ja, enten Du nu er Isabella eller Maria, 
en lille Hexemester er Du, det havde min Svoger Ret 

det sammen. 

Rosita. Men din Kone, Onkel? Hende er jeg 
lidt bange for. 

Holm. For Sophie.? Saa.? Det skal Du ikke være. 
Hun er inderlig retskaffen og — temmelig omgjængelig. 

Rosita. Hun seer dog noget streng ud, og jeg 
kjender mig selv bedst. Jeg veed, at jeg har mange 
Feil — især en — og den er styg. Jeg er magelig! 
Og da jeg saae Tante være saa rask og springe om- 
kring saa tidlig paa Formiddagen, saa blev jeg ganske 
forskrækket. Det er jeg slet ikke vant til. 

Holm. Ih, hvad! Du kommer nok efter det. 

Rosita. Ja, men i Begyndelsen vil det falde 
svært. Seer Du, Onkel, hjemme i Spanien er det for- 
detmeste ganske utaaleligt at røre sig. Jeg forsikrer 
Dig, der er Dage, hvor man virkelig ikke gider speile sig. 

Holm. Er det muligt.«* 

Rosita. Ja. Man ligger saaledes hen (læner sig til- 
bage i Stolen) paa en Sofa og vifter sig eller bliver viftet. 
Kjender Du vore spanske Vifter, Onkel .f* 

Holm. Om jeg gjør.? — Laan mig den. Troer 
Du, at en gammel Kavaleer som jeg ikke kan haandtere 

en Vifte.? (Vifter hende.; 

Rosita. Saadan! — En lille Smule sagtere! 
Viften skal flyve let som en Fugl og bestandig i Takt. 

Holm (vifter.) Er det nu tilpas? 

Rosita. Ypperligt! Du vifter som en ægte Spanier- 
inde. — Seer Du, Onkel, saadan ligger man hen hele 
den varme Tid af Dagen. 

Holm. Saa.? — Gjør man det.f^ Og hvorlænge 
varer saa vel den varme Tid.? 

Rosita. Ja, det er just Ulykken, Du! Den varer 
fra om Morgenen, til Sol gaaer ned. 

Holm. Hm! hm! Men saa om Aftenen, BarnP 
Saa var Du da vel flittig tilgavns? 

Rosita. Det var jeg! — Saa dansede jeg Bolero 
og Cachucha, til jeg ikke kunde røre mig mere. 

Holm. Ja, min søde Ven, saa vil jeg haabe, at 
Du er Den, jeg troer, for ellers seer det noget forkeert 
ud for Dig. 

Rosita* Men husk nu ogsaa paa. Onkel, at Feilen 
egentlig er Klimaets Skyld og ikke min. 

Holm. Er Rosa da ligesaadan? 

Rosita. Rosa! Tvertimod. Hun er flittig, tidlig 
paafærde, evig virksom. 

Holm. Saa er hun altsaa ikke født i Spanien? 

Rosita. Hun er en Engel, lille Onkel, og Engle 
har slet intet Fødeland. — Men Du skal se, jeg bliver 
nok ogsaa god med Tiden. Jeg føler allerede langt 

mere Liv i mig, siden jeg er kommen til Danmark; 
og i Luften her blæser vist snart al min Dovenskab 
bort. Det er kun saadan imellem, i Førstningen, og 
naar jeg er alene med Dig, at jeg hviler mig lidt. 

(Hun lægger Hovedet tilbage og seer op paa ham.) Det skjænder Du 

jo ikke paa mig for. Vel? 

Holm. Nei, det var saamænd Synd, Du lille 
Stakkel. Og naar jeg ikke har noget meget Vigtigt 
ellers at bestille, saa kom Du kun til mig, saa skal 
jeg nok vifte Dig, saa længe til Du bliver akklimati- 
seret. (Han vifter hende.) 



ELLEVTE SCENE 
De Forrige. Fru Holm. Rosa. 

(Fru Holm bliver forbauset staaende og betragter sin Mand, som vender hende 
Ryggen. Rosita springer hurtig op, da hun faaer Øie paa Tanten.) 

Fru Holm (afsides til sin Mand). Hvad seer jeg, Thomas.? 
Er det paa den Maade, Du spilder din Tid-^* Skam 
Dig, gamle Menneske! Pigebørnene leer jo af Dig. 

Holm (hvisker til hende bag Viften.) TyS ! Jeg veed Alt! 

Det er Isabella! Kone, jeg vil dø paa, at hun er 
Isabella. Det er den sødeste, lille Pige, men forkjælet 
i Bund og Grund. 

Rosita (til Rosa). Onkel er en rigtig rar, gammel 
Mand, men han er lidt lumsk; han vil gjerne fritte. 
Nu kommer Turen vist til Dig. 

Rosa. Ja — mig skal han ikke fange. 

Rosita. Maa jeg gaa lidt ned i Haven, kjære 
Tante ? 

Fru Holm. Ja, gaa Du kun i Guds Navn, Barn. 

Rosita. Tak! — Jeg skal nok lade være at røre 
Blomsterne. 

Fru Holm. Pluk Du, min Engel! Pluk saa meget, 
Du vil. (Til Holm.) Du er da vis paa, at det er Isa- 
bella.^ 

Holm. Fuldkommen vis. 

Rosita (til Holm.) Maa jeg saa bede om min Vifte.'* 

(Seer smilende paa Holm over Viften ) Nu gaaer jeg ned Og plukker 

en rigtig fin Buket, og den skal være til den aller- 
elskværdigste Herre i hele Huset. Tænk Dig om, lille 
Onkel, saa gjætter Du nok, hvem det er. (Laber ud.) 

TOLVTE SCENE 
Holm. Fru Holm. Rosa. 

Holm (seer henr>kt efter Rosita). Nei, hvor hun er Sød ! 

Jo, det er rigtignok Isabella, Kone ! Du maa gjerne 
bide Hovedet af mig, hvis det ikke er Isabella. 

Fru Holm. Vil Du da ikke tale med den Anden.? 

Holm (med et overlegent Blik paa Rosa). Med hende.? Nei, 

det er unødvendigt! Aldeles unødvendigt! 

Fru Holm. Men gjør det dog, for en Ordens 
Skyld. — Rosa! Du er nok saa god at blive her og 
holde min Mand lidt med Selskab. 

Rosa. Undskyld mig, kjære Tante! En anden 
Gang skal det være mig en Fornøielse, men nu er jeg 
træt af Reisen. 

Holm. Træt.? Bliv Du kun hos mig, jeg pleier 
just ikke at have Ord for at trætte Folk. Kom! Sæt 
Dig her i Lænestolen, saa kan ^ Du hvile med det 
Samme. 

Rosa. Kald heller Rosita ind igjen, bedste Onkel! 

Holm. Rosita spadserer i Haven, og Rosita er 
desuden ikke af dem, man saadan uden videre kan 
jage frem og tilbage. Det gaaer slet ikke an. 

Fru Holm. Naa, lille Rosa, gjør Dig nu ikke 
saa kostbar. Det klæder Dig slet ikke. 

Rosa (blidt, men alvorligt). De har ikke forstaaet mig; 
jeg gjør mig ikke kostbar, men jeg er træt og ønsker 
Stilhed og Hvile. Tillad mig med det Samme at for- 
klare mig med et Par Ord. Jeg skal gjøre Alt, hvad 
jeg kan, for at være mine kjære Slægtninge til Behag 
i den Tid, jeg har den Lykke at opholde mig i Deres 
Hus. Men naar det skeer, at jeg en enkelt Gang vil 
have min Frihed, saa er det, fordi jeg vil det, og saa 
vil jeg bede dem Begge have den overordentlige God- 
hed ikke at sætte Dem derimod. (Hun neier dybt og gaaer.) 

• 

TRETTENDE SCENE 
Holm. Fru Holm. 

Holm. Se saa! Det var en anden Historie! Nu er 
hun Isabella. 

F^ru Holm. Hvem? 

Holm. Rosa naturligvis. Hørte Du ikke hendes 
stive, opstyltede Tale.^^ Saae Du da ikke den Haand- 
bevægelse, hvormed hun sagde: Naar jeg vil have 
min Frihed, saa er det, fordi jeg vil det! — Fuld- 
kommen spansk og storagtig. Det er Isabella, det vil 
jeg dø paa. 

Fru Holm. Men Du sagde jo før, at Rosita var 
Isabella .r^ 

Holm. Ja, vel sagde jeg det. 

Fru Holm. Og Du gav mig endda Lov til at 
bide Hovedet af Dig, hvis det ikke var Rosita. 

Holm. Ja, er det det. Du ønsker, saa værs'- 
artig ! Bid ! 

Fru Holm. Hør nu, søde Holm! Er da Rosa 
Isabella .^^ 

Holm. Ja, det er hun rigtignok. 

Fru Holm. Saa er Du altsaa vis paa, at Rosita 
ikke er Isabella.'^ 

Holm. Nei, det er jeg langt fra — grumme 
langt fra. 

Fru Holm. Ja, men, Thomas, det kan jo dog 
umuligt være dem begge To. — Og da det er vort 
Ønske, at Emil skal have Isabella, saa er det mig 
naturligvis magtpaaliggende at vide — 



u 



Holm. Hvem hun er? Ja, mig med. Men det 
kan ikke hjælpe, at Du trænger paa, saa bliver jeg 
rent konfus. Nei, giv mig en Maaneds Tid endnu, 
og kan jeg saa ikke finde den rigtige Isabella ud, saa — 

Fru Holm. Ja, hvad saa. f* Saa faaer jeg vel igjen 
Lov til at bide Hovedet af Dig.^ 

Holm. Nei, Sophie, nei, det byder jeg Dig 
sandelig ikke tiere. Men kan jeg ikke gjætte, hvem 
der er Isabella, saa skal Du faae — 

Fru Holm (falder ham hurtig i Talen). Murmester Peter- 
sens Landsted ude paa Strandveien. Jeg hører, at han 
vil sælge det, og jeg har længe havt et godt Øie 
til det. 

Holm. Et helt Landsted.'^ — Ja, ja, lad gaa, 
jeg vil ikke prutte med Dig. — Men tag Jer nu iagt, 
Rosa og Rosita! Nu er jeg ikke til at spøge med. 
Om en Maaned — 

Fru Holm. Flytter jeg enten ud i det yndigste 
Landsted udenfor Byen — Aa, det kan jeg trænge saa 
meget til! 

Holm. Eller Du faaer Vished om, at jeg er den 
klogeste Mand i Byen, — og det kan Du ogsaa trænge 
til, Sophie! 



ANDEN AKT 

(En Have. Paa Siden et KafFebord; i Midten et Kirsebærtræ, 
til hvilket er sat en Stige. Under Træet en Bænk.) 



FØRSTE SCENE 
Holm. Fru Holm. 

(ved Kaffebordet). 

Holm. Lille Sophie, lad mig dog drikke min 
Kaffe i Ro. Nu er Du jo paa Strandveien, paa det 
Sted, Du havde saa megen Lyst til. Kan dette ikke 
stoppe Munden paa Dig for det Første .f^ 

Fru Holm. Javist er vi paa Stedet, men hvor- 
dan er vi der.f^ Tilleie! Var det saadan, vi væddede, 
hvad, Holm.f^ Har Du tabt eller ei, spørger jeg Dig? 

Holm. Jo, tabt har jeg! Det vil sige, paa en 
Maade; men derfor har jeg jo ogsaa leiet paa tre 
Maaneder herude. 

Fru Holm. Ja, mange Tak, for at ligge paa 
Landet, behøvede jeg saamænd ikke at vinde fra Dig; 

det er da Noget, enhver anstændig KJøbenhavner veed, 
at han skylder sin Kone at gjøre gratis. 

Holm. Men Herregud, Sophie! Du troer jo, at 
Du har godt af Strandluften ; og den maa jo virke 
lige saa godt paa en Leier som paa en Eier. 

Fru Holm. Nei. Det er Noget, Du ikke for- 
staaer Dig paa. Jeg kan ikke føle mig hjemme her, 
saa længe der staaer « Peterslyst » over Døren. Det 
støder mig, det er simpelt! Troer Du, at jeg kan 
have nogen virkelig Nydelse paa et Sted, som hedder 
« Peterslyst*.'* 

Holm. Ja, naar det er saadan fat, saa er det 
bedst, jeg taler med Murmester Petersen. 

Fru Holm. Ja, gjør endelig det, min Ven. 

Holm. Han skal faae Lov at tage Navnet ned. 

Fru Holm. Nei, Thomas, det forslaaer ikke. 

Du har tabt Stedet, og jeg vil have det, og det skal 

hedde «Sophiesro». 

« 
Holm. Hør nu, Sophie! Du raaber altid paa, 

at jeg har tabt, og ganske Uret har Du ikke. Der 

er gaaet en Maaned, og jeg er lige nær med de to 

Pigebørn. De smutter bort mellem Fingrene paa mig, 

hvergang jeg vil have fat paa Isabella. Men Feilen 

er, at jeg har væddet som en Dumrian fra først af. 

Naar jeg tabte, saa tabte jeg Landstedet; men naar 

jeg vandt, hvad vandt jeg saa.^* 

5* 

Fru Holm. Ja, det bliver din Sag. 

Holm. Nei, min Pige, det bliver ogsaa din. 
Paa den Maade bliver nemlig Gevinsten uretfærdig, og 
min Kone maa ikke tage imod en uretfærdig Gevinst. 
Men jeg vil foreslaa Dig Noget. Lad Væddemaalet 
gaa om igjen. Lad det gjælde i fjorten Dage til, saa- 
ledes at vi Begge kappes om at udfinde Isabella. Saa 
bliver der Rimelighed i Tingene. 

Fru Holm. Naa, og hvis jeg vinder — 

Holm. Saa er Landstedet dit; der har Du min 
Haand derpaa. Vinder jeg derimod, saa er vi kvit, 
og Du har ingen Fordring paa mig. — Vil Du.? 

Fru Holm. Ja, jeg er nok nødt til det, men 
det er virkelig en Skam af Dig, Holm; og det veed 
Du ogsaa meget godt. 

Holm. Altsaa fra nu af gjælder det. Den Vin- 
dende maa naturligvis have gyldige Beviser for sin 
Paastand; enten skriftlige Attester eller de unge Pigers 
egen Tilstaaelse. 

m 

Fru Holm. Attester ! Og Tilstaaelser ! Ja, hvor 
skal jeg skaffe dem hdi? Og vinde maa jeg, i hvor- 
dan jeg saa bærer mig ad. 

Holm. Ja, det var ret, Sophie! Men skynd Dig 
bare lidt. Ha! ha! ha! 

Fru Holm. Du veed, jeg taber. Holm! Du 

veed det, og derfor fik Du saa travlt med at vædde 
om igjen. 

Holm. Nei, paa Ære! Vis i min Sag er jeg 
ikke. Men jeg har jo rigtignok for lang Tid siden 
gjort et Skridt, som jeg lover mig Noget af. — Hør, 
jeg vil lige saa godt sige Dig det rentud. Vel er Du 
min Kontrapart, men jeg har Tillid til Dig. 

Fru Holm. Nei, Tillid er Noget, jeg ikke 
skjøtter om. Gaaer det bagefter galt for Dig, saa skal 
det hedde sig, at jeg har chikaneret Dig, for selv at 
vinde. 

Holm. Du kjender mig ikke, Sophie. Nu skal 
Du just vide det. Jeg har skrevet til Madrid, til en 
gammel Handelsven af min Svoger Diaz — 

Fru Holm. Ti stille, Thomas! Jeg vil ikke høre 

din Hemmelighed. (Holder for sine øren.) 

Rosita (er kommen ind under de sidste Repliker). Saa kom 

til mig, Thomas! Jeg kan nok lide at høre andre 
Folks Hemmeligheder. 

ANDEN SCENE 
De Forrige. Rosita. 

Holm (fonkrækket). Du .? Jo, Du var ogsaa den 
Rette at fortælle den til. 

Fru Holm. Hvordan er det, Du kommer listende, 
Rosita.? 

Rosita. Tante siger jo altid selv, at en ung 
Pige skal gaa rigtig let paa sine Ben. 

Holm. Hvad sagde jeg til Tante .^^ Lad mig høre, 
min søde Pige! Hvad var det, jeg sagde .»* 

Rosita. Hvad Du sagde .^^ Nei, Mage til saadan 
en Spørger som Onkel er, har jeg aldrig seet før. 
Naar Onkel engang har en Hemmelighed, og jeg 
bilder mig ind, at Turen nu er kommen til mig at 
spørge, saa vender han den, uden videre, om og 
spørger selv. Hvor det er slemt, at vi ikke er hjemme 
i Spanien, og saa at Inkvisitionen er gaaet af Brug. 

Holm. Inkvisitionen.'* Hvorfor det, Rosita.«* 

Rosita (leende). Ja, sc der er Onkel igjen og 
spørger! Jeg vidste det nok, Du kunde ikke dy 
Dig. — Jo, Onkel, havde den hemmelige Ret været 
igang endnu, saa var Du bestemt bleven Storinkvisitor 
— paa min Anbefaling. 

Holm. Aa! Du er ret en lille Fjante! 

Rosita. Ja, Onkel, nu er Du beskeden, men jeg 
veed bedst, hvor meget Talent Du har. Troer Du, jeg 
har glemt den gamle, sorte Lænestol, som Du satte 
først mig og saa Rosa i, da Du holdt Forhør over 
os ved vor Ankomst.? Hvor er den Stol bleven af. 
Tante ^ 

Fru Holm. Den var jo ikke værd at flytte ud 
paa Landet. 

Rosita. Ja, Onkel savner den dog vist. For 
ham var det et rart Møbel at have i Nærheden. Jeg 
blev kold af Angst, naar jeg sad i den. Det var saa- 
dan en Blanding af en Pinebænk og en Skriftestol. 

Holm. Ja, Du seer, lille Rosita, Skriftestolen 
har jeg ladet blive, hvor den var. Det være langt fra 
mig at plage Eder mere med Spørgsmaal, og jeg vilde 
ønske, jeg kunde sige det Samme om Sophie. 

Fru Holm (afsides). Saa! Nu gaaer han hen og 
kyser dem for mig. 

Holm. En er Isabella, En er Maria; hvem, det 
kommer ikke mig yed. Føler Du engang, at Du ikke 
længer kan tie, saa gaa til min Kone, jeg er ikke 
mere nysgjerrig. 

Fru Holm (sagte, tn sin Mand). Nei hør, din Hykler, 
nu gjør Du det snart for grovt! 

Rosita. Ja, Onkel er mageløs — ogsaa som 
Ægtemand. Neppe faaer Tante Lyst til at ligge paa 
Landet, før vi strax flytter herud. 

Holm. Ja, min Pige, troer Du, at det er nok 
for Sophie, saa tager Du rigtignok feil. 

Rosita. Hvad behager.? 

Fru Holm. Jo, vist, Thomas, det skal være nok. 
— Holm vil endelig forære mig hele Stedet, men det 
vil jeg ikke vide noget af. Han er saa opmærksom. 

og en opmærksom Mand, Rosita, er en Skat, der 
ikke maa misbruges. Naar Du engang gifter Dig, 
saa vær nøisom, min Pige! Tag mig til Exempel! 
Mig er en Buket fra min Mands Haand mere vel- 
kommen end et helt Landsted. Kom, Holm! Skal 
vi saa gaa en lille Tur ned ved Vandet, inden Solen 
bliver for hed.f^ — Hører Du.f* Du var nok falden i 
Tanker ^ 

Holm. Ja, jeg stod og tænkte paa, at Du er 
nøisom, Sophie. Naar er Du bleven det.f^ 

Fru Holm. Regn det selv ud, min Ven! Jeg 
begyndte at blive nøisom, lige i det Øieblik, da Du 
holdt op at være nysgjerrig. 

Holm. Naa, dengang! — Ja lad os saa gaa. 

(Holm og Fruen gaa). 



TREDJE SCENE 

Rosita. (Strax efter) Rosa. 

Rosita. Herregud, der gaaer nu Onkel med Tante 
under Armen og seer virkelig saa rar og skikkelig ud, 

og saa er han Saadan en (Faaer Øle paa Rosa, som kommer 

med en Bønnebog i Haanden). Rosa ! Rosa ! — HvOr hun givCr 

sig Tid ! Hun kommer Skridt for Skridt med Bønne- 
bogen i Haanden. — Har Du været i Kirke .f* 

Rosa. Nei, jeg vilde gjerne have hørt Messe, 
men jeg turde ikke tale til Onkel derom. Du veed 
nok, han er lidt vanskelig med sine Heste. 

Rosita. Ja, søde Rosa! Skylden er ikke min, 
men jeg er bange for, at nu faaer Onkel snart at vide, 
for hvem af os To, han skal lade spænde for. 

Rosa. Hvad vil det sige.^* 

Rosita. Han har skrevet til Madrid, for at faae 
rigtig Besked om os. 

Rosa. Er det muligt .f^ 

Rosita. Ja, jeg opsnappede rigtignok kun et 
Par afbrudte Ord, men Onkel blev saa bange for, at 
jeg havde hørt dem, at jeg gjættede mig til Resten. 

Rosa. Lad os ikke tabe Modet. Maaske faaer 
Onkel slet intet Svar. Vidste vi, at han fik, kunde 
vi narre ham ved at gifte os, inden Brevet kom. Saa 
veed Du, løses vor Hemmelighed af sig selv, og Onkels 
Triumf var forspildt. 

Rosita. Ja, det var morsomt! — Men har Du 
da Nogen at gifte Dig med. Rosa.? Jeg har Ingen 
— som jeg kan lide. 

Rosa. Og Emil.? 

Rosita. Ja, han! 

Rosa. Har han ikke sagt, at han elskede Dig.? 

Rosita. Jo, det siger han hvert Øieblik; men 
det er ikke Andet end Narrestreger og Børneleg alt- 
sammen. Ikke for det, men det er ogsaa kjedeligt, 
Rosa, at jeg bliver altid behandlet som et Barn. 

Rosa. Hvis er Skylden, min lille Rosita? 

Rosita. Jeg veed det nok, det er min egen, 
men hvad kan jeg gjøre for det? Naar jeg hører 
Nogen le, saa er det mig altid, som om de kaldte paa 
mig, og jeg maatte svare af fuld Hals. Jeg leer om- 
kap med Emil, lige til han er borte; saa ærgrer jeg 
mig over mig selv, at jeg ikke er mere fornuftig. 
Gud give, jeg havde et rigtig værdigt Væsen! Saa 
værdig som Tante — eller ogsaa som Du, Rosa ! Det 
kunde være nok for det Første. — Hvordan bærer 
Du Dig egentlig ad.'' Hvad.f^ Det kunde Du gjerne 
lære mig. 

Rosa. Jeg kunde maaske, men jeg vil ikke. Et 
tillært Væsen vilde aldrig klæde Dig. 

Rosita. Troer Du heller ikke, det vilde hjælpe, 
om jeg satte et alvorligere Ansigt op^ — Saadan, for 
Exempel. 

Rosa. Nei, nei, Rosita, lad det være. Du kan 
godt beholde dit lille, milde Ansigt, og dog bringe 
Fætter Emil til at føle, at der er en Skranke mellem 
ham og Dig, som han ikke som en vilter Dreng kan 
sætte over i et Spring. Selvfølelsen boer indeni os, 
og maa aldrig antydes ved strænge Blikke og Rynker 
i Panden. 

Rosita. Selvfølelsen boer indeni os! — Ja, det 
var en Lykke, Du sagde mig det. Rosa. Nu — da 
jeg veed det, nu føler jeg den ganske tydeligt. Saa 

tidt, naar jeg var allermest munter, var det, som om 
Noget vilde standse mig og holde mig tilbage. Jeg 
tænkte aldrig over, hvad det var, men det har været 
Selvfølelse. — Farvel saa længe. Rosa, og Takl 

Rosa. Hvor vil Du nu hen? 

Rosita. Hen at lede om Emil allevegne. Jeg 
tænker nok, han er i Haven. Hvis ikke, kiger jeg 
ind i Billardstuen efter ham. Jeg maa jo endelig vise 
ham, at jeg har Selvfølelse, (gaaer.) 



FJERDE SCENE 
Rosa. Ludvig. 

Rosa (alene). Den lykkelige Pige, hun er allerede 
hjemme her som i Spanien. Alle kommer hende imøde, 
mig er der Ingen, som bryder sig om. 

Ludvig. God Morgen, Rosa! Hvor Luften er 
frisk og oplivende idag. Føler De det ikke ogsaa.? 
Paa saa smuk en Morgen saae jeg Dem heller med et 
Par Blomster i Haanden, end med den evige Bønnebog. 

Rosa. Jeg har forsømt Messen, og det er jeg 
ganske bedrøvet over. 

Ludvig. Hvor det er en Lykke, at De kom til 
Danmark. Der er Spiren til en Nonne i Dem, men 
her. Gudskelov, her kan De ikke tage Sløret, selv 
om De nok saa gjerne vilde. 

Rosa. Saa kan jeg reise hjem igjen. Ja, De 

spøger, men det gjør jeg ikke. Jeg har tilbragt nogle 
af mine Barndomsaar i et Nonnekloster. Det var et 
godt og venligt Hjem, og der er Øieblikke, hvori jeg 
længes efter det. 

Ludvig. Aa, tal ikke saadan! De bedrøver mig. 

Rosa. Hvorfor .f^ Ja, var jeg Rosita, det var en 
anden Sag. For hende tegner Verden sig lyst og 
smukt, og hun kan nyde den. Men jeg! 

Ludvig. Og jeg, jeg siger Dem, De har en 
langt rigere og dybere Livsfylde i Dem end Rosita. 
Skal den begraves i en Nonnes udtørrede, ledige Til- 
værelse.'^ 

Rosa. Vore spanske Nonner er ikke ledige, 
Fætter. Langtfra. De er ofte Kunstnerinder i al 
Ringhed og Ydmyghed. Alt giver dem Stof, intet 
forsmaaer de. Af Muslingskallen, som Floden skyller 
op, af en Haandfuld Mos og af den brogede Fjer, 
som Fuglen fælder, naar den i sin lette Flugt svinger 
sig over Klosterhaven, af alt dette bygger Nonnerne 
Grotter og Slotte, som ofte sælges til høi Pris. De 
glæde sig ved deres Arbeide, og saaledes gaa de, halv 
i Leg og halv i Bøn, roligt igjennem Livet. Naar 
hvert Haar paa deres Hoved er blevet hvidt, er de 
endnu kun Børn af Forstand og Hjerte. Og Barn, 
er det ikke det Bedste, man kan være og blive.? 

Ludvig. Jo, naar man er feig og vil unddrage 
sig al Livets Strid og Møie. Vil man krybe i Skjul 
for sin Bestemmelse og folde sine Hænder istedetfor 

at bruge dem, saa kan man dø som et Barn, uplettet, 
men ogsaa uprøvet. 

Rosa. Maal ikke mig med Dem selv, Ludvig. 
De kan være stolt af Deres Virksomhed, De, som 
allerede er Onkels høire Haand. Men jeg, en stakkels 
svag, ung Pige, hvad kan jeg vel udrette.'^ 

Ludvig. De kan vække Alt, hvad der er godt, 
hos den Stærkere, det er Deres Kald, og det er langt 
smukkere end vort. De taler om min Flid.'* Den er 
mig ikke medfødt; jeg blev kun flittig for min Moders 
Skyld. Som ungt Menneske kunde jeg ligge halve 
Dage paa Markerne og se Skyerne trække forbi, og 
drømme om, hvor stor en Digter, jeg vilde blive. Da 
døde min Fader, og Moder kom hertil, svag, bedrøvet 
og fattig; jeg var nu hendes eneste Støtte. Jeg sagde 
Farvel til alle mine Luftkasteller og vendte mig til 
Handelen, som var mig forhadt, bestemt paa at trække 
det tunge Læs, selv om jeg skulde segne derved. Jeg 
segnede ikke. De uendelige Talrækker føiede sig let 
og klart i hinanden, den tørre Correspondance ligesom 
skrev sig selv. Kort sagt, det Arbeide, som jeg var 
gyst tilbage for, det blev mig en trofast Ven, nu, da 
det gjaldt om at befri min Moder fra Fattigdom 
og Nød. 

Rosa. De er et sjældent Menneske, Ludvig. 

Ludvig. Ja, det sagde min Onkel ogsaa; han 
holdt mig for et industrielt Geni, da han ikke anede 
den egenlige Drivfjeder til min Flid. Rundhaandet 

aabnede han mig Veien til dristige Spekulationer, og 
Alt gik godt, indtil min Moder blev farlig syg. « Lud- 
vig, > sagde hun til mig, da hun saae mig maalløs af 
Sorg, «hør min sidste Bøn. Hidtil har Du arbeidet 
for min Skyld, hold ikke op, naar jeg er borte. Byg 
freidig videre, min Søn, Dit Hus vil aldrig staa tomt, 
thi Du har lagt Grundstenen i Kjærlighed. » 

Rosa. Stakkels Ludvig! Det var et smerteligt 
Tab. 

Ludvig. Jeg adlød hende; ved uafbrudt Flid 
har jeg siden den Tid forøget min Formue. Mine 
lystige Kammeraters Adspredelser lokkede ikke mig, 
og jeg levede stille hen, indtil to unge Piger betraadte 
dette Hus. Da Sløret pludselig fløi fra deres friske 
Ansigter, da var det mig, som om den Ene, med de 
blide, alvorlige Træk og den milde Stemme, bragte 
mig Hilsen fra min Moder. Derfor, Rosa, har jeg 
talt fortroligere om hende til Dem, end til nogen 
Anden. Ogsaa De har været oprigtig imod mig, 
maaske endog sagt mere, end De selv vilde, da De 
talte om Rositas lykkeligere Udsigter. Men vær rolig, 
hos mig er Deres Hemmelighed sikker. 

Rosa. Det veed jeg. 

Ludvig. Men Et endnu. Føler De virkelig hos 
Dem et indre uimodstaaeligt Kald til Klosteret, saa 
tør jeg Intet sige. Men prøv Dem selv, for min 
Skyld og for Deres egen! Thi, naar en Mand lægger 
sin Lykke i Deres Haand, og De kan elske ham, og 

dog, af misforstaaet Fromhed, støder ham tilbage, saa, 
Rosa, river De mere ned, end De nogensinde kan 
reise op igjen, om De saa byggede Taarne af Snegle- 
huse og Fuglefjer, der naaede helt op til Himlen. (Gaacr). 



FEMTE SCENE 
Rosa. Rosita. 

Rosa. I Kloster — hvad skulde jeg nu i Klo- 
ster.'^ Han elsker mig! Derfor vil jeg takke Gud 
hver Time af mit Liv, men aldrig, aldrig i et Kloster. 

Rosita (kommer løbende ind). Nu kommer han! Nu 
kommer han! 

Rosa. Hvem.? Ludvig.^* 

Rosita. Nei, Emil naturligvis. Jeg saae ham 
skraa ned imod denne Del af Haven. Ja, Hans Høi- 
hed, Hr. Ludvig mødte jeg ogsaa, men han saae mig 
ikke. Han stirrede op mod Himlen, som om han 
søgte Stjerner ved Middagstid. Du kan tro, han bil- 
der sig noget ind. Det er egentlig komisk! Naar det 
endda var Emil, men saadan en stakkels Fyr, som 
ingen Verdens Ting eier, og som — 

Rosa (blidt). Rosita! Skal man fornærme Nogen, 
fordi han er fattig.'^ 

Rosita. Ja, saadan er jeg! (Kaster sig om hendes Hals). 

Kjære Rosa, jeg glemmer altid, at vi ikke er lige 
rige begge To. Skjænd kun paa mig. 

Rosa. Nei, tvertimod, Rosita, det takker jeg 
Dig for. 

Rosita. Hør, kunde det ikke more Dig at 
skjule Dig imellem Træerne og høre paa, hvordan jeg 
tager imod Emil.? 

Rosa. Nei, Rosita, jeg hørte dog vist Ingenting. 

Rosita. Jo, se, naar Du stod der, for Exempel, 
saa maatte Du da sagtens kunne høre. Jeg skal nok 
tale høit. 

Rosa. Om Du saa stillede mig lige imellem Dig 
og Emil, saa er jeg bange for, at det dog kun blev 
lidt, jeg hørte. — Du seer saa forundret paa mig.** 
Min egen Rosita, min lille Søster! Jeg er saa lykke- 
lig! Men jeg er nylig bleven det; endnu har jeg ikke 
lært at juble saa glad som Du. Spørg mig ikke, men 
bliv Du kun rolig her og tag imod Emil. Dette er 
den smukkeste, den allervenligste Plet i hele Haven. 
Se Dig om, hvor Alt blomstrer omkring os. Bliv her, 
Rosita! Jeg troer Lykken selv voxer paa dette Sted. 

(Hun omfavner Rosita og gaaer.) 

SJETTE SCENE 

Rosita. (Lidt efter) Emil. 

Rosita. Hvad mener hun! Det kan jeg ikke 
forstaa. Men underligt nok er det, at netop nu, da 
jeg har isinde at være sat, saa giver Rosa sig til at 
være munter! Der er Emil! Gud give, jeg nu kunde 
lade være at blive rød. 

Emil. Naa endelig! Men Rosita! Hvor er Du 
dog henne idag? 

Rosita. Formodentlig hvor jeg selv har Lyst til 
at være. 

Emil. Først spurgte jeg om Dig oppe i Huset; 
der sagde de, Du var nede ved Springvandet; da jeg 
sprang til Springvandet, hed det sig, at Du var i 
Pavillonen, og da jeg kom til Pavillonen, saa var 
Du her. 

Rosita. Og tør jeg spørge, hvem der gav Dig 
de Oplysninger.? 

Emil. Det gjorde Jens og saa en gammel Kjæl- 
ling, som laa og lugede ved Springvandet. 

Rosita. Det er virkelig fine Spioner, Du har, 
Emil. Jeg vilde ønske, at Du havde saa megen Agtelse 
for mit Kjøn og min Alder, at Du idetmindste ikke 
udsatte mig for saadanne Menneskers Domme. 

Emil. Domme! Hvem Fanden spørger om en 
Lugekones Dom, Rosita? Du er nok ikke i godt 
Humør idag.? Maaske har jeg Noget her, som kan 
formilde Dig. 

Rosita. Saa.? Hvad skulde det da være.? 

Emil. Igaar sagde Du jo, at det var Skade, at 
alle Billetter var borte til den Concert, som den 
fremmede Sangerinde giver imorgen. Det var mig 
nok. Imorges red jeg til Byen. Ja, jeg vil ikke 

rose mig selv ; jeg vil kun sige Dig, at det er umuligt 
at faae en eneste Billet — og jeg — har skaffet en 
hel Loge. — Hvad synes Du om det? Den er din, 
Rosita, og Du kan bede med Dig, hvem Du selv vil. 

Rosita. En hel Loge.? 

Emil (holder Billetten høit i veiret). Ja, her er Billetten. 

Rosita. Kom med den, Emil. 

Emil (som før). Ja, tag den selv, lille Frøken. 

Rosita. Nei, mange Tak, nu skal jeg slet ikke 
have noget af den. 

Emil. Hvad behager.? 

Rosita. Ja, jeg spørger Dig blot, Emil: Havde 
Du budt din Moder en Billet paa den Maade.? 

Emil. Spørg heller, hvordan jeg havde budt min 
Oldemoder den. — Saadan som jeg har jaget om 
efter den Billet! Og det paa en Søndag, da alle 
Andre lægger Hænderne i Skjødet. Nei, hvor jeg er 
dum! Det er ordentlig rørende, saa dum jeg er! 

Rosita. Ja, stakkels Emil! Og jeg havde netop 
saa gjerne villet have en rigtig klog Fætter! Gud 
veed, hvordan saadan En havde baaret sig ad. 

Emil. Det kan jeg snart sige Dig. Han havde 
lystret sin Faders og Moders Befalinger. Han havde 
smigret og bukket for Dig, saa længe til han havde 
udforsket, om Du var Isabella eller Maria. Var Du 

Maria, saa havde han vendt Dig Ryggen, var Du Isa- 
bella, saa havde han ægtet Dig. Se, nu veed Du, 
hvordan han havde baaret sig ad; og siden Du skjøn- 
ner saa lidt paa mig, saa havde Du nok fortjent at 
have saadan en rigtig klog — og nederdrægtig Fætter. 

Rosita. Fy, skam Dig! 

Emil. Men jeg Enfoldige! Jeg holder af Dig, som 
Du er, og dine Øine lyser lige klart for mig, enten 
Du hedder Isabella eller Maria. Jeg elsker Dig med 
alle dine Feil, med al din Vildskab og Flygtighed; 
thi flygtig er Du ! Selv nu, Du troer, Du staaer ganske 
stille. Men det kan Du ikke! Der er samme Be- 
vægelse i Dig som i Vingerne paa en Fugl, der er 
ved at flyve. Hvor Du er nydelig! Aa, Rosita, hvis 
Du vilde — og Du vil, ikke sandt.? Vi skal blive 
saa lykkelige. Er Du rig, saa er det godt, er Du 
fattig, saa er det ogsaa godt; saa lader vi de Gamle 
brumme lidt. Det er snart forbi, og Du skal ikke 
mærke det; thi jeg vil elske Dig desto høiere. 

Rosita. Emil! Du er god! Du er meget for god 

til mig. 

Emil. Du smiler.? Altsaa siger Du Ja!' Naa, lang 
Betænkning vil jeg ikke vide af. En, to, tre — 

Rosita (fornærmet). Se saa! Jeg glædede mig over, 
at Du stod saa mandig for mig, men den Glæde var 
snart forbi. En, to, tre, — det kan Du sige til din 
Hund, for at faae den til at springe, men ikke til en 
ung Dame, for at faae hende til at sige Ja. 

4* 

Emil. Hvad skal jeg da sige? Rosita, lær mig det. 

Rosita (seer op i Kirsebærtræet). Nei, hvoF de Kirsebær 
seer deilige ud! 

Emil. Saa svar mig! Sig blot et Ord. Jeg beder 

Dig derom. (Hun løber opad Stigen i Kirsebærtræet). 

Rosita. Skal jeg kaste nogle ned til Dig, Emil.? 
De smager virkelig ypperligt. 

Emil. Rosita, gjør mig ikke rasende! Hører Du! 
Svar mig. 

Rosita. Ja, en, to, tre — ikke sandt? Nei, 
min Ven. Det kan jeg ikke. Jeg maa have Lov til 
at betænke mig. 

Emil. Hvor længe? 

Rosita. For det Første maa Du lade mig faae 
fem Minuter til at spise Kirsebær i, og saa maa jeg 
— ja, jeg maa idetmindste have dobbelt saa lang Tid 
at betænke mig i. 

Emil. Godt, et Kvarteer. Og hvor træffer jeg 
Dig saa? 

Rosita. Aa, vi mødes vel nok engang. Det er 
slet ikke passende, at vi sætter hinanden Stævne. 

Emil. Rosita! Jeg elsker Dig, og Du, Du morer 
Dig blot med at drille mig. Jeg har Hjertet ftildt af 
Angst, og længer end et Kvarteer kan jeg ikke vente. 
Rosita, min søde Pige! Du maa endelig ikke være 

vred. Det er Dig selv, der driver mig dertil. Du 
har forlangt et Kvarteer til at betænke Dig i. Det 
skal Du faae, men Du er nok saa god at tage din 
Betænkningstid i Kirsebærtræet. 

Rosita. I Kirsebærtræet? Jo vist! 

Emil. Jeg kjender Dig; kommer Du først ned, 
saa faaer Du andre Ting i Hovedet. Saa vil Du have 
Opsættelse, og saa piner Du mig. Gud veed hvorlænge! 
Det var dit eget Indfald at stige op i Træet; jeg 
havde aldrig turdet foreslaa Dig det; men siden Du 
nu en Gang er der, saa maa Du undskylde, at jeg 
tager Nytte deraf. 

Rosita. Emil! Jeg vil ned, strax. 

Emil. Ja, vent blot etØieblik! (Tager stigen.) Saa! 
Nu har jeg taget Stigen bort. 

Rosita. Emil, jeg hader Dig! Jeg siger Nei! — 
Hører Du, jeg behøver ingen Betænkningstid. Jeg 
siger Nei! Nei, hundrede Gange Nei! — Sæt Stigen 
til, og lad mig strax komme ned. 

Emil. Ja, men først naar Kvarteret er forbi. I 
dette Øieblik taler ikke Du, Rosita, men din Vrede; 
naar jeg er borte, fordeler den sig lidt efter lidt. Du 
sidder deroppe mellem Bladene og tænker Dig om, 
medens Fuglene kvidre omkring Dig. Og naar jeg 
endelig kommer skjælvende af Frygt, saa stiger Du 
som en Dronning med et Ja paa Læberne ned fra 
Dit grønne Dommersæde. Aa, Rosita, sig ikke Nei, 

ellers gaaer jeg ud i den vide Verden med min Stige, 
og Du kommer aldrig ned paa Jorden igjen. (Han gaaer 

med Stigen.) 



• SYVENDE SCENE 

Rosita (i Træet). Han gaaer virkelig! Ja, det var 
dengang, jeg havde Selvfølelse. Det kom jeg galt fra. 
Nu kan jeg sidde her og kneise paa en Kirsebærgren, 
og jeg kan i det Høieste med al min Selvfølelse 
skræmme Spurvene fra Frugten. Naar jeg blot kunde 
kalde paa Nogen, men Rosa er langt borte, og de 
Andre vilde kun gjøre Nar ad mig. (Kiger ned ) Nei, 
mange Tak, det tør jeg ikke, det er alt for høit. 
Nei, jeg maa vente, til han kommer tilbage, og jeg kan 
sige Nei, thi Nei siger jeg, ganske bestemt. Om jeg 
saa skal dø af Sorg bagefter, saa kan jeg ikke være 
Andet bekjendt. 

OTTENDE SCENE 

Rosita (i Træet.) H O 1 m. iSiden) Fru Holm. 

Holm (med el Brev i Haanden). Hurra! Endelig er jeg 
ved Maalet og her svinger jeg min seirende Fane høit 
iveiret. Hvad det var for en lysende Idee at skrive 
til Madrid! Hvor de vil forbauses, disse Smaapiger, 
naar jeg pludselig træder frem og siger: « Velkommen, 
Donna Isabella !>» og derpaa med Tordenstemme : «Fy, 
listige Maria !» Det vil blive et stolt Øieblik. Og 
Væddemaalet slap jeg helskindet fra med det Samme. 

Der kommer Sophie spadserende. Hvor hun breder 
sig i Haven, som om den hørte hende til. Nei, nei, 
min gode Fru Holm! Den Gang blev de ikke Prop- 
rietær! 

Fru Holm. Se her, Holm, jeg gaaer og tænker 
paa, at (peger med Parasollen) naar man gjorde et Klip i de 
Træer, saa fik man en rar Udsigt til Stranden. 

Holm. Ja, lad Værten om det, og kom Du hen 
og gratuleer mig, min Ven ! (Omfavner hende.) Sophie, Du 
omfavner en Sphinx. 

Fru Holm. Men, hvordan har Du det, Thomas.? 

Holm. Tak, godt, min Engel! Der er kommen 
Svar fra Madrid. 

Fru Holm. Fra Madrid.? Ja, saa god Nat, mit 
Landsted. 

Holm. Her seer Du Brevet. 

Fru Holm. Ja, den Fornøielse havde jeg gjeme 
undværet. 

Holm. Vil Du da have, at Emil skal gaa feil 
og tage en fattig Pige.? 

Fru Holm. Ja, for mig gjerne. 
Holm. Men Sophie! — 

Fru Holm. Du er jo rig, Holm. Du kan nok 
taale det og mer til. 

Holm. Men Sophie! Du er jo aldeles demorali- 
seret. 

Fru Holm. Ja, det kan jeg takke Dig for. 
Havde Du undt mig denne lille landlige Plet, saa 
havde jeg været from som et Lam. 

Holm. Ja, men Pletten koster 30000 Kroner, 
Og det var dyr Græsning for det Lam. 

Fru Holm. Og det vil jeg sige Dig, at, naar 
vi veed, hvem der er Maria, saa skal hun ud af Huset 
og det strax. 

Holm. Som Du vil! Men hvis det nu var den 
lille Rosita, er det saa ikke nok at flytte hende op 
paa Kvisten .f* 

Fru Holm. Rosita! Hun skal just bort. Hun, 
med det farlige, indsmigrende Væsen, er hun saa ufor- 
skammet ikke at eie en Skilling, saa er hun utilgive- 
lig. Hun maa endelig ud af Huset. Giv mig Haanden 
paa det. 

Holm (rækker hende Haanden). Her da. Er Du nU fof- 

nøiet.f* — Au! au! Hvad var det.? 

Fru Holm. Ikke Andet end et Kirsebær, som 
blæste ned. Vi staaer jo lige under Træet. — Naa, 
skal det kostbare Brev da ikke brækkes idag.? 

Holm. Ja, kostbart har det været mig, jeg maatte 
ud med en uforskammet Porto. Men det lader ogsaa 
til at være fuldstændigt. Der følger en hel Kasse 

med, som endnu staaer inde paa Posthuset. — Jeg 
antager, at den indeholder Pigebørnenes Døbesedler, 
Vaccinationsattester — kort sagt, Alt, hvad der hører 
til. — Vil Du høre Brevet paa Fransk eller Dansk P 
Mig kommer det ud paa Et. 

Fru Holm. Paa Dansk. 

Holm (læser.) «Høistærede Herre! Det har været 
«mig en sand Hædersbevisning at modtage Deres Vel- 
« ædelheds Brev, jeg sender Dem min ydmygste Hil- 
«sen og Tak og beder Dem i mit Navn at kysse 
« Deres naadige Frues Hænder. » — Ja, Sophie, det 
er vel ordentligst, at vi gjør, hvad han siger .f^ (Kysser 
Fruen paa Haanden.) Saa ! Nu er det fra Haanden, nu gaaer 
vi videre. Det lader ellers til at være en grumme 
høflig Mand. (Læser.) «De har ganske Ret i, at jeg 
«har staaet i nøie Handelsforbindelse med den afdøde 
«Hr. Diaz; dog maa jeg benægte at have været lige saa 
«indgaaet med de unge Frøkener. Jeg er en ældre 
«Mand, min Herre! — og «gar9on par choix» — gar- 
9on: Pebersvend — par choix: af Valg. Han er 
Pebersvend af Valg. (Læser.) «Dog erindrer jeg engang 
«at have besøgt Sennor Diaz udenfor Kontoret, hvil- 
«ken Visit, høistærede Herre! nu i høi Grad glæder 
«mig, da den sætter mig i Stand til at ende Deres 
« Uvished. Jeg mindes tydeligt begge de omtalte unge 
« Damers høist forskjellige Væsen. Den Ene sad ved 
«et Bord og bød mig med megen Anstand en Kop 
« Chokolade. Da jeg modtog den med dybe Buk, 
« havde jég en Fornemmelse, som om hun klappede 

«mig paa Ryggen. Jeg blev ganske rød, da jeg mindst 
« havde ventet en saadan Fortrolighed fra den Kant; 
«men et tilfældigt Blik i et Speil viste mig den anden 
«unge Frøken, som, idet hun stod bagved mig, og paa 
«en overdreven Maade efterabede min Hilsen, samtidig 
« søgte at befæste en lang, hvid Papirstrimmel, en Art 
«Hale, paa min Ryg». — Det var naturligvis Rosita, 
den lille Vildkat. 

Fru Holm. Ja, og det var naturligvis Rosa, 
som skjænkede Chokolade. 

r 

Holm (læser). «Jeg haaber, min Herre! at De i 
denne Skildring let vil genkjende Deres unge Niecer. 
Sluttelig maa jeg tilføie, at jeg nøie mindes enhver 
Omstændighed ved dette Besøg. Det Eneste, jeg 
«har glemt, er, hvem af de to unge Damer, der var 
« Datteren i Huset og hvem Niecen. Men, høistærede 
« Herre! med Deres Forstand og med den kraftige 
« Hjælp, jeg nok tør sige, at jeg har givet Dem i 
« disse Linier, vil De snart komme efter Sandheden, 
«og en Mand som Dem giver man — om jeg saa 
«maa udtrykke mig — dog ikke» (standser) «des noi- 
«settes cassées» — noisettes.? — Nødder — « giver 
«man dog ikke knækkede Nødder i Munden. I glad 
« Bevidsthed om at have vist Dem en væsentlig Tjeneste, 
undertegner jeg mig 

Deres sande og underdanige Tjener 

Felix Alfonso Diego de Marasilia.» 

Jeg troer, han er bindegal! Det faaer jeg jo ikke 
det Ringeste at vide af. Hvad siger Du.? 

Fru Holm. Jeg siger, saa mange Postpenge var 
det Brev ikke værd. 

Holm. Stop, Sophie! Lad os ikke gjøre Manden 
Uret; her er et Postscriptum. Pas paa, nu kommer 
det. (Læser.) «I dette Øieblik falder det mig ind, min 
Herre !» Hvad sagde jeg? Nu falder det ham ind — 
(Læser.) «Det falder mig ind, at det muligvis kunde 
« interessere Dem at se — at se — un échantillon — 
«de laine — de mouton — Faareuld! — en Prøve 
«paa Faareuld, hvoraf jeg forsender store Partier mel- 
«lem Aar og Dag. Haabende, at det vil være Dem 
« velkomment, tilstiller jeg Dem en lille Kasse. » Kas- 
sen! Det var mit sidste Haab. Der er Faareuld i 
Kassen! (Læser.) «Jeg veed vel, høistærede Herre, at 
«der ogsaa i det skjønne Danmark findes Faar, men 
«jeg troer nok, at De efter den Prøve, De faaer med 
« dette Brev, vil indrømme, at de staa langt tilbage 
«for de ægte, indfødte, spanske Faar». (Rosita leer oppe i 
Træet) Naa, saa Du leer, Sophie. f* Det er kjønt af Dig. 
Man kan sige. Du tager Hensyn til mine Følelser. 
Bliv Du kun ved! Vær saa god! 

Vtu Holm. Leer jeg. f* Nei, veed Du hvad, Holm, 
det tager Du feil i! Jeg sidder tvertimod og er saa 
delikat, at jeg holder mig fra at le, skjøndt jeg er 
nærved at kvæles. Jeg har gjort saadan Vold paa 
min Latter, saa jeg maaske aldrig kommer til at le 
mere i mine Dage. Men siden Du beder mig saa 
meget om at le, saa vil jeg prøve, om jeg kan — for 
din Skyld. (Leer.) Jo, Gudskelov, det gaaer. Du, stak- 
kels Thomas, med samt din Kasse! (Leer.) Latteren sad 

fast her som en Sten, men naar jeg tænker paa dit 
Brev (leer.) og saa seer paa dit Ansigt! (Leer.) Saa gaaer 

den saa deilig løs. (Hun og Rosita le begge paa samme Tid.) 

Holm. Naa, det var jo rart, at det letter Dig! 
Le Du kun ud, og geneer Dig ikke! — Hør! Det 
klinger, ved Gud, som om hun lo med to eller tre 
Halse paa engang. 

NIENDE SCENE 
De Forrige. Rosa. 

Rosa. Undskyld, hvis jeg forstyrrer Dem, men 

jeg vilde kun spørge Tante — ^Hun faaer Øie paa Brevet, som 

Holm har i Haanden.) Hvad seer ]eg? Et Brev med spansk 
Mærke! De har altsaa virkelig skrevet og faaet Svar? 

Holm (til Fruen.) Se saa. Kone, nu har Du afleet, 
og nu skal jeg til at vise mig. (Høit.) Ja, Niece, endnu 
vilde jeg have tiet en Stund, men da Du selv har seet 
Brevet, saa maa Hemmeligheden falde bort. Ja, jeg 
veed Alt. 

Rosa. Kjære Onkel, er De vred, saa skjænd 
paa mig, men ikke paa Rosita. 

Holm (pathetisk). Fremmede har altsaa mere Tillid 
til mig, end mine Egne. 

Rosa. Bedste Onkel, hør mig dog. 

Holm (som før). Mine Søstres Børn tav for deres 
nære Slægtning, og jeg maatte banke paa hos Frem- 
mede for at faae Noget at vide. 

Rosita (i samme Tone som Holm). Ja, Og af Fremmede 
fik Onkel Ingenting at vide; derfor banker han nu 
igjen paa hos sine Søstres Børn. 

Holm (seer sig forbauset om). Hvad var det? 

Fru Holm. Det var Rositas Stemme. 

Rosita. Ja, her sidder jeg. God Morgen, kjære 
Onkel og Tante. 

Holm. Understaaer Du Dig? Hvad bestiller Du 
deroppe? 

Rosita. Jeg morer mig. Onkel, aa, saa mageløst! 
Den velsignede Don Diego de Marasilia! Hvis han 
nu kunde se mig i Speilet, saa kyssede jeg bestemt 
paa Fingeren ad ham, endskjøndt han er Pebersvend 
af Valg. 

Holm. Den lille Djævleunge; hun har kiget med 
i Brevet. 

Rosita. Nei, Onkel! Nei, det var umuligt, men 
Du skal ret have Tak, fordi Du læste saa høit. Aa, 
Rosa, vil Du ikke nok kalde paa Emil? Han er 
vist her i Nærheden. 

Fru Holm. Aa, nei, lad Du kun Emil blive, 
hvor han er. Hvad har han her at bestille? 

Rosita. Han har Stigen, Tante! Uden ham kan 
jeg ikke komme ned. 

Rosa. Der gaaer han jo henne. Emil! Emil! 

(Han gaaer.) 

Fru Holm. Rosita! Din Opførsel er for fri. 
Mere kan jeg ikke sige nu, det gjør for ondt i min 
Nakke; men naar Du kommer ned, saa tales vi ved. 

TIENDE SCENE 
Holm. Fru Holm. Rosita. Emil (med Stigen). 

Rosita. Emil! Kvarteret er nok snart omme.'* 

Emil. Og derfor har Du samlet et helt Pu- 
blikum.'^ Altsaa vil Du atter kun holde mig for Nar.? 

(Vil gaa.) 

Rosita. Onkel! Kjære Tante! Hold paa ham, 
ellers løber han sin Vei med Stigen. 

Fru Holm. Du er saa god at blive, Emil. Kom, 
sæt Stigen til Træet. 

Rosita. Lad ham kun vente lidt endnu. Tante, 
jeg har først et Par Ord at sige ham. — Emil! Før 
da Du tilstod mig Din Kjærlighed, og jeg bad om Be- 
tænkningstid, saa var det ikke, fordi jeg i mit Hjerte 
var uvis om Svaret — nei, langtfra! Men jeg havde 
nogle Betænkeligheder ved at erklære mig, som ikke 
angik Dig. I det Kvarteer, jeg har tilbragt i Træet, 
har Vinden blæst Skruplerne bort, og et Par Fugle 
under mig sang høit om, at kun Du holder af mig, 
og kun Dig kan jeg stole paa. Derfor svarer jeg 
Dig rent ud i dine Forældres Nærværelse — vil Du 

have mig til Kone, og har Du Mod til at overvinde 
Alt, hvad der vil stille sig imellem os To, saa sæt 
kun dristig Stigen til Træet, og tag mig ned. 

Emil. Rosita ! (Han vll ile hen til hende.) 

Fru Holm (standser ham). Nei, Emil, tænk Dig 
dog om! Sætter. Du nu Stigen til, saa er Du for- 
lovet. Lad mig skaffe hende ned. Vi veed jo slet 
ikke, hvem hun er. 

Emil. Slip mig, Moder! Jeg veed jo, at hun 
elsker mig, og det er mig nok. 

Holm. Men ikke mig. Emil! Lad strax Stigen 
staa! Jeg lægger Beslag paa den, (tager Stigen fra Emii.) 
lovligt Beslag! For Dig er Rosita forbuden Frugt, og 
man sætter desuden ikke Stiger til fremmede Folks 
Træer. Det er imod al Lov og Ret. 

Rosita. Rigtig, lille Onkel, hold Du fast paa 
din Stige. Du kjender Loven, kan jeg høre; men een 
har Du dog glemt, og det er Tyngdens Lov. Naar 
Frugt er rigtig moden, behøves der ingen Stige til at 
plukke den. Kom kun, Emil! For Dig er Frugten 
moden, og til Dig falder den ned af sig selv. (Hun springer 

ned i Armene paa Emil.) 

Emil. Tak, Rosita! Nu er Du min, og nu skal 

Intet skille os ad. (Omfavner hende). 

El.LEVTE SCENE 
De Forrige. Ludvig. Rosa. 

Ludvig (Da han seer Emil og Rosita). Er I allerede saa 
\\åt? Ja, saa kom vi sidst, Rosa. — Vi udbeder os 
en Gratulation som det andet forlovede Par. 

Fru Holm. Ja, min gode Ludvig! Dig ønsker 
jeg saa inderlig al Held og Lykke. Du kommer ikke 
mig ved, saa Du kan gjøre, hvad Du vil. Men Emil 
er min egen, og han faaer ikke mit Samtykke, inden 
jeg veed, hvem Rosita er. 

Rosa. Kjære Tante og Onkel! Sig først Ja, saa 
følger vor Tilstaaelse lige efter. 

Holm. Ja, hvorfor ikke.? Kom her. Du — Du 
saakaldte Rosita. Jeg har jo prostitueret mig ved at 
holde urimelig meget af Dig, lige fra Du kom hertil. 
Saa det er bedst, jeg bliver ved, som jeg har begyndt. 
Der, tag ham! (Skyder Emii hen tii Rosita ) Det er dumt, 
hvad jeg gjør, men tag ham, i hvem Du saa er. — 
Saa, gaa nu hen til Sophie. Vær rigtig nydelig, og 
sig Ja til Alt, hvad hun siger. 

Rosita. Lille Tante, vil Du slet ikke vide af 
mig mer? 

Fru Holm (tager Rosita tilside). Jo , naar Du siger 
mig, hvem Du er. — Skynd Dig og sig mig det, saa 

giver jeg mit Samtykke. (Rosa hvisker til Fruen, hvorpaa denne 
fører hende hen til de Andre.) Nu Veed jeg, hvem den Unge 

Pige er. Hun hedder Maria, hun er fattig; men hun 
har betroet sig til mig, og derfor giver jeg hende min 
Søn tilægte. 

Holm. Det var en smuk, en varm Indskydelse, 
Sophie, maa jeg takke Dig for det! 

Fru Holm (smilende). Tak selv, Thomas! Hvem 
vandt nu «Sophiero»? 

Holm. Død og Pine, det havde jeg rent glemt! 
(Til Rosita). Hvorfor kunde Du ikke ogsaa tie, dit lille 

Fjog.? (Bukker for Rosa.) Saa De er Isabella.? (Til Ludvig.) 

Paa den Maade har Du jo igjen fundet en Skat, Du 
Erkeregnemester, og det endda iblinde. 

Ludvig (som taler med Rosa, distrait.) Hvad behager.? 
(Holm forklarer sig sagte.) 

Rosita. Saa, Emil! Nu veed Du, hvem jeg er. 
Vil Du virkelig have mig til Kone! 

Emil (^ned nedslagne Øine). Gud, min Engel, Spørg 

mig dog ikke saa pludselig. Du maa endelig give 
mig Lov at betænke mig et Kvarterstid idetmindste. 

(Omfavner hende.) 

Fru Holm. Hvor jeg er glad, søde Holm, for 
din Skyld, Du har ikke været rigtig Menneske i hele 
den sidste Maaned. Men nu kommer vi nok i Orden 
igjen, nu, da Du veed, hvem Rosa og Rosita er. 

Holm. Veed jeg det.? Nei, Du veed det, fordi 
Du vil have Landstedet, og det skal Du faae. Men 

jeg — jeg veed Ingenting. (Tii Emil.) Idag er Du for- 
lovet med Maria, (tn Ludvig) og Du med Isabella — 
imorgen er det maaske omvendt. Se bare paa dem, 
hvor de leer, baade med Øine og Mund, de smaa 
Skjelmer. De er saamænd ikke færdige endnu. Gud 
veed, hvor tidt de fmder paa at bytte Navn igjen. 
Og nu spørger jeg Alle og Enhver, notabene, alle 
Retsindige, som jeg ikke har væddet med, kan De 
sige mig, hvem de to Pigebørn er.^* Eller troer De 
ikke, at vi maa begynde forfra igjen med Rosa og 
Rosita.? . 






EN NYTTIG ONKEL 



LYSTSPIL I EEN AKT 



[ 



PERSONERNE 



Major Lind. 

Rudolf, hans Brodersøn, Forstcandidat. 

Fru Rose. 

Anna, hendes Niece. 

Handlingen foregaaer paa Fru Roses Gaard i det sydlige 
Sjælland. 



(Haveparti : i Forgrunden et Bord , paa hvilket staaer en Bakke med KarafTe 

og Glas.) 

FØRSTE SCENE 
Fru Rose. Anna. 

(Fruen sidder ved Bordet med et kulørt Broderi. Anna kommer udefra med en 

Buket i Haanden.> 

Anna. Saa flittig, Tante? 

Fruen. Naa.? kom Du engang? 

Hvor var Du henne? 

Anna. Faldt Ticien Dig lang? 

Fruen. Det er sidste Dag, jeg har Dig herhjemme. 

Anna. Aa, ja, det er ikke saa let at glemme. 

Fruen. Og kun til en lille Tur gav jeg Lov. 

Anna. Da først jeg var ude i Mark og Skov, 
Da lokked det mig baade fjern og nær. 
Husk paa, hver en Udsigt jeg havde kjær, 
Den maatte jeg. Tante, jo see igjen. 
Og sige Farvel som en gammel Ven. 
Jeg plukkede Blomster paa hvert et Sted — 

Fruen. Og Du tog Kløver og Gaaseurt med. 
Jeg siger det ikke, Barn, for at skose. 
Men Ukrudt — 

Anna. Ukrudt af ringeste Art 

Kan paa sit Blomsterblad, snehvidt og klart, 
Gjemme et Minde saa godt som en Rose. 

Fruen. Imorgen tidlig Du ruller afsted 
Og glemmer snart Landet og Tante med. 
Buketten, som skal om os Dig erindre, 
Vil Dag for Dag visne og blive mindre. 
Og er Du først hjemme i Kjøbenhavn — 

Anna. Selv der vil jeg føle Længsel og Savn. 

Fruen. Gud, Egnen er deilig her, det er vist! 
Jeg er saa villig til den at beundre. 
Men i Længden er vor Natur lidt trist. 

Anna. Og Du.? 

Fruen. Ja, jeg holder mest af det Muntre. 

Anna. Og jeg da.? Men her er jo livligt ude! 
Tidligt om Morgenen, medens jeg ligger. 
Banke alt Smaafugle let paa min Rude. 

Fruen. Graadige Spurve, som kommer og tigger! 
Barn! Kan i Sligt Du Fornøielse finde.? 

Anna. Ja, jeg kan lide at lege Værtinde. 
Lidt grimme er mine Gjæster og graa. 
Men smukt og troligt de made de Smaa. 

Og de kalde høit paa dem, som har glemt, 
At Krummerne strøes Klokken sex bestemt. 

Fruen. Og det vil Du savne.? 

Anna. Ja, og Pasop, 

Og Linden, som ryster sin Blomstertop. 
Og Boel, som spinder, og Møllen, som gaaer, 
De solbrændte Børn med kridhvide Haar, 
Og saa — 

F ruen. Er der fieer.'* 

Anna. En Eneste til — 

Du veed, hvem det er — hvis selv Du blot vil. 
Hun er, aa, saa god! 

Fruen. Og kjender jeg hende.f* 

Anna. Saa god som en Midsommerdag er lang! 

Fruen. Du mener vist En, som aldrig kan skjænde. 
Og det er just det, som gi'er Tanterang. 

Anna. Du er dog den sødeste Tante — 

Fruen. Ti stille! 

Kom heller og hjælp mig at sy. Du Lille! 
Du fylder det Hjørne, begynd kun der ! — 
Gud veed, hvordan Du kan more Dig her! 
En Pige som Du, der er vant til Andet! 

Anna. Jeg har jo sagt Dig, jeg holder af Landet — 
— Her er godt at sidde! De grønne Grene 
Flette et luftigt og skyggende Tag. 

Fruen. Men da Du i Træer finder Behag, 
Saa maa Du vel ogsaa, skulde jeg mene, 
Ha'e Smag for en Herre, som kommer her; 
Saa rank som en Gran, saa grøn som en Bøg — 

Anna. Aa, Tante, forskaan mig for den Slags Spøg. 

Fruen. Blot Et endnu — siden Du elsker TræV, 
Det er saa morsomt, det falder mig ind. 
At Mennesket tilmed hedder Lind. 

Anna. Tante! 

Fruen. Nu tier jeg stille, min Pige, 

Aldrig et Ord meer om ham vi vil sige. 

Anna. Blot jeg tænker paa ham, bliver jeg vred. 

Fruen. Han er lidt keitet! Det gjør ham Fortræd^ 
At være behændig er ikke saa let. 

Anna. Nei, hvis det var saadan, havde Du Ret, 
Men han er slet ikke keitet i Grunden, 
Jeg gjør ham keitet, det har jeg udfunden. 

Fruen. Jo vist! 

Anna. Det er sandt! 

Fruen. Ja, at Du er en Nar! 

Anna. Han kan ikke udstaa mig. 

Fruen. Aa, Passiar! 

Anna. Jeg synes selv, det er underligt nok, 
Men at det er vist, derpaa kan Du stole. 

Fruen. Gud! Skulde Lind ikke være en Blok? 

Anna. Hans Søster, med hvem jeg har gaaet i Skole, 
Har ofte om Rudolf Lind mig fortalt. 
Hun var bedrøvet, at ham det tilfaldt. 
Den bedste Broder, paa Landet at være, 
Hvor han dengang Forstvæsnet skulde lære. 
Saa glad og snild ham hans Søster beskrev. 
At Billedet fast i min Tanke blev. 
Forventningsfuld jeg ham første Gang mødte. 
Alt dengang hans Væsen mig sælsomt stødte. 

Fruen. Ja, husker Du første Gang, da han kom, 
Rev han mit chinesiske Sybord om ; 
Mon det da var en Demonstration 
Af Had og Uvillie mod din Person.'^ 

Anna. Han talte ikke om Fanny og Hjemmet, 
Men holdt sig tilbage, som fra en Fremmed. 
Tilsidst han sig vel til Høflighed tvang, 
Men sær og forlegen hans Tale klang. 

Fruen. Jeg troer nu, han er undseelig og sky — 

Anna. Jeg siger Dig jo, jeg har spurgt hans Venner — 

Fruen. Har Du spurgt.f* 

Anna. Nei, hørt af Folk, som ham kjender, 

At han er langtfra, hvad man kalder bly. 
Men ret en flink og elskværdig ung Mand 
Begavet med god naturlig Forstand. 
Du seer selv, han er uheldig paa Trods, 
Og viser sig keitet — kun imod os. 

Fruen. Ja, hør nu, jeg spør' Majoren, min Pige, 
Om Neveuen, og hvad det Væsen skal sige. 

Anna. For Guds Skyld, Tante! Nei, lad Du det 

være! 
Skal vi maaske gjøre Hr. Lind den Ære 
At lade ham mærke, at vi ere stødte? 
Det var jo, som om vore Hjerter blødte 
Af Sorg over hans Ligegyldighed. 

Fruen. Ja, det gjør mit ikke, saavidt jeg veed. 

Anna. Ja, mit ikke heller. Hvad mest mig trøster. 
Det er, at saalidt han ligner sin Søster. 
Han har Fannys Øine, men hendes Blikke 
Saa lyse og fromme, dem har han ikke. 

Fruen. Men hans er dog ikke den hele Brøde. 
Thi hvergang han seer Dig, er Du saa stiv — 

Anna Jeg skulde maaskee komme ham imøde.^ 
Nei, aldrig! Om det saa kosted mit Liv. 

Fruen. Imøde! Nei, det vil jeg ikke sige. 
Men der er jo en Middelvei, min Pige. 
Jeg husker det fra mine unge Dage, 
Da holdt jeg mig virkelig længe tilbage. 
Men ak! Kavallererne hertillands 
De har for Sligt ikke ringeste Sands. 
Det er dem for fint! De kalde det koldt, 
Naar man viser sig jomfruelig stolt. 
Saa vendte jeg om — 

Anna. Nei, hvad siger Du"* 

Fruen. Jeg siger — jeg var ellers Frøken endnu. 

Anna. Men, Tante, din Tale er mig lidt dunkel. 
Nærmede Du Dig da først til din Mand.? 
Hvem var det, som friede f Du — eller Onkel ? 

Fruen. Nei, Rose friede — jo, det gjorde han. 
Vi begyndte jo med at kokettere. 
Men da jeg saae Mennesket inklinere — 

Anna. Hvad saa.? 

Fruen. Ja, saa holdt jeg rigtignok fast, 

Men hvem kunde lægge mig det tillast .'^ 
Thi havde jeg ikke selv taget Manden, 
Saa havde jeg seet ham ta'es af en Anden. 
Vi le ved' i lykkeligt Ægteskab, 
Jeg sørgede inderligt ved mit Tab, 
Og aldrig har jeg mit Valgsprog fortrudt. 
At man skal ta'e, hvad der bliver En budt. 

Anna. Saa hvis Du paany fik en Frier, Tante, 
Du gjorde det Samme da om igjen.*^ 

Fruen. Aa, hvilken Idee! Ih, Du lille Fjante! 
Men hvor i al Verden kom Du paa den.'' 

Anna. Alvorlig talt! Sig mig, hvad blev dit Svar.f* 

Fruen. Jeg har det jo godt i min Enkestand, 
Og mest kom det an paa, hvem Manden var. 

Anna. Saa Tante har altsaa dog tænkt paa en Mand.'' 

Fruen. Jeg! Tænkt paa en Mand! Vil Du nu 

brodere, 
Istedetfor mig at examinere. 
Men Anna! Anna! Hvad gjør Du dog, Barn? 

Anna. Jeg træder min Naal — 

Fruen. Men med høirødt Garn. 

Du syer da med Rødt og ikke med Sort.? 

Anna. Ja, kjæreste Tante, Du maa undskylde. 
Men det har jeg rigtignok længe gjort. 

Fruen. Et kulsort Tæppe med Høirødt at fylde, 
Det synes jeg dog — 

Anna. Ja, vist er det galt, - 

Men vi skulde ikke saameget talt — 

Fruen. Om Ting saa gyselig interessante 
Som Forstcandidater — 

Anna. Aa, fy dog. Tante! 

Jeg mener om Alt, hvad der faldt os ind. 

Fruen. Ja, kom den Herre her nu i det Samme, 
Saa vilde jeg sige — (Faaer øie paa Rudolf.) god MoFgen, 

Hr. Lind! 

ANDEN SCENE 

Fruen. Anna. Rudolf (som er standset i en lille Afstand fra 

Damerne). 

Fruen. De staaer i det Grønne som i en Ramme, 
Behag dog at komme lidt mere nær. 

Rudolf (idet han træder nærmere). Jeg Stod ellcFS godt UndcF 

disse Træ'r. 

Fruen. Majoren er med.'* 

Rudolf. Jo, Tak! — Jo, han er! 

Nei — jeg mener, snart vil han være her. 
Han blev kun lidt opholdt. 

Fruen. Af en Bekjendt.? 

Rudolf. Ja. 

Fruen. En Herre.'' 

Rudolf. Ja, fra hans Regiment. 

Fruen. Men sæt Dem dog ned! Anna, ryk Dig lidt. 

Rudolf. Nei, Tak, jeg ta'er heller den Havestol. 

Fruen. Saa flyt den dog først fra den værste Sol. 
Rudolf. Jeg be'er! Jeg har siddet i Sol saatidt. 

(Pause.) 

Fruen. Deres Onkel er ret en vakker Mand. 
Han er dog vel.'* 

Rudolf. Aa, jo, Tak! Det gaaer an. 

Fruen (afsides). See saadan! Nu gik vi igjen istaa! 

Anna (afsides). Nei, hvor det er livligt at høre paa. 

Fruen. Hvad siger Hr. Lind saa til denne Varme .f^ 

Rudolf. Til at sige meget, jeg mangler Kræfter. 

Rudolf (reiser sig og standser Anna). 

Jeg be'erl De maa ikke — 

Anna. Hvad vil det sige? 

Skal jeg ikke gaa? 

Fruen. Ih, jo vist, min Pige. 

Rudolf. Jeg skal Intet ha'e. 

Anna. Men naar Tante vil, 

Hr. Lind holder fast! 

Fruen. Gaa Du bare til. 

Anna. Men maa jeg da ikke komme forbi.? 
De ta'er jo i Bakken! 

Rudolf. Jeg er saa fri! 

Anna. Nu slipper jeg, og la'er Dem om at bære. 

R u d o 1 f (næsten paa samme Tid). Velan! Jeg gi'er slip da. 

De holder jo! (Bakken falder.) 

Fruen. Ja, det skulde Du dog heller lad't være. 
Hvorfor slap de paa engang begge To-f* 

Anna. Jo, det var Hr. Lind! 

Rudolf. Nei, jeg holdt jo fast! 

Anna. Ja, først holdt De paa den af alle Kræfter, 
Men da jeg saa endelig vilde gi'e efter — 

Rudolf. Gav jeg ogsaa efter og slap ihast. 

Fruen. Men Børn! Hvem vil nu om Sligt disputere! 
Hør Du! Mon der Noget paa Kjolen kom? 

r 

Anna. Nei, Tante, slet Intet at tale om, 
Min Kjole kan jeg i Hast jo changere. 

Fruen. Hægt ikke selv! Det vil Dig anstrænge! 
Kald paa Stuepigen, hun hjælper Dig strax. 

Anna. Ja, Tak, det skat jeg! Farvel da saalænge! 

(Hun og Rudolf hilse formelt paa hinanden). 

Pas paa! Han er ved at brække din Sax! 

(Gaaer). 



TREDJE SCENE 
Fruen. Rudolf. 

Rudolf. Fru Rose! 

Fruen. Hvad nu.? Gaaer De Deres Vei.? 

Rudolf. Jeg møder Onkel. 

Fruen. Nei, vist ikke, nei. 

Rudolf. Og skulde jeg ikke tilbagevende. 
Før Frøk'nen er reist — 

Fruen. Hvorledes.? De troer.? 

Rudolf. Saa haaber jeg, at De vil hilse hende — 

6 

Fruen. Og sige — 

Rudolf. Siig hende ikke et Ord. 

Fruen (afeides). Hvad hører jeg.'^ Skulde Anna faae Ret? 



FJERDE SCENE 
Fruen. Rudolf. Majoren. 

Majoren. God Morgen! See her er jeg i Galop! 
Din Skjelm! Jeg vilde jo løbe Dig op. 
Jo vist, og jeg er dog temmelig let! 
Jeg spør' ikke, hvordan De Dem befinder, 
Naar jeg seer saa friske, blomstrende Kinder. 
Og Frøken Anna, hun har det da godt.'* 

Fruen. Jo, Tak, hun kommer ret strax; hun er blot 
Gaaet op, for i Hast at skifte Kjole. 

Majoren. Et heldigt Omen, derpaa kan man stole. 
I min Ungdom hændte det mig saatidt, 
At naar i et Hus jeg gjorde Visit, 
Jeg de unge Damer forsvinde saae. 
For at møde med andre Kjoler paa. 

Fruen. Nei, hør. Major, den Beskyldning er grov. 

Majoren. Først kunde jeg knap Finessen forstaa 
Men siden — ja, saa blev jeg. ganske flou, 
Naar en Dame beholdt sin Kjole paa; 
Thi det var et Tegn, som gav mig tilkjende, 
Jeg havde neppe gjort Indtryk paa hende. 

Fruen. Men Anna er — 

Majoren. En fortryllende Pige. 

Og jeg vilde gjerne høre Dem sige, 
At jeg er Skyld i, hun klæder sig om, 
Men jeg er ei ene. Nei, destoværre. 
Der staaer denne opløbne, unge Herre, 
Og jeg frygter for, det er Rudolf — 

Rudolf. Som 

Er Skyld i Frøknens Forsvinden — ja, rigtig! 

Majoren. Nei, hør nu blot, hvor han gjør sig vigtig. 

Fruen. Det vilde uendelig kjært mig være 
At see de Herrer til Middag idag. 

Majoren. Jeg takker! 

Rudolf. Jo, Tak! 

Majoren. Vi skal ha'e den Ære. 

Fruen. Det var rart, saa er det en afgjort Sag. 
Men jeg har jo endnu en Bøn, Major! 
Den er kun lille — 

Majoren. Hvorfor ikke stor.? 

Til Fru Rose siger jeg aldrig nei, 
Og jeg haaber, Fruen tænker som jeg. 

Fruen. Naturlig! Men for at komme tilbage 
Til Sagen: De sjeldne, fremmede Bønner, 
Majoren gav mig, de er mig til Plage. 

Majoren. Hvad hører ']eg? 

Fruen. Ja, thi saavidt vi skjønner 

6* 

Baade min Gartner og jeg, ja, saa kommer 
De ikke op, før maaske næste Sommer. 

Majoren. Til næste Sommer! Nei, har jeg hørt Mage! 
Jeg kjøbte dem dog hos en Mand fra Berlin, 
Som var^ her i Byen en halv Snes Dage. 
Paa Indsvøbspapiret stod paa Latin — 
: — Jeg bad ham nemlig at gi'e mig en Art, 
Som kom hurtig op, og voxede snart. 
Og der stod hurtigvoxende, paastod han. 

Rudolf. Du veed — 

Majoren. At de lyve, men dog at sætte 

En Løgn med Latin paa en Etikette — 
Nei, de skal sgu op ! Lad dem faae dygtig Vand ! 

Fruen. Jeg vilde helst havt Majoren lidt hen 
At see paa de Bønner. 

Majoren. Aa, ja, saamænd! 

Men hjælper det.f^ 

Fruen. De er en praktisk Mand, 

Og jeg troer paa Dem og Deres Forstand. 

Majoren. Jeg skal ^ee paa Jorden, alt hvad jeg kan! 
Hvem veed. Mine Øine og Deres Tro 
Kan maaske faae Bønnerne til at gro. 

(Vil gaa med Fruen, men standser). 



Tillad, jeg vilde blot spurgt min Neveu — 
Fruen. Saa gaaer jeg forud — 
Majoren. Jeg følger! 

Fruen. Adieu! 

(Gaaer). 

FEMTE SCENE 
Rudolf. Majoren. 

Majoren. Naa! A nous deux! som man siger paa 

Fransk. 
Hvordan har Du, Rudolf, det Forspring brugt, 
Jeg gav Dig.'^ Det har dog vel baaret Frugt .»^ 

Rudolf. Mærkværdigt. 

Majoren. Saa staa dog ei der saa spansk. 

Kom nærmere! Siig, hvad med gylden Skrift 
Jeg tegne skal paa din Krønikes Blade .^^ 
Fortæl! Hvad var nu din første Bedrift.? 

Rudolf. Jeg vælted en Bakke med Limonade. 

Majoren. Du lyver! 

Rudolf. Nei, Onkel, jeg praler ikke. 

See! Ved dine Fødder Skaarene ligge. 

Majoren. Men Pigen, til hvem Du vilde Dig vende^ 
For kjækt hendes unge Hjerte at smelte. 

Rudolf. Ak, Onkel, desværre, det var jo hende^ 
Over hvem den Limonade jeg hældte. 

M 21 i o r e n (slaaer Hænderne sammen). 

Saa er det vel derfor, hun skifter Kjole? 

(Rudolf nikker). 

Majoren. Nei, ingen Dreng, som endnu gaaer i Skole 
Kan bære sig mere forbandet ad. 

Rudolf. Ti stille dog! Troer Du, jeg selv er glad? 
Jeg forstaaer ei, hvordan det kan gaa til. 
En Dæmon maa drive med mig sit Spil. 
Fra det første Minut, jeg hende saae 
Og blændet af hendes Skjønhed løb paa — 

Majoren. Og rev Fruens Sybord om ! Ja, din Stakkel ! 
Jeg husker jo nok, der blev - et Spektakel ! 
Garn, Fingerbøllet — Gud veed hvad for Ting — 
RuUed og trilled paa Gulvet omkring. 
Jeg maatte paa Knæ — 

Rudolf. Ja, morsomt det klinger. 

Men fra den Dag alt mit Uheld udspringer, 
Og med denne ene Dumhed begynder 
En talløs Række af lignende Synder, 
Hvis Minde som Spøgelser gik igjen 
Og mig rent ud af Concepterne bragte, 
Hvergang fuld af Haab jeg var iilt herhen. 
For Annas yndige Træk at betragte. 
Det hjalp slet ikke, jeg kjæmped imod. 
Nei, Tanken kom som en rivende Flod, 
Der skylled Fornuft og Alt med sig bort: 
Mon hun husker, at Du sidst kom tilkort? 

Og, mon Du er ligesaa snild idagp 
Jeg fandt et eget, et djævelsk Behag 
Deri, at jeg Tankerne baglænds sendte 
Til alle de Uheld, som sidst mig hændte. 
Men ak! Min Betragtning blev sjelden lang. 
Thi medens til Grublen jeg gav mig hen. 
Jeg gjorde Historien om igjen 
Tidt dobbelt saa galt som forrige Gang. 

Majoren. Men, Rudolf, det kan jeg ikke begribe. 
Du som ellers baade kan gaa, og staa, 
Og snakke — 

Rudolf. Naar det ikke kom an derpaa. 

Majoren. Du er min Neveu, og Du kommer i Knibe! 
Mon hun synes om Dig.? Jeg mener. Niecen .f^ 

Rudolf. Der er noget Kjøligt i hendes Væsen, 
Som stadig gjør mig end mere forsagt: 
Tidt, naar det straalende Øie hun hviler 
Paa Dig eller Tanten, medens hun smiler, 
Aa, hvor jeg da føler stærk hendes Magt. 
Vendte mod mig hun saa lysende Blikke, 
Troer jeg hver taabelig Frygt var forsvundet. 

Majoren. Er Du for keitet, saa gjør hun det ikke. 

Rudolf. Hun kan kun løse, hvad selv hun har bundet. 

Majoren. Er det dit Alvor.? Og vil Du forlange. 
At Pigen skal først om Kjærlighed tale.? 
Skal hun være modig, og Du være bange.? 
Jeg troer sgu, 1 unge Mandfolk er gale. 

Rudolf. Jeg hende saa ofte Kjærlighed lover. 

Majoren. Og naar.? 

Rudolf. Naar jeg gaaer i Skoven alene 

Under de skyggende Bøgegrene. 
Aa, var det endnu, som Bøgerne meWe * 
Om Fabeltid, da det voxende Siv 
Kunde faae Mæle og kunde faae Liv, 
For hvad det hørte igjen at fortælle! 
Naar Anna da vandred til Skoven hen. 
Overalt fik hun Hilsen fra sin Ven — 
Der kunde hun ikke sit Øre lukke. 
Nei, høit fra Træernes stolteste Kroner 
Maatte hun høre min Kjærligheds Sukke. 
Og vendte hun sig til den anden Side, 
Det hjalp ei, hun fik det atter at vide. 
Thi stærk som før, skjøndt i mildere Toner, 
Det ringed fra Blomsternes Klokker blaa. 
Det hviskedes fra hvert susende Straa. 
Ja, hun vilde høre det allevegne. 
Fra Egens Løv til den viftende Bregne! 
Og, Onkel, hvor kunde hun blive kold, 
Naar den stumme Skov blev Elskovsherold .? 

Majoren. Ja, saa! — Det er Dig, som ikke kan tale? 

Rudolf. Nei, ikke til Anna! 

Majoren. Gi'er Du fortabt, 

Saa raader jeg — 

Rudolf. Hvad vil Du anbefale.? 

Majoren. Mig selv. Jeg er som til Taler skabt. 
For Dig finder ingen Mirakler Sted. 
Tier vi, saa tier Træerne med. 

Rudolf. Men, Onkel! 

Maj o ren. Hvem sukker for Veir og Vind.^ 

Nei, suk, naar det bringer Dig Noget ind. 
Men hør! Da den Lille reiser imorgen, 
Saa maa jeg, som sagt, til selv at ta'e fat. 
Læg Du nu rolig paa Hylden al Sorgen, 
Og stol paa, at Tingen gaaer ganske glat. 

Rudolf. Nei, kjære Onkel, lad være at frie. 

« 

Majoren. Ja, som Du ønsker! 

Rudolf Du mener det godt, 

Men en Tredie forværrer Sagen blot. 
Om lidt maa nok Anna gaa her forbi. 
Og saa — ja, saa vil jeg min Lykke prøve. 
Maaske gaaer det bedre, naar vi er ene. 
Hvis ikke — 

Majoren. Maa Du i Taalmod Dig øve. 

Og forresten, saa skulde jeg da mene. 
At siden saa fiildt op af smukke Kvinder 
Man her i vort fattige Danmark finder, 
Saa græder vi ikke Øinene ud. 
Selv om Frøken Anna ei blev din Brud. 
Du er jo en net og vakker ung Mand, 
At sige: naar Du er ved fuld Forstand. 

Men nu til Moralen jeg siger stop. 

(Seer paa sit Uhr). 

Halv to! Jeg har pratet saalænge her, 
At de tydske Bønner vist er skudt op, 
Før dem og Fru Rose jeg kommer nær. 

God Lykke! (Caaer). 

Majoren (vender om;. Hør, Rudolf! Et Ord endnu! 
Hvorfor Fanden vilde det Pjank Du drikke? 

Rudolf. Det Pjank! Hvilket Pjank? 

Majoren. Limonaden, Du! 

Rudolf. Ja, men Feilen var jo, jeg vilde ikke. 

Majoren. Saa det var en Feil? Nei, hør, veed 

Du hvad — 

Rudolf. Der kommer hun. — Onkel! Hyor er hun 

smuk ! 

Majoren. Fat Mod! See, hvordan en Mand bær' 

sig ad — 
Venlig, men fast! Pas engang paa mit Buk! 

(Hilser Anna i Afstand og gaaer). 



FEMTE SCENE 
Rudolf. Anna. 

Anna (seer sig om). Er Tante ikke — 

Rudolf. I Haven. 

Anna. Og hvor? 

Rudolf. I Kjøkkenhaven! (Anna vii gaa). 

Rudolf. Hun vilde nok ha'e 

En Samtale med min Onkel. 

Anna. Ja, ja, 

Jeg skal ikke forstyrre. Haven er stor. 

Rudolf. Jeg tænkte, jeg fik hende til at blive. 
Men hun flygter for mig. Frøken! 

Anna. De kaldte .»^ 

Rudolf. Jeg! 

Anna. Saa var det ikke til mig. De talte .^^ 

Rudolf. Jo, Frøken! (Afsides.) Jeg vil jo høre min Dom. 
(Høit). Jo, jeg vilde spørge — 

Anna. Om hvad, Hr. Lind.? 

Rudolf (afsides). Ja Herregud! Hvad skal jeg spørge om.? 
Naar blot en Begyndelse faldt mig ind. 
Jeg har det! (Høit). Jeg vilde saa gjerne vide — 
Jeg længes stærkt efter Brev fra mit Hjem. 

Anna. Igaar fik jeg et — tætfyldt var hver Side, 
Deres Søster sender Hilsen til Dem. 

Rudolf. Jeg takker. 

Anna. Hvor adspredt! Ja, det betyder. 

At han sig kun lidet om Fanny bryder. 

Rudolf. See! Nu seer hun ud, som om hun var vred. 

Anna. Stakkels Fanny ! Hvor det var tungt at være 
Hans Søster og Kjærlighed til ham bære, 
Til ham, som neppe af. Kjærlighed veed. 
— Aa, Gud ! Hvor han havde fortjent at drilles ! 

Rudolf. Men er hun vred — hvorfor bliver hun da? 

Anna. Og siden vi ei skal som Venner skilles, 
Saa driller jeg ham, før jeg gaaer herfra. 
(Høit). See, her er mit Brev! De er nævnt deri. 

Rudolf. Det veed jeg. 

Anna. Hvoraf.? 

Rudolf. Naar hun Hilsen sender. 

Anna. Det er sandt. 

Rudolf. Mig glemmer hun sjelden, fordi 

Hun og jeg var altid saa gode Venner. 

Anna. Ja, hvis De har Lyst, saa siig De kun frem. 
Jeg læser strax lidt, hist og her, for Dem. 

Rudolf. Dobbelt glad jeg min Søsters Ord vil høre, 
Naar ad saadan Vei de kan naae mit Øre — 

Anna (seer i Brevet). Bi lidt! Er det her.? Ja, saavidt 

jeg troer! 
(Læser). «Men hvorfor skriver Du aldrig et Ord 

«0m at Du har Rudolf seet, og hvordan 

«Du synes om» — Det var feil! Ja, man kan 

Ikke altid finde strax, hvad man vil. 

Her kommer det! Læg nu Mærke dertil! 

(Læser). «Han er i sit Fag baade flink og dygtig, 

«0g tilmed er han elskværdig og kløgtig. 

«Tro ei, blot hos mig staaer saa høit hans Stjerne, 

«Nei, hvor han kommer, der seer man ham gjerne, 

«0g Damer, baade i Byen og paa Landet, 

« Beundre ham alle — hvem kan vel andet .?» 

— De tier.? — Synes De ikke om Brevet.? 

Rudolf. Til Dem skulde Fanny det mindst ha'e 

skrevet. 

Anna. Og hvorfor ikke, ifald det er sandt.? 

Rudolf. Siig selv. Frøken Rose, om ei De fandt 
I høi Grad latterligt — nei, siig det ikke; 
Thi i Deres Smiil som i Deres Blikke, 
Imedens De læste, saae jeg jo klart. 
At De mit Spørgsmaal forlængst har besvart. 

Anna. Men siig mig, Hr. Lind, hvor kunde jeg 

tænke 
Ved en flygtig Spøg Dem saa dybt at krænke.? 
Og om end maaske lidt vel overdrevet 
Jeg fandt, hvad en Søsters Venskab har skrevet — 

Rudolf. Ei blot en Søster — en god lille Pige, 
Som overalt Idealer finder, 
Saavel i Brødre som i Veninder. 
Det er morsomt, det træffer sig saa lige 

Jeg har ogsaa et Brev, hvor Fannys Roes 
Saa mageløst en ung Pige beskriver (bukker) 
At Damen maa sees — før Brevet kan troes. 

Anna. Det gaaer vist slet ikke an, at jeg bliver. 
Hvis Tante savner mig — 

Rudolf. Brevet er kort. 

Jeg hørte paa Frøkenen, og jeg haaber 
Paa Gjengjæld. 

Anna (afsides). Ak! Hvordan slipper jeg bort? 

(Høii). Hør! Klinger dét ikke, som Nogen raaber 
Mit Navn langt borte .f^ — Igjen! 

Rudolf (lytter). Alt er stille! 

Tillad — denne Stol — Ifald De nu vilde? 

Anna (s«tter sig). Jeg hører ! 

Rudolf (læser). «Jeg veed. Du har ofte leet 

«0g skjældt mig ud for en Enthousiast. 
«Men Tvivlen kan Du ei meer holde fast, 
«Nu da Du har selv min Veninde seet. 
«Paa Skjønhed skal man kun lidt lægge Vægt, 
«Det beder os kloge Folk at erindre. 
«Dog har jeg for ydre Skjønhed Respekt, 
«Naar den som her er Tolk for den indre. 
«Hvor er hun smuk, naar alvorlig hun tænker, 
« Imens hun til Haanden støtter sin Kind, 
«0g det fine Hoved drømmende sænker. 

^Anna, som sidder i denne Stilling, skifter hurtig til den følgende). 

« Eller naar hun med sit livlige Sind 

« Pludselig griber en hængende Lok 

«Og trækker dens lange, glindsende Ring, 

« Imens hun urolig seer sig omkring. 

«lkke sandt? Den Stilling kjender Du nok? 

(Anna forandrer atter Stilling). 

«Kort sagt! Hvordan hun end bærer sig ad, 
«Hvad enten hun græder eller er glad, 
«Hun kan ei mod Skjønhedsreglerne synde. 
«Alt tidlig, som Barn, var hun fuld af Ynde. 
«Jeg husker, hun, i sin simpleste Kjole, 
«Var mer elegant end den hele Skole. » 

Anna (smilende). Det er for galt! Hvor Fanny over- 
driver ! 

Rudolf. Nei, Frøken, Træk for Træk hun Dem 

beskriver. " 
Vi mangle kun lidt. (Læser). 

«Hun er hjertensgod. 
«Hun driller aldrig, gjør Ingen imod. 
« Hendes Skjønhed er en mægtig Magnet. 
«Men nu — da Du hende daglig har seet, 
«Nu føler Du vist den stærkere Magt, 
«Af denne milde, taalmodige Aand — » 

Anna (springer op). Det staaer der ikke! 

Rudolf. Hvordan? 

Anna. . De har lagt 

De sidste Ord til. 

Rudolf (viser hende Brevet). Det CF Fannys Haand. 
Her staaer: <Den milde, taalmodige Aand.» 

Anna (efter at have seet i Brevet). De skjulcf ét Smil 

aa, tilstaa det frit! 
De Udtryk, de passe paa mig kun lidt. 
Hvad Fanny skriver, har dog været sandt. 
Engang var jeg ganske venlig og god, 
Og gjorde Ingen med Villie imod. 
Nu er jeg en Smule heftig iblandt; 
Men jeg kjæmper hver Dag — jeg kjæmper trolig. 
For atter at blive jævn og rolig. 
Endnu imorges, da det faldt mig ind, 
At denne Dag skulde være den sidste, 
Jeg lagde mig saa alvorlig paa Sind, 
I dag ei Taalmodigheden at miste. 
Og nu, hvordan har jeg mit Forsæt holdt? 

Rudolf. Men naar jeg forsikkrer — 

Anna (afbryder ham). Siig ikke koldt 

Og usandt, at rigtig og godt jeg håndled. 
Da nylig jeg viste Dem Fannys Brev, 
Og de venlige Ord til Spot forvandled. 

Rudolf. Men Uretten ikke blot Deres blev. 
Thi ogsaa mit Brev — 

Anna. Men jeg har begyndt, 

De betalte mig kun med min egen Mønt. 
Nu vel, den Impuls, som drev mig dertil. 
Jeg, saa godt jeg kan, beskrive Dem vil. 

Først maa jeg da tilstaa Dem ganske ærligt, 
Jeg havde ei troet, det blev mig besværligt, 
Eller, rettere sagt, umuligt at finde 
En Ven i en Broder til min Veninde. 

Rudolf. En Ven! 

Anna. Havde vi To hinanden mødt 

I Byen, vilde det aldrig mig stødt, 
Om fremmed vi for hinanden var blevet. 
Der, i den vexlende, brogede Strøm, 
Er saamangt et Møde kun som en Drøm 
Og flygtigt, som Ord man i Sand har skrevet. 

Rudolf. Men her da? 

Anna. Ja, her er det anderledes. 

Her er det, som Sjælen voxer og bredes. 
Paa Landet, hvor Blikket saa stort kan hvile 
Paa de frie Sletter, det blanke Vand, 
Her glemmer Tanken ustadig at ile. 
Den dvæler — men kun hvor dvæles der kan. 
Paa Indtryk gjør Sjælen et større Krav, 
Man venter sig Noget af Hver, som kom. 
Og gives der Intet — man føler sig tom. 

Rudolf. Den føler sig tommest, som Intet gav. 
Men Frøken! Da vi er kommet saavidt. 
At Isen er brudt — tør jeg nu Dem sige, 
At aldrig i Livet jeg saae en Pige — 

Anna (afbryder ham). Som jeg, der har vovet det første 

Skridt. 
7 

Jo! Disse Breve var mig som et Speil. 
Da Alt, hvad Fanny saa godmodigt skrev, 
Til Vaaben i vore Hænder kun blev, 

< 7 

Da mærked jeg først, hvor stor var min Feil. 

Rudolf. Og min! 

Anna. Den er større, thi De er Manden. 

Om ogsaa vi vilde hade hinanden. 
Hvorfor skulde Fanny just være med ? 
— Vi kunde forresten dog prøvet paa 
At omgaaes som andre Folk — holde Fred. 
Hvem veed.? Det havde maaske kunnet gaa. 

Rudolf. Det kan og det skal! — Anna! Hvis 

De vilde — 

Anna. Jeg reiser imorgen! — Det er forsilde! (Gaaer). 

SJETTE SCENE 
Rudolf. (Strax efter) Majoren, 

Rudolf. Forsilde! Jeg følger ei dette Vink. 

Langt heller jeg troer paa det Smil, hun dæmped 
Skjøndt uvist det lyste som Sol bag Sky 
Alvorligt af hendes Stolthed bekjæmpet. 
Nu efter hende i Hast! 

(Vil gaa, men møder Majoren). 

Majoren. Ih! Hvor flink! 

Rudolf. Lad mig gaa! 

Majoren. Hvad nu.? Vil for mig Du fly P 

Fortæl, hvordan gik det.? 

Rudolf. Tak! Ganske godt. 

Majoren. Er Du avanceret.? 

Rudolf. Ja, temmelig smaat. 

Majoren. Saa har hun da ikke, før hun gik herfra — 

Rudolf. Hvad har hun ikke.? 

Majoren. Jeg mener, sagt Ja. 

Rudolf. Det kunde hun ikke, selv om hun vilde. 

Majoren. Hvorfor da.? 

Rudolf. Ih nu! Naar jeg ikke friede. 

Majoren. Hør, Rudolf, da var det dog snart paatide. 

Rudolf. Der er dem, som sige, det er forsilde! 

Majoren. Men hvad sagde hun.? 

Rudolf. Hun sagde kun lidt. 

Og dog. Onkel, aander jeg glad og frit. 

Majoren. Saa var hun da altsaa venlig og mild.? 

Rudolf. Venlig.? Aa, nei! Hendes Blik var som Ild, 
Og næsten troer jeg endda, hun har skjændt 
Paa mig som paa en gammel Bekjendt. 
Og tænkt paa mig har hun, langt meer end jeg 

vidste. 
Jeg lytted, for ikke et Ord at miste. 
Og tænkte: snart kommer Touren til mig! 
Men da jeg saa vilde — løb hun sin Vei. 

r 

Majoren. Uu elsker da nu? — 

Rudolf. Meer end nogensinde. 

Den Fylde af Liv, som besjæler hende, 
Forjog med sine forfriskende Strømme 
I Hast mine dumme, taagede Drømme. 
Ja, Onkel, nu er min Vaklen tilende. 
Nu strax vil jeg frie og min Skjæbne kjende. 

Majoren. Se, det kan jeg li'e! Afsted i en Fart! 
Du tøver.? 

Rudolf. Jeg har kun en Eftermiddag. 

Betænk, hvor det er en vanskelig Sag! 
Hvordan skal jeg saa urimelig snart 
Gribe min Lykke i ilende Flugt .^^ 
Jeg, som syv Uger til Intet har brugt. 

Majoren. Ja, rigtig, min Dreng, betænk det i Mag, 
Saa gaaer jo saa rart den Eftermiddag. 

Rudolf. Du leer! Det er din Skyld, at ikke før — . 

Majoren. Hvad behager.? 

Rudolf. Jeg gik hen for at frie. 

Da hun havde sat mig i godt Humeur. 

Majoren. Og jeg.? 

Rudolf. Holdt mig op, til mit Mod var forbi. 

Majoren. Ja saa! Du var nogle Minutter kjaek. 
Og nu er hele Couragen blæst væk.? 

Saae Du aldrig mig i en téte-å-téte? 

Rudolf. Med en Dame? 

Majoren. Du! Det Spørgsmaal var bete! 

Og mit var det ligesaa, kan jeg tro. 
Thi en téte-å-téte — den skjuler man jo. 
Jeg mente, man lærer meer ved Erfaring, 
Langt meer end selv ved den bedste Forklaring. 
Men hør da efter — hør alt, hvad Du kan. 
Der er i hver Dame og hver ung Pige 
En Stemme, som taler for — for en Mand. 
En Stræng som — me — som sympathetisk klinger, 
Naar man slaaer den an med den rigtige Finger. 
Forstaaer Du mig.? 

Rudolf. Ja! 

Majoren. Det blev klart med Eet, 

Ikke sandt .r^ 

Rudolf. Jo vist! 

Majoren. Saa gjør, som jeg raader. 

Rudolf. Hvad raader Du ? 

Majoren. Taler jeg da i Gaader? 

Gaa hen, gjør Dig elsket, skynd Dig lidt. 

Rudolf. Men — 

Majoren. Jeg har gjort mit; jeg kan ikke mere. 

Rudolf. Jo, lær mig lidt til af din Theori! 

Majoren. Al min Theori lod jeg nu brillere, 
Og med min Praxis er det forbi. 

Du skulde ha'e seet os i gamle Dage: 
Vi gik hurtig frem og aldrig tilbage. 
Da bandt man sig mindre til nogen Form, 
Men indtog Damerne helst som med Storm. 
At vinde et Hjerte, det var en Sag 
Man gjorde af paa en Eftermiddag. 

Rudolf. Ja, Tak! 

Majoren. Hvad behager.'^ 

Rudolf. Aa, Ingenting! 

Majoren. Ja, lad Dig endelig ikke genere! 
Du vilde tale — nu gjør Du omkring. 

Rudolf. Jeg mente — man kan jo sagtens raillere 
Over Andre, naar man selv er holdt op. 

Majoren. Ja saa! Jeg praler! 

Rudolf. Men Onkel! 

Majoren. Nei, stop ! 

Her bli'er Du nok neppe Den, som leer sidst. 
Vælg Du mig en Dame — den første, den bedste, 
I dette Hus — eller ogsaa det næste. 

Rudolf. Er det dit Alvor.? 

Majoren. Om det er? Ja vist. 

Jeg forpligter mig til at gjøre Cour, 
Og det i Hast, medens Du staaer paa Lur. 
Pas paa! Jeg er ikke den Mand, som bruger 
Til slet Ingenting syv samfulde Uger. 



Rudolf. Men, Onkel, det er et voveligt Skridt. 

Majoren. Aa, ja! Det vil jeg jo langtfra benægte. 

Rudolf. Betænk, om for min Skyld Du gik forvidt. 

Majoren. Jeg hverken bedrage vil eller ægte. 
Men see Dig i Speil! Hvordan ved mit Væsen 
Jeg aflokker Fruen eller Niecen 
En Yttring, som nok skal Dig overtyde. 
At havde jeg villet min Haand tilbyde, 
Var neppe jeg bleven en afviist Frier. 
Hvem skal jeg prøve .f^ Den Lille.^^ Du tier.f^ 

Rudolf (smilende). Nei, Onkel! For Anna be'er jeg om 

Naade. 

Majoren. Naa, godt! Lad det være Fru Rose da. 
Mig gjør det jo hverken til eller fra. 
Lad mig see! Jeg tænker alt paa en Maade — 
Der var nogle Smaating — som denne Vest. 
Det er neppe den, der klæder mig bedst. 
Det faaer nu passere — jeg er bered. 
Men hør! Jeg vil vist forbause den Kone, 
Og skulde — ja, skulde det arrivere. 
At hun, naar jeg rigtig kommer paa Gled, 
Og falder ind i min farligste Tone, 
At hun da kom til at sige lidt mere. 
End hun just vilde — saa skaan hendes Rygte. 
Thi, Rudolf, ifald jeg kunde befrygte. 
Den allerringeste Skumlen derover — 

Rudolf. Vær Du kun rolig! Og tro, hvad jeg lover! 
At sladdre er slet ikke min Natur. 

Majoren. Du kjender Fru Rose — hun er agtværdig 
Og vakker — 

Rudolf. Der er hun. 

Majoren. Ja, jeg er færdig! 

Duk ned i den Busk, og ti som en Mur. 

Rudolf. Mit sidste Ord er — 

Majoren. Vær bare forsigtig. 

Ned med Dig ! (Gaaer prøvende lidt fra Busken). Jeg SCCF jO 

din Haartop her. 
Lidt dybere! — meer! Ja, nu er det rigtig! (Gaaer 

Fruen imøde.) 

Jeg aned mindst, hvem der var mig saa nær. 



SYVENDE SCENE 
Rudolf (skjult). Majoren. Fruen. 

Fruen. Jeg gaaer her og søger om min Niece. 

Majoren. Hun gik nok for nylig i Huset ind. 
Her er dog bedst! 

Fruen. Naar det ikke vil blæse. 

Majoren (vifter sig). Aa hvad! — Man har godt af en 

Smule Vind. 

Hvad jeg vilde sige (Standser). 

Fruen (som har sat sig til at brodere). Ja, tal kun De! 

Jeg har noget travlt med det Broderi. 
Men jeg hører til. 

Majoren. Fru Rose! 

Fruen. Hvad godt.? (Seer paa en Dukke Garn). 

Det sælges for sort — jeg kalder det blaat. 
Majoren. Fru Rose! — Vi har kjendt hinanden 

længe. (Standser). 

Fruen. Gud! Hvor De begynder høitideligt! 
Hvad er det, jeg nu skal beredes paa.? 
Er det med Anna.? Eller med mine Penge.? 

Majoren. Men Frue! Hvor kan De dog misforstaa — 
Jeg tænker aldeles ikke paa Sligt. 

Fruen. Hvad mener De da.? 

Majoren. Alt saamangen Dag 

Jeg kom herover. Særdeles Behag 
Jeg fandt i, det venlige Huus at gjæste. 

Fruen. Jeg takker Majoren, paa Husets Vegne. 

Majoren. Ja, dette Hus, hvori De var det Bedste. 

Fruen. Ja, saa! Nu takker jeg paa mine egne. 

Majoren. Til disse Besøg er jeg nu saa vant 
At jeg mig virkelig ilde befandt, 

Naar Forretninger en Dag — eller to 
Maaske — nødte mig til at blive hjemme. 
Og De, Fru Rose, siig mig — tør jeg tro — 
At ogsaa hos Dem har en indre Stemme 
Talt stundom om mig? 

Fruen. Aa, ja, det vil sige. 

Jeg er uvis, om jeg forstaaer saa lige — 

Majoren. Jeg mener, naar flere Dage nu gik, 
Hvori intet Besøg af mig De fik. 
Om Tiden da længer Dem forekom.? 
Om De fandt, at jeg forsømte en Pligt .f^ 
Hvad tænkte De, naar De tænkte Dem om.f^ 

Fruen. Jeg tænkte gjerne — idag har han Gigt. 

Majoren. Au! 

Fruen. Saa gjør man klogi i at holde Sengen. 

Majoren (afsides.) Det er forbandet! Det hører nu 

Drengen. 
Hun mærker slet ikke, hvor jeg vil hen. 
Og jeg maa begynde forfra igjen. 
(Høit.) Der gives i Livet enkelte Dage, 
Hvorpaa man er halv alvorlig, halv glad — 

Fruen (smilende.) Og bærer sig meget aparte ad ! 

Majoren (stødt). Ja, undskyld, ifald jeg er Dem til 

Plage. 

Fruen. Major! 

Majoren. De svarer mig temmelig kort! 
Kan De ikke lægge det Sytøi bort, 
Og høre, hvad mig saa undedig stemte? 
Maaske bryder De Dem ikke derom? 

Fruen. Jovist! (idet hun lægger Broderiet fra sig.) Det skal 

være færdigt den femte. 

Majoren. Siden til modnere Alder jeg kom. 
Jeg føler mig nu og da lidt forstemt. 
Og da, Fru Rose, gjør det godt at vide. 
At man er ikke aldeles forglemt. 
At en Kvinde staaer, om ei ved min Side, 
Saa dog nær derved! — Det tør jeg jo tro? 

Fruen (roiig). Gud, bedste Major! Jo, det veed De jo. 

M a j oren (afsides). Hvor kunde jeg ane, hun var saa tør? 

Fruen. Jeg saae Dem saa gjerne i godt Humeur, 
Og hvis det virkelig glæde Dem vil — 

Majoren. Ja, Frue! Det vil det aldeles vist! 

Fruen. Saa lægger jeg med Fornøielse til — 

Majoren. Læg til! (Afsides.) Hun hjælper lidt paa 

mig tilsidst. 

Fruen. At fra første Øieblik, jeg Dem saae — 

Majoren. Hvad da? Lidt høiere! Er De saa god! 

Fruen. Forstod jeg. Dem kunde man lide paa. 
De var Mand af Ære, som Mand af Mod. 

Gaardens Nærhed, de fælles Besøg, 

Deres vakkre Væsen, morsomme Spøg, 

Maatte stadig Baandet fastere knytte. 

Og jeg tilstaaer, nu vil jeg ikke bytte 

Min kjære Nabo med hvilkensomhelst. (Rækker ham 

Haanden). 
Maj or en (kysser Fruens Haand). Tak, bedste Frue ! (Afsides). 

Men — mon jeg er frelst? 
Den Erklæring var ikke rigtig fyldig, 
Saa Gud veed, om Rudolf ta'er den for gyldig? 
(Høit). Som en Erindring, jeg nødig vil savne — 
Giv mig en Rose! — Den er Deres Navne. 

Fruen. Strax ! (Gaaer om og plukker Roser, Majoren nærmer sig til 

Rudolf.) 

Majoren. Naa? 

Rudolf. Jeg tilstaaer — 

Majoren. Det gik ganske net. 

Jeg vipped imellem Elskov og Ven. 
Og tænk, hvor hurtig — 

Rudolf. Ja, jeg maa beundre — 

Majoren. Det med at bytte mig — hørte Du det? 
Det var beregnet paa, mig at opmuntre. 

Rudolf. Og Du er urørt? 

Majoren. Jeg, jeg slaaer det hen. 

Og bliver Fruens ærbødige Ven. 
Jeg gav dig blot et Exempel i Hast, 
Men jeg er fri — mig holder Ingen fast. 

Hun kommer! — Ned med Dig! — Tak, det er nok. 

De maa ikke plyndre hver Rosenstok. 

Jeg bad kun om een — og faaer en Bouket. 

Fruen. Ja, Roserne voxe jo her saa tæt! 

Hvem der be'er om lidt, gi 'er jeg gjerne meget. 

Det er en Vane, jeg nødig har sveget. 
De gaaer.f* 

Majoren. Ja, om Rudolf vilde jeg see. 
Det er sildigt. 

Fruen. Mon han er langt herfra-f^ 

Majoren. Saa vidt jeg veed, ikke saa langt endda. 
De spiser ']o? 

Fruen. Næppe før efter tre. 

Majoren (famler med Bouketten). Jeg meente den i mit 

Knaphul at stikke. 

Fruen. Nei, den er for stor! Nei, det kan De ikke. 
Men bær den! 

Majoren. I Haanden.? 

Fruen. Gjør det Dem træt.? 

Majoren. Nei, idag er jeg glad og sommerlet. 

Adieu. (Vil gaae.) 

Fruen (som sætter sig til at brodere). Men husk paa, at Alt, 

hvad jeg lover. 
Det er, at jeg skal tænke derover. 

Majoren (vender cm). Ovcf hvilket, jeg fatter ei Deres 

Mening. 

Fruen. Ih, naturligvis over vor Forening. 

Majoren. Forening! 

Fruen. Ja, vist! De maa ikke glemme. 

Kun Mandfolk kan sig i Hastværk bestemme. 
Vel anede jeg, at det kom til dette — 

Majoren. De aned.? 

Fruen. Naturlig! De maa betænke, 

Naar en ugift Mand besøger en Enke 
Saa hyppig, er Grunden jo nem at gjætte. 
De har tænkt paa mig — aa, for længe siden! 
Vist i hele Aar! Naar begyndte det.? 

Majoren. Naar.? Ja, forlad mig! Jeg veed ikke ret! 
Jeg husker nu ikke nøiagtig Tiden. 

Fruen. Nei! Det vil jeg tro — saadan gaaer det til! 
Folk betragte Giftermaal som et Spil. 
De sætte letsindig Alt paa eet Kast 
Og gjør en Erklæring engang i Hast. 
Betænk dog først, hvad der kan følge efter. 

Majoren. Ja, De har Ret! Det er det, som er farligt! 

Fruen. Ved Mænd kun slig Ubetænksomhed hefter. 
Forresten — jeg finder det heel forklarligt, 
At De af Ungkarlelivet er kjed. 
Og ønsker det endt i al Hastighed. 

Men en Dame, som frit sig selv kan raade, 
Hun har det saa godt, naar hun er sin egen — 

Majoren. I Guder! Hun gi'er det endda som en 

Naade ! 

Fruen. For Giftermaal er jeg mindre forlegen — 
Majoren (falder hunig ind). Ja, saa! 

Fruen. Men Venskab vil nødig jeg svigte — 

Jeg veed ikke selv, hvad jeg har isinde — 

Majoren. Lad Venskab til Ingenting Dem forpligte. 

Fruen. Jo, vist! Først og fremmest til som Veninde 
At sige Dem, før vi os kan bestemme, 
Saa høit som Rose jeg langtfra Dem sætter. 
Han friede, da han kun var tyve Aar, 
Og havde de deiligste sorte Haar. 
Nei, aldrig Nogen hans Minde udsletter. 

Majoren. Ja, saa vil jeg heller ham Pladsen vige. 

Fruen. Nei, kjære Ven, det vil jeg langtfra sige. 
Nei, Kjærligheds Blomst er for frisk og let. 
Min Alder ei meer efter den tør tragte, 
Men vælger — ifald man vil vælge ret — 
En Mand just som Dem, hvem man høit kan agte, 
Og sikkert sin hele Fremtid betro. 
Men, som sagt. Betænkningstid De mig giver.^^ 

Majoren. Og hvilken end Deres Beslutning bliver, 
Jeg er Mand — og vil høre den mod Ro. 

Fruen. Saa gaaer jeg da op i mit Kabinet, 
For Sagen i Stilhed at overlægge. 
Paa Væggen hænger — 

Majoren. Vist Roses Portrait? 

Fruen. Ja, rigtig! Jeg tænke vil paa dem Begge. 
Farvel nu, min Ven! 

Majoren. Ja, farvel saalænge! 

Men husk, at langt heller, end jeg vil tvinge — 

Fruen. Vær rolig! — Men eet vil jeg mig betinge 
Ifald — 

Majoren. Ja, hvad saa.'' 

Fruen. Vi la'er Rose hænge. (Gaaer.) 

OTTENDE SCENE. 
Majoren. Rudolf. 

Rudolf (kommer leende frem.) Men Onkel! Jeg tør altsaa 

gratulere ? 

Majoren. Aa! Tag mig den Stol! (Sætter sig). Jeg 

kan ikke mere! 
Nei, Ingen skal paa sig selv sætte Pris, 
Derpaa er jeg desværre Bevis. 

Rudolf. Men hvor kan en Spøg forstemme dit Sind? 

Majoren. En Spøg.? Ja, Tak! Vi har rart leget Skjul. 
Aa, hvor slet har jeg lignet en Sommerfugl. 

Først fløi jeg! Nu har jeg spundet mig ind, 

Og saa, til Tak for min Metamorphose, 

Hun snakker om Rose, den salig Mand, 

Og at jeg aldrig bli'er elsket som han. 

Jeg har Lyst til at dunke her en Rose ! (Siaaer Bou- 

ketten mod sit Knæ). 

Rudolf. Den Sag maa — 

Majoren. Hvad maa den.? 

Rudolf. Tilbagegaa. 

Majoren. Det er Ting, Du ikke forstaaer Dig paa. 
Jeg spør' for Exempel, i hvilken Tone 
Skal jeg sige den elskværdige Kone, 
Der, som Du veed, mig med Tillid beæred. 
Og virkelig Følelse for mig næred - 

Rudolf. Skjøndt Rose blev meer elskværdig befunden — 

Majoren. Ja, det er jo til at lee af i Grunden! 
Men hun er god og fornuftig forresten. 
Og skal jeg nu tilstaa, den Drengestreg, 
Som hun tog for Alvor, den var kun Leg! 
Nei, heller end det, saa troer jeg dog næsten — 
Ja, Rudolf, jeg er jo alvorlig bange. 
At, dennegang har jeg ladet mig fange. 

f Rudolf. Ja, Onkel, Din Iver hjalp os kun lidt. 

Majoren. Jeg viste Dig Vei. 

Rudolf. Men uden Profit. 

I Majoren. Det indseer jeg ikke; jeg fik, hvad jeg vilde. 

Rudolf. Du synes jo dog, at det gik Dig ilde? 

Majoren. Ja, vist! Fordi ved Tilfældets Spil, 
Tingen saa underlig kunde sig skikke, 
At hvad jeg vilde — det vilde jeg ikke. 
Og jeg tilstaaer frit, at ved min Methode 
Kan man let faae mere, end hvad man vil, 
Men aldrig mindre! See, det er det Gode, 
Min Dreng. 

Rudolf. Maaske siger hun nei tilsidst. 

Majoren. Ja, rigtig! Ja, det gjør hun ganske vist. 
Nei, kjære Rudolf! Det maa Du undskylde. 
Det tør jeg ikke forlade mig paa. 

Rudolf. Nei! Naar man som Onkel kan Alt for- 
trylle! — 

Majo ren. Aa, Sludder, Dreng! Nei, jeg mener som saa: 
For en Dame er det altid Gevinst . 
At blive gift — 

Rudolf. Da lod Fruen dog mindst — 

Majoren. For Den skal Vildtet meest ta'e sig iagt. 
Som skjuler sig bedst, naar han er paa Jagt. 

Rudolf. Og det er min Skyld, at Du nu maa binde 
Din kjære Frihed. Jeg faaer ikke Fred, 
Før jeg et rimeligt Paaskud kan finde, 
Som bryder — 

Majoren. Nei, spar Din Uleilighed! 

Hvad troer Du vel Udfaldet vilde blive.? 

Fru Rose knnde mig aldrig tilgive, 
Og hun var istand til at reise bort. 

Rudolf. At undvære hende, faldt det Dig haardt.** 

Majoren. Det Hus, jeg saa ofte har gjæstet før, 
Og som jeg altid var velkommen i. 
Det skulde jeg see med laaset Dør 
Og lukkede Skodder — og ride forbi! 

Rudolf. Ja, nu er jeg ogsaa alvorlig bange, 
For at Onkel dog har ladet sig fange. 

Majoren. Og hvad der var meget værre endnu, 
Det var om hun slet ikke reiste. Du! 
Det blev mig en — uf! — en forbandet Sag, 
Om jeg da lod mig melde Dag for Dag 
Og istedetfor — som jeg ellers pleier — 
At høre den milde, bekendte Stemme, 
At træffe en Pige, som staaer og neier 
Med et spidst: «Fru Rose er ikke hjemme !» 

Rudolf. Men Onkel! 

Majoren. Dit Raad kan jeg ikke lyde. 

Det gamle Bekjendtskab skulde jeg bryde .^^ 
Nei! Sligt gjør man ikke, naar man er treds. 

Rudolf. Er Onkel treds.? Det har jeg aldrig vidst! 

Majoren. Saa veed Du det nu! Er Du nu tilfreds.? 

Rudolf. Du gaaer.? 

Majoren. Ja, jeg vilde! Gjør det Dig trist.? 

8* 

Rudolf. Aa, nei! 

Majoren. Jeg kan tænke, Du saae vel gjerne, 

Jeg blev her og hjalp Dig. 

Rudolf. Nei, mange Tak! 

Nu stoler jeg helst paa min egen Stjerne. 

Majoren. Værs' god! 

Rudolf. Er Du vred.? 

Majoren. Hvem.'* Jeg.? Hvilken Snak! 

Nei, jeg vil rigtignok helst være fri. 
Lectionen, jeg gav Dig i Frieri, 
Den blev noget dyr. Men Du seer, at i Hast 
Jeg er bered, naar et Offer der kræves. 
For at lette din Flugt har jeg selv kjørt mig fast, 
Men jeg vil nødig ha'e gjort det forgjæves. (Gaaer\ 

NIENDE SCENE 
Rudolf. (Lidt efter). Anna. 

Rudolf (alene). Et Offer ! Han siger, m i g blev det bragt ! 
Og saa vilde han jo ved Tingen blot 
Vise sin donjuanistiske Magt; 
Saa jeg indseer aldeles ikke, hvad Godt 
Jeg har af hans Offer ! (Seer ud). Han farer afsted ! 
Saa! Der sprang han lige midt i et Bed. 
Han møder Anna! Hun kommer herhen. 
Jeg trækker mig lidt tilbage igjen. 
Maaske vil hun hvile paa Bænken der. 

Anna (kommer). Scc saa ! Her kommer jeg Ingen for nær. 
Jeg mødte Majoren med en Bouket 
Og standsede ham, og idet jeg smilte, 
Jeg sagde: hvor den er smagfuld og net. 
Den er vel til mig? — men forbi han ilte. 
Han, som ellers altid er saa galant! 
Og lignende Trøst hos Tante jeg fandt. 
Hun raabte kort, da jeg bankede paa: 
«Gaa Anna! Jeg vil være ene! Gaa! 
Og siig, at Ingen maa komme mig nær.» 
Jeg mærker, nu er jeg tilovers her. — 
Man siger, kort er kun Blomstertid. 
Hvor usandt! Blomster, de vare just længe. 
Den Busk stod i Flor, da jeg kom herhid, 
Og end fuld af Knopper Grenene hænge. 
Nei, Mennesker! De skifte hurtig om. 
Endnu mens jeg er her, de Alle mig glemme. 
Kun En er den Samme, som da jeg kom. 
Aa, jeg vilde ønske, jeg var alt hjemme. — 
Hr. Lind! 

Rudolf. Ja, jeg tourede lidt omkring. 

(Afsides). Strax griber hun til det nedrige Tæppe. 

Anna (broderer). Var De langt? 

Rudolf. Aa, meget langt var jeg neppe — 

Hun seer ei paa mig, men paa sine Sting. 

Anna. De falder i Tanker? 

Rudolf. Undskyld — jeg glemte — 

Det Sytøi — 

Anna. Det skal være færdigt den femte. 

Rudolf. Det samme Svar Onkel for nylig fik. 
Vil Anna gaa frem efter Tantens Taktik, 
Saa bliver det nu om lidt hendes Pligt 
At spørge, hvordan det gaaer med min Gigt. 

Anna. Majoren og De — De bliver her ]o? 

Rudolf. Ja, Fruen har indbudt os begge To. 

Anna. Gud veed, hvad Tid vi skal spise idag? 
Thi Tante lukker sig inde. 

Rudolf. Jeg veed! 

Anna. Ja saa! De har hendes Fortrolighed.'* 

Rudolf. Ja, det vil da sige — kun paa en Maade. 
Aa, Frøken! Jeg kunde gi'e Dem en Gaade. 

Anna. Nei, Tak! Jeg har ingen Lyst til at gjætte. 
Er den svær.? 

Rudolf. Den er just ei af de lette. 

Men jeg troer dog, at med Deres Forstand — 
Der er nemlig Tale om et Parti — 

Anna. Nei! Nu er jeg vis paa, jeg ikke kan. 

Rudolf (afsides). Hun slap idetmindste sit Broderi. 
(Høit). Jeg hjælper, hvis min Hjælp De skjøtter om. 
Der tales stærkt om et Giftermaal — 

Anna. Som? 

Rudolf. Et Giftermaal, som vil bringe os Begge 
Langt nærmere til hinanden end før. 

Anna. Og det skulde Tante nu overlægge.? 

Rudolf. Ja, tys! Under Hemmelighedens Slør. 

Anna. De spøger! 

Rudolf. Paa Ære, nei! 

Anna. Og De siger — 

Rudolf. Ja, vel! Fra min Paastand ikke jeg viger. 
At vi To vil komme nær i Familie. 
At sige, hvis det er Fru Roses Villie. 

Anna. Og vor! 

Rudolf. Frøken Anna, nei. De kan tro. 

Vi blive slet ikke spurgte, vi To. 

Anna. Hvor skammeligt! 

Rudolf. Ak ja! Verden forværres. 

Anna. Kun det vil jeg vide! Hvad hedder Manden .»* 

Rudolf. Han.? Han bærer mit Navn! 

Anna. Og Damen.? 

Rudolf. Deres! 

Anna. Saa blive de aldrig gift med hinanden. 
Thi siden de mødtes en Sommer lang. 
Og han kunde tie, skjøndt hun var nær. 

Mens Fuglen i blomstrende Hvidtjørn sang, 
Og det blegeste Blad fik solrødt Skjær, 
Saa nytter det lidt, nu da hun skal bort, 
At han fortæller, ret muntert og kort. 
Man spørger Dem ei om Ja eller Nei. 
De skal giftes, godvillig eller ei, 
Saasnart blot de Gamle har Lyst dertil. 

Rudolf. Men det er jo just de Gamle, som vil. 

Anna. Hvad vil de.? 

Rudolf. Giftes.? 

Anna. Du gode Gud! 

Og jeg, som troede — 

Rudolf. Aa, tal kun ud! 

Os tænkte De paa! Det staaer altfor klart. 
Til at De kan nægte! Den halve Part 
Af Deres Fortørnelse traf den Synder, 
Der friede med meer Aplomb, end De ynder. 
At det ikke var mig, maa De nu forstaa, 
Saa de Skjænd vil jeg give Afkald paa. 
Men den anden Halvdeel beholder jeg. 
Den Part af Vrede — som Krysteren gjaldt. 
Den Klods, der i Sommer ikke har talt, — 
Den slipper jeg ikke — den tilhører mig. 
Thi den gi'er mig Haab — ved den røber De — 
Aa, nu er jeg glad, min Gaade var dunkel! 

Anna. Men De paastod — at Parret hed — 
Rudolf. Som vi 

Deres Tante Rose, og Lind min Onkel. 

Anna (^il gaa; Rudolf standser hende). 

Jeg be'er Dem! 
Rudolf. Aa, bliv dog! 

Anna. Nei, lad mig gaa. 

Rudolf. Et Øieblik kun — 

Anna. Jeg kommer herhen 

En anden Gang. 

Rudolf. Det troer jeg ikke paa, 

En anden Gang kommer sjælden igjen, 
Og Anna, skal jeg Dem aldrig faae sagt. 
Hvordan jeg blev stum og ved hvilken Magt.f^ 
Ja, Fugle sang høit i Slaaenblomster hvide, 
Imens jeg tav stille ved Deres Side. 
Men kan Blomster være Kalender, saa hør, 
Og siig, jeg elsker Dem ei — hvis De tør! 
Da Syrenens friske Foraarsbouket 
Sig dækked med lilla og hvidlig Flor, 
Da var det — ifald jeg erindrer ret — 
Jeg vælted Fruens chinesiske Bord. 
Aa, Anna! Kan ikke det for mig tale 
Og min dybe, stille Kjærlighed male, 
Al nu — 

Anna. Midt i Juli, da Rosens Skud 

Med rund og rødmende Fylde sig smykker. 
Hvad gjorde De saa.f^ 

Rudolf. Da Roser sprang ud, 

Da slog vi Begge Karaffen istykker. 

TIENDE SCENE 
Rudolf. Anna. Majoren. 

Rudolf. Men Onkel! 

Majoren. Ja, kommer jeg ubeleiligt.? 

Rudolf. Umaadelig ! Ja I 

Majoren. Skal jeg gaa.'^ 

Rudolf. Ja, Tak! 

Majoren (tii Anna). Saa gaaer jeg.'^ 

Anna. Aa, nei! Det var netop deiligt. 

Majoren kom. « 

Majoren. Det var en anden Snak. 

Rudolf. Hør ikke paa hende, men gaa din Vei. 

Majoren. Jeg tænkte før, da jeg sagde Dig: «Nei, 
Ha'e meer med hans Ting, nei, det skulde Fanden !» 
Jeg vilde derhenne som Tilskuer staa. 
Men I kom jo ingen Vei med hinanden. 
Det trak mig herhen! Jeg maa være med! 
Nei, skal Frieri saa langsomt gaa 
Maa Ingen bede mig at see derpaa. 

Rudolf. Men det gik. 



Majoren. Du faaer det aldrig paa Gled. 

Rudolf. Lad mig om det! 

Majoren. Nei! 

Rudolf. Men det er en Skam. 

Majoren. Lad det komme an paa den unge Pige. 

(Til Anna). Med hvem vil De tale.«^ Med mig eller hamf* 

Majoren. Det maatte hun baade sige og mene. 
Hun mærker godt, Du kan ikke alene. 
— Hør, Anna! Om hvad har han talt til Dem.? 

Anna. Om hvad.? Hvilket Spørgsmaall 

Majoren. Tal frit, min Kjære! 

Lad, som jeg var Deres Fader! Siig frem. 

Anna. Min Fader — 

Majoren. Kunde jeg magelig være. 

Hvorfor da gjøre mig Tiden saa lang.? 
Nei! Svar De ligesaa godt først som sidst. 
Og siden De dog siger Ja engang — 

Anna. Gjør jeg.? — 

Majoren. Ja, det gjør De aldeles vist. 

Det kan man strax see paa de unge Piger. 

Og desuden paa Alt, hvad Rudolf siger, 
Kan jeg høre — 

Anna. Hvilket? Hvad har han sagt? 

(Til Rudoio. Og har De alt længe saadan udlagt 
Mit Væsen? 

Rudolf. Jeg? 

Anna. Ja, jeg tænker mig om; 

Men begriber ikke, hvordan De kom 
Til det Resultat! 

Rudolf. Hør nu, Onkel, gaa! 

Du fordærver Alt! 

Majoren. Det er svært at forstaa. 

Hvad, Anna! Min egen, lille Veninde! 
Det er jo umuligt, at De kan finde 
Dem stødt? Er De vel fornærmet? 

Anna. Aa, nei! 

Majoren. De kan gjøre Alt, hvad De vil med mig, 
Det veed Del 

Anna. Ja, og jeg ta'er Dem paa Ordet, 

Hvis ikke jeg kommer til Middagsbordet, 
Undskyld mig hos Tante! 

Majoren. Saa grumme gjernel 

(Til RudoiQ. Naa ! Der kan Du see, hun er ikke vred. 

Rudolf. Hun gaaer! 



Majoren. Ja, hvad saa? Vær kun rolig, min Ven! 
Fruentimmer, de kommer s'gu altid igjen. 

Rudolf. Du la'er hende gaa! — Og De — De vil 

fjerne 
Dem, uden Skaansel for Alt, hvad jeg led.? 
Hvor kan De tro, jeg for Onkel har pralt. 
Og om mine lyse Udsigter talt.f^ 
Nei, tvertimod! 

Majoren. Tvertimod! Her er jeg! 

Og kan bevidne — 

(Til Rudolf;. Gaa væk og lad mig I 
Han! Pralt! Tvertimod! Tidt maatte jeg høre. 
Han var af hele Historien kjed! 
Engang var der forspændt, han vilde kjøre! 

Rudolf. Vilde jeg.? 

Majoren. Ja, det var dengang. Du veed — 

Rudolf. Men Onkel! Du slaaer mig jo reent ihjel! 

Majoren. Men Dreng! Det er kun til Dit eget Vel. 

Rudolf. Bliv Anna! Bliv? Denne Gang er den sidste. 
Det lover jeg — 

Anna. Men — 

Rudolf. Blot et Øieblik. 

Jeg veed, det maa bære nu eller briste. 
Vort Liv er blottet for al Romantik. 
Det raske, det brogede Efterspil, 

Som Riddertiden saa stærkt har farvet, 
Det kjender Nutidens Sønner ei til, 
Men Forfædres Kraft, ja, den har vi arvet. 
For Dem har jeg stridt — jeg strider endnu. 
Og bukker jeg under — saa kom ihu. 
At Løver kan fældes og Luer dæmpes, 
Og hver en Fare med Vaaben bekæmpes! 
Men, ak, hvem gi'er mig et Vaaben ihænde. 
Imod en Onkel, saa nyttig som denne? 

Majoren. Men hør nu! 

Rudolf. Nei, Onkel! 

Majoren. Maa jeg nu tale? 

Rudolf. Ja, siden! 

Majoren. Men det er en reen Skandale! 

Rudolf. Jeg be'er Dig! Gaa! 

Majoren. Lad Dig ikke genere! 

Thi har jeg hørt det, kan jeg høre mere! 

Rudolf. Saa bliv da! Jeg frier med Faren for Øie, 
Mit Mod flammer høit i den kritiske Stund. 
Men, aa, lad til hurtig Mildhed Dem bøie, 
Mens Onkel staaer stille med lukket Mund. 
Thi taler han først — 

Anna. Hvad saa? 

Rudolf. Er jeg bange! 

Han har jo alt hjulpet mig flere Gange. 

Majoren. Ja! Det er forbi! Stol aldrig paa mig. 

Anna. Major! At være barmhjertig er sødt! 
Tilgiv ham! 

Majoren. Jeg har ham ikke forstødt. 
Men hjælpe ham — aldrig! 

Anna (rækker Rudolf Haanden). Ja, Saa maa jeg ! 

Majoren. Gratulerer. 

Rudolf. Anna. Tak! 

Majoren. Og for min Person 

Ta'er jeg ogsaa imod Gratulation. 

Anna. Er Majoren forlovet.'^ 

Majoren. Ikke endnu! 

Men jeg gifter mig en af disse Dage. 
Neveuer er kun til Uro og Plage, 
Jeg vil selv ha'e Familie saa godt som Du. 

ELLEVTE SCENE 
Rudolf. Anna. Majoren. Fru Rose. 

Fruen (da hun seer Rudolf og Anna). Hvad Seer jeg? 

Majoren, Forlovede! Det blev klaret, 

Da jeg først kom til. 

Fruen. Men Anna! Det Had, 

Som Lind til Dig bar i saa høi en Grad, 
Har Du da med Kjærlighed det besvaret? 

Anna. Aa, Tante maa ikke drille mig mere! 

Fruen. Nei, Tante skal ligestrax gratulere! 
Major! Jeg maa Dem ret inderlig takke, 
For at den Forlovelse kom istand. 

Majoren. Jeg be'er! 

(Afsides). Om vor egen skulde hun snakke. 

Rudolf. Ja, Onkel er jo en mageløs Mand! 

Anna (tii Tanten). Og nu skal jeg bort? 

Fruen. Da Du helst vil blive? 

Ja, reiser Du ikke, saa maa vi skrive. 

Rudolf. Ja vist! Vi skrive! — Fru Rose! Vil De? 

Fruen. Familien har ønsket dette Parti. 
•Der er ingen Vanskelighed at jævne. 
Men Ønsket vilde jeg slet ikke nævne. 
Thi Børn, da I gjorde os det saa broget. 
Hvor kunde jeg tro, at det blev til Noget? 

(Tager Broderiet, som ligger paa Bordet). Det Tæppe — 

Anna. Som Du til Fru Bruun bestemte? 

Fruen. Det bliver dog aldrig færdig den femje — 

Majoren. Det er kjønt! 

Fruen. I maa det ikke forsmaa! 

Thi Børn, jo mere jeg seer derpaa, 
I blive just Folk, som det passer for! 
Det er som syet til de Nygiftes Stue. 

Majoren. De Nygiftes! Hvorfor da ikke til vor? 
Os glemmer hun ganske, den gode Frue! 

Fruen. Tag fat; Anna! Lad os det rigtig udfolde! 

Rudolf (betragter Tappet). Hvad synes Du, Anna! Vor 

Eiendom! 

Majoren. Ja, siden hun ikke har spurgt mig, om 
Jeg ønskede Tæppet selv at beholde, 
Saa siger hun Nei! Naa! Det kan jeg bære! 
Der er fieer end hun, naar det skal saa være. 
— Om Forladelse, kjære Fru Rose! De vil 
Nok lade, som om jeg slet ikke var til? 

Fruen (venligt). Vistikke! Men Børnene vilde jeg vise — 

Majoren. Saa spiser jeg reent uden Appetit. 

Fruen. Lad os vente et Aar og see, hvorvidt — 

Majoren. Er det Deres Alvor? 

(Afsides). Til Nar jeg staaer! 
(Til Fruen). Vente er rædsomt! Men vente et Aar — 
Nei, det kan jeg ikke! 

Fruen. Den Hast gjør mig bange! 

En bedre Mand kan jeg aldrig forlange. 
Men Deres urolig blussende Ild, 
Den er mig altfor ustadig og vild. 
De To kan sværme — dem klæder det smukt. 

Majoren. Et Aar! — Og jeg lo ad Rudolfs syv 

Uger! 

Fruen. Vi tør ikke prøve saa let en Flugt! 

Majoren. Aa, nei! Derfor syv Gange syv vi bruger! 

Rudolf (til Majoren). Det gaaer Dig nok godt? 

Majoren. Aal Saa overmaade! 

Rudolf. Tal ogsaa for os! Og skynd lidt paa, 
At Brylluppet snart kommer til at staa. 

Majoren (afeides). Før mit? Jo vist! 

(fil RudoiO- Ja, lad mig bare raade. 
(Afsides). Nei, Bøm ! I har godt af at vente lidt. 
Jert Bryllup skal komme — men efter mit. 
(Til Fruen). Ja, siden vi To saalænge skal bie, 
Saa mener jeg, at det Par unge Folk — 

Fruen. Ja, kjæreste Lind, dem kan vi la'e vie, 
Saasnart del skal være! Jeg gi'er dem mit Ord! 
Kom her. Børn! Og tak den venlige Tolk 
For Eders Ønsker, den gode Major! 

Majoren. Jeg gjør en mærkværdig heldig Figur. 

Rudolf. Jeg vidste. Du hjalp os! 

Majoren. Det var jo rart! 

Rudolf. Du kan ikke Andet! Det er din Natur. 
Anna. Nu bliver De ogsaa min Onkel! 

Fruen. Ja, snart I 

Anna. Saa hjælper De mig — naar det gjøres nødig? 

Majoren. Bed ikke! — Det er reent overflødig. 
Jeg kan ikke standse Naturens Vei! 
Jeg hjælper — enten jeg vil eller ei. 

GRØNS FØDSELSDAG 



LYSTSPIL I TRE AKTER 




PERSONERNE 

Generalinde Krone. 

Albert Krone, juridisk Kandidat. 

Frank, Fotograf. 

Mathilde Frank. 

Grøn. 

Brenner. 

Madam Bek, Husholderske hos Generalinden. 

En Pige. 

Handlingen foregaaer første Akt i et Hotel i Kjøbenhavn, 
anden Akt hos Frank, og tredie Akt i Dyrehaven. 



FØRSTE AKT 

(Værelse i Hotellet.) 

FØRSTE SCENE 
En Pige (som tørrer Støv' af). Madam Bek. 

Madam Bek (træderind). Er De snart færdig.? 
Generalinden kommer ind om et Øieblik. 

Pigen. Skal Vinduet lukkes.? 

Madam Bek. Ja, naturligvis. 

Pigen. Hvorledes morede Madammen sig saa 
paa Tivoli.? 

Madam Bek. Tak, godt! 

Pigen. Madammen blev nok ikke til Fyrværkeriet? 

Madam Bek. Nei! — Om lidt, naar jeg ringer, 
vil De saa bringe Kaffe.? (Pigen gaaer.) 

Madam Bek (seer vinduet efter.) Jeg tænkte det nok! 
Ingen Krog paa! Ja, de Hotelpiger! Det er de værste 

Sjusker; og man tør ikke sige dem saameget som et 
Ord, nei, vor Herre bevare'sl — Saadan en nysgjerrig 
Mamsel! Spørger nok saa frisk, hvordan jeg har moret 
mig paa Tivoli. Jeg veed ikke engang rigtig, hvad 
jeg skal svare, naar Generalinden spørger; om jeg 
skal fortælle hende, hvem jeg saae, eller om det var 
bedre at tie stille. 



ANDEN SCENE 
Madam Bek. Generalinden. 

Generalinden (med et Papir i Haanden). Brev hjemme- 
fra, Bek! Alt er ved det Gamle! Og her er et ind- 
lagt til min Neveu; vil De give det op til ham. 

Madam Bek. Kandidaten er gaaet ud imorges, 
sagde Portneren. 

Genera linden. Allerede .f^ Er De saa god at 
ringe efter Kaffe. 

Madam Bek (ringer). Det er sandt, jeg skulde 
takke Generalinden, fordi jeg fik Frihed igaar. 

Genera lin den. Ja, jeg fortrød det næsten, da 
De var borte; det er utaaleligt at være ene hjemme i 
et Hotel. 

Madam Bek. Men Generalinden sad da vel ikke 
hjemme hele Aftenen .»^ 

G eneral ind en. Jo, hvor skulde jeg gaa hen? 

Madam Bek, Jo, jeg troede, at Generalindens 
Bekjendte — 

Genera linden. Bekjendte! Jeg har saa godt som 
ingen i Kjøbenhavn. Femten Aar er en lang Tid, 
lille Bek, og kan skille mange Huse ad, især Officeers- 
familier, som flytter meer omkring end andre* Folk. 
Nei, Kjøbenhavn har forandret sig, og det var en 
grusom kjedelig Søndag. Om det saa var Albert, saa 
blev han borte. — Naa, men De morede Dem vel 

godt? Hvor var De hennne.r^ (Der serveres Kaffe, som drikkes 
under den følgende Del af Sænen). 

Madam Bek. Jeg var paa Tivoli med min 
Svoger. Gud, det er flinke Folk, og de var saa 
venskabelige imod mig, men alligevel — nei, det er 
ikke noget for mig. 

Generalinden (smilende). Har Søsteren gjort en 
Mesalliance.? Hvad er den Svoger! 

Madam Bek. Han har Beværtning. Aa, han 
tjener svært, og min Søster er saa glad, og saa tyk, 
saa hun glinser igen. Vi kørte saamænd baade ud 
og hjem, men alligevel — (»7«er paa Hovedet.) Nu vil jeg 
nok ogsaa give til, at Søndag er ingen Dag at være 
paa Tivoli i. 

Genera linden. Aa, De er jo latterlig. Menneske! 
Hvem skal da gaa paa Tivoli om Søndagen, naar det 
ikke er fint nok til Dem.? 

Madam Bek. Jeg troede, vore derhjemme var 
simple; men Generalinden skulde bare se Kjøbcn- 

bavnerne! Min Søster og hendes Mand, de to gamle 
Mennesker, de gav dem, ved Gud, til at rutsche. Jeg 
maatte staa og se paa det, men jeg ønskede rigtignok, 
at jeg var mange Mile væk. 

Generalinden. Gid jeg havde været der. Bak, 
endskjøndt det var Søndag, blot for at faae et Glimt 
af Deres Ansigt, da Svogeren rutschede! 

Madam Bek (stødt). Da kunde Generalinden let 
komme til at se flere Folk rutsche, end de skjøttede om. 

Genera linden. Hvad behager, Madam Bek? 

Madam Bek. Jeg mente blot, at Kandidat Krone 
var ogsaa derude. 

Generalinden. Ja, hvad saa.f* Hvad skulde jeg 
have imod at se min Brodersøn paa Tivoli.'^ 

Madam Bek. Rutsche? 

Generalinden. Ja! Rutsche! 

Madam Bek. Han var der med nogle — ja, 
hvad skal jeg sige? Generalinden maa ikke blive vred, 
men det var intet Følgeskab for ham. 

Generalinden. Hvem var det da? Staa ikke 
der og piin mig! Svar! 

Madam Bek. Den ene var en Fotograf ude fra 
Dosseringen. En med et stort, krøllet Haar og en 
Bulehat, som faldt af, da han rutschede. Og det lo 

han af! Nei, han var, ved Gud, ikke noget for 
Kandidaten. 

Generalinden. Det var altsaa den Rne! Og 
den Anden? 

Madam Bek. Det var en løierlig, janket gam- 
mel En med graastribet Frakke og Benklæder og 
graa Haar. 

Generalinden. Og saa.? Var der flere? 

Madam Bek. Nei! Jeg synes, det var nok, det! 
— Jo! Det er sandt! Der var ogsaa en ung Pige med. 

Generalinden. Ja saa! Det var det, jeg ventede 
paa. 

Madam Bek. Men hun lod til at være en rigtig 
net og stilfærdig lille Pige. Hun stod og hørte nok 
saa beskedent paa, hvad Kandidaten sagde; hende 
havde Generalinden vist havt Fornøielse af at se paa. 

Generalinden. Troer De det, Bek? Men hvor 
fik De at vide, hvem de Folk var? 

Madam Bek. Jo, den krølhaarede havde jo 
taget min Svoger af; han sagde, at han var rigtignok 
kommen til at se slem ud paa Portraitet, men han 
kunde saa godt lide Fotografen, det var saadan en 
velsignet, ligefrem Mand at tale med. Og jeg saae 
ogsaa, min Svoger var henne at hilse paa ham, og 
de rystede hinanden i Haanden. Saa jeg synes ikke, 
det var nogen videre Bekjendt for Kandidaten. 

Generalinden. Nei! Det har jeg hørt tre 
Gange! Saae min Neveu Dem? 

Madam Bek. Nei! Jeg holdt mig [tilbage, alt 
hvad jeg kunde. 

TREDJE SCENE 
De Forrige. Albert. 

Albert. God Morgen, Tante! 

Genera linden (koidt). God Morgen! 

Albert (forlegen). Jeg kom da ikke igaar. 

Generalinden. Nei! Det mærkede jeg! 

Albert. Men idag staaer jeg ganske til Tjeneste. 

Generalinden. Gjør Du.? Der er Brev til Dig; 
det kom imorges. 

Albert. Fra Sophie Hansen! Allerede! — Ja, 
jeg mener, det er saa kort siden, jeg skrev. 

Generalinden. Ja, Herregnd! Da I er opdragne 
sammen, og hun rimeligvis bliver din Kone, hvorfor 
skulde hun saa ikke svare. 

Albert. Jo, men saa hurtigt! Hvor kan Nogen 
have Lyst til at skrive saa tidt.^^ 

Generalinden. Naturligvis fordi Du er saa 
elskværdig! Aa, nei, min Ven! I er ikke saa farlige, 
som 1 troer ! Det er nok sandt, at mange baade 

smukke og forstandige Piger gjør sig en forfærdelig 
Umage for Herrernes Skyld, men veed Du, hvoraf det 
kommer sig? 

Albert. Nei! Har Tante opdaget en hemmelig 
Grund dertil? 

Generalinden. Ja, paa Fødsels- og Dødslisterne, 
der fandt jeg den. Vi stakkels Fruentimmer, vi har 
kun een Feil: vi fødes formeget og vi dø forlidt. 
Ja, Du leer, men det er bedrøveligt nok. Vi er for- 
mange, det er hele vor Ulykke. Blev det blot for- 
andret, naa, hvor vi skulde gjøre os kostbare! — 
Men læs kun dit Brev, lad mig ikke forstyrre Dig. 

Albert. Nei, jeg gjemmer det hellere til siden. 

Genera linden. Var Du i Skoven igaar? 

Albert. Nei, først drev jeg omkring, og saa 
traf jeg Nogen, som jeg ikke kunde slippe fra. 

Generalinden. Herrer eller Damer? 
Albert. Herrer! 

Generalinden (seer, at Madam Bek ryster paa Hovedet til Albert). 

Madam Bek! 

Madam Bek. Hvad befaler? 

Gene ral ind en. Vil De gaa ind og sprætte 
Blondebesætningen af min lilla Kjole, der hænger i 
Skabet? Men giv Dem Tid, og klip ikke i Tøiet! 

(Madam Bek gaacr.) 

FJERDE SCENE 
Generalinden. Albert. 

Generalinden. Saa, nu er vi alene. Fortæl 
mig nu lidt om den unge Dame, Du var med paa 
Tivoli igaar. 

Albert. Jeg! Mener Du den Familie, jeg var i 
Selskab med? 

Generalinden. Nei, det kalder jeg ikke Familie. 
Bek sagde, der var to Mandfolk og en ung Pige. 
Men, naar Du hellere vil have det saaledes: hvem var 
da den Familiefader, som havde Dig med paa Tivoli 
igaar ? 

Albert. Han har prøvet adskillige Ting son^j 
Kunstner. For Øieblikket er han egentlig nærmest 
Fotograf. 

Generalinden. Et det en solid, en dannet 
Mand ? 

Albert (efter et øiebiiks Betænkning). Nei! Han er en 
prægtig, godlidende Fyr, men hvad Du kalder solid 
og dannet, nei, det er han langtfra. 

Generalinden. En prægtig Fyr! Er det Fa- 
miliefaderen, Du mener.? Ham, som har Datteren."^ 

Albert. Ja! 

Genera linden. Hvor gammel kan han da være? 



Albert. Del har jeg aldrig spurgt ham om. 
Fyrgeiyve Aar, maaske noget yngre. 

Generalinden. Kommer Du ofte i hans Hus? 

Albert. Du er temmelig nysgjerrig, Tante! Ja, 
jeg kommer der forresten hver Dag, 

Generalinden. Altsaa for Datterens Skyld.' 

Albert. Lad det nu være nok med den Examen, 
Tanie! 

Generalinden. Ja, naar Du blot vil sige mig, 
hvordan hun seer ud? 

Albert. Hun er meget smuk, og hendes Alder 

veed jeg bestemt; hun er sytten Aar gammel. — 
Hvor mener Du saa, vi skulde tage hen idag? 

Generalinden. Ingen Steder! Jeg troer egentlig 
ilfke, jeg kan trives rigtig her i Kjøbenhavn. Det 
sagde jeg vist allerede til Dig igaar. 

Albert. Nei! Du sagde ikke et Ord. 

Generalinden. Ja, saa var det til Bek. Ji 

jeg reiser hjem til Pyen imorgen. Tag med, og bli 
nogle Uger hos os! 

Albert. Imorgen? Nei, Du maa undskylde, di 
er mig umuligt. 

Generalinden. Godt! Ja, saa veed jeg Beskei 
Albert! Tænk dog paa din Stilling! Du, en juridis 
Kandidat med bedste Karakteer — 

Albert. Aa, Tante, juridisk Kandidat med bedste 
Karakteer — det er ikke meer, hvad det har været. 
I din Tid, ja, da var det Partier! 

Generalinden. Du, som er halvveis bunden, 
Du vil gaa hen og kaste Dig bort til Folk, som staa 
saa langt under Dig! 

Albert. Du kjender dem jo slet ikke, og Du 
tager feil af det Hele. 

Genera linden. Saa lad mig se den unge 
Pige; før hende her hjem. 

Albert. Nei, Tak! Mathilde Frank skal ikke 
vises frem paa den Maade. 

Generalinden. Ja, ja! Som Du behager (nngeO. 



FEMTE SCENE 
Generalinden. Albert. Madam Bek. 

Generalinden. Hvad Tid gaaer Toget? 

Madam Bek. Til Klampenborg.? Hver Time, 
troer jeg. 

Generalinden. Jo, jeg er godt oplagt til at 
tage til Klampenborg! Korsørtoget, mener jeg. 

Madam Bek. Klokken tolv, og et Kvarteer 
til otte. 

Genera lin den (seer paa sit uhr). Den er paa Slaget 
tolv, saa vi kommer ikke bort før iaften. 

Albert. Men, Tante! Det er da ikke dit Alvor? 

Genera lin den. Men det skader ikke, om vi 
begynde at pakke lidt strax. Kom, Bek! Lad os først 

tage af Skufferne. (De begynde at tage Shawler o. $. v. frem.) 

Albert. Maa jeg sige Dig et Ord.? 

Generalinden. Ja, vær saa god! Hvor mon 
De har gjort af Kufferten, Bek? 

Albert. Husk paa, Du har kun været her halv- 
anden Dag. 

Genera lind en. Ja, det er ikke min Skyld! 
Bruger Du ikke den Stol til din Hat, Albert, maa 
jeg saa lægge mit fine Tøi paa den.f* 

Albert (tager Hatten). Sig mig, er det din Mening, 
at jeg skal gaa.? 

Generalinden. Ja, holde paa Dig, vil jeg ikke 
Her bliver snart uhyggeligt at være. 

Albert. Jeg siger ikke Farvel! Om lidt kommer 
jeg igjen. 

Generalinden. For at reise med.f* 

Albert. Nei, Tante! Jeg har jo sagt Dig, det 

er umuligt! (gaaer.) 

10 

SJETTE SCENE 
Generalinden. Madam Bek. 

Generalinden (standser pludselig l indpakningen). Tænk, 

Bek! Han gik virkelig. 

Madam Bek. Ja, han var da nødt til det; Gene- 
ralinden var jo nærved at tage Stolen fra ham. 

Generalinden. Ja, hvor kunde jeg tro, at han 
vilde lade det komme saavidt.^^ Skal vi nu have gjort 
al den Blæst for Ingenting.'* 

Madam Bek. Vil Generalinden da ikke reise.? 

Generalinden. Jo, jeg vil, endskjøndt — det 
er hurtigt at komme tilbage. Troer De, Folk der- 
hjemme vil lee ad os, Bek.f* 

Madam Bek. Ja, det vil de ganske vist! — 
Skal jeg lægge Tingene ned igjen.f* 

Generalinden. Nei! — Jo! — Herregud, 
Bek! Staa ikke og se saa irriterende paa mig! Lad 
mig have Ro til at tænke mig lidt om. 

Madam Bek. Saa, nu banker det. 

Genera lind en. Det er ham, som har betænkt 
sig; jeg vidste det jo nok. 

Madam Bek (som har lukket op, kommer tilbage). Hvad 

synes Generalinden.? Det var den Gamle fra Tivoli, 
der spurgte efter Kandidaten. 

Generalinden. Lod De ham gaa? Kald paa 
ham, jeg har nok Lyst til at se ham. 

Madam Bek. Ja, han kan ikke være langt borte! 

(lukker Døren op og taler ud). Aa, De! Jeg tOg feil! Værs'god 

at komme indenfor. 



SYVENDE SCENE 
Generalinden. Madam Bek. Grøn. 

(Madam Bek gjemmer under denne Scene atter det Tøi, der blev taget frem.) 

Grøn (seer sig om). Undskyld! Jeg seer ingen Kandidat. 
Genera linden. Maa jeg spørge, hvem — 

Grøn. Mit Navn er Grøn, forhenværende Told- 
betjent. Jeg gik af, inden de hed Assistenter. 

Generalinden. De søger Hr. Krone .f* Han boer 
ovenpaa. 

Grøn. Der var jeg først, men jeg traf en Op- 
varterpige, som viste mig ned paa Nr. 5. Jeg beder 
meget om Forladelse. 

Generalinden. Krone var her, men han er 
gaaet igjen. 

Grøn. Var De maaske saa venlig at sige ham, 
at jeg har været her med en Portemonnaie, som han 
glemte igaar,. da vi var sammen med Frank. Jeg 
blev nemlig lidt tilbage og saae den ligge paa Bordet 
i Tivoli. 



10* 

Madam Bek. Naa, De har altsaa Portemonnaien 
med? 

Grøn. Ja, jeg har! Men undskyld! Jeg flyer 
den kun til Krone selv. Jeg tør ikke levere den fra 
mig i Hotellet. 

Generalinden (smilende). Nei, det gjør De ret i, 
Hr. Grøn. Men fortæl mig, hvad det var for en 
Frank, De talte om. Jeg synes, jeg har hørt det 
Navn før. 

Grøn. Frank! Aa, han er et mageløst Menneske 

Generalinden. Han er Fotograf, ikke sandt.? 

Grøn. Oprindelig Maler! Et stort Talent. 

G ene ral in den. Er han videre bekjendt.? 

Grøn. Nei! De bedste Kunstnere, de blive aldrig 
bekjendte. Nu har han for en Del opgivet det, og 
nu er vi Fotografer, saalænge det varer. 

Generalinden. Hvad vil det sige.? 

Grøn. Det vil sige, vi har faaet et snavs Apparat. 

Generalinden. Hvorfor.? 

Grøn. Fordi der skal saa mange Penge til at 
kjøbe et godt. 

Genera linden. Saa har De vel kun lidt at 
bestille.? 

Grøn. Hm! Ikke meer, end vi nemt kan over- 
komme. 

Generaiinden. Jeg bliver altid uheldig, naar 
jeg lader mig fotografere. 

Grøn. Gjør De det.? Ja, saa kunde De ligesaa 
godt probere hos os som et andet Sted. 

Generalinden. Han har jo en voxen Datter, 
Deres Fotograf. Er hun tilstede i Atelieret.? 

Grøn. Mathilde.? Nei, aldrig! Men jeg er der, 
saa — hvis De havde Lyst til at tage ud med strax 
— idag er det netop Veir til at lade sig fotografere i. 

Generalinden. Nei, Tak! Jeg har betænkt mig. 

Grøn. Som De behager! Vi nøde Ingen. Adieu! 

Generalinden. De har saadant Hastværk, Hr. 

Grøn! Der var Noget, jeg vilde tale med Dem om. 

Aa, Bak! Sæt en Stol til Hr. Grøn. Og vil De saa 
gaa ind og tage min lilla Kjole — 

Madam Bek. Jo! Den er istand. Jeg har 
sprættet Alting af. 

Genera lind en. Har De det.? Ja, saa kunde 

De jo. — saa kunde De jo gaa ind og rie det paa 

igjen! (Madam Bek gaaer.) Først skulde De da vide, hvem 
De er hos. Jeg er Generalinde Krone. 

Grøn. Tante til Hr. Albert.? Saa har jeg den 
Ære at kjende Dem af Omtale. 

Generalinden. Min Neveu kommer jo saa ofte 
til den Hr. Frank? Han er vel meget yndet der i 
Huset? 

Grøn. Ja, han er! Franks er nu ikke vanskelige 
Folk; jeg hører ogsaa saa godt som til Familien. 

Genera lind en. Ja, saa! Sig mig engang, Hr. 
Grøn, veed De af, at han er forelsket i Datteren? 

Grøn. Krone! Nei, er det muligt? 

Generalinden. Han er juridisk Kandidat med 
bedste Karakteer. 

Grøn. Ja, Gud bevare's! Frank kan bestemt 
ikke have noget imod det Parti. 

Generalinden. Frank? Nei, men jeg har 
imod det. 

Grøn. Har Generalinden? Ja, det er en anden 
Sag. 

Generalinden. Troer De ikke, at Albert, saa 
heldig som han er stillet, kan faae saa godt som, hvem 
det skal være? 

Grøn. Det veed jeg virkelig ikke. 

Genera lind en. Og saa skulde han gaa hen og 
tage saadan en lille kjøbenhavnsk Coquette? Datteren 
af en kasseret Maler! 

Grøn. Frank er ikke kasseret, og hans Datter 
er ikke coquet. Generalinden skulde dog først se 
Folk, inden De dømmer saa haardt. 

Genera linden. Det vil Albert ikke have; jeg 
tilbød ham jo selv at lade Pigebarnet gjøre Visit her. 

Grøn. Nei! De maa hellere se dem Begge, og 
det hjemme hos dem selv. 

Generalinden. Ja, derfor tænkte jeg jo paa 
at lade mig fotografere. 

Grøn (ryster paa Hovedet). Om De ogsaa sidder fem 
Minuter med en Stive i Nakken, det giver Dem intet 
Indblik i Familien. 

Generalinden. Og tager jeg derud som General- 
inde Krone — 

Grøn. Nei, det duer ikke; De kan ikke blive 
der meer end høist et Kvarteerstid og kommer hjem 
ligesaa klog, som De tog ud. Nei — kunde De være 
en Dag eller to — lad mig se — her var en Ma- 
damme — hende, som spurgte, om jeg havde Porte- 
monnaien hos mig — 

Genera lind en. Ja, det er min Husholderske, 
Madam Bek. 

Grøn. Ja, naar Generalinden bare saae saadan 
ud! — Jeg mener, naar De vilde tage hendes Kappe 
og Tørklæde paa for at besøge Franks, saa kom vi ud 
af det. 

Generalinden. Jeg! Nei, hvor kunde det gaa 
an? — Rigtignok har jeg kun faa Bekjendte her! 

Grøn. Og De kan kjøre i lukket Droschke lige 
til Dosseringen. 

Generalinden. Og hvordan skulde jeg faae 
Nogen til at tro, at jeg er Husholderske.'* 

Grøn. Aa, Tøiet gjør saagu meget meer, end 
man selv bilder sig ind. 

Generalinden. Nei, det lader sig ikke gjøre! 
Destoværre — det er den eneste Maade, hvorpaa jeg 
kunde følge Albert. Og ganske morsomt havde det 
ogsaa været! Jeg kjeder mig her. 

Grøn. Saa probeer! 

Generalinden. Og min Neveu! Hvorledes 
skulde vi bære os ad med ham.? 

Grøn. Han maa være Medvider. 

Generalinden. Og under hvilket Paaskud 
skulde jeg komme i det fremmede Hus.f* 

Grøn. Kandidaten fører Dem ind som sin Tantes 
Husholderske. Han kan jo lade, som om General- 
inden var en Smule hastig; der var kommen en lille 
Kurre paa Traaden imellem hende og Dem, og i den 
Anledning spørger han Frank, om De kan blive der 
et Par Dage, til Historien jævner sig. 

Generalinden. Men naar saa Frank siger Nei? 

Grøn. Frank siger aldrig Nei. 

Generalinden. Jeg gad nok vide, Hr. Grøn, 
hvorfor De har saa travlt med at faae mig derud .^^ 
Er det af Interesse for min Neveu.'' 

Grøn. Hvad bryder jeg mig om ham? At sige 
i dette Øieblik.'^ Nei, nu er det Franks, som De — 
med deres Tilladelse — har gjort Uret, og det er 
Franks, jeg vil have. De skal se. De boe ikke i 
Stadsværelser som dette her, og Generalinden kjender 
nok Folk, som er meer Selskabsmand og meer raffi- 
nerede end Frank, det indrømmer jeg; men kan De 
ikke, naar De først er der, se, at det Andet er kun 
Smaating — og at han igrunden er en Perle og 
Datteren med, saa — 

G ene ral ind en. Ja, hvad saa? 

Grøn. Ja, om Forladelse! Men saa er det s'gu 
værst for Generalinden selv. 

Generalinden. Nysgjerrig gjør De mig idet- 
mindste, og naar Albert nu vilde komme — De mener 
jo, jeg skulde følge med ham? 

i Grøn. Ja, saa spadserer jeg derud iforveien. 

Generalinden. Dog vel ikke for at fortælle 
Deres Perler, at de kan vente en Generalinde, som 
de maa gjøre sig rigtig behagelige for? 

Grøn. Nei, veed De hvad. Deres Naade! Lad 
I os heller lade det Hele fare! 

Generalinden. Naa, naa, Hr. Grøn! Hvem 
er det nu, som er hastig? 

Grøn. Men hvor kunde De tro, at jeg vilde være 
saa schofel.'^ 

Generalinden. Giv mig da Haanden paa, at 
De vil tie. — Betænker De Dem? 

Grøn. Nei, det er min Haand, jeg er lidt for- 
legen med; den seer ud, som om den var sort! 
Generalinden kjender ikke til det Stadseri, vi bruge 
til Pladerne; det er ikke til at faae af. 

Genera linden. Ja, giv mig Haanden alligevel, 
for en Sikkerheds Skyld! (Grøn rækker hende Haanden.) Saa! 
Nu troer jeg Dem, og nu gaaer jeg ind forat klæde 

mig om (gaaer). 



OTTENDE SCENE 
Grøn. (Siden) Albert. 

Grøn (alene). Det er et farligt Fruentimmer! Og 
Gud skal vide, hvordan det vil gaa. Jeg synes nu, 
der er saa deiligt hjemme hos Franks, men jeg er jo 
heller ikke Generalinde. Nei, jeg skulde gaaet min 
Vei, da hun rev dem ned, istedetfor at blive hed i 
Hovedet, det havde været det Rigtige ! Og saa er jeg 
endda saa klog at bede hende komme som Hus- 
holderske! Frank er altid ligefrem, men nu — nu 
generer han sig da ikke det Ringeste. Ja, er det 
ikke mærkværdigt? Hvergang jeg vil stille noget rigtig 

Fint op, saa gaaer det altid istykker ! Og jeg tør ikke 
saameget som give dem et lille Vink om at lave en 
Smule til derhjemme. Jeg vilde dog saa gjerne have, 
at det skulde tage sig godt ud, naar hun kom! 

Albert (kommer). Er det Dem, Grøn! Hvad gjør 
De her? 

Grøn. Nu gaaer jeg, Hr. Krone! Jeg kom ellers 
med Deres Portemonnaie; værs'artig! De glemte den 
igaar i Tivoli. 

Albert. Siig mig, har De seet Noget til min 
Tante.'* 

Grøn. Jo, Tak! — Jo! Generalinden expederede 
mig selv. 

Albert. Hun spurgte Dem da vel ikke ud om 
Franks ? 

Grøn. Hun prøvede saa smaat paa det. 

Albert. Tænk Dem, hun har sat sig i Hovedet, 
at jeg er forelsket i Mathilde. 

Grøn. Naa da? 

Albert. Og nu var hun saa nysgjerrig! Hun 
vilde absolut se hende; men det fik jeg da heldigvis 
forpurret. 

Grøn. Men naar hun nu seer Dem i Deres eget 
Hjem, Frank og Mathilde, mon hun saa ikke vilde 
synes om Dem? 

Albert. Hjemme hos dem selv! Nei, det var nu 
rent galt! Det kan hun da. Gud ske Lov, aldrig 
falde paa. 

Grøn (afsides). Død og Pine! (høit.) Men hun lod 
dog saa venlig og jævn. 

Albert. Jævn! Nei, det er netop det, hun ikke 
er. Hun er baade livlig og hjertensgod og lader ogsaa 
temmelig ligefrem, men igrunden er hun stolt. Hjemme 
i sit Hus er hun vant til stræng Orden og til stiv 
Provindsomgang udenfor. Jeg er vis paa, hun har 
aldrig kjendt Nogen, der lignede Frank; kom hun 
derhjem, hun vilde aldeles misforstaa hans hele Tone 
og Væsen. Og ikke blot det: Ting, som vi Mand- 
folk aldrig tænke paa, Gardiner, Stolebetræk, Dække- 
tøi. Ingenting vilde være hende tilpas. Aa, jeg kjender 
Provinsdamerne! De have Øinene med sig, og de kan 
see et Støvgran syv Mile borte. 

Grøn (afsides). Naa, det skulde jeg have vidst! 

Albert. Og nu Frank! Jeg spørger Dem, hvad 
for et Ansigt vilde Frank sætte op, naar hun traadte 
ind med raslende Silkekjole og Hovedet iveiret — 
De kan tro, hun kan med det. Grøn! Hun gjør det 
ikke tidt, men naar hun vil, saa kan hun — og 
meldte sig som Generalinde Krone .'^ 

NIENDE SCENE 
Grøn. Albert. Generalinden (simpelt klædt). 

Genercllindsn (kommer ind under Alberts sidste Replik). Der- 
for har jeg jo ogsaa isinde at komme ganske stil- 
færdig og melde mig som Madam Bek. 

Albert. Madam Bek! Men Tante! Hvad skal 
dog dette sige? 

Genera lin den. Det kan Du spørge Grøn om. 

Grøn. Ja, nu er det nok paa Tiden, at jeg lister 

af (gaaen. 

Albert. Men hvad har Du isinde? Det er da 
vel ikke dit Alvor, at Du vil komme til Franks i 
den Paaklædning? 

Generalinden. Jo, det veed Gud, det er! 
Det er Grøns Idee; han siger selv, at det gaaer meget 
godt an. 

Albert. Grøn selv! Men Grøn, (vender sig om) — 
er De da rent — Hvor blev han af? 

Generalinden. Grøn! (seer sig om) Saa er han 
gaaet iforveien. Det var ogsaa Aftalen! Kom nu Du, 
Albert! Ja, det hjælper virkelig ikke, at Du ryster 
paa Hovedet. Igaar narrede Du mig, idag er Du saa 
god at vise mig Kjøbenhavns Omegn, og vi begynde 
med Dosseringen. 



158 



Albert. Som Du vil da! Men først maa jeg 
lade Dig vide, at denne Historie er mere alvorlig, end 
Du troer. Jeg er hemmelig forlovet med Mathilde 
Frank. 

Genera linden. Forlovet! Aa, min stakkels lille 
Sophie! 

Albert. Det bryder hun sig kun lidt om; vi 
har aldrig tænkt saa alvorlig paa hinanden eller bundet 
os ved noget Løfte — 

Generalinden. Ikke det? Siig — Duharikke 
bundet Dig, dit koldblodige Uhyre! Det har Du nok 
passet, men hun — det lille, trofaste Pigebarn. Du 
skulde se hendes Ansigt, naar hun lukker et af dine 
Breve op — nei. Du skulde ikke se det. Hvor er 
hendes Brev, det. Du nylig fik? Har Du brudt det? 

Albert. Nei, endnu ikke! 

Generalinden. Maa jeg saa bede om det? 
Sophie er for god til, at hendes Breve skal komme til 
Uleilighed. Ja, se kun paa det! Det er det sidste, 
Du faaer fra hende. 

Albert. Er det sandt? Tænker hun virkelig saa 
meget paa mig? Hendes Breve er altid saa tilbage- 
holdne, men maaske dette. Aa, tænk! Lad mig — 

(vil bryde Brevet). 

Generalinden. Maa jeg bede om Brevet! (A'ben 
rækker hende det.) Og lev nu vel, Albert , for Alvor, 
denne Gang! Du skal ikke mere være bange for mig! 

Hvad skulde jeg nu hos Franks? laften reiser jeg. 
Og nu i din første Lyksalighed, nu er Du glad ved 
at blive af med din gamle Tante. 

Albert. I min Lyksalighed! Aa, Tante! 

Generalinden (fomøiet). Er Du da ikke lykkelig, 
Albert .'' (sætter sig). Saa, min Søn! Lad mig nu høre 
det Hele! Er det Faderen, der er uheldig.? 

Albert. De Fleste synes godt om ham, og han 
har virkelig meget Vindende ved sig; men mig er 
hans Natur for let. I en underordnet Stilling, som 
han med en Smule Umage kunde forbedre, er han 
veltilfreds. Og saa har han et Humeur! Du veed, jeg 
kan ogsaa være glad. Jeg var glad iforgaars, da Du 
kom, og jeg var meget glad, da jeg fik Laud. Men 
Frank er glad for Ingenting; han tager skjødesløst paa 
hele Livet og handler, som det falder sig, uden at 
vide hvorfor. Et Par Gange har jeg prøvet paa at 
gjøre opmærksom paa Forsk jellen mellem Impuls og 
Reflektion, men det vil han ikke høre paa. 

Generalinden. Grøn lod egentlig ogsaa lidt 
fremfusende. 

Albert. Grøn! Nei, det synes Du vist blot, 
fordi han foreslog Dig noget saa Aparte som (peger paa 
Generalindens Paakiædning). Men ellers, nei — imod Frank 
er Grøn en reen Mand. 

Generalinden. Men Mathilde hvordan gaaer det 
Dig med hende.? 

Albert. Ja, seer Du, min Mening er jo lidt 
efter lidt at løfte hende op over sin Omgivelse. Jeg 
har seet stærke Glimt baade af Følelse og Poesi hos 
hende. Aa, det vil nok lykkes mig, det er jeg vis paa. 

Generalinden. Ja, det spørger jeg ikke om. 
Nei, jeg vil vide, om hun holder rigtig af Dig. 

Albert. Ja, Tante, nu er vi just ved det, som 
gjør mig lidt urolig. Strax efter vor Forlovelse er 
der kommet noget Fremmed i hendes Væsen — jeg 
kan ikke vide hvorfor. 

Generalinden. Du kan tro, hun er bleven kjed 
af Dig, Albert! 

Albert. Javist! Det seer Du helst, ikke sandt? 

Genera linden. Nei! Men alvorlig talt: For- 
maninger more ikke altid en syttenaars Pige, og dine 
Ideer om at løfte hende, gaa vistnok høit over hendes 
Hverdagsforstand. Nei, Kjærlighed, Du, den er fra 
gammel Tid det bedste Middel til at jævne al For- 
skjel. Og her — ja. Pigebarnet kjender jeg jo ikke, 
men at Du i dit Hjerte bryder Dig langt mere om 
Sophie end om hende, det er jeg temmelig sikker paa. 

Albert. Tante er altid saa klog. Naar jeg 
elsker Sophie, hvorfor har jeg saa friet til Mathilde? 

Generalinden. Fordi Du ogsaa er klog. Veien 
til Sophie var saa ligefrem, og Du vil helst have 
Alting lidt knudret. 

Albert. Ja, det seer knudret nok ud for Tiden; 
først troede jeg, at det var Hemmeligheden ved vor 
Forlovelse, som mishagede hende, og jeg talte derfor 
om at deklarere den; men det vil hun ikke. 

Generalinden. Hør, Albert! Lad os tage derud 
sammen, saa skal jeg klare det for Dig. 

Albert. Du! Klare det? Ja, naar det var det, 
Du vilde! Men Du har imod Forlovelsen, og Du vil 
kun derhen for at kritisere Alt. 

Genera I ind en. Du er dog en Kryster! Da 
skulde Du hørt Grøn: han var anderledes uforfærdet. 
Han var ganske stolt af Frank og hans Hus. 

Albert. Vil Du da love mig at være upartisk.? 
Det er kun Mathilde, jeg beder Dig om at lægge 
Mærke til. At hendes Hjem ikke er som dit, kan 
Du nok begribe; men fæst Dig endelig ikke formeget 
til saadanne Smaating. 

Generalinden. Nei, hvis jeg kan lade være; 
men husk paa, jeg er kun et Menneske og et Fruen- 
timmer. — Skal vi saa gaa.^^ 

Albert. Men naar jeg forestiller Dig for Frank, 
maa jeg da sige — 

Generalinden. Alt det har Grøn arrangeret, 
og jeg skal fortælle Dig det paa Veien. Vil Du blot 

ringe paa Bek? Hvor hun bliver forskrækket, naar 

1 1 

hun seer mig i den Pynt. Det er bedst, jeg holder 
Hovedet lidt iveiret for at imponere hende, hvis det 
er muligt. 

TIENDE SCENE 
Albert. Generalinden. Madam Bek. 

Madam Bek (bærer en elegant Kjole). Her er den lilla! 
Nu er den istand, hvis Generalinden ønsker at tage 
den paa. 

Generalinden. Tak, lille Bek! Nu har jeg 

hjulpet mig, jeg er paaklædt. (Madam Bek seer forfærdet paa 

hende.) Vil De sende Bud efter en Droschke? 

Madam Bek. Ih, du Almægtige! 

Genera linden. Det varer maaske en Dag eller 
to, indep jeg kommer hjem; De bliver her i Hotellet 
saalænge. 

Madam Bek. Men, Hr. Albert! Kan det gaa an? 

Albert. Det var Droschken, Bek! 

Madam Bek. Der holder altid en forspændt 
nede i Gaarden. Generalinden maa ikke tage mig det 
ilde op, men skal Generalinden intet Overtøi have paa? 

Genera linden. Jo, ifald De kan undvære Deres 
Hat og Shawl, lille Bek! 

Madam Bek (idet hun gaaer ind l Sideværelset). Dct blivcr 

værre og værre! 

Albert. Altsaa ikke for streng, Tante! Du vil 
ikke see med altfor fornemt Blik paa Frank's frie, 
overgivne Væsen? Du veed, Du har lovet mig, at 

lukke et Øie i ? (Madam Bek bringer Tøiet). 

Generalinden (idet hun klæder sig paa). To, om Du 
vil! Jeg skal komme som en rigtig lille Amor med 
Bind for Øinene og Bek's Hat paa og forene to 
elskende Hjerter — ifald jeg kan. 

ANDEN AKT 

(Værelse hos Frank.) 



FØRSTE SCENE 
Mathilde. (Strax efter) Frank. 

Mathilde fstiiier et Maleri paa Staffeli). Saa ! Nu maatte 
Fader gjerne komme; det bliver høit opad Dagen, 

inden han begynder at male (gaaer hen og tager en Pakke 

Fotografier, som hun betragter). Uen lille Dreng er virkelig 
slet ikke bleven saa gal. 

Frank (kommer). Hvad har Du der, Mathilde? 

Mathilde. Jeg pakker disse Kort sammen; idag 
skulde Moderen jo hente dem, det er underligt, hun 
ikke allerede har været her. 

Frank. Aa, det lille Uglebillede! Det faaer hun 
tidsnok (seer til Staffeliet). Naa ! Jeg seer. Du har allerede 
lavet istand til mig. Maaske Du har tænkt paa, at 
jeg skulde tage fat strax .'^ 

Mathilde. Ja, det har jeg rigtignok! Hr. Bruun 
var her jo igaar og klagede over, at det var saa 

længe siden, Du havde faaet det Maleri til at 
restaurere. 

Frank. Troer Hr. Bruun, det er videre mor- 
somt at flikke paa de gamle Sager.? — Ja saa! Han 

klagede ? 

Mathilde. Kun over, at Du beholdt det saa 
længe. Ellers sagde han, at der var Ingen saa be- 
hændig som Du til at restaurere ældre Malerier, og 
at Du kunde tjene mange Penge, baade derved og 
ved at male nye, naar Du blot selv vilde. 

Frank. Nu fløiter Du, Mathilde, for at jeg skal 

bestille Noget (gaaer hen og tager Penselen). Jeg har OgSaa 

været uforskammet doven, men nu skal Du see, hvor 
jeg skal kile paa. Vi har ikke seet Noget til Grøn 
idag! Hvor mon han stryger omkring.? 

Mathilde. Han var her imorges (seer paa Fotogra- 
fierne, som hun endnu holder i Haanden). DqX skulde dO£ Være 

kjedeligt, om den Madamme ikke kom efter sine 
Kort idag. 

Frank. Hvorfor det.? 

Mathilde. Aa, ikke for Noget. 

Frank. Der er lidt iveien med Dig, det kan 
jeg høre paa din Stemme, den klinger saa forsagt. 
Kom strax herhen! Hvad er det. Stump.? Hovedet 
iveiret! Er Du paa Heldingen med Pengene.? (Mathilde 
nikker.) Q, vee! Og jeg har heller ikke meget igjen. 



i66 



Mathilde. Det er dit Spøg, Fader! Du havde 
saamange igaar. 

Frank. Ja, men husk paa, saa gik vi i Tivoli; 
det løb op. 

Mathilde. Ja, det er underligt, det løber altid 
saa høit op, naar vi er ude at more os, og andre 
Folk — 

Frank. Ja, jeg kan ikke begribe, hvordan andre 
Folk bære sig ad; der skal Ingen sige, vi gjorde store 
Spring i Tivoli. Vi spiste en Ret Mad eller to i 
Bazaren, og er det Vinen, Du mener, den trængte 
Grøn til; han havde slaaet sig ganske mat paa Kraft- 
prøven, og vi Andre havde heller ikke noget imod den. 

Mathilde. Nei, men — 

Frank. Og jeg vilde ikke lade Krone betale; 
han var saa opsat paa det, saa han glemte Portemon- 
naien paa Bordet. Nei, han har givet et Par Gange, 
nu er det min Tour. 

Mathilde. Men alligevel! Du havde alt for 
mange Penge med, til — Du narrer mig! Maa jeg 
see Din Pung.? 

Frank (rækker hende den). Vær Saa god ! 

Mathilde. Slet ingen Sedler meer! Ni Mark i 
Smaapenge! Det kan jeg ikke begribe (giver ham den tilbage). 

Frank. Kan Du ikke.? Jeg gik naturligvis ud 
bagefter. Du lille Nar! Jeg morede mig udmærket, og 
jeg var borte hele Natten. 

Mathilde. Nei, Du var ikke! 

Frank. Jo, jeg var! 

Mathilde. Nei! Det veed Gud, Du ikke var! 

Frank. Hør, Mathilde! Er det nu en Maade 
at tale til sin Fader paa.«* Det gaaer s'gu ikke an. 

Mathilde. Men hvorfor vil Du da bilde mig 
Noget ind? At prale er stygt, men Du gjør altid 
Dig selv Uret. I forrige Tider, da jeg var Barn, da 
har Du maaske tidt været ude om Natten, men da 
sov jeg fra det — dengang havde jeg jo ikke Forstand 
til at passe paa Dig som nu. 

Frank. Naada.'^ Men nu — nu passer Frøkenen 
paa mig?. 

Mathilde. Det kan Du tro, jeg gjør. Jeg 
sover aldrig ind, før jeg har hørt Dig slaa med din 
Dør. Sommetider gjør Du mig Tiden lang — naar 
Du morer Dig — men Du kommer altid. Jeg kjender 
din Maade at løbe opad Trappen paa; og først, naar 
Du er vel inde, falder jeg isøvn. 

Frank.. Herregud! Min stakkels lille Pige, saa 
har Du ligget vaagen mangen Gang for min Skyld! 
Det er dumt af Dig, Mathilde! Det ligner Ingenting. 
Havde jeg vidst det, saa — nu kan jeg ikke huske 
det — men jeg er vist tidt bleven længe ude? 

Mathilde. Du er din egen Herre, Fader! 

Frank. Jo, vist! Det veed jeg nok; men nu vil 
jeg dog fortælle Dig, hvor Pengene blev af igaar. 
Da vi gik bort efter Fyrværkeriet, da stod der En 
udenfor paa Fattigtivoli, det var ham — Brenner. 

Mathilde. Brennfer! — Ja, saa veed jeg, hvad 
der kommer. 

Frank. Vi gik paa Akademiet sammen i gamle 
Dage; siden er Verden gaaet ham imod. Han har 
det kun smaat, og han er gift og har Børn — ja. 
Du skal ikke tro, han bad om Noget. Nei, tvert- 
imod! Han holdt sig tilbage, da han saae mig, men — 
ja, saa er der ikke meer. 

Mathilde (tager hans Haand). Nei, ikke Andet, end 
at Du gav ham Alt, hvad Du havde. Hvor det ligner 
Dig, Fader! 

Frank. Ja, det er ikke Noget at trykke mig i 
Haanden for. Barn ! Ja, var jeg en sparsom og sindig 
Mand forresten og saa gjorde godt med mine Penge, 
det var en anden Sag. Men jeg ! Naar jeg kommer glad 
og oVermodig ud fra Tivoli, hvor jeg uden Betænkning 
har ladt endel Kontanter gaa paa en Aftens Morskab, 
og jeg opdager en fattig Kammerat, der maa staa 
udenfor, forat snylte sig til et Glimt af Lys og 
Stumper af Musiken — og jeg ovenikjøbet seer ham 
dukke sig, for ikke at genere mig — saa er jeg ikke 
ædel, fordi jeg giver ham, hvad jeg har. Nei, jeg 
vilde simpelt hen være en jammerlig Krabat, hvis jeg 
lod det være. Og nu er den Historie forbi, og vi 
tage fat paa Penselen igjen. 

ANDEN SCENE 

De Forrrige. Grøn (bærer to Rosentræer). 

Frank. Der har vi Grøn! Værs'god og kom 
nærmere, De, Laps! Hvad ligner det at rende og 
drive om den hele Formiddag, naar man er ansat ved 
et større fotografisk Etablissement? 

Grøn. Tak for igaar, Frank! Det var virkelig 
en deilig Aften. 

Frank. Tak selv! Men bi, til jeg tager Dem 
med igjen. Landstryger! 

Grøn. Har her allerede været Nogen.? Det er 
da ikke muligt. 

Frank. Ni Voxne og to Børn. 

Grøn. Nei, saa er det Løgn! Aa, kom, lille 
Mathilde, og hjælp mig at stille de to Træer op ! 

Mathilde. See, Fader, hvor de Roser er nyde- 
lige, den især! Men det er jo en Skam, Grøn. 

Grøn. Aa, jeg beder! Her paa det lille Bord, 
her gjør de godt. Her var lidt tomt i Stuen. 

Frank. Og saa leverer De Rosentræsmøbler for 
at fylde? Tak skal De have. Grøn! Hvor har De 
ellers været idag.? 

Grøn (slaaer under de næste Replikker hemmelig Støvet af Møblerne 

med sit Tørklæde). Hos Krone med Portemonnaien ; jeg skal 
hilse saameget. 

Frank. Hvorledes boer han der i Hotellet? 

Grøn. Aa, saa elegant! Gaskrone i Loftet og 
Fløiels Møbler. Det er sandt, det var egentlig ikke 
hos ham. 

Frank. Hos hvem da? 

Grøn. Aa, det var et Sted, hvor jeg gik feil. 

Frank (afsides til Mathilde). Pas paa Grøn, han gaaer 
og tørrer Støv af. (Høit.) Nei, Grøn! Lad nu det 
Svineri være. 

Grøn. Svineri! 

Frank. Ja, Støvet lægger sig jo i mine vaade 
Farver. 

Mathilde. Og der er nylig tørret af; hvor er 
det Støv, Grøn? Viis mig det. 

Grøn. Nu er det nok, det var kun enkelte 
Gran. — De har taget en anden Kjole paa idag, 
Mathilde! Den igaar, den klædte Dem saa net. 

Mathilde. Men den er for ny. Grøn! Den 
gaaer jeg ikke daglig med. 

Frank. Hør Grøn! Hvad er der paafærde med 
Dem idag? Hvorfor vil De pynte baade Stuen og 
Pigebarnet og — og lad mig see! Hvorfor staaer De 
og stikker saa ængstelig med Hænderne? Menneske! 
De har faaet Handsker paa! 

Grøn. Jeg har saa ondt ved at komme helt ud 
i Spidserne. 

Frank. Saa lad være! Hvad skal de Handsker 
til.? Vil De frie til Mathilde? 

Grøn. Nei, saamænd om jeg vil! Er det noget 
at lee af? (Frank og Mathilde lee.) Saa, De er ligesaa god 
som Deres Fader, Mathilde! Der er destoværre ikke 
Spor af Alvor her i Huset. 

Frank. Er der død Nogen af Deres Familie, 
Grøn? 

Grøn. Nei. 

Frank. Hvorfor skal vi da være saa høitidelige? 
De er kommen her. Dag ud, Dag ind, i fjorten Aar 
og har været meget fomøiet, hvorfor er da Ingenting 
Dem tilpas idag, hverken Værelset eller Mathilde eller 
jeg — nei, det er sandt, mig er der dog ikke noget 
iveien med? 

Grøn. Jo, det er der rigtignok, Frank! Ifald 
De tog en anden Frakke paa, saa saae jeg det 
inderlig gjerne. 

Frank. Nei, saa min Sjæl, om jeg gjør. Med 
mindre, De siger mig, hvorfor? 

Grøn. Jo, Frank! Vi burde gjøre os mere gjæl- 
dende, end vi gjør! Der er Folk, som dømme efter 
det første Indtryk, det er jeg kommen efter. Og 
baade for Andres og for sin egen Skyld, saa — 



172 



Herregud! Om De nu gik hen og tog en anden 
Frakke paa? Det er snart gjort, Ijlle Frank. 

Frank. Nei, nu er jeg snart kjed af dette her. 
Er min Stue og min Arbeidsfrakke Dem ikke gode 
nok, saa — der ligger Deres Hat, Handsker har De 
jo paa. Adieu, Hr. Grøn, og glem ikke at tage 
Deres Grøntsager med Dem ! (peger paa urtepotterne). 

Mathilde. Nei, Fader, det mener Du jo ikke! 
Men. De er ogsaa skrækkelig idag. Grøn. Kan De 
ikke lade Fader være i Ro, nu da han staaer saa 
godt og maler? Hvorfor skulde han klæde sig om? 
Ja, var det Helligdag — 

Frank. Javist! Var det i en eller anden An- 
ledning, for Exempel — Grøns Fødselsdag, saa kunde 
jeg da finde mig i det. 

Grøn. Kunde De det, Frank? Saa er det min 
Fødselsdag. 

Frank. Er det sandt? Ja, saa male vi ikke 
meer dengang. Han er mageløs! Han kommer her 
med Foræringer, og saa er det hans egen Fødselsdag. 
Det skulde vi ikke mærke, .vel? I fjorten Aar har 
De holdt den hemmelig, men idag, da fangede jeg 
Dem. Jeg gratulerer, min gamle Ven! 

Grøn. Tak, Tak! Vil De nu tage en anden 
Frakke paa? 

Frank. Kjole, hvis De har Lyst! Mathilde! 
Kan Du skaffe Chokolade? 

Mathilde. Ja, strax! 

Grøn. Nei, Gud velsigne Dem-, Frank, maa jeg 
være fri for, at den bliver holdt! 

Frank. Ja, lad De nu mig om det, lille Grøn! 
Og jeg, som viste Dem Døren! De er da ikke vred 
paa mig for det.? 

Grøn. Nei, slet ikke, men husk paa, hvad De 
lovede. Frakken! 

(Frank gaaer ind i Sideværelset.) 

Mathilde. Fader holder saa meget af Dem, 
Grøn! Ja, det veed De da nok, og det gjør jeg da 
ogsaa. Men naar man har saa gode Venner, maa man 
ikke skjule sin Fødselsdag for dem. Hører De? Det 
er Synd! 

Grøn. Aa, Mathilde! Lad være! 

Mathilde. De maa ikke vende Dem bort. Tak 
for igaar! Vi kom saa godt ud af det, vi Tre! Gud 
give, vi maa beholde Dem længe, Fader og jeg. 

Grøn (afsides). Den søde Pige! Hun veed ikke, 
hvad det er for en gammel Løgnhals, hun gratulerer. 

Frank (kommer tilhage med Frakken paa Armen). See her, 

Grøn: — Hvad feiler Dem? Har Du gjort ham 
alvorlig, Mathilde? Ingen høitidelige Ansigter idag, det 
vil jeg ikke vide af. Hvad synes De, Grøn.f^ Den 
Splinterny ! (Viser ham Frakken.) Den skal paa til Ære for 
Dem! See, det hjælper! Han begynder at smile! Det 

vidste jeg nok. (Svinger Grøn rundt.) 

TREDIE SCENE 
De Forrige. Generalinden. Albert. 

Generalinden (tii Albert). Det er en munter Be- 
gyndelse. 

Grøn ufsides). Hun kommer tilpas. Og ikke en- 
gang Frakken fik han paa. 

Frank (>aegger Frakken fra sig paa en Stol). God Dag, 

Krone! Hvad synes De om det Tableau? 

Mathilde (gifi"" ham opmærksom paa Generalinden). Fader! 

Seer Du ikke, der er Nogen! 

Frank. Undskyld, lille Madam! Er De saa god 
at gaa ned i Haven, saa skal jeg strax være hos Dem. 
(Til Albert.) Grøn har Ferie, det er hans Fødselsdag; 
han vilde have, den skulde gaa af i Stilhed, men jeg 
kan ikke lide, hvad der gaaer for stille af. (Tii Gene 
raiindcn.) Venter De paa mig? Gaa De blot ned i 
Atelieret — i Glashuset nede i Haven; jeg kommer 
om lidt. 

Generalinden. Ja, men — 

Frank. Nei, De kan virkelig ikke blive taget 
af lige strax. De seer meget for varm ud. Sæt Dem 
dernede, og kjøl Dem lidt af, og se paa Billederne saa 
længe. 

Albert. Madammen vil ikke fotograferes, Frank! 
Hun er med mig. 

Frank. Med Dem! Ja, det er en anden Sag. 

Albert. Seer De, Madam Bek har i endeel 
Aar været Husholderske hos min Tante, General- 
inden, men — 

Generalinden. Ja, nu er vi bleven Uvenner, 
Generalinden og jeg. 

Albert (tn Frank). Det bliver de hvert Øieblik, 
men om en Dag eller to tager hun tilbage til Tante 
igjen. De kan ikke undvære hinanden. (Høit.) Madam 
Bek har ingen Bekjendte her i Byen, og saa tænkte 
jeg paa Dem, Frank. 

Frank. Det kan jeg lide Dem for. Vær saa 
god, lille Madam! Og tag Tøiet af. Nei, det er 
sandt. De kunde først gjøre os en Tjeneste. Vil De 
springe hen til Urtekræmmeren paa Broen og kjøbe 
— hvor meget Chokolade skal Du have, Mathilde .^^ 

Grøn (sagte.) Er han gal? — Frank! Maa jeg hviske 
Dem noget: jeg kan ikke udstaa Chokolade. 

Albert. Frøken Mathilde! Maa jeg forestille 
Dem Madam Bek som en af mine ældste Veninder. 

Mathilde. Har De været længe i Byen? 

Generalinden (som nysgjemg betragter Maihilde). Nei ! 

Jeg kom for et Par Dage siden. 

Mathilde (smilende). De seer saa vist paa mig? 

Generalinden (forlegen). Jeg? — Jeg saae paa 
Deres Haar! Det er deilig stort, men — 

Mathilde. De kan maaske ikke lide Kouleuren? 

Generalinden. Jo, men veed De, hvad de 
sige ovre i Fyen.? 

Mathilde. Nei? 

Generalinden. De sige, at de kjøbenhavnske 
Damer kjøbe Deres Haar i Boutikerne. 

Mathilde (leendo. Hører Du, Fader ? Madam Bek 
troer ikke, at det er mit eget Haar! 

Frank. Jo, Alt her i Huset er ægte, Madam 
Bek! See, her er min Paryk! De maa gjerne hale 
i den, saa stærkt De vil. 

Mathilde. Kom De med mig, Madam Bek, og 

tag Deres Tøi af. (Til Frank, som rækker Hovedet hen til Gene- 
ralinden.) Aa, gaa. Fader! Du er en rigtig Vildkat! 
Hvad maa fremmede Folk tro om Dig? (Hun gaaer med 

Generalinden.) 



FJERDE SCENE 
Frank. . Grøn. Albert. 

Albert. Det er en Skam, Frank, at jeg saaledes 
uden videre — 

Frank. Aa, Passiar! Madam Bek er meget vel- 
kommen; hun seer ud til at være en flink Kone. 

Albert. Det er hun ogsaa. 



_LZ2_ 

Grøn. Ja, jeg finder nu, hun har et grumme 
fint og interessant Ansigt. 

Frank. Aha! 

Grøn. Man kan strax see, at det er intet almin- 
deligt Physiognomi, og jeg synes nok, Frank, at det 
var bedst ikke at behandle hende alt for nonchalant. 

Frank. Der har vi det. Truffet lige i Hjertet! 
Nu skal jeg sige Dem Noget; vi veed dog ikke, hvad 
vi skal gjøre med Deres ualmindelig interessante 
Madam Bek i de første Par Timer. Og De gaaer os 
naturligvis ogsaa iveien i vore Forberedelser til at 
overraske Dem. Tag De Madam Bek under Armen, 
og gaa hen og viis hende Thorvaldsens Museum. 

Grøn. Nei, det gaaer aldeles ikke an. (tii Albert.) 
Saa hjælp mig dog, istedetfor at staa og lee ad mig. 

Albert. Museet er lukket om Mandagen, Frank, 
og jeg! troer egentlig ikke, Madam Bek bryder sig 
videre om Kunstsager. 

Frank. Ikke om Thorvaldsen! Hvad bryder 
hun sig da om? Om at see Guldæblerne springe, 
kanske? 

Albert (smilende). Ja, det var snarere Noget for 
hende. 

Frank. Ja, Grøn, jeg vil gjøre Alt for Deres 
Fødselsdag; men Guldæblerne, dem kan jeg ikke faae 
til at springe. 

12 

FEMTE SCENE 
De Forrige. Generalinden. Mathilde. 

Mathilde. Her pleier jeg at sidde og sy. Jeg 
veed ikke, om Madam Bek — 

Generalinden. Har Frøkenen et Strikketøi at 
laane mig, saa siger jeg Tak. 

Albert. Slaa Damerne sig til Ro heroppe? 

Mathilde. Ja, paa denne Tid staaer Solen alt 
for stærkt paa nede i Lysthuset. 

Frank. Madam Bek! Maa jeg præsentere Dem 
min Ven og Associé, Grøn, pensioneret Toldbetjent. 
Han fylder netop idag — hvad fylder De, Grøn? 

Grøn. Aa, lad mig være! Jeg fylder Ingenting. 

Frank. Nu vil han ikke være det bekjendt; men 
for lidt siden kom han styrtende og vilde pludselig 
have Alting pyntet op herinde, uden at sige hvorfor; 
tilsidst slap det da ud, at det var hans Fødselsdag. 

Genera linden. Saa Hr. Grøn vilde pynte op? 
Ganske pludselig? 

Frank. Det kunde ogsaa være, at han havde en 
sympathetisk Anelse om, at De kom. Madam Bek! 
Jo, De har gjort Indtryk, kan De tro; han taler hele 
Tiden om Dem. 

Grøn. Herregud, Frank, kan De da ikke tie 
stille et Øieblik! 

Albert. Gaaer De med ned i Haven og ryger 
en Cigar, Frank? 

Frank. Javel! Saa kan vi med det Samme 
snakke om, hvad vi skal tage os for idag. Hvad 
siger De, Geburtsdagsbarn? Vi maa bestemt i Skoven 
— ikke sandt. Madam Bek? 

Generalinden. Tak! Det passer sig ikke for 
mig, som kun er et Tyende — 

Frank. Hvad behager? Jeg veed nok, hvad der 
passer sig. De skal i Skoven. Aa, De er slet intet 
Hængehoved, det skal De ikke bilde mig ind! Der 
er noget Skjelmsk og Nysgjerrigt i Deres Øine, og 
De er ikke løbet fra Deres Herskab, blot for at sidde 
og strikke inden lukkede Døre. Nei, er De fri, saa 
skal De ogsaa yide, hvad Frihed er ! Grøn har kun 
Fødselsdag eengang om Aaret, og nu skal vi ud og 
leve en heel munter Dag i Luft og Lystighed. Vil 
De saa siden hjem til Strømpen og Generalinden, 
vær saa god! Men først skal De prøve, hvad det er 
at more sig, og det skal jeg sørge for. (Han gaaer med 

Albert og Grøn.) 

SJETTE SCENE 
Generalinden. Mathilde. 

Generalinden. Det er en morsom Mand, Deres 
Fader! Og saa ungdommelig. 

Mathilde. Han mener det saa godt, men — 
De bryder Dem vel kun lidt om, at komme med paa 
saadan en Skovtur. 

12* 

Generalinden. Jeg? Jo! Hvorfor ikke? Det 
kan vist blive overmaade behageligt. 

Mathilde. Aa, nei! De maa ikke være som 
Albert Krone og sige Ja af Høflighed. 

Generalinden. Morer han sig da ikke, naar 
han er ude med Dem? Hvorfor troer De det? 

Mathilde. Jeg veed det — fordi jeg føler det. 
Fader derimod, han mærker Ingenting; saa Gud maa 
vide, hvorfor det aldrig gjør mig ondt for Krone, at 
han kjeder sig, men kun for Fader. Naar vi er ude 
— ja. De har jo allerede selv seet, hvordan han er — 
saa kan han lee saa hjertelig som en lille Dreng, og 
det tidt af store Narrestreger; og naar han saa seer 
med straalende Øine til os Andre for at faae os med, 
ja, saa er det jo ganske naturligt, at et Menneske som 
Krone med finere Smag og mere Dannelse, maa tvinge 
sig, blot for at faae et Smil frem; men jeg synes 
dog altid, det er Synd for Fader. 

Genera lind en. Ja, det Allerbedste er jo, naar 
Folk, der omgaaes hinanden, er nogenlunde lige. 

Mathilde. Men Feilen er, at, havde jeg en 
Tryllestav af dem. De veed. Madam Bek, som der er 
nok af i Eventyrene, og jeg med den kunde gjøre 
Fader og Albert Krone lige — 

Generalinden. Vilde Frøkenen saa kappe 
Noget af Hr. Krones Dannelse? 

Mathilde. Ja, heller end jeg nænnede at skille 
Fader ved et af sine lykkelige Smil. 

Generalinden. Ja, Tak, Smil og Lystighed 
kan være godt nok, lille Frøken, men med dem alene 
kommer man saamænd ikke langt i Verden. 

Mathilde. Nei, men Fader er jo heller ikke 
kommen langt! 

Generalinden. Nei, det er ogsaa sandt. Men 
det var Kandidaten, vi talte om; naar han ikke synes 
om Deres Selskab, hvorfor besøger han Dem da hver 
Dag? 

Mathilde. Han kommer her selv, men han har 
ikke tænkt paa at tage sin Tante herhen, ikke en- 
gang en kort Visit — til Formiddagskaffe. 

Genera lind en. Aa, han er vel bange for at 
genere.? 

Mathilde. Hvorfor tog han da Dem herhen.? 

Genera lind en. Mig.? Fordi — fordi — 

Mathilde (tager hendes Haand). Ja, jeg er glad, fordi 
De kom, og for mig maa Generalinden gjerne blive 
borte. Jo mere stolt og bister hun saae ud, jo mere 
vilde Fader have Lyst til at opmuntre hende. Troer 
De, han var bange for ganske freidig at invitere hende 
med paa Skovturen og maaske sætte hende op paa 
en Kapervogn og give hende Grøn til Kavaleer.? 

Generalinden. Veed De hvad, det var stærkt! 
At sætte hende op paa en Kapervogn! 

Mathilde. Ja, vi skal nu forresten paa Jærn- 
banen, og i ethvert Tilfælde kunde hun da sige Nei. 

Generalinden. Ja, det kom an paa Omstæn- 
dighederne. — Men siig mig, Deres Fader talte om at 
tage ud hele Dagen. Hvordan gaaer det saa med 
Deres Forretning.? Har De Folk til at passe den? 

Mathilde. Nei! Og havde vi Nogen, saa tog 
Fader dem med i Skoven. 

Generalinden. Men hvordan bærer han sig da 
ad med Atelieret? 

Mathilde. Han lukker. 

Generalinden. Hør — ja, De bliver jo ikke 
vred paa en simpel, gammel Kone — men det er da 
ikke det, De lever af? 

Mathilde. Jo, Madam Bek, tild^eels. 

Generalinden. Men for en Dags Morskab at 
lukke, og lade Folk gaa forgjæves, og maaskee søge 
andre Steder hen, er det rigtigt? * 

Mathilde. Nei, men jeg siger jo heller ikke, at 
Fader har Ret i Alting. Og det er virkelig sjeldent, 
at han lukker. 

Generalinden. Ja, De er en god lille Pige. 
Naar han er for ubetænksom, saa skal De skjænde 
paa ham, hører De? Men hvad forslaaer saadan et 
Barn til det? Nei, Manden skulde have giftet sig 
igjen, det havde været det Fornuftigste. 

Mathilde. Det gjør han ikke. Han siger, Grøn 
og jeg ere hans Børn, og det var Synd at give os 
en Stedmoder. 

Generalinden. Og Penge lægger han vel 
ikke op? 

Mathilde. Hvem, Fader? Nei, vi bruger 
Alting op. 

Generalinden. Altsaa ødsler De? 

Mathilde. Vi har saa Lidt; og hvad Fader kan 
undvære, det giver han til Andre, som har endnu 
Mindre. 

Generalinden. Men tal alvorlig til ham; siig, 
han skal tænke paa sine gamle Dage. 

Mathilde. Det glemmer han til næste Gang, 
En beder ham om Noget. Aa, Madam Bek! Jeg kan 
ikke forklare Dem det; man maa have levet med 
ham som jeg, for at forstaa hans Væsen. Han er 
saa svag og letbevæget som et Barn, og dog saa 
trofast og mandig, at man føler, ham kan man bygge 
paa; hvem han engang har fæstet sig til, den slipper 
han aldrig. 

Generalinden. Ja, Gud bevare's! Han er en 
Engel! 

Mathilde. Nei, han er kun et Menneske, og i 
mange Ting et skrøbeligt Menneske; det har vi jo 



1 84 



talt om. Men som han er, saa holder jeg af ham. 
Vi passe for hinanden, og jeg vilde ikke have ham 
anderledes. (Gaaer.) 

SYVENDE SCENE 
Generalinden. Albert. 

Albert C»om har hørt Mathildes sidste Ord, i en glad Tone). Naa! 

Fik Du hende til at udtale sig? 

Genera lin den. Ja, det er en sød, oprigtig, 
lille Pige. 

Albert. Og ikke simpel, vel? 

Generalinden. Nei, det var Synd at sige, 
tvertimod. 

Albert. Naa! Og Faderen? Hvad synes Du 
om ham? 

Genera linden. Ja, han er jo mindre fin, men 
endnu har jeg seet saa Lidt til ham. Lad mig nu 
gaa,. Albert! Tænk, om der kom Nogen og saae Dig 
holde Madam Bek i Haanden. 

Albert. Blot et Minut! Siig mig, hvad sagde 
hun om mig? 

Generalinden. Om Dig? Jeg troer ikke, vi 
talte om Dig. 

Albert. Ikke det? Hør Tante, husker Du, at 
Du lovede. Du vilde opklare den Misforstaaelse, der 
var imellem Mathilde og mig? 

Genera lin den. Ja, det husker jeg godt, min 
Dreng! Men det lader sig ikke gjøre paa ti Minutter. 

Albert. Nei, især naar Du bryder Aftalen og 
prøver paa ved List at fjerne os fra hinanden. 

Generalinden. Jeg! Hvad skal det sige? 

Albert. Aa, det veed Du nok. Du siger, I 
har neppe talt om mig. Men nu træffer det sig 
ganske komisk, at jeg netop kom til at høre Mathildes 
sidste Ord. «Men,» sagde hun, «jeg holder af ham, 
som han er, og jeg vil ikke have ham anderledes.* 
Det kan man ikke kalde at tale om mig.f^ Vel.'^ Nei, 
lille Tante! Det gjør mig ondt for Dig, men det 
gjorde Du for grovt. 

Generalinden. Jeg bliver ganske stum. Bilder 
Du Dig da ind, at det var Dig, hun ikke vilde have 
anderledes ? 

Albert. Ja, vist var det mig; hvem skulde det 
ellers være.^ Jeg veed endda omtrent, hvad Mathildes 
«men» gik paa. Hun er bestemt begyndt saadan : 
«han er rigtignok lidt vanskelig og har tidt Noget at 
indvende, men jeg holder af ham, som han er» osv. 
— Ikke sandt? 

Generalinden. Nei, Albert, det er dog mage- 
løst, hvor Du er forfængelig! 

Albert. Aldeles ikke, men — ja. Du har jo selv 
hørt, hvordan Tonen er her i Huset; Livet optager 
dem i den Grad, at de aldrig tale om Andet, end 

hvad der ligger for Haanden, og ikke tænke paa, at 
der for ethvert dannet Menneske gives Interesser — 

Generalinden. Men naar de nu ikke er dan- 
nede? 

Albert. Saa bør de blive det — det vil sige, 
Mathilde. Hun er opvakt og har tidt, naar vi talte 
sammen, forundret mig ved sine Svar. Men berørte 
jeg alvorligere Ting, fulgte hun sjeldnere med, det 
mærkede jeg nok. Derfor var det store Spørgsmaal 
for mig: om jeg fandt Anklang eller ei? Og det er 
det, som hun nu har besvaret, ikke til mig, nei, mig 
flygter hun for! Men Dig fortæller hun ligestrax: 
«jeg vil ikke have ham anderledes.* Nei, Tante! 
Forfængelig er jeg ikke, men Du maa selv tilstaa, at 
det er en Seir, jeg her vinder over Dig. 

Genera linden. Over mig? 

Albert. Ja, hvem var det, der sagde imorges, 
at jeg fordrede for meget af saadan en lille Pige, og 
at jeg skjød over Maalet.? 

Genera linden. Det var mig; og det siger jeg 
endnu. Synes Du om Mathilde, saa tag hende, som 
hun er, uden at lære videre paa hende. 

Albert. Men Du — Du vil nok lære paa hende. 
Du fortæller hende nok med Tiden, at det er urigtigt, 
snart at spise til Middag Klokken et og snart Klokken 
fire; og at det ikke gaaer an, at hun bliver staaende 
ved en Vogn paa Gaden, for at kjøbe Kirsebær. Og 
hvad er det andet end Smaating? Imedens det, jeg 

ønsker, er — ja, lov mig nu blot, at Du ikke vil 
prøve paa flere saadanne Kunster som den, jeg nu 
greb Dig i. 

Generalinden. Jeg gjør slet ingen Kunster, 
Du! Nu siger jeg Dig ikke, hvem det var, Mathilde 
talte om, siden Du har saa lidt Tillid til mig, men 
det kan jeg lade Dig vide — Dig var det ikke (gaaer). 

OTTENDE SCENE 
Albert. (Siden) PVank. 

Albert faiene). Huu siger mig det ikke! Nei, det 
er saa rimeligt. Lad mig see, hvordan var det nu.'^ 
«Jeg holder af ham, som han er, vi passe for hin- 
anden, og jeg vil ikke have ham anderledes. » Hvem 
skulde Mathilde sige det om? Om Grøn maaske.'^ 
Nei, Tante maa undskylde, det var rigtignok mig. 
Hun tænker endnu paa Sophie, det er Tingen! Og 
lidt bange for Frank er hun maaske ogsaa bleven. 
Det er ærgerligt, at det just skulde være Grøns Fød- 
selsdag. Det har sat saadan Liv i Frank. — Derfor 
skal vi i Skoven, og derfor farer han om som en 
Hvirvelvind, engang saa glad og høirøstet, som han 
pleier. 

Frank (kommer hurtigt ind). Aa ! Er De der. Krone? 
Det var deiligt. 

Albert. Hvad vil De mig? 

Frank. De kunde gjøre mig en stor Tjeneste. 
Skaf mig lidt af med Grøn. 

Albert. Hvad behager? 

Frank. Jeg skal sige Dem, han er i Hælene 
paa mig allevegne. Han troer, han paa den Maneer 
skal hindre mig i at holde hans Fødselsdag, men det 
tager han feil i. Veed De, hvad jeg har tænkt paa.^ 
For det Første — saa! Der er han igjen! Adieu 
saalænge! Hold paa ham, saa godt De kan! (Løberud.) 

NIENDE SCENE 
Albert. Grøn. 

Grøn. Det var Frank, som gik. Ikke sandt.'' 

Albert. Jo, vist var det ham; men hvor vil De 
hen? 

Grøn. Jeg vil passe paa ham; han gaaer og 
spekulerer paa Noget til at holde min Fødselsdag med, 
og det vil jeg ikke vide af. 

Albert. Men Ulykken er — han spørger Dem 
ikke. 

Grøn. Det gaaer ogsaa ud over Dem! Husk 
paa Deres Tante. Vi skal ud — naturligvis, men veed 
De, hvor vi skal hen.? Jeg, som havde tænkt, at 
vise hende et net Billede af et roligt Familieliv! Veed 
De, hvad Frank taler om.? At spise til Aften over 
Stalden! Generalinden over Stalden! 

Albert. Det er Deres egen Skyld! Hvorfor 
skulde De endelig fortælle, at det er Deres Fødselsdag. 

Grøn. Ja, især da det ikke er sandt. 

Albert. Bravo! Endnu bedre! Hvorfor har De 
da bildt Frank det ind? 

Grøn. For at faae ham til at pynte lidt op. 
De sagde jo, at Generalinden saae mest paa det Ydre. 

Albert. Hvad skal vi da finde paa.? Siig til 
Frank, De skjøtter ikke om at have Damer med. 

Grøn. Har jeg sagt. — « Skjøtter De ikke om 
Madam Bek, Gavtyv ?» — svarede han, og saa tav 
jeg. Men jeg tænker da. Generalinden siger Nei. 

Albert. Hun! Nei, saamænd gjør hun ei; hun 
vil nok see tilbunds i Tingene. 

Grøn. Skal jeg sige, det er ikke min Fødsels- 
dag.? — Men det troer han ikke! 

Albert. Spring hjem og hent Deres Døbeseddel. 

Grøn. Ja — men den ligger i Vordingborg. 

Albert. Og Alt tegnede saa godt, jeg var saa 
glad. Nei, Grøn! Den Fødselsdag, den glemmer jeg 
Dem aldrig. 

Grøn. Jeg vilde ønske, jeg aldrig var født; meer 
kan jeg ikke sige. Jeg har kun eet Haab: han 
mangler bestemt Penge. 

Albert. Dem har han let ved at faae. 

Grøn. Ja, i Byen. Men skal vi være enige 
om, at passe paa ham, vi To; han maa ikke slippe 

alene ud af Huset. Saa skal De see, saa falder 
Skovturen bort af sig selv. 

Albert. Men hvordan skulde jeg? Jeg kan jo 
ikke tvinge ham. 

Grøn. Nei, Gud fri os! Men De er jo hans 
Gjæst. De følges med ham og konverserer ham i al 
Høflighed; bliver De saa træt, saa løser jeg Dem af. 
Jeg generer mig ikke, jeg er en gammel Bekjendt og 
hænger paa uden videre. (Ved vinduet). Der kommer 
han ud af Lysthuset. 

Albert. Nu løber jeg ned i Haven. Pas De 
paa ham ved Udgangen til Veien, men skynd Dem ! (Gaaer.) 

TIENDE SCENE 
Grøn. Generalinden. 

Grøn. Skynd Dem! Ja, det er let sagt, men 
inden jeg er nede af de mange Trapper — 

Generalinden. Ikke sandt. Grøn, det gaaer jo 
ypperligt? 

Grøn. Saa? Synes Generalinden virkelig? 

Genera linden. Ja, det var da en Skam andet. 
Jeg er jo kommen lige midt ind i Forholdene, og det 
kan jeg takke Dem for. 

Grøn. Aa, jeg beder! Krone venter paa mig 
— tillader De? 

Generalinden. Gaa De kun, geneer Dem ikke. 
(Sætter sig.) Jeg er allerede ganske husvant her. 

Grøn. Maa jeg blot spørge om een Ting. Har 
Generalinden virkelig isinde at tage med i Skoven? 

Generalinden. Spørger De om det? Jeg er jo 
kommen her forat see mig om, og jeg vil ikke lade 
Noget gaa fra mig. Hvor Frank og Datteren er, der 
er jeg med. 

Grøn. Godt! Ja, saa gaaer jeg ned til Krone. 
Jeg skal sige Generalinden, han og jeg, vi har ogsaa 
lidt travlt med samme Skovtour. (Gaaer). 

ELLEVTE SCENE 

Generalinden. (Siden) Frank. 

Genera linden. Han troer mig ikke, det er 
tydeligt; baade han og Albert krybe i Skjul for mig. 
Frank, den Stakkel, er den Eneste, som er rigtig 
imødekommende. Jeg kan igrunden godt lide ham; at 
være i Familie med ham, det vil jeg jo helst være 
fri for. 

Frank (kommer). Sidder De her alene. Madam 
Bek? Nu skal jeg kalde paa Mathilde. 

Generalinden. Aa, nei! Hun har Noget at tage 
vare, og jeg er vant til at skjøtte mig selv. 

Frank. Ja, som De vil! De har Deres Frihed! 
(Ved Vinduet.) Det er meer, end jeg har! Der staaer de 

paa Vagt, begge To, nede i Haven, det maa være en 
Aftale. 

Generalinden. Hr. Frank staaer nok og seer 
til sine Blomster? 

Frank. Jo, det er nogle deilige Blomster! 
Kom lidt herhen. Madam Bek, saa skal De se Løier. 
Se, der staaer Grøn selv paa Lur, og henne ved 
Laagen har han stillet Kandidaten op. 

Generalinden. Ja, nu seer jeg dem. Men 
hvad skal det betyde .»^ 

Frank. Det betyder, at jeg er en Fange i mit 
eget Hus; jeg kan ikke gaa et Skridt, uden en af 
dem hænger paa som en Burre, altsammen fordi Grøn 
vil have, at hans Fødselsdag skal ignoreres. Men han 
maa gjerne staa paa Post, han skal dog blive narret. 
Gilde skal han have! 

Generalinden. Men naar nu Manden ingen 
Lyst har.? 

Frank. Grøn.f^ Han har den voldsomste Lyst. 
Men han troer, det er beskedent, det Tossehoved! 

Generalinden. Ja, han lader saa beskeden og 
godlidende. 

Frank. Han er det ogsaa, det kan De stole paa. 
For syv Aar siden, da Mathilde laa farlig syg af 
Skarlagensfeber, da kom Grøn nok saa opofrende hver 
Aften, for at vaage omkaps med mig. Han faldt 
rigtignok altid strax isøvn, men det var jo ikke hans 

Skyld; og da Barnet kom sig, kjøbte han hende en 
Pariserdukke, saa elegant — jeg troer aldrig, han har 
kostet saa dyr en Frakke paa sig selv. 

Generalinden. Nei, den graa, han gaaér med, 
den er tarvelig. 

Frank. Men saadan en from, taalmodig Sjæl, 
som man seer hver evige Dag, ham kan man let blive 
urimelig imod. Og det har jeg undertiden været mod 
Grøn. Derfor er jeg saa ivrig for idag ret med Knald 
og Glands at vise ham, hvor glad jeg igrunden er for 
ham. Hvad der kan ske ved eet rask Pust, det 
skiller jeg mig altid bedst ved. Og saa gaaer han 
hen og strider imod. 

Generalinden. Hr. F^rank talte nylig om en 
Frakke .f* Kanske De tænker paa, at forære ham et 
solidt og varigt Stykke til hans Paaklædning .? 

Frank. Jeg! Nei, saagu om jeg gjør! En 
Frakke! Hvad skulde han med en Frakke.'^ Nei, han 
skal faae en rigtig smuk og straalende Aften. Vi 
drikke hans Skaal, De med. Madam Bek, i skum- 
mende Champagne. Og jeg holder en Tale, en kjøn 
Tale, om hvad han er for en mageløs Fyr, og at vi 
ikke kan undvære ham; og saa faaer lille Mathilde 
naturligvis Taarer i Øinene. See, det give vi ham! 
Og det er solidt! Og det har en gammel, ensom 
Pebersvend ganske anderledes godt af, baade nu og i 
Tiden, end af en ny Frakke. Hvad man eier, er Intet 
— nei, hvad man lever, det er Alt! See, det er 
min Moral! Den har dækket endeel Sorg og Tomhed 

«3 

i mit Liv, og jeg vil haabe og bede, at den vil holde 
mig ud til det Sidste. 

Genera linden. Men, kjære Hr. Frank, er den 
Moral dog ikke en Smule for let? Havde De nu 
tænkt paa Fremtiden og sparet lidt sammen — 

Frank. Ja, Penge faaer Mathilde ingen af. Men 
hun har havt en smuk og glad Barndom, og smuk og 
glad er hun ogsaa voxet op. 

Generalinden. Det var ikke hende, jeg tænkte 
paa, det var paa Dem selv. Og er den Moral ikke 
ogsaa Skyld i, at De har forsømt, hvad De skulde 
passe.? Jeg synes. De seer saa flink ud, Hr. Frank! 
Hvorfor er en Mand som De da ikke kommen videre 
i Verden.? 

Frank. Det var saa oprigtigt spurgt. Madam 
Bek, at det var Synd, om De intet Svar fik. Seer 
De, for at komme frem i Verden som Kunstner, maa 
man enten have meget Vrøvl — eller man maa have 
Geni. Vrøvl gider jeg ikke have, saa lader jeg hellere 
være, og Geni — ja, det gad jeg nok have. Men, 
desto værre, et rigtig storartet Maleri, som med et 
Dommedagsslag kunde svinge mig iveiret, har jeg 
aldrig kunnet levere. Altsaa gik jeg istaa! See, der 
har De min Levnetsbeskrivelse ; er den kjedelig, saa 
er den idetmindste kort, og det kan De takke Grøn 
for. Jeg har ham hele Tiden i Hovedet. 

Generalinden. Men hvorfor staaer han og 
passer paa dernede.? 

Frank. Fordi han er vant til at kige mig i 

Kortene, og veed, at jeg idag har det smaat med 

Penge. Jeg maa ud og skaffe, derfor spærrer han 

Veien. 

Generalinden. Ja saa! Hr. Frank har isinde 
at laane sig frem.'^ 

Frank. Nei, tvertimod! Ja, see kun paa mig! 
Der er virkelig Folk til, som skylde mig Penge. Det 
havde De nu ikke troet. Madam Bek, ved det, min 
Moral er saa let; men det er alligevel sandt. Det er 
disse mine Debitorer, jeg vilde hjemsøge, naar Grøn 
ikke stod Skildvagt. Jeg kan naturligvis nok forcere 
mig frem, men saa er han istand til reent at forsvinde, 
medens jeg er borte, og gaaer han — 

Generalinden. Saa tager han Fødselsdagen 

med sig? 

Frank. Netop! — Men der falder mig en anden 
Ting ind, som Monsieur Grøn ikke tænker paa (han leger 
med sin Uhrsnor;. Seer De, der er en Bygning i Nybro- 
gade -— 

Genera linden. Assistentshuset? 

Frank. Aha, Madam Bek! De er nok ganske 
godt bekjendt med Kjøbenhavn? 

Generalinden. Jeg har jo levet her endeel Aar. 

Frank. Og tjent for Deres Brød.? Ja, saa er 

det jo rimeligt, at De veed Veien til Assistentshuset. 

13* 

Genera linden. Men er det Deres Alvor, at De 
vil sætte Uhret ud? 

Frank. Ja, det er noget siden, jeg gjorde den 
Kunst; men saadan som Grøn bærer sig ad, er jeg 
nødt til det. Uhret kan jeg lade en Anden besørge, 
og har jeg først Pengene, saa maa Grøn give fortabt. 
Men, hvem skal jeg sende? Grøn var den Nærmeste, 
men han har meldt sig fra. 

Generalinden. De skulde bede Hr. Krone. 

Frank. Synes De? Nei, det vil jeg dog be- 
tænke mig paa. Uhret er mit, saa Tingen er aldeles 
uskyldig, men alligevel — de Herrer Studenter, de 
lade nok sans facons, men naar det kommer til Stykket 
— og Krone er slet ikke, hvad man kalder en flot 
Student. 

Generalinden. Ikke det? 

Frank. Nei, han kommer her jo hver Dag, og 
jeg er vis paa, han har ikke saameget som seet, at 
Mathilde er en smuk Pige. Nei, han er af de Satte; 
bad jeg ham om at gaa med Uhret, saa blev han 
maaske stødt! — Jo! Han blev ganske sikkert stødt. 

Genera linden. Ja, saa indseer jeg ikke — 

Frank. Kunde De ikke have Lyst til at hjælpe 
lidt paa mig, Madam Bek? Jeg staaer her saa forladt. 

Generalinden. Jo, naar jeg blot vidste, hvordan 
det skulde være? 

Frank. Gud, det er saa ligefrem! (rækker hende 
Uhret). Saadan ! 

Generalinden (uden at tage imod det). Skulde jeg? 

Frankj Ja, De sætter Dem bare i en Droschke 
og holder ved en af Kjælderne ; det er snart besørget. 

G eneral inden. Mener De, at jeg kunde — 

Frank. Saa udmærket! Især naar De skynder 
Dem lidt. Klokken er allerede mange. Vær saa god! 
Der er Uhret! — Naa, De vil maaske nødig? — 
Generer De Dem? « 

Genera linden. Ja, Hr. Frank, jeg vilde saa 
gjeme føie Dem, men det Ærinde, nei, det kan jeg 
ikke gaa. 

Frank. Ja, ja, da! (sukkende) Saa faaer Grøn dog 
Ret, og Touren gaaer i Lyset. 

Generalinden. Det er ikke sagt. Er ti Daler 
nok? 

Frank. Hellere femten. 

Generalinden. Dem har jeg. 

Frank. Til mig? Hurra, Madam Bek, saa er 
vi hjulpne! Imorgen faaer De Deres Penge igjen. Vi 
sige Ingenting til Krone! 

Genera linden, ikke et Ord; her er Pengene. 

Frank. Og her er Uhret; ingen Snak, De skal 
tage det til imorgen ; der maa være Orden i Alt. Nu 
er jeg ovenpaa! Lidt havde jeg i Forveien, men 
hvad forslog det? Nei, da jeg fik de femten, da 
faldt der mig en Sten fra Hjertet! Det var en 
Lykke, De kom, Madam Bek! De skulde vide, de 
to Sammensvorne dernede, hvad vi har for. 

Generalinden. De kan tro, de kom op i en 
Hast. 

Frank. Ja, nu maa de gjerne komme, jo før, jo 
heller! Nu har vi vore Ting fra Haanden, Madam 
Bek! Jeg skal blot tage en Frsrtcke paa, saa er jeg 

reisefserdig (trækker Frakken af og tager den, han lagde paa Stolen 
tredie Scene). 

TOLVTE SCENE 
Generalinden. Frank. Grøn. Albert. (Siden) Mathilde. 

Frank. Det blev Dem nok for varmt nede i 
Haven, mine Herrer .f* 

Grøn. Vi begyndte at længes, (th Albert) Han er 
i Skjorteærmer, og det seer Generalinden! — Maa jeg 
hjælpe Dem Frakken paa, Frank .f^ 

Frank. Gaaer De saa ind, Madam Bek, og 
klæder Dem paa? Og vil De med det Samme kalde 

paa Mathilde ? (Generalinden gaaer.) 

Albert. Skal vi ud, Frank.? 

Frank. Ja, naturligvis, det var jo Bestemmelsen. 

Albert (tu Grøn). Men De bildte mig jo ind, at 
han manglede Penge? 

Grøn (til Albert). Aa, ti stille, jeg aner noget Fryg- 
teligt ! 

Albert (tn Grøn). Hvorfor har vi nu staaet dernede 
og passet paa? Svar! Det var jo Deres Idee. 

Grøn. Ja, Krone, det var min Idee! Gaaer den 
galt, saa — saa er det den tredie, der gaaer galt 
for mig idag. 

(Generalinden og Mathilde komme.) 

Frank. Ja, skynd Dig at faae Hatten paa, min 
Pige! Lad os see, hvormange er vi.? Mindre end to 
Droschker kan vi ikke have. 

Grøn (afsides). To Droschker! Han har gjort Ud- 
veie! (Høit) Een er nok, Frank, jeg sidder udenpaa. 

Frank. Paa Deres Fødselsdag! Nei, min gode 
Ven! De sidder indeni, og vi tager to. (Sagtere) Og 
hør. Grøn, intet Kniberi idag! Jeg gjør dog, hvad 
jeg vil. 

Albert (hjælper Mathilde shawiet paa). Tillader De, Frø- 
ken.? — Mathilde, jeg har en lille Bøn til Dem. 
Siig, De har Hovedpine, og bliv hjemme. De og 
Madam Bek, fra denne meningsløse Tour. 

Mathilde. Den er ikke meningsløs; vi skal jo 
holde Grøns Fødselsdag. 

Albert (spottende). Grøns Fødselsdag! — Gjør, 
hvad jeg beder Dem om; De var jo ude igaar. 

Mathilde. Men ikke i Skoven; den er aller- 
smukkest paa denne Tid, og vi har været der saa 
lidt iaar. Pas paa, De bliver selv i bedre Humeur, 
naar De kommer ud. 

Albert. Saa De vil ikke sige. De har Hoved- 
pine? 

Mathilde. Nei, det veed Gud, jeg ikke vil; 
skal der endelig Nogen have Hovedpine, saa tag den 
selv. — Fader! jeg er færdig. 

Frank. Jeg med! Og Krone? Gud bevare's, 
hvor De seer modfalden ud! 

Albert. Det er Frøkenen! Hun siger mig imod 
i Alting, Frank. 

Frank. Lad det være, Mathilde, idag sige vi 
Ja til Alting — paa denne Dag, da Grøn første Gang 
saae Lyset. Hører De, Grøn? Nei, han stirrer paa 
Madam Bek. Hører De, Grøn? Vi er blevne enige 
om at sige Ja idag. Allesammen! Saa vil De endelig 

frie, saa skynd Dem lidt. (Gaaer med Mathilde og Albert.) 

Grøn. Vil Generalinden nu behage at forklare 
mig een Ting. Hvordan gaaer dette her til? 

Generalinden. De, som er saa udspekuleret — 
kan De virkelig ikke begribe det? 

Grøn. Nei! — Han har ikke været ude af Døren^ 
ikke sendt noget Bud — og Penge har han heller 
ingen af. 

Generalinden. Jo! — Nu har han! Jeg har 
laant ham femten Daler paa dette Uhr, forat vi kan 
holde Deres Fødselsdag. Jeg gratulerer, Hr. Grøn! 



TREDIE AKT 



FØRSTE SCENE 
(Parti i Dyrehaven.) 

Grøn. Mathilde. 

Mathilde. Er De allerede træt, Grøn? 

Grøn. Træt vil jeg ikke sige, men det var dog 
ganske behageligt, om her var en Bænk. Men Bænke, 
dem kniber de utroligt paa, Autoriteterne. 

Mathilde. Der staaer jo en. 

Grøn. Nei, ganske uventet! Lige da jeg gaaer 
og klager (sætter sig). Naa, den kom tilpas. 

Mathilde. Grøn! Det er muligt, at Albert 
Krone om lidt kommer denne Vei. 

Grøn. Ja, saa! Han kommer altsaa ikke som 
min Bænk, ganske uventet. 

Mathilde. Han ønsker at tale med mig blot 
fem Minuter. 

Grøn. Ja, det lader sig jo godt gjøre, nu De 
har mig med. 

Mathilde. Men Grøn — han mente, der skulde 
Ingen være med. 

Grøn. Alene altsaa? Siig mig, lille Mathilde, 
er det ganske rigtigt, dette her.? Veed Frank Noget 
om det? 

Mathilde. Nei, men det lover jeg Dem, at, 
bliver det ikke sidste Gang, jeg taler alene med Albert 
Krone, saa skal Fader faae Alt at vide og det endnu 
idag. Men jeg vil selv sige ham det. Hører De, 
Grøn.? 

Grøn. Saa! Der er han allerede! Jeg sad saa 
godt. 

ANDEN SCENE 
Grøn. Mathilde. Albert. 

Albert. Der blev spurgt efter Dem, Grøn! 
Frank er bange for, at De havde ført Frøken Ma- 
thilde bort. 

Grøn. Jeg! Ja, den stakkels Frank, han er 
altid (seer stivt paa Albert) ved Siden af. Hvor er han 
henne. 

Albert. Han sidder endnu i Lysthuset ved 
Bellevue og drikker Kaffe med Madam Bek og ryger 
sin Cigar. Men han har virkelig spurgt efter Dem; 

han ønskede Deres Raad i en Sag, men De maa helst 
komme lidt snart. 

Mathilde. Saa skynd Dem, Grøn. 

Grøn. Aa, det haster ikke. Frank kan nok 
raade sig selv. 

Albert. Jo, vist! Især da hele Spørgsmaalet kun 
angik Aftensmaden. Han var uvis, om han skulde 
bestille den paa Bellevue eller i Charlottenlund, men 
jeg troer nok, det blev Charlottenlund. Frank har lidt 
tilovers for Restaurationen — 

Grøn. Over Stalden. Ja, jeg veed det nok. — 
Saa gaaer jeg da. — Mathilde, De kommer vel og- 
saa snart? Varer det forlænge, saa sender jeg Madam 
Bek herhen. — Over Stalden! Nei, saadan lege vi 
ikke! Frank maa huske paa, det er ikke hans 

Fødselsdag! (gaaer.) 

TREDIE SCENE 
Mathilde. Albert. 

Albert. Gudskelov! Jeg var allerede bangefor, 
at De havde bestilt ham til at være Trediemand ved 
vor Samtale. 

Mathilde. Tværtimod! Jeg har indseet, hvor 
nødvendigt det var, at vi kom til Forklaring, og jeg 
bad selv Grøn om at gaa. 

Albert. Tak, kjære Mathilde! Og hør nu, hvad 
jeg har at bede Dem om. Maa jeg iaften ved Bor- 

det, naar Alle er godt stemte, deklarere vor For- 
lovelse ? 

Mathilde. laften? Hvad tænker De paa? 

Albert. Paa noget meget Rimeligt og Fornuftigt; 
jeg har kun ønsket Hemmelighed forat forberede min 
Tante, som havde arrangeret et andet Parti for mig, 
paa, hvad der vilde komme. Og desuden, Mathilde, 
var De saa tilbageholden og fremmed imod mig, at 
jeg tænkte mig Muligheden af, at De fortrød Deres 
Løfte. 

Mathilde. Vil De love at høre taalmodig paa mig? 

Albert. Nei, nu behøves det ikke mere; al min 
Tvivl er forbi. 

Mathilde. Det er altid forekommet mig, som 
om De ikke stemmede rigtig med Fader. 

Albert. Jo, vi stemme ypperligt! Pas paa, her- 
efter skal jeg rette mig mere efter Deres Kreds, lige- 
som De, naar Tiden kommer, vil rette Dem efter min. 
Og lad Frank besøge os, saa tidt han vil, naar vi 
selv have Hus; han skal altid være velkommen. 
Frank er ingen Psycholog; træffer han kun sin lille, 
venlige Mathilde, saa mærker han ikke, at den Tid 
er forbi, da De aandelig gik op i ham og i Livet 
herhjemme. 

Mathilde. Forbi! Det var ikke blot Fader, jeg 
vilde tale om; det var ogsaa om mig selv. Naar De 
har seet mig stille og alvorlig — 

Albert. Saa var det kvindelig Blyhed, det veed 
jeg nu, og den er høist elskværdig. Der er dristige 
unge Piger nok i Kjøbenhavn. Bliv De ved at være, 
som De pleier. — Jeg vil ikke have Dem ander- 
ledes! — Hører De Mathilde.? Forstaaer De mig? 
Jeg vil heller ikke have Dem anderledes! 

Mathilde. Nei, det forstaaer jeg aldeles ikke; 
thi jeg har hverken været rigtig god eller venlig ved 
Dem, det veed jeg nok. Den Forskjel, De nylig 
nævnede, imellem Deres Kreds og min, er ogsaa fal- 
den mig paa; og jeg har tænkt over, om vi ikke med 
Tiden kom til at fortryde, at vi har bundet os efter 
et altfor kort Bekjendtskab. 

Albert Mathilde! (afsides.) Skulde Tante alligevel 
have Ret i, at det ikke var mig.? (høit) Tiden er knap, 
Mathilde, derfor er jeg nødt til ligefrem at spørge 
Dem : har De stiftet et nyt — eller fornyet et ældre 
Bekjendtskab, som kunde staa mig iveien.? 

Mathilde. Hvorledes.? Jeg! Hvad mener De? 

Albert. Jeg mener, at jeg træder tilbage, strax, 
uden Indvending, naar De vil sige mig, om De har 
truffet Nogen — en Mand, om hvem De tænkte: 
« Denne er den rigtige! Med Krone tog jeg feil. Nei, 
som denne skal han være og ikke anderledes. » Er 
der saadan En til, Mathilde? Ja eller Nei.? 

Mathilde. Deres Spørgsmaal er en Fornærmelse 

— Nei! 

Albert. Tak! Saa forlanger jeg ikke mere. 

Mathilde. Hvor kan De tro, at jeg, medens 
jeg er forlovet med Dem, kunde foretrække en Anden 
og bryde med Dem, af en saa troløs Grund ? Og hvor 
kan De blive saa urimelig glad over, at det ikke er 
Tilfældet? 

Albert. Jo, fordi, naar det ikke er Tilfældet, 
saa er noget ellers Tilfældet, som — nei, jeg tør ikke 
sige det, Mathilde ! De kunde maaske ikke lide at 
høre, at jeg vidste det, — men jeg er lykkelig, det 
er sikkert. 

FJERDE SCENE 
Mathilde. Albert. Generalinden. 

Generalinden. Jeg mødte Grøn paa Veien: 
han viste mig herhen. 

Albert. Han sagde vel. Madam Bek traf Selskab. 

Generalinden. Nei, han sagde blot, her skulde 

være saadan en deilig Bænk. Han gik hen for at 

hente Hr. Frank paa Bellevue, og vi aftalte, at her 
skulde vi Alle samles. 

Mathilde. Saa gaaer jeg Fader imøde. Følger 
De med. Madam Bek? 

Generalinden. Nei, Tak! Nu hviler jeg heller 
et lille Øieblik. 

Mathilde (til Albert, som vil følge med). Aa,nei, Hr. Krone, 
det Stykke Vei kan jeg godt gaa alene, ^(sagtere.) Det 

er mit Alvor. Lad mig have lidt Ro til at tænke 
over, hvad De har sagt (gaaer). 

Albert. Der kan Du see, jeg sagde det nok; 
det var dog mig. 

Generalinden. Hvad var Dig? 

Albert. Som hun ikke vilde have anderledes; 
hun har selv saa godt som tilstaaet det. 

Genera linden. Det er umuligt. Skal jeg sige 
Dig, hvem det var? 

Albert. Det var Grøn, ikke sandt? Nei, nu 
har jeg ingen Tid til at høre paa flere Historier. 
Hun er for smuk til at gaa alene ad Skovstien, jeg 
følger hende i Afstand som en tro Tjener (gaaer). 



FEMTE SCENE 

Generalinden (alene). Han hverken hører eller 
seer. Han skulde blot vide, at det er Faderen, som 
Mathilde ikke vil have anderledes. Saa vidt gaaer jeg 
ikke med Frank, men jeg er selv kommen til at 
sværme lidt for ham. Gifter Albert sig med Mathilde, 
saa bliver Frank Offeret; han er ikke tænkelig som 
Svigerfader i en Kjøbstad. Det er galt, at jeg er 
bleven saa gode Venner med ham; naar han seer saa 
troskyldig paa mig, saa synes jeg, at det er en Skam, 
at jeg har listet mig ind i hans Hus, for maaske 
at skille ham ved den lille Pige, som elsker ham saa 
inderligt. 

SJETTE SCENE 

Generalinden. Brenner (maadelig klædt, men ikke forfalden af 

Udseende). 

Brenner (kommer hunig ind). Det skulde nok være 
her omkring, at de havde seet ham. (Tii Generalinden.) Med 
Tilladelse! — Undskyld! Der er saa faa Folk i Skoven 
idag, saa De kunde maaske af en Hændelse have 
observeret, om her er kommen en Mand forbi — en 
smuk Mand paa min Alder — Overskjæg? 

Getieralinden. Ja, hvad hedder han? 

Brenner (ivrig). Krøllet Haar? 

Generalinden. Jeg spørger, hvad Manden 
hedder? 

Brenner. Naa — Frank. 

Genera lin den. Er det Fotografen Frank, De 
spørger efter .'* 

Brenner. Netop! Kjender De Frank? Kanske 
De er en Familie af ham? 

Genera linden (tøm. Nei! Men vi er sammen 
herude, — vi er et lille sluttet Selskab. 

Brenner. Ja, i al Gemytlighed — det kan jeg 
lide. Men hvor er Frank da henne? 

Generalinden. Han er gaaet sig en Tour. 

»4 

Brenner. Føi! Det var da ærgerligt ! Jeg skulde 
saa nødvendigt have talt med ham idag. 

Genera linden. Kan De ikke sige mig Besked? 

Brenner. Nei, Tak! Jeg maa have fat i ham 
selv. Nu kan jeg jo drive lidt omkring her i Nær- 
heden. Kommer han imidlertid, vil De saa tjene mig 
i at hilse ham og sige, at Brenner har været her og 
kommer igjen. 

G eneral ind en. Ja, det kan De stole paa. 

Brenner. Tak! Saa husker De jo: Brenner — 
og jeg kommer igjen (gaaer). 

Generalinden (aiene). Det var da en mærkværdig 
Person! Mon han er en intim Bekjendt af Frank? Ham 
skulde Albert have seet! Det Bedste ved ham var 
da, åt han gik saa snart. 

Brenner (kommer igjen). Sagde jeg ikke nok, at jeg 
kom igjen? Hvor er han gaaet hen? Det glemte jeg 
at forhøre mig om. 

Generalinden. Frank? — Til Eremitagen. 

Brenner. Er det længe siden, han gik? 

Generalinden. En halv Timestid. 

Brenner. Saa anbefaler jeg mig (gaaer, men vender 
siraks om). Nei hør, veed De hvad: jeg har jo lige- 
saa nemt af at blive siddende her hos Dem og vente 
paa ham. At sige, hvis jeg ikke er til Uleilighed. 

Generalinden. Geneer Dem aldeles ikke for mig. 

Brenner. Med Forlov da! (sætter sig.) De behøver 
ikke at tage Kjolen til Dem. Der er rigelig Plads 
tiJ os begge To. 

Generalinden. Forsømmer De nu bare Ingen- 
ting ved at sidde her og vente.? 

Brenner. Aa, nei! Der var nok et Sted, hvor 
jeg skulde have strøget idag. 

Genera linden (afsides). Strøget! Han er gal! 
Gud give, der vilde komme Nogen forbi! chøit.) Saa 
De gaaer ud at stryge? Kan De det.f* 

Brenner. Ja, ellers var jeg da en daarlig Maler. 
Ja, jeg skulde have strøget anden Gang et Sted ude 
paa Broen, men det blev jeg fra. 

Generalinden. Saa! Gaaer det an.^* 

Brenner. Jeg skal sige Dem, jeg fik nemlig Kig 
paa noget andet Ardeide, som betaler sig bedre. Men 
da jeg før gik op til Arkitekten, som man skal melde 
sig hos, saa gjorde han saa mai)ge Fordringer, saa 
jeg nær var gaaet fra det med. Saadan en Herre! 
Han giver sig til at see op og ned ad En, og saa 
spørger han, om man er stadig. 

Genera linden. Ja, fy! Det er jo Urimelighed. 

Brenner. «Hvad kan det nytte», siger han, 

«at De kommer idag og De kommer imorgen, naar 

14* 

De saa bliver borte iovermorgen?« Jeg veed med mig 
selv, at jeg har baade Evne og Villie til at arbeide, 
men saa morsomt er det heller ikke, at de skal gjøre 
En kjed af det, inden man er begyndl. 

Generalinden. Ja, de Bygningsentrepreneurer! 
De er nu altid saa vanskelige. 

Brenner. Ja vel! Deres Mand, han er kanske 
ogsaa i mit Fag? 

Generalinden. Min Mand.'* 

Brenner. Eller er han Murer? 

Generalinden. Murer! Nei, han er Militair! 
— Men hvad blev det saa til med Dem og Arki- 
tekten ? 

Brenner. Jo — det kom ud, at han er en 
Ven af Frank, og kan jeg skaffe en Anbefaling fra 
ham, saa bliver jeg antaget. Men det skulde helst 
være idag, — senest imorgen tidlig. Saa løb jeg da 
op til Frank. 

Generalinden. Og traf Ingen hjemme? 

Brenner. Nei, destoværre! Atelieret var lukket, 
og Fotografen i Skoven. Frank er et herligt Men- 
neske, men saadan blot at tænke paa Fornøielse og 
uden, videre at lukke Boutiken, det gaaer ikke i 
Længden. 

Generalinden. Nei, det er et sandt Ord, Hr. 
Brenner! — Troer De nu, han er villig til at give 
Dem den Anbefaling, De ønsker? 

Brenner. Hvem? Frank? Han er altid villig! 
— Desuden har han jo kjendt mig i saamange, mange 
Aar. 

Generalinden. Har han det? Og De sees 
maaskee jævnlig? 

Brenner. Ja, det gjør vi rigtignok. Det er 
ikke længer siden end igaar, at vi saaes. 

Generalinden. Igaar? Var Frank sammen med 
Dem igaar? Var De — nei, De var da vel ikke med 
paa Tivoli? 

Brenner. Nei, ikke paa selve Tivoli. 

Genera linden. Naa, saa traf De ham inden? 

Brenner. Nei, efter! (afsides.) Det kommer jo 
ikke hende ved, at jeg stod udenfor. 

Genera linden. Og hvor faldt De paa, at tage 
herud idag? 

Brenner. Jo, Arkitekten skulde i Skoven, og 
Frank var i Skoven, saa tog jeg ogsaa i Skoven 
(springer op). Men kan De nu begribe, hvor Frank bliver 
*if? Jeg har jo siddet her en forfærdelig Tid. 

Generalinden. Ja, til Raavad er jo heller 
ingen Springvei. 

Brenner. Raavad! Nei, Eremitagen mener De? 
Jo, jeg beder om Forladelse! De sagde virkelig 
Eremitagen. 

Generalinden. Jeg! Hvor vil De hen? Nei, 
Fileværket har jeg maaske sagt. Raavaddam og File- 
værket — det kommer ud paa Eet. — Eremitagen 
har jeg ikke tænkt paa. 

Brenner. Saa har jeg hørt feil. Det er ellers 
mærkværdigt! Jeg vilde holdt, hvad det skulde være, 
paa, at De sagde Eremitagen. Til Fileværket! Men 
det er jo en Satans Vei. 

Genera linden. Nei, Veien er yndig. Kunde 
jeg blot gaa saa langt — 

Brenner. Naar kommer han da igjen? 

G ene ral in den. Ja, det er jo saa aldeles uvist. 

Brenner. Ja, De maa ikke tage mig det ilde 
op, men saa kan jeg rigtignok ikke blive siddende 
her hos Dem og vente. Og tale med ham skulde 
jeg. Naar Veien ikke var saa umaadelig lang — 

Generalinden. Herregud! Deres Ben er jo 
heller ikke saa korte. 

Brenner. Synes De, jeg skulde gaa ham imøde? 

Generalinden. Aa, ja! Men pas. paa. De ikke 
gaaer ham forbi paa Veien. 

Brenner. Siig mig, for en Sikkerheds Skyld — 
spiser De tilaften her eller i Charlottenlund? 

Generalinden. Det veed jeg virkelig ikke. 

Brenner. Adieu da, lille Madam! Kan De nu 
lide at blive siddende her saa alene? — Ja, ja, da! 
Træffer jeg nu ikke Frank før, saa passer jeg paa 
ved Jærnbanen iaften. De tager naturligvis ogsaa 
hjem med sidste Tog og paa tredie? (gaaer.) 

Generalinden. Nei, han var jo rædsom! Det 
Monstrum! Han slaaer sig formelig til Ro her, og 
saa spørger han, om min Mand var Murer! Nu veed 
jeg da, at jeg har gjort Alt, hvad jeg kunde, forat 
blive * af med ham. Nei, er han Kammerat med 
Frank, saa er Partiet umuligt. Frank idetmindste 
er komplet umulig. Det siger jeg ham nu reent ud. 
Jeg vilde ønske, at han blev saa vred, saa han gav' 
Albert en Kurv; det var ganske vist det Lykkeligste, 
der kunde ske for os Allesammen. 



SYVENDE SCENE 
Generalinden. Frank. Grøn. 

Frank. Saa, Madam Bek, nu har vi Frihed til 
at streife om i Mark og Skov lige til Klokken otte. 
Til den Tid er Souperen bestilt paa Bellevue ifølge 
Grøns kongelige Villie. Er Mathilde ikke hos Dem? 

Generalinden. Hun gik Dem imøde. 



2 l6 



Frank. Tak, Grøn! De regjerer godt; han trak 
mig herhen ad en Vei, som skulde være en Gjenvei. 
Den stakkels Mathilde gaaer aitsaa forgjæves. 

Generalinden. Her var En, som hed Brenner, 
der spurgte efter Dem. 

Frank. Brenner! Allerede igjen ! Det var stærkt! 

Generalinden. Han lod til at være en Ven af 
Hr. Frank. 

Grøn. Ven! 

Frank. Idetmindste er han en gammel Kammerat. 

Grøn. Han er saa artig at besøge Frank — 
akid for at laane Penge. 

Frank. Skumler! (ni Cencraiinden.) Han er ogsaa 
begyndt som Kunstner. Nu seer han ikke rigtig godt 
ud, men i fordums Tid, da han gik paa Akademiet, 
da var han en glad og vakker Ungersvend. Det 
Usikkre. i Kunsten naaer lige ned til hans Profession 
som Husmaler. Han maa svinge paa et Stillads om 
Sommeren, forat tjene det Brød, som han maa gjemme 
til om Vinteren, hvis han ikke vil sulte ihjel. Og 
gjemme kan han ikke godt, stakkels Brenner. Naar 
det kniber for galt, saa kommer han til mig, og det 
skal han have Lov til. Men dennegang kom han. 
rigtignok vel hurtig igjen. Hvor blev han af? 

Genera linden. Han gik en længere Tour — 
jeg troer til Raavad. 

Grøn. Til Raavad? Det er en sund Motion 
baade for ham og for os Andre. 

Frank. Ikke for stræng, lille Grøn! Saa kan 
jeg bedre lide Dem, naar De er erotisk stemt. Gaa 
hen og pluk lidt Hjertegræs og Forglemmigei til 
Madam Bek. Han har piint mig hele Veien: om jeg 
havde været høflig ved Madam Bek? Og hvad jeg 
sagde til Madam Bek? Og hvad Madam Bek sagde 
til mig? Der kan De høre, nu sukker han! 

Generalinden. De har saa travlt med Grøn, 
Hr. Frank, at De glemmer Folk, som ere Dem nær- 
mere. 

Frank. Jeg! Hvem da? 

Generalinden. Deres Datter og Kandidat Krone. 

Grøn. Saa! Nu gaaer det løs. 

Frank. Spøg med mig, saameget De vil. Madam 
Bek! Men lad min Datter blive udenfor. 

Genera linden. Det er Alvor, Hr. Frank! Det 
skulde undre mig, om de ikke ere hemmelig forlovede. 

Frank (kaster sin cigar). De tager feil! Mathilde har 
ingen Hemmelighed for mig. 

Generalinden. Spørg Grøn! Han har vist en 
lille Anelse. 

Frank. Grøn? 

Grøn. Nei — ja — det vil sige — jeg tænkte 
nok — 

Frank. Naa, De var med i Hemmeligheden? 
Det havde jeg ikke tænkt om Dem, Grøn! 

Grøn (sagte). Aa, den Generalinde! Det skal jeg 
huske hende. 

Frank. Og hvorfor holder Krone sig tilbage? 
Jeg har Lyst til at tale et Par Ord med den Herre. 

Grøn (til Gencraiinden). Pas paa ham! Han er ganske 
bleg! Han veed ikke af sig selv, naar han først bliver 
hidsig. 

Generalinden. Hvor kan De nu tage Dem 
det saa nær, Hr. Frank? Kandidaten er jo et over- 
maade godt Parti og — 

Frank. Naar saa er, hvorfor har han da ikke 
talt til mig? Men saadan er det! Fordi man lader 
fem være lige og heller leer end græder, saalænge det 
er nogenlunde muligt, saa troe de Allesammen, at de 
kan gjøre med En, hvad de vil. 

Genera linden. Men Kandidat Krone har ikke 
havt isinde at fornærme Dem. 

Frank. Kandidat Krone! — Det er Mathilde, 
jeg tænker paa. Hvor kunde hun skjule Noget for 
mig? 

Generalinden. Han maatte gaa forsigtigt til- 
værks af Hensyn til Familien. Jeg kjender jo min 

Generalinde! Og hun ønsker endda saa inderligt en 
anden Forbindelse med en ung Dame, som Krone og- 
saa synes om. 

Frank. Hvorfor tager han da ikke hende? 

Generalinden. Fordi han har seet Deres 
Datter. Jeg veed, at han har talt til Generalinden 
om Frøken Mathilde. 

Frank. Naa, og hvad sagde hendes Naade da? 

Generalinden. Ja, hun trak paa det. I den 
By, hvor vi har hjemme, og hvor Kandidaten sand- 
synligviis faaer Embede, er Tonen stiv og snærpet, 
især i de Kredse, Generalinden omgaaes. 

Frank. Og kom det til Stykket, saa vilde Deres 
Generalinde vel oversee den lille Stakkel, saa hun 
kom til at føle sig fremmed og forskudt? 

Generalinden. Nei, det vilde hun ikke. Nei, 
Generalinden vil gjøre sig al mulig Umage for at faae 
Partiet til at gaa overstyr; men, kan hun ikke det, 
saa vil hun tage sig ærlig af Albert Krones Hustru 
og holde af hende som sin Datter. 

Grøn. Og Frank og jeg, vi er jo heller ikke 
viet til Kjøbenhavn, saa vi kan jo titte over tjl 
Mathilde, saa ofte det skal være. 

Generalinden. Ja — det troer jeg næppe. 
Generalinden synes om. 

Frank. Ikke det? 

Generalinden. Nei! Hun har endda selv sagt 
til mig: Naar galt skal være, saa kan det nok gaa 
an med den unge Pige. Hun kan vel lære at rette 
sig efter Forholdene. Men Faderen maa hun skilles 
fra; han føier sig ikke efter Andre. «Han er» — ja, 
hvordan var det nu, hun sagde? «Han er — altfor 
udpræget — altfor færdig. » 

Frank (smertelig) Ja, jeg er færdig, det er klart! 

Generalinden. Det kommer nu an paa Hr. 
Frank selv, om han vil finde sig i at skilles fra sin 
Datter. 

Frank. Ja, jeg vil ikke staa hendes Lykke 
iveien. Lad hende kun reise bort, og siig General- 
inden, at for mig kan hun være rolig; jeg skal nok 

blive, hvor jeg er. (Grøn gjør en heftig Bevægelse; Frank lægger 
Haanden paa hans Skulder.) Og Grøn med ! 

Generalinden (afsides). Han er ubegribelig taal- 
modig ! 

Frank. De kom her vist ellers ikke saa ganske 
tilfældigvis. Madam Bek? De har bestemt en Slags 
Fuldmagt fra Generalinden. 

Grøn. Tampen brænder! 

Generalinden. Hr. Grøn! 

Frank. Løb saa. Grøn, og see at faae fat paa 
de Unge, og trøst dem med, at de har Madam Beks 
og mit Samtykke, og Alting er afgjort. 

Generalinden. Nei, De skal see, Hr. Frank, 
al vor Umage er spildt. Mathilde hænger i den Grad 
ved Dem, at jeg er næsten vis paa, at hun slaaer 
heller op med Kandidaten, end hun giver slip paa sin 
Fader. Og hverken jeg eller De kan stride imod, 
naar hun paastaaer, hun gjør kun sin Pligt. 

Frank. Men det er ikke hendes Pligt — thi 
jeg er ikke hendes Fader. 

Grøn. Hvad er det. De siger, Frank.'' 

Frank. Hvad jeg nu er nødt til at sige, forat 
hun kan føle sig fri. For sexten Aar siden, da min 
Kone og jeg kjørte hjem fra en Udflugt i Sjælland, 
laa der paa Veien et spædt Barn, som kravlede saa 
tæt for Vognen, at Hjulet nær var gaaet over hende. 
Bondekonen, som kom til, forklarede, at den Lilles 
Forældre var omkomne ved en Ildebrand, og at hun 
nu skulde gives under Fattigforsørgelse. Min Hustru, 
som selv ingen Børn havde, ynkedes over den Lille 
og bad, om hun maatte tage hende som sin egen. 
Det var smukt af hende; Barnet saae stygt og støvet 
ud, og skreg og slog fra sig med begge Hænder, da 
hun blev løftet ind i Vognen, og jeg flyttede mig saa 
langt fra hende som muligt. Sex Aar efter døde min 
Kone, og nu havde jeg vænnet mig til den Lille og 
kunde ikke skille mig af med hende. Hvert Aar har 
jeg kunnet det mindre, indtil idag — nu er det skeet! 

Grøn. Det er forfærdeligt! Er Mathilde da 
virkelig ikke vor egen? — Og skal vi nu reent af 
med hende? 

Frank. Ja, kan De give hende en Stilling i 
Verden, Familie, Rigdom, saa gjør det. Grøn! — Jeg 
kan ikke. 

Grøn. Hun hører alligevel os mere til end de 
Andre! Og det er en Skam, at De vil slippe hendel 

Frank. Hun har selv valgt! — Jeg havde aldrig 
sluppet hende. — Nei, aldrig! 

Generalinden. Maa Mathilde da nu vide, hvad 
De her har sagt? 

Frank. Ja! Og saa er det bedst, De tager hende 
med hjem til Generalinden. Jeg kan ikke mere om- 
gaaes hende, glad og rolig som før, nu da Alt er saa 
forandret. Om lidt kommer jeg igjen; her er saa 
lummert i Skoven; nede ved Stranden maa Luften 
være bedre (vii gaa). 

Grøn jnkeiig). Gaa ikke bort i Vrede, Frank ! Tag 
mig med! 

Frank. Nei, slip mig! Nei, siger jeg! — Hvor 
De seer forknyt og gammel ud. Grøn! Stakkels Ge- 
burtsdagsbarn. Det var et haardt Stød, ogsaa for 
Dem, ikke sandt? — Husker De iformiddags. Madam 
Bek'^ Da fandt De Tonen derhjemme for let og glad; 
og derfor river De nu, uden Skaansel, med eet Ord 
hele vor Huslighed istykker! Vi kan sagtens taale 
det, vi lystige Fugle! See paa Grøn! Seer han vel 
huusvild eller forvirret ud, fordi Reden falder, hvori 

han hvilte sine gamle, trætte Vinger? Og jeg — nei, 
der maa være Torden i Luften! Man kan ikke holde 
det ud under disse Træer ! Oier ud). 



OTTENDE SCENE 
Generalinden. Grøn. 

Generalinden. Grøn! 

Grøn. Nei! 

Generalinden. Jo, kom lidt herhen! Hører De? 

Grøn. Nei! For det Første gaaer jeg nu op paa 
Bellevue og bestiller Aftensmaden af — 

Generalinden. Nei, saamænd gjør De ei, Grøn. 

Grøn. Naa! De har kanske faaet Appetit oven- 
paa alt det Arbeide, De har havt? De smiler.'^ Nei, 
De er dog det samvittighedsløseste Menneske, jeg 
nogensinde har kjendt. Og Dem har jeg ført ind, jeg 
dumme Dyr! Har jeg ikke gaaet som i Feber den 
hele Dag, blot for at være Dem tilpas? Har jeg ikke 
løiet for Frank og intrigueret — 

Generalinden (smilende). Mod mig? Jo, det veed 
Gud, De har. Grøn. 

Grøn. Ja, at staa mig mod Dem, det har jeg 

nu opgivet. Mage til Deres Lumskeri, Madam Bek, 

har jeg aldrig seet! Frank har De rent forhexet. 

Pørst lokker De ham til at laane Penge paa Pant 

ligefor Næsen af mig. Saa bliver De siddende med 
ham ved Kaffebordet paa Bellevue og helder Fløde i 
til ham og gjør Dem behagelig, ligetil han i sin Tro- 
skyldighed fortæller Dem Alt, hvad De har Lyst til 
at vide, uden at jeg tør saa meget som sige: stop! 

Generalinden. Nei, fy! Det var imod Aftalen, 
veed De nok. 

Grøn. Og nu! Nu hviler De ikke, før det sidste 
Baand brister! Var det ikke nok, at tage Datteren 
fra ham.? Hvorfor behøvede De med ubegribelig Sne- 
dighed at faae ham til at tilstaa, hvad han aldrig har 
fortalt mig, hans gamle Ven, at Mathilde slet ikke 
hører ham til.? 

Genera lin den. Det kom mig ligesaa uventet 
som Dem, Grøn. 

Grøn. Jeg kjender Frank som mig selv. Hans 
værste Feil er Mangel paa Fasthed; Alt, hvad der er 
godt hos ham, hans Gavmildhed og Opoffrelse, hans 

Tro, (ni«! et skarpt Blik paa Generalinden) hanS blinde TrO til 

Mennesker, — alt det maa have Støtte, ellers slaaer 
det om og bliver til Feil. Mathilde holdt ham oppe; 
hun var netop, hvad hans bløde Natur trængte til — 

Genera lin den. Ja, for ikke at gaa aldeles 
under. Grøn! Men det er mig for lidt. 

Grøn. Saa.? Da var jeg meget fornøiet med det. 
De kalder lidt. 

G eneral inden. Ja, fordi De er kortsynet. Der 
maa pyrres op i Frank. Han skal ikke have Lov til 
allerede at hvile sig ud; dertil har han for mange 
Kræfter. Nei, han maa have større Ansvar, mere at 
tage sig til. Saa! Det var den store Hemmelighed, 
jeg udspionerede, da jeg sad paa Bellevue med Fløde- 
kanden i Haanden, og De havde Lyst til at sige: stop I 

Grøn. Ja, det kan jeg nu tro, om jeg vill Nei! 
De vil af med Frank, det er Meningen. Jeg saae 
nok, hvor glad De blev, da han med Læber, der var 
næsten hvide, maatte sige: Mathilde er ikke min 
Datter! — Saa der skal purres op i Frank? Var det 
maaske derfor. De borede ham lige i Hjertet.? Det 
var til hans Bedste, ikke sandt.? 

Genera linden. Nei, Grøn, det var rigtignok 
til mit eget. Jeg tænkte kun paa Albert og mig selv; 
men da tilsidst mine egenkjærlige Spørgsmaal traf 
Frank lige i Hjertet, og der pludselig brast som en 
Strøm af Kjærlighed og Sorg frem i hans Svar, da 
følte jeg, at han var bedre end jeg. Min smaalige 
Forsigtighed blev kun til et Værktøi, der bragte en 
virkelig, en sund og varm Følelse for Dagen. 

Grøn. Jeg forstaaer ikke rigtig. De siger : Franks 
Kjærlighed. Hvad betyder det? 

Generalinden. Det betyder, at han elsker Ma- 
thilde, og at han sikkert havde skjult det for hende, 
maaske aldrig engang følt det saa levende, hvis jeg 
ikke havde boret til, som De siger. Og saa betyder 

det ogsaa, at jeg vil blive ved at være Værktøi, saa- 
længe til de blive Mand og Kone. 

Grøn. Gud, søde Generalinde Bek — om For- 
ladelse — Krone! Kunde det ske, saa var jeg det 
lyksaligste Menneske i Verden. 

Generalinden. Saa faaer De Fornøielse af 
Frank! De skal se, han bliver baade flink og driftig, 
naar han skal sørge for Kone og Børn. 

Grøn. Kone og Børn! Med det Apparat, vi 
har! Nei, det bliver umuligt. 

Generalinden. Er der ikke Andet iveien? 
Husk paa, jeg har Formue. 

Grøn. Han tager ikke imod Noget! Han er 
altfor stolt. 

Generalinden. Men sæt nu, jeg leiede et smukt 
Atelier i en Hovedgade — 

Grøn. Eller paa Kongens Nytorv.? 

Generalinden. Eller paa Kongens Nytorv; og 
jeg etablerede en stor Forretning og bad Dem bestyre 
den, troer De saa ikke. De fik Frank med.? Firmaet 
kunde jo hedde: Grøn et Compagnie. 

Grøn. Er det Generalinden ligemeget, saa vil 
jeg helst være Compagni. Frank et Comp. Jeg er 
saa vant til at gaa bagefter. 

Generalinden. Som De vil. Altsaa paa Kon- 
gens Nytorv — 

Grøn. Venteværelserne propfulde af Folk — 
Generalinden. Som maa sidde i hele Timer — 

Grøn. Og ikke gjør Miner, naar de hente Por- 
traiterne, det har jeg døiet saa meget af. Nei, her 
give vi Prøvekort, saa er det forbi! — Prøvekort? 
Nei, vi lade nok være at give Prøvekort, for det 
Første. Det er Generalindens Skyld! De faaer mig jo 
til at løbe rent løbsk. 

Generalinden. Nei, nu er De tam, Grøn; men 
før, da var jeg ganske bange for Dem. Vi maa se 
til at finde Albert! Han maa have at vide, hvad her 
er skeet. Kom, giv mig Armen! At sige, hvis De 
ikke først vil gaa hen paa Bellevue, forat bestille 
Aftensmaden af. 

Grøn. Nei, nu synes jeg næsten selv, at jeg 
begynder at blive sulten. (De gaa). 

NIENDE SCENE 
Frank. (Strax efter) Mathilde. 

Frank. Ikke et Menneske! De har skyndt sig 
at fortælle hende den store Nyhed; og nu har de 
maaske alt ført hende bort, og er paa Veien hjemad. 

Mathilde (kommer). Fader! Lille Fader! Det er 
netop Dig, jeg søger. 

Frank (afsides). Fader! Saa har de endnu ikke 
sagt hende det. 

»5* 

Mathilde. Jeg er glad, jeg traf Dig; der er 
Noget, jeg gjerne vilde tale alvorligt med Dig om. 

Frank. Tal! (afsides.) Nu kommer hun med For- 
lovelsen. 

Mathilde. Du har nok mærket, at jeg i den 
senere Tid var anderledes, end jeg pleiede; det kom 
sig af, at jeg i flere Uger har skjult Noget for Dig. 
Jeg er bleven forlovet med Albert Krone. 

Frank. Jeg gratulerer, Mathilde. 

Mathilde. Nei, gjør ikke det. Fader! Jeg kom- 
mer forat bede Dig, om Du vilde sige mig, hvordan 
jeg skal bære mig ad med at hæve det igjen. 

Frank. Hæve det? Det er dit Spøg. 

Mathilde. Nei, jeg har prøvet paa det for lidt 
siden, men jeg kunde ikke. Maaske det var bedst at 
skrive ? 

Frank. Mathilde! Du har talt med Madam Bek 
eller med Grøn, og det er derfor. Du nu kommer til 
mig? 

Mathilde. Nei, jeg undgik dem tæt herved, da 
jeg saae. Du ikke var med. Min lille, søde Fader, 
jeg er saa ulykkelig. 

Frank. Ulykkelig? Du lille Nar! Du veed ikke, 
hvad det er, at være ulykkelig. 

Mathilde. Jeg veed, at jeg har aldrig været 
rigtig glad, lige siden jeg blev forlovet, hverken Dag 

elier Nat. Jeg sover nok, men aldrig uden at drømme, 
enten at jeg er i Fangenskab, eller at min Kjole er 
lukket inde i en Dør; altid maa jeg hjælpe forat 
rive mig løs, fordi jeg bestandig, selv i Søvne, føler 
et Tryk. — Troer Du endnu, det er Spøg? 

P'rank. Nei! — Men jeg forstaaer ikke, hvordan 
det gik til, at Du blev forlovet? 

Mathilde. I Begyndelsen, han kom, syntes jeg 
slet ikke om ham. Det var i April; vi lagde endnu 
i Kakkelovnene, Du havde travlt i de Dage med at 
restaurere Malerier og var kun sjælden inde i Daglig- 
stuen. Jeg savnede Dig umaadelig, især naar Albert 
Krone kom; vi havde ingen fælles Bekjendte; han 
talte om Litteratur og Kunst og hvad der stod i 
Bladene; alt det var jeg ikke rigtig inde i, men aller- 
værst var det, naar han begyndte med den uden- 
landske Politik. Saa faldt jeg gjerne i Tanker over, 
at jeg havde hængt de hvide Gardiner for tidligt op, 
og at der var saa tomt og koldt i Stuen. Om han 
tilsidst ogsaa følte det, veed jeg ikke, men eengang 
tog han en Bog frem og spurgte, om han skulde læse 
høit. 

Frank. Hvilken Bog.? 

Mathilde. Oehlenschlågers Digte. Jeg kjendte 
jo mange af dem, men langtfra alle. Vi læse saa lidt^ 
her i Huset; jeg har endeel at passe, og Du farer ud 
og ind og taler og leer, saa Dagen gaaer, uden at 
man mærker det. Hvad Krone bragte, var mig nyt; 
han læste godt, og jeg hørte bestandig med mere For- 

nøielse paa ham. Da han mærkede det, kom han 
aldrig mere alene; han havde altid en Digter med, en 
af de Rigtige! Jeg lyttede til, ikke et Ord gik tabt; 
men jeg havde ikke godt af det — saa besynderlig har 
jeg aldrig været tilmode noget Foraar. Og vi, som 
troede, jeg var saa fornuftig! Tænk Dig, da jeg op- 
dagede den første Viol, da kom jeg til at græde. Og 
der var Ingen, som saae det, saa det var ikke Affek- 
tation. 

Frank. Nei, Affektation var det ikke! Og saa 
tænkte Du paa Albert Krone baade tidlig og sildig.'* 

Mathilde. Nei, Fader, ham tænkte jeg kun 
sjælden paa. Men en Aften, da Du og Grøn gik 
udenfor paa Dosseringen og røg, da sad Krone i 
Haven og læste et langt Digt; det var saa deiligt og 
saa rørende. Og pludselig, da han saae mig græde, 
brød han af og greb min Haand og bad mig saa 
inderlig, at jeg maatte gjøre ham lykkelig, at jeg blev 
ganske bevæget og næppe vidste, hvad jeg selv sagde. 
Først da han kom Dagen efter, mærkede jeg, at han 
regnede det for et bestemt Samtykke, og at jeg var 
forlovet. 

Frank. Men naar Du havde sagt Ja.'' 

Mathilde. Ikke til ham — til Christian Win- 
ther havde jeg sagt Ja! — men det var saa flout at 
forklare ham. For Dig skammer jeg mig ikke, min 
egen Fader! Du maa gjerne vide, hvor overspændt 
jeg var! Jeg kunde ikke gjøre for det. 

Frank. Vil Du da virkelig slaa op med ham? 

Mathilde. Ja! Og det maa Du hjælpe mig med; 
han glemmer mig snart! Der er En, som hedder 
Sophie Hansen; havde hun boet i Kjøbenhavn, saa 
var han vist aldrig kommen til at læse høit for mig. 
De har kjendt hinanden fra de var smaa. (Hun klynger 
sig til Frank). Den, man har kjendt fra man var lille, den 
skal man altid blive hos. 

Frank. Det skeer sjældent, Mathilde! Der er 
ikke een af dine Digtere, som fortæller om en ung 
Pige, der vil blive evig hos sin Fader. 

Mathilde. Hvad bryder jeg mig om Digterne.'^ — 
Fader! Da jeg var ved at miste Dig, da følte jeg 
først, at jeg kan undvære Alt — uden Dig! Maa jeg 
blive hos Dig! 

Frank. Fold ikke dine Hænder, min Engel! 
Du veed ikke selv, hvad Du beder om. Hos mig er 
ingen Fremtid for Dig, Mathilde! Intet blivende Hjem! 

Mathilde. Maa jeg? 

Frank. Gud give, jeg turde sige Ja! Men 
husk paa, Mathilde, jeg er tyve Aar ældre end Du. 

Mathilde. Ja, naturligvis, hvordan skulde Du 
ellers være min Fader? — Maa jeg saa? 

Frank. Ja. 

Mathilde. Gudskeelov! Saa er Alt godt igjen! 
Kan Du huske ellers, naar vi var i Skoven, saa rev 

jeg Grønt og Blomster af allevegne, og Du sagde, 
naar vi kjørte hjem, at jeg saae ud, som om jeg bragte 
Sommer i By. Seel Idag har jeg ikke havt Mod til 
at plukke een; mine Hænder var som bundne. Men 
nu! Der staaer en Rødtjørn henne og vilde Roser! 
Jeg er saa glad, og jeg vil heise Flag af lutter lyse- 
røde Blomster. Blot lidt! Saalænge til Albert Krone 
kommer; saa skal jeg nok kaste dem. Men skynd 
Dig lidt og pluk ! Hører Du, Fader ! Staa ikke og fald 
i Tanker! Hører Du.? De stikke, og jeg tør ikke for 
mine Hænder. 

Frank. Ja, strax! Men bliv et Øieblik, Mathilde! 
Jeg havde alt for lidt siden hørt om den Forlovelse. 
Og jeg blev umaadelig — urimelig bedrøvet, da jeg 
fik at vide, at jeg skulde miste Dig. Jeg søgte ned 
til Stranden. Det Stykke mellem Bellevue og Kilden 
er saa forunderlig smukt, at jeg tidt har rystet alvor- 
lige Bekymringer af, blot ved at staa der og see mig 
om. Men idag vilde det ikke hjælpe. Sorgen sad for 
dybt. Jeg kunde ikke see, hverken Skov eller Sø; 
jeg saae kun ud i Tiden, en ensom og forspildt 
Fremtid. 

Mathilde. Du vilde altsaa ogsaa have savnet mig? 

Frank. De kjørte og spadserede mig forbi. Mænd 
med deres Koner og Flokke af raske, leende Børn. 
Jeg er saa fattig mod de Andre, det mærkede jeg først 
nu. See ikke saa ynkelig paa mig, Mathilde! Det 
er jo ikke din Skyld, at jeg har bygget paa Flyve- 
sand, hele mit Liv igjennem, i det Ene som i det 

Andet. Jeg satte al min Kjærlighed til paa Dig. Naar 
jeg blot beholder mit Barn, tænkte jeg, saa vil jeg 
lade mig nøie og være glad til. 

Mathilde. Men det gjør Du! Du har slet ikke 
bygget paa Flyvesand dengang. 

Frank. Lov det ikke saa vist! Kom der nu 
Fremmede imellem os og fortalte Noget, saa Du for- 
trød — Noget, som forandrede — 

Mathilde. Lad der forandres, hvad der vil! Og 
lad dem sige, hvad de vil! Saalænge Du vil beholde 
mig, saa bliver jeg hos Dig. — Hvor kunde Du sørge 
over mig.? Ja, Du er vant til mig! Andet Rart er 
der ikke ved mig. Men Du ? Veed Du slet ikke, hvad 
Du er værd.f^ Nei! Nu skal Du staa stille og høre 
det Altsammen. Du har aldrig før nu tænkt over, 
hvor meget Du har opgivet for min Skyld, men det 
har jeg! Du kunde faaet hvilken Pige, Du helst vilde, 
til Kone. 

Frank (haivieende). Jeg! Aa, Mathilde! 

Mathilde. Jo, Du kunde! — Du kunde da idet- 
mindste have faaet alle Eleverne i den Skole, hvori jeg 
gik, og hvor Du var Tegnelærer. Og der var mange 
rige Piger af god Familie. De glædede sig hele Ugen 
igjennem til dine Timer; Du lignede slet ikke en 
Lærer, sagde de, naar Du kom flyvende saa kjæk ind 
ad Døren. Og de blev jo ved at gaa og male, alle 
de voxne Piger, længe efter, at de vare komne ud af 

Skolen. Naar Du kom, maatte der altid hentes Tabou- 
retter fra de andre Klasser; der var aldrig Stole nok 
til dem, der vilde lære at male af Dig. 

Frank. De kom for at uddanne sig; det var 
jo rosværdigt! 

Mathilde. Saa.? Der var en, en Konfirmand, 
som vilde give mig en Sølvsax og Schillers samtlige 
Værker paa Tysk for en Lok af dit Haar! Var det 
ogsaa rosværdigt .»^ Hun fik den ikke! Og saa talte 
de til mig, om hvor blødt din Stemme kunde klinge, 
og om dine Haar og dine mørke Øine. Alt det 
skulde jeg sige igjen til Dig, forstaaer Du.^^ Men jeg 
tav stille! Jeg vilde helst beholde Dig i Ro, og lade 
de andre Piger misunde mig min kjønne, unge Fader. 

Frank. Mathilde! 

Mathilde. Og der var dog ikke een af dem, 
som rigtig vidste, hvad for en Fader Du er; at det 
var Dig imod at være Lærer, at alle de pyntede Piger 
generede Dig, og at Du kun tog Pladsen, fordi Skolen 
var dyr, og Du derved betalte for mig. Og det er 
kun lidt imod Alt, hvad Du ellers har offret for min 
Skyld; bestandig har Du gjort Alt — Alt — (kjæmper 
for ikke at græde) undtagen de Blomster, jeg bad Dig om ! 
Dem vilde Du nok ikke skaffe, saa dem kommer jeg 

selv til at plukke. (Hun gaaer hurtig ud). 

Frank (aiene)) De sige altid, at jeg ikke selv veed, 
hvad jeg vilde. Nu veed jeg det; nu staaer det klart 

for mig! Jeg vilde være tyve Aar og begynde Livet 
forfra. Alting forfra — Alting anderledes! Aa, hvor 
det kunde blive smukt. — Men nu er det forsiidel (Caaer). 



TIENDE SCENE 
Generalinden. Albert. 

Albert. Og Mathilde skulde endnu ikke have 
faaet det at vide.^^ 

Generalinden. Nei, ikke af Frank, det er jeg 
vis paa. 

Albert. Om han ogsaa elsker hende, som Du 
bilder Dig ind, hvad skal det føre til.f^ 

Generalinden. Det veed jeg ikke; men maa 
jeg nu vise Dig den Mand, som Mathilde ikke vil 
have anderledes.'* See, der staaer han henne! Hun 
lægger Haanden paa hans Skulder. 

Albert. Frank? 

Generalinden. Ja! Han er hendes Ideal; og 
nu — er han ikke mere hendes Fader. Hvor vil 
Du hen.? 

Albert. Jeg vil blot forklare mig for dem. 
Generalinden. Det forklarer sig selv. 
Albert. Saa skriver jeg til hende. (River et Biad ud 

af sin Tegnebog). 

Generalinden. Men gjør det ikke for langt! 
Tager Du til Kjøbenhavn. 

Albert. Ja, for det Første. Oæser) «Jeg veed nu, 
at Jeg er Dem ligegyldig. » 

Generalinden. Det sagde jeg Dig allerede 
imorges. 

Albert (læser). «0g jeg ønsker, at den Opdagelse, 
at Frank ikke er Deres Fader, maa bringe Dem den 
Lykke, som De ikke kunde naae ved en Forbindelse 
med mig.» 

Generalinden. Ja, det er brillant! 

Albert (rækker hende Seddelen). Ja, siden Du har besørgct 
alt det Andet, besørger Du vel det med.? 

Generalinden. Du taler saa stødt, Albert ! Tager 
Dii Dig det nær.'' 

Albert. Synes Du, jeg har Grund til at være 
glad .? 

Generalinden. Ja, jeg gjør! Ingen af de To 
var os jo ganske tilpas. Hvorfor skulde vi da blive 
vred paa dem, fordi de ogsaa kan undvære os.f^ 

Albert (vender sig mod den Side, hvor Mathilde gik ud). Nu Secr 

hun op til haml Hun har de deiligste Øine. 

Generalinden. Sophie har ogsaa smukke Øine, 
og hun seer altid op til Dig. 

Albert. Ja, Farvel Tante! Det er muligt, at jeg 
er reist imorgen tidlig, inden Du staaer op; jeg gjør 
en længere Tour. 

Genera linden. Men over Fyen — ikke sandt? 

Albert. Nei; hvad skulde jeg der, nu da Du er 
borte .f^ Farvel! (Caaer). 

Genera linden. Nu lader han mig staa med 
den Besked! Efter al min Uleilighed faaer jeg ikke 
engang at vide, hvor han vil hen. 

Albert (kommer tilbage). Det Brev, Du veed nok, 
der kom imorges, blev det liggende fremme .^^ 

Genera linden. Sophies Brev.? Nei, det har 
jeg gjemt. 

Albert. Ja, er Du vis paa det.? Jeg saae det 
ligge paa Bordet, inden vi tog bort. 

Generalinden. Nei, siger jeg! Jeg maa da bedst 
vide det, jeg, som har det i Lommen, (tager Brev« frem). 
Der kan Du see, hvem fik nu Ret.? 

Albert (tager hurtig Brevet). Det gjorde Du, Tante! (gaaer). 

Generalinden (seer overrasket efter ham). Men Albert ! — 
Ja! Ja! Lad ham have det! Reis kun saa langt. Du 
vil, min Dreng! Nu veed jeg nok, hvor Du havner. 

ELLEVTE SCENE 
Generalinden. Grøn. Frank. Mathilde (med en Bouket). 

Frank. Naa, Grøn! Hvor har De været.«* Lad 
os nu holde lidt sammen; vi have været temmelig 
uselskabelige hidtil paa Touren, og endnu mangle vi 
Kandidaten. 

Generalinden. Han er taget hjem. Grøn bringer 
et Par Linier fra ham til Frøken Mathilde. (Giver Ma- 

thilde Billetten). 

Grøn. Gjør jeg? 

Frank (tii Generalinden og Grøn). Mathilde vil hæve For- 
lovelsen, og imellem hende og mig bliver Alt som før. 
Meer tør jeg ikke ønske, — ikke nu — og maaske 
aldrig. Og derfor maa De endelig tie med, hvad jeg 
har betroet Dem. tover De mig det.'* 

Generalinden. Der har De min Haand paa 
det, Frank. 

Grøn (til Generalinden). See! Dengang kom De til- 
kort! Naar De tier, og jeg tier, hvordan skal Mathilde 
saa faae at vide — 

Generalinden (peger smilende paa Mathilde). Nu læscr 
hun det. 

Mathilde. Men Fader! Hvad er det, han skriver.'' 
«Jeg veed nu, at jeg er Dem ligegyldig, og jeg ønsker, 
at den Opdagelse, at Frank ikke er Deres Fader* — 

hvad mener han? Hvem har bildt ham det ind? — 
Fader! Det er jo umuligt? Hvorfor tie de Allesammen? 
Svar mig dog! 

Grøn. Det behøves ikke, Mathilde! Nu veed De 
det Jo. 

Mathilde. Veed jeg det? — F'ader! Er det 
sandt, hvad han siger? 

Frank. Ja! (Rækker hende Haanden). Hun vender sig 
bort! 

Generalinden. Det troer jeg nok! Gaa Deres 
Vei, og lad mig snakke lidt med hende. (MaihUde 

skjuler sit Ansigt paa hendes Skulder). Saadan , lille Mathilde! 

Græd kun! Det har De godt af. 

Frank. Græder hun? Lad jpig tale med hende^ 
Madam Bek! Jeg er jo dog hendes — 

Generalinden. Hvad er De? De er slet Ingen- 
ting for Øieblikket. Find Dem i det, saa længe til 
jeg siger Dem til; en ung Pige kan ikke taale saa- 
megen Bevægelse paa. eengang. — Og hør, Frank ! Lad 
hende kun græde! Lad hende kun skjule sit Ansigt! 
Det er gode Udsigter for Dem, — med Tiden! Men 
bryd endelig ikke strax løs. 

Grøn (til Frank). Jeg hører, at Generalinden skal 
have isinde at tilbyde os et smukt Etablissement — 
saa godt som gratis — hører De, Frank? Som en 
Opmærksomhed fra Generalinde Krone — et storartet 

Etablissement — jeg har ikke svaret bestemt, hverken 
Ja eller Nei. Hvad siger De? 

Frank. Jeg siger Nei! Jeg staaer blot og ønsker, 
at jeg maa faae min lille Mathilde igjen, saa forlanger 
jeg slet ikke mere. 

Grøn. Jeg synes, vi skulde gaa ind paa det, 
idetmindste foreløbig. 

Frank. Nu seer hun herhen. 

Grøn (til Generalinden, som nærmer sig med Mathilde). Jeg for- 
tæller Frank, at Generalinden har været saa venlig — 

Frank. Og jeg fortæller Grøn, at det kan jeg 
ikke tage imod. 

Grøn. Tillaanf, Frank: Burde vi ikke tage det 
tillaans.r^ 

Frank. Jeg ikke; herefter vil jeg bygge paa 
mig selv. — Mathilde! — Vær De kun rolig. Madam 
Bek, jeg bryder ikke løs. Jeg spørger hende kun til 
Raads, det er hun saa vant til. ^- Mathilde! — Hvis 
der var En, som jeg vilde spørge — ikke strax, men 
længere hen, om hun vilde være min lille Kone, troer 
Du saa, hun vilde svare mig.? 

Generalinden. Kalder De det at spørge til 
Raads, Frank.? 

Frank. Jeg blev ikke færdig. Troer Du saa, 

hun helst vilde have mig med eller uden de Penge, 
Generaiinden vil laane mig. 

Mathilde. Uden. 

Frank. Der kan De høre. 

Generalinden. Stakkels Grøn I Han havde 
saadan Lyst til at bo paa Kongens Nytorv. 

Frank. Er det sandt, Grøn.? Vi kommer der 
nok; vi ere freidige Folk, naar vi følges ad, vi To! 

Grøn. Ja, jeg er nok freidig, men jeg er saa 
gammel; jeg gjør snart ikke andet end hænge paa, 
og min Pension er saa overmaade lille. Og jeg kan 
ikke som Hr. Brenner: jeg kan ikke leve af Laan. 

Generalinden. Skjænd ikke paa Brenner, han 
har gjort Nytte idag. 

Grøn. Har Brenner .f* 

Generalinden. Ja! Det er egentlig ham, som 
har bragt Lys i Tingene. Da han pludselig faldt 
herned til mig som en Raket, og det lod, som om 
han var intim med Frank, blev jeg bange. 

Frank (afbryder hende smilende). For mig OgSaa .? Faldt 

der et Gjenskin af Brenner paa mig.? 

Generalinden. Lidt! Nu har jeg hørt af Grøn, 

at han er ingen Omgangsven, men dengang — vist er 

det, at Brennner er Skyld i, at jeg gik Dem saa nær, 
at Hemmeligheden med Mathilde kom for Dagen. 

Frank. Stakkels Fyr! Mig har han bragt Lykke, 
og selv maatte han gaa forgjæves ! Hvorfor skulde han 
ogsaa endelig til Raavad? 

Generalinden. Jo, det var rigtignok min Skyld, 
Frank! Han vilde have en Anbefaling af Dem, for 
at faae noget indbringende Arbeide. • Jeg fandt ham saa 
skrækkelig! Og saa sendte jeg ham ud paa Fileværket. 
Han troede — det vil sige — jeg sagde, at De 
var der. 

Frank. Aa, Madam Bek, det var Synd! Naar 
han kom for at faae Arbeide — nei, det var Synd! 

Generalinden. Var det? Ja, Herregud! Saa 
lad ham da faae sin Anbefaling endnu iaften. 

Frank. Ja Takl Men hvordan skal det gaa til? 

Generalinden. Jo, naar vi tage hjem med 
sidste Tog, saa staaer han der — paa Banegaarden 
og venter. Seer De, Frank, saa har De Anbefalingen 
færdig, og saa stikker De ham den i Haanden — saa- 
dan ganske en passant. — Hvad leer De af? 

Frank. Det er mærkværdigt, hvad De er for en 
fin Kone, Madam Bek! Tys! Jeg spørger jo slet ikke. 
Jeg siger blot, det er mærkværdigt! 

Generalind-en. Og vil De — stadig uden at 

spørge — betro mig Deres lille Mathilde paa nogen 
Tid, saa bliver jeg i Byen, for det første. 

Frank. Tak, Madam Bek! Det var et fint Tilbud, 
og det tager jeg imod. 

Grøn. Naar bare De tør for Generalinden, Ma- 
dam Bek. 

Generalinden. Og hvis nu Generalinden, siden 
De viser alt Andet tilbage, vilde give Mathilde — en 
Kapital til Udstyr.? 

Frank. Saa siger jeg Neil Ingen Penge! Dem 
ryster jeg af, baade Gave og Laan. Nu vil jeg have 
Hænderne frie til at arbeide med. 

Grøn. Men naar nu Generalinden absolut vil — 

Frank. Ja, vil hun absolut — saa giver vi Grøn 
Kapitalen paa hans Fødselsdag. 

Grøn. Nei stop! — Nei, nu gaaer det for vidt! 
Det er ikke min Fødselsdag; vel, Madam Bek.? Det 
er ikke mere min Fødselsdag, Frank, end det er 
Deres. 

Frank. Hvem siger Dem, at det ikke er min 
Fødselsdag.? Fødes der ikke idag, udaf et flygtigt, 
letsindigt Liv et andet bedre, fuldt af Beslutning og 
Haab? Naa, Mathilde! Har Du ikke et eneste Ord, 

forat ønske mig tillykke.? (Mathilde nærmer sig undseelig). 

Frank (tager hendes Haand). Aa, nei seel Hun tør ikke 

1 6* 



244 



rigtig! Hun bliver ganske rød og seer ned paa sin 
Bouquet ! 

Generalinden. Men det mærker man ikke, 
Frank! Det maa De ikke tale om. 

Frank. Maa jeg ikke.'' Jeg maa slet Ingenting 
for Dem. 

Grøn. Nei, det er en vanskelig Verden for os To, 
Frank! Jeg er vis paa, at der er dem, der sige, at 
jeg ogsaa har baaret mig lapset ad idag. Lad nu 
endelig Deres Fødselsdag blive rigtig, og ikke Mage 
til min. 

Frank.. Den skal blive rigtig, det lover jeg, 
ikke blot for Øieblikket men for hele Livet! Ja, 
Madam Bek, jeg havde Uret før. Man kan være 
inderlig glad uden Musik og Lys og skummende Vine. 
Vi ende rigtignok paa Bellevue — Champagnen er 
bestilt, og Skaalerne maa drikkes; men her — i den 
stille Skov — her fandt jeg min Lykke ! (Siynger Armene 
om Mathilde). Her blev det min Fødselsdag, Grøn! (rækker 
Mathilde Haanden) Qg her tager jeg imod Gratulation! 

DE LYKKELIGSTE BØRN 



LYSTSPIL I EEN AKT 



PERSONERNE 



Frøken Hartmann. 
Elna 



Ina 1 
iggo j 



. hendes Pleiebørn. 

Otto Gerner, Ingenieurcapitain. 
Harriet, hans Søster. 
Søren, Karl hos Frøkenen. 

Handlingen foregaaer paa Frøken Hartmanns Landeiendom 
i Sjælland. 



(Smukt møbleret Værelse; mange Blomster, dels Bouqetter, 
dels Grupper af Træer og mindre PotteplanterX 



Elna. Viggo. 

(Elna syer; Viggo staaer ved Vinduet og seer ud). 

Elna. Er Tante kjørt.? 

Viggo. Nei, hun er ikke engang paa Vognen. 

Elna. Saa løb ned og hjælp hende; hører Du, 
Viggo? 

Viggo. Det behøves ikke; hun vil helst selv. 
Søren staaer desuden dernede; hun vinker ad ham, 
han skal blot have Besked paa Noget. Saa! Nu rul- 
ler hun afsted. God Fornøielse! 

Elna. Hun er virkelig rask af sin Alder. 

Viggo. Ja, det er rart! Det var ogsaa rart, 
hun tog lidt ud. Bliver hun længe borte.? 

Elna. Det kommer an paa, om hun træffer Nogen 
hjemme. 

Viggo. Hvad skal vi To nu tage os for? Hvad, 
Elna ? 

Elna. Jeg skal have min Krave færdig. Og Du 
— kunde Du ikke have Lyst til at øve Dig lidt paa 
de Sonater af Kalkbrenner? 

Viggo. Lyst til Kalkbrenner! Nei, hør, Elna, 
vær nu ikke vittig! 

Elna. Søde Viggo! Hun bliver vred. 

Viggo. Ja, lad hende det. Jeg vil ikke lære at 
spille mere. Jeg vil ikke lære at spille af en Frue, 
blot fordi hun er en Bekjendt af Tante. Saadan et 
gammelt Gnav! Hver Gang fortæller hun mig, at 
mine Fingre sidde galt paa mig! De sidde netop godt. 

Elna. Men naar Tante nu ønsker — 

Viggo. Aa, kald hende ikke Tante; hun er jo 
slet ikke i Familie med os. 

Elna. Husk paa, hvor god hun er i Grunden. 
Husk paa, vi var kun to fattige Børn — 

Viggo. Ja, Du kan sagtens tale — Du er Kjæle- 
barnet. Det er Dig, hun har taget; jeg gik med i 
Kjøbet. Det siger hun jo selv rent ud. 

Elna. Ja, i Spøg, eller naar Du driller hende. 
Hun holder virkelig af Dig, Viggo. 

Viggo. Aa, ja, saamænd! Der var en Tid, da jeg 
var meget lille, da gik det nok an. Men nu! Hun 

kan ikke lide det stærke Kjøn, det veed Du nok! 
Og nu, da jeg er confirmeret, nu er jeg rent tilovers. 
Men hvorfor holder hun saa paa mig? Hvorfor sender 
hun mig ikke til Kjøbenhavn? 

Elna (klapper ham). Vi vil jo saa nødig af med Dig, 
du stygge Dreng. 

Viggo. Men derfor skal hun ikke lade, som om 
jeg var halvvoxen, for det bliver jeg snart kjed af. 
Som nu til Confirmationen, har hun saameget som 
givet mig et Uhr? Jeg veed godt hvorfor. Hun er 
bange for, at jeg skal blive altfor myndig, naar jeg 
kan see paa mit eget Uhr. 

Elna. Men her er saamange Uhre i Huset, Viggo! 
1 Forlegenhed kan Du aldrig komme. 

Viggo. Ikke det.*^ I Torsdags, da vi spiste hos 
Bentzens, og vi var nede i Haven, kommer den tossede 
Nanna, Du veed nok den Ældste, hoppende hen til 
mig og siger: Hartmann! Mit Uhr gaaer rent galt! 
Siig mig præcis, hvad den er paa Deres.? — Uf! Jeg 
blev saa flou. Og saa, istedetfor at tage efter mit 
Uhr og lade, som om jeg havde glemt det, vender jeg 
dumme Dyr mig til Tante og spørger nok saa fromt: 
hvad er Klokken, Tante.? 

Elna. Din Stakkel! Lo de ad Dig.? 

Viggo. De lo, saa det var skjændigt! Tante 
med. Naar Nogen skulde skamme sig over, at jeg 
mangler Uhr, saa er det hende. 

Elna. Men hun gav os det nye Fortepiano! Det 
fik vi til din Confirmation, og det har været kost- 
bart. 

Viggo. Fortepianoet! Ja, det er velsignet! Jeg 
vilde ønske, at Cramer og Kalkbrenner og hvad de 
allesammen hedde, laa dybt, dybt under Jorden. 

Elna. Det gjør de, Viggo ! De er døde for længe 
siden. 

Viggo. Saa.? Ja, hvad kan det hjælpe, naar de 
ikke har taget deres Sonater og Etuder med.'' Nei, 
bliver jeg nogensinde min egen Herre, saa rører jeg 
ikke en Tangent. Det veed Tante, og saa forærer 
hun mig et Fortepiano! Ja, naar det endda var et 
Fortepiano! Men for rigtig at holde mig i Tømme, 
for at Ingenting skal være min Eiendom, min rørlige 
Eiendom, hvis jeg engang bliver rebelsk, saa giver hun 
mig et halvt Fortepiano. — (Elna vii laie). Jo ! Vi har 
det sammen, vi To ! Et halvt Fortepiano ! Det er Alt, 
hvad jeg eier i denne Verden! 

Elna. Vil Du have min Halvdel.'^ Du maa saa 
gjerne. Gjør med det, hvad Du vil; jeg holder nok 
saa meget af at spille paa det gamle. 

Viggo. Ja, naar det kom an paa Dig, saa havde 
jeg ingen Nød; men vi staa her og spilde Tiden. 
Noget skulde man dog tage sig for, medens Tante er 
borte; jeg troer, jeg vil gaae ned og see lidt til hendes 
Ferskener. 

Elna. Nei, Viggo! Ikke Ferskenerne! Dem veed 
Du, hun er sær med. 

Viggo. Sær! Det er hun jo med Alting. 

Elna. Nei, Viggo! Aldrig uden i Smaating. Og 
hør! Du faaer jo Ferskener ved Bordet. 

Viggo. Ja, Tak, ved Bordet, hvor man skal 
sidde stille og holde Bordskik og spise kjedelig Mad, 
inden Desserten kommer. Nei, nu er jeg sulten, og 
nu skal det gaa, kan Du tro — lige af Træet i 
Munden, saa er det Frugt. Gaaer Du med? Ikke? 
Du lille Nar, hvor det maa være kjedeligt at være 
artig ! — Ved Bordet smage de ikke halv saa godt. 

(Løber ud, men standses af Søren). 



ANDEN SCENE 
Elna. Viggo. Søren. 

Viggo. Naada! Kan Du ikke see Dig for? 

Søren. Jeg skal hilse fra Frøkenen — 

Viggo. Ja, siig det til Elna; jeg har ingen Tid. 

Søren. Nei, det var absolut Viggo, jeg skulde 
hilse og sige, at det Første, Viggo gjorde, medens 
Frøkenen var borte, maatte være at tage fat paa den 
Kalkbrenner — saadan sagde hun. 

Viggo. Ja, det er godt, Søren. Jo! Det skal 
jeg nok. — Hører Du, Søren? Du maa gjerne gaa. 

Søren. Nei, Frøkenen sagde, jeg skulde passe 
paa, at ikke Viggo sneg sig fra det. 

Viggo. Du! Ja, det ligner Tante! Nei, marscheer 
Du bare af! Dig vil jeg ikke lade mig høre for. (Tager 

ham i Armen). 

Søren. Nei, Viggo! Husk paa Armen; den er 
ikke saadan til at røre ved. 

Viggo. Armen! Det er sandt, Søren! Maa jeg 
nu høre, hvordan Du kom til den Arm? Hver Gang 
jeg har spurgt, har Du sagt, at det skulde jeg faae 
at vide, naar jeg var confirmeret. Nu er jeg confir- 
meret for flere Maaneder siden. 

Søren. Ja, vel! — Men hør nu, Viggo, skal 
vi nu ikke før vente, til Viggo er gift? 

Viggo. Aa Snak! Du skylder mig Historien, og 
jeg vil have den. 

Søren. Ja, see, det var nu i — 48. Jeg var 
nu ingen Dreng dengang, men ligefuldt vilde jeg da 
gaa med som Frivillig. 

Viggo (leer). Du ! Frivillig! Nei, gaa væk, Søren! 
Den er for grov til at begynde med. 

Søren. Ja, Viggo kan nu tro mig, om han vil, 
men det er den største Sandhed — 

Viggo. Tag Dig iagt! Jeg spørger Tante. 

Søren. Frøkenen! Nei, faaer hun at vide, at 
jeg har fortalt — nei. Død og Pine ! Det maa Viggo 

ikke. Aa, lille Frøken Elna! Siger De ikke nok til 
ham, at det er Synd at føre et skikkeligt, gammelt 
Menneske i Fortræd. 

Elna. Søren skal ikke troe, det er hans Alvor. 
Viggo! Lad nu være at plage ham. 

Viggo. Ja, kom da med Historien, Søren! 
Søren. Ja, men Frøken Hartmann — 

Viggo. Hun faaer aldrig et Ord at vide. Troer 
Du, jeg er en Sladderhank? 

Søren. Det var, som sagt, i Begyndelsen af 
Krigen, at jeg vilde gaa frivillig med, nemlig for 
Svend Anders. Han og jeg, vi havde siddet og parla- 
menteret om, hvad jeg skulde have — han var jo 
voldsom til at tinge. — 

Viggo. Naa, saadan var Du frivillig? 

Søren. Ja, men Svend Anders var en gjerrig 
Hund; han gav baade 01 og Brændevin, for at gjøre 
mig blød. Tilsidst blev vi da enige om Pengene, og 
jeg gik op til Frøkenen. Hun stod paa Gangen og 
maalte Lærred, og jeg begyndte da nok saa stolt med, 
at jeg vilde være Soldat og begjærte Lov til at reise 
i Utide. Hun sagde Nei. Hun var allerede dengang 
det Menneske, som aldrig kunde lade En gjøre, hvad 
han selv vilde. 

Elna. Tante sagde vel Nei, fordi hun helst vilde 
beholde Søren? 

Søren. Ja! Det er troligt, men det var ikke 
rigtig til at kjendes. Hun sagde som saa, at hun 
vilde ikke hjælpe til at skaffe Kongen en daarlig Sol- 
dat. Naa! Det var jo et reelt Tab for mig, og 
drukket lidt havde jeg ogsaa, og saa siger jeg da: 
« Herregud! Fordi Frøkenen engang har havt Bryderi 
med et Mandfolk. » 

Viggo. Nei, er det sandt? Har Tante? Hører 
Du, Elna? 

Søren. Ja, hun har sla'et op med En — men 
det er mange Aar siden — før min Tid — og nu 
er det mig, jeg snakker om, og ikke Frøkenen. — 
Naa, jeg svarer da som saa: « Fordi En har chika- 
neret Frøkenen, er det saa værd at være saa strix ved 
os Allesammen ?» Meer fik jeg ikke sagt, for i samme 
Stund svinger hnn sin Alen, og jeg retirerer saa 
gesvindt, at jeg glemmer Trappen bagved og gaaer 
paa Hovedet ned ad den. 

Elna. Søren kunde godt bleven staaende; Tante 
havde saamænd ikke rørt ham. 

Søren. Ja, Frøken Elna kan sagtens sige det, 
men den, der saae Alenen, det var mig! — Naa, jeg 
kom da saa akavet afsted, saa jeg brak Armen; Dok- 
toren flikkede den lidt sammen igjen, men rigtig til 
Brug blev den ikke meer. Gal var den, og gal blev 
den, og det har den holdt ved med lige siden. 

Viggo. Og Tante! Hvad sagde hun til det? 

Søren. Frøkenen? Aa, jo! Hun har været meget 
stræbsom til at gjøre det godt igjen. Stillingssummen, 
den gav hun mig ligestrax; og da hun saae, at Armen 
blev ved at være aflave, saa lagde hun paa Lønnen. 
Og en anden Doktor vilde hun ogsaa skaffe; men jeg 
sagde: Nei! Det er ikke værd, vi koste meer paa 
den Arm. Og nu gaaer jeg og pusler med den 
venstre, med hvad jeg selv har Piaseer af. 

Viggo. Ja, det med Alenen, det kan jeg nok 
forstaa, men at Tante har været forlovet — er Du 
vis paa det, hvad Søren? Hvordan mon han saae ud.-^ 
(Til Elna, som trækker i ham). Hvad er det, Elna? Hvad skal 

jeg? 

Elna. Du skal lade være at gjøre Løier med 
Tante. 

Viggo. Ja, men tænk Dig, Tante med en Kjære- 
ste! Husk paa — spadsere, plukke Blomster og — 
Elna! Troer Du, at Tante nogensinde har kysset 
ham? — Hør, siig mig, Søren — 

Elna. Men fy, skam Dig, Viggo! Er det Noget 
at spørge Karlen om.? Kom nu! Skal vi endelig 
gjøre Fortræd, saa lad os dog heller stjæle Ferskener. 

(Gaaer med Broderen). 

TREDIE SCENE 
Søren. (Siden) Otto. Harriet. 

Søren (aiene). Alle skal de spørge til den Arm! 

Jeg kan jo nok røre den saa smaat f strækker den) — 

naar der var Trang til det. Den er simpel alligevel. 
Jo, den er! ikke nær som den anden (bevæger den venstre). 
Nei, der er ingen Forlig. Den er nu ogsaa rent 
ude af Øvelse. Det er bedst, den faaer sig en lille 
Motion, siden jeg har Stuen saa rart for mig selv — 

(gjør forskjellige Bevægelser med den høire Arm). — Naar jeg nu 

alligevel vilde vise mig saadan rigtig hæderlig og sige 
til Frøkenen: «Saa! Nu er Armen rask!» — hvad 
sdLdi? Hun er sgu istand til at tro, at den ikke er 
kommen sig lige paa en Studs. Og Profit faaer jeg 
ikke af det, hvordan det saa gaaer. Lønnen bliver 
til Ingenting, og Slid og Slæb, jo, det kjender jeg 

fra forrige Tider. (Løfter Armen under den følgende Deel af Repliken 
nogle Gange iveiret, og lader den igjen synke). Og har jeg engang 

sagt, den var god, saa kan jeg ikke gaa hen og sige, 
den er bleven gal igjen. Nei, Tak ! Det er godt nok 
at være riæl, men halvtosset skal man da heller ikke 
være. Kaste bort, hvad man har — nei, lad det 
blive, som det er, nu skal Du have Fyraften. 

(Otto og Harriet komme;. 

Otto. Nei, vent lidt, Harriet! Gaaer det an 
at løbe umeldt lige ind i Stuen.? 

Harriet. Hvad skulde jeg genere mig for? Her 
er jo Ingen. De der! Er Frøken Elna ude.^* 

Søren. Frøken Elna.? 

Harriet. See, Otto! Han er kostelig! Aa, nei! 
See de Øine, han sætter op! Vær saa god, kom 
nærmere! Troer De ikke, jeg er et Menneske? 

Søren. Jo — o! De er snart ligere et Fjerkræ 
end et almindeligt Menneske! Saadan en rigtig Stads- 
fugl! 

Otto. Tjener Du her paa Gaarden.? 

Søren (tn Harriet, som vil sætte sig). Den Stol duer ikke! 
(Ruller en Lænestol frem). Denne her er anderledes blød. 

Harriet (venlig smilende). Hvad synes Du? Han er 
opmærksom — men keithaandet. Eller — Stakkel! 
Er De kommet tilskade med den høire Arm.? 

Otto. Det kan han nok takke Tydskerne for; 
— naar fik Du den Arm.f^ 

Søren. I — 48. 

Harriet. Tænk, saa længe siden! Blev der 
maaske Noget siddende i Armen .^^ 

Søren. Hvad for Noget? 

Harriet. En Kugle, mener jeg. Var det ikke 
en Kugle? 

Søren. Naa, saadan! Nei, det var jo rigtignok 
en Trappe. 

Otto. En Trappe! Men du bildte mig jo ind, 
at det var i — 48? 

'7 

Søren. Ja, kunde man kanske ikke ligesaa vel 
falde ned og brække sin Arm i det Aar, som i et 
andet? 

Harriet. Hvad feiler den da? Er den stiv? 

Søren. Ja, det er svært at sige, hvordan den 
har det. Jeg kan nok vrikke lidt med den; men vil 
jeg bestille Noget og løfter den bare en lille Kjende, 
saa er det, den strammer; op vil den slet ikke. 

Otto. Lægen har formodentlig kludret med den? 

Søren. Akkurat! Det var vores egen; han var 
baade sløv og døv allerede dengang, og endnu trækkes 
Frøkenen med ham. 

Otto. Forresten har jeg selv en Broder, som er 
Læge. 

Søren. Nei, ellers Tak! Nei, den Hjælp, man 
skal have saa langveis fra — 

Otto. Han boer kun et Par Mils Vei herfra. 
Skaden er formodentlig for gammel, men ialtfald kan 
Du jo lade ham see paa den. 

Søren. See! — Nei, siger jeg! Jeg vil ikke 
have fleer Doktorer til at snuse ved min Arm. Nu 
skal den blive, som den er. (vii gaa). 

Harriet. Nei, De! Bi dog lidt. Vil De melde 
os hos Deres Herskab? At sige — er den ældre 
Frøken Hartmann hjemme? 

Søren. Nei, hun er ude. 

Harriet. Er Frøken Elna med? 

Søren. Nei, men Børnene er ikke vant til at 
tage imod Fremmede, naar de er alene hjemme. 

Harriet. Hvad behager? Ja — vil De nu 
kalde paa Frøkenen eller ei.? 

Søren. Det kommer an paa, om jeg hitter 
hende; men er det, for at faae Doktoren ambligeret, 
saa skal De ikke opholde Dem. Det er den gamle 
Frøken, som staaer for det Hele; vi har, som sagt, 
vores egen faste Doktor, som vi har havt i mange 
Herrens Aar, og ham er vi meget fornøiet med. (Gaaer). 



FJERDE SCENE 
Otto. Harriet. 

Harriet. Du! Han melder os ikke. 

Otto. Har Du seet Mage til Tjener? Jeg kan 
ikke begribe, hvorfor han blev vred. 

Harriet. Ja, jeg heller ikke, men han var saa 
morsom. Saadan en rigtig Trold kan jeg saa godt 
lide; nu glæder jeg mig til Frøkenen; hun er bestemt 
værre. 

Otto. Det er en god Trøst for mig. 

Harriet. Aa, det har ingen Nød; naar Du har 

mig med, saa vinder Du nok Seir over alle de 

17* 

Trolde, som vogte din Skat. Herregud, Otto, Elna 
Hartmann, det er kun en lille Skat. Jeg havde troet, 
Du saae anderledes høit end til den stille, forlegne 
Pige. Jeg veed nok, hun er kjøn, men hun tager 
sig alligevel ud som slet Ingenting. 

Otto. Ja, paafaldende er hun ikke; men nu har 
jeg dog gaaet et halvt Aar og kan ikke faae hende 
ud af Hovedet. 

Harriet. Men naar har Du da seet hende? 
Hun tog jo Syngetime sammen med mig, og nu synes 
jeg nok, jeg kan erindre, at Du gik saa tidt igjennem 
Stuen. Men mellem ti og elleve om Morgenen, det 
er saadan en underlig flou Tid. Kan man forelske 
sig mellem ti og elleve.'' 

Otto. Aa, jo! Det lader sig vist gjøre. Men 
jeg har da seet hende flere Gange om Aftenen, naar 
der var Selskab. Engang — det maa Du da kunne 
huske — 1 havde saa tidt bedt hende komme en 
Aften af sig selv — engang ringede det ganske sagte; 
jeg lukkede op, og hun stod udenfor. Hvor hun saae 
nydelig ud; men i hver Kind var en rød Plet, og 
hendes Stemme rystede af Forfærdelse over, at hun 
saadan turde komme paa egen Haand. 

Harriet. Aa, det var rørende! Men saa kom 
hun da ind, og saa var den Forskrækkelse forbi. 

Otto. Nei, hun kom ikke ind, for Du og Moder 
var naturligviis ude! Ja, hvor 1 gjorde mig Sorg den 

Aften; jeg maatte lade hende gaa, og det var sidste 
Gang, jeg saae hende. 

Harriet. Ja, jeg kjender meer til hendes Sang 
end til hendes Tale, det er vist. Stemmen er ret 
kjøn, naar hun faaer sunget sig løs. De første Toner 
er altid lidt tilslørede. 

Otto. Ligesom hun selv. Det er egenlig det, 
der har fanget mig, dette bly, jomfruelige Væsen, der 
slaaer som et Slør om hende. Maaskee jeg ikke er 
fuldt saa forelsket, som Du troer, men jeg vil nok 
see, hvad der er bag Sløret. 

Harriet. Du lægger saadan Vægt paa hendes 
tilbageholdende Væsen, synes Du, jeg er saa frem- 
trædende.'^ 

Otto. Min søde Ven, Du har hørt saa umaade- 
lig tidt, at Du seer godt ud. Og Du dandser og 
svømmer og rider og løber paa Skøiter og er med 
allevegne. Men, lille Harriet, Alt kan man ikke 
have paa eengang. At Du er elskværdig, det er der 
kun een Mening om, men det Ubevidste, det Til- 
slørede — Mosset om Rosen, for at være poetisk — 
det er væk. 

Harriet. Saa? — Ja, da kan jeg ellers lade 
Dig vide, at naar Noget er mig utaaleligt, saa er det 
Komplimenter. 

Otto. Det veed jeg saa godt, og jeg var ogsaa 
ganske glad, at Du ikke hørte Værten, hvor vi lod 

Vognen holde. Tænk Dig, han gav den Beundrende! 
Han understod sig til at sige til en sodet Skorsteens- 
feier: «Har Du seet saa deilig en Dame før? For 
det er meer, end jeg har.> 

Harriet (smilende). Ja, de er rædsomme. Og hvad 
sagde den Anden .^ 

Otto. Hvilken Anden .f* 

Harriet. Skorsteensfeieren. Sagde han Ja eller 
Nei.'* (Otto smiler). Aa, nei, fy, Otto! Du maa ikke! 
Hører Du? Altid skal Du gjøre Nar af mig og lade, 
ligesom om jeg var saa letsindig. Og saa er jeg dog 
den Betænksomste. See her ! (Tager et Brev frem). 

Otto. Ja, hvad skal det til? 

Harriet. Hvad det skal til? Staaer Du ikke 
her som falden fra Skyerne i et fremmed Hus, hvor 
der er en Tjener saa imødekommende som din Ven 
med Armen, en gammel Frøken, som hader alle Mand- 
folk, og en ung Frøken, som er en Mosrose og altsaa 
ikke har Lov til at røre en Finger for at hjelpe Dig; 
og hjelper hun Dig alligevel, saa er hun ingen Mos- 
rose, og saa bryder Du Dig ikke om hende. Jeg 
gratulerer, Otto! Det er gode Udsigter. 

Otto. Men Brevet, hvad kan det hjelpe? 

Harriet. Brevet er fra Fru Dahl, Frøken Hart- 
manns Søster, hos hvem Elna var i Huset ivinter. 
Til hende har jeg betroet mig, og hun skriver heri 
til Søsteren, om hun maa laane Elna paa en Maaneds- 

tid, nu da hun saa godt kan følges med mig til Kjø- 
benhavn. Dig tales der ikke om, saa Du maa egentlig 
helst gaa din Vei. 

Otto. Elna faaer vist ikke Lov. 

Harriet. Jo, Frøkenen kan ikke godt sige Nei. 
Fru Dahl har nemlig faaet Rosen, da hun veed, at 
Søsteren aldrig kommer til Byen. 

Otto. Det vil sige, hun feiler Ingenting.? Harriet, 
Du veed, hvor saadanne Historier er mig imod! 

Harriet. Mig ogsaa, til daglig Brug, men en- 
gang imellem — — der kommer Nogen; siig ikke et 
Ord til Elna om, at Fru Dahl er rask, ellers er det 
Hele istand til at gaa galt. 



FEMTE SCENE 
Otto. Harriet. Elna. 

Harriet. I dybe Tanker, lille Frøken? 
Elna (overrasket). Harriet Gerner! 

Harriet. Ja, det ventede Du nok ikke. Vi 
var jo Du's, ikke sandt? 

Elna. (forsikkrende). Nei, vi var ikke! (Retter sigj. At 

sige, jeg vil naturligviis saa gjerne, men vi var ikke 
Du^s. 

Harriet. Ja, ja! Saa er vi det nul (Kysser hende). 
Og see, hvem jeg har bragt med! 

Otto (træder frem). 



Elna. Din Broder! Aa, Harriet, Gud give, Du 
havde skrevet først! 

Otto. Frøken Elna! Jeg kan see paa Dem, at 
jeg har baaret mig dumt ad. Jeg er ikke velkommen. 

Elna. Jo! Men jeg tænker paa Tante. 

Otto. Skal jeg gaa og komme igjen til en be- 
leiligere Tid.? Eller — skal jeg slet ikke komme 
igjen .? 

Elna. Harriet, jeg veed ikke, hvordan jeg skal 
sige til din Broder, at Tante — her kommer næsten 
ingen Herrer i Huset. 

Harriet. Næsten! Det vil sige, nogle faa Ud- 
valgte ? 

Elna. Ja, som enten er gamle eller gifte. 

Harriet (tager Elnas Haand). Stakkels Elna! Ja, der 
er megen Grusomhed til i denne Verden. 

Otto. Altsaa troer De, at hvis Deres Tante traf 
mig — 

Elna. Vilde hun maaske ikke være rigtig høflig 
ved Dem, hun generer sig saa lidt. Og jeg mener, 

jeg vilde saa nødig jeg mener — (inderlig, idet hun ræk- 
ker ham Haanden) — jeg mener, vil De nu gaa uden at 
være vred paa mig.? 



I 

Otto. Ja, jeg gaaer — men vi sees igjen. 

Elna (lytter). Der er Tante. Jeg kan kjende hendes 
Stemme. 

Harriet (til Otto). Saa skynd Dig bort. 

Elna. Har Ingen af Tjenestefolkene seet Dem.? 

Harriet. Nei, kun en gammel Karl. 

Elna. Søren! Ja, saa kan De ligesaa godt blive. 

Harriet. Frøkenen taler høit. 

Elna. Ja! Blot hun er i godt Humeur! Skal 
vi gaa lidt ind i den anden Stue, medens hun tager 

Tøiet af.? (Gaaer med Otto og Harriet). 



SJETTE SCENE 
Frøken Hartmann. Viggo. Søren. 

Frøkenen. Herefter kan jeg altsaa ikke være 
en halv Time hjemmefra.? 

Viggo. Gud! Det kan Tante saa magelig. 

Frøkenen. Er der ikke Frugt nok nede i 
Haven.? Hvad skulde Du op paa Espalieret for.? 

Viggo. Jeg vilde bare passe paa, naar Tante 
kom hjem. Jeg længtes! 

Frøkenen. Netop de første Ferskener, rigtige 
Rariteter; mindre kan det ikke være. 

Søren. Frøkenen kom noget hastig hjem. 

Frøkenen. Hvad behager.? 

Søren. Der var vel- Ingen hjemme til Kammer- 
raadens, kan jeg begribe.'^ 

Frøkenen. Kan Søren det.? Jeg seer ingen 
Aviser. 

Søren. Ih, nei! Hvor vil Frøkenen hen? Det 
er for tidligt. 

Frøkenen. Lad mig see, Søren fremdeles bliver 
ved at holde lidt Øie med Viggo. 

Viggo. Søren! 

Frøkenen. Ja, havde han ikke peget op paa 
Dig, da jeg gik igjennem Haven, saa havde Du maaske 
siddet paa Espalieret endnu. 

Viggo. Fy, Søren! Det var — schofelt! 

Frøkenen. Søren gjør sin Pligt, jeg har selv 
paalagt ham det. 

Søren. Ja, og hvad jeg kan gjøre, det 
gjør jeg. 

Viggo. Har Tante ogsaa paalagt ham at drikke 
halve Baiere nede i Lindelysthuset? 

Søren. Jeg! Det har jeg aldrig i mine Leve- 
dage. — 

Viggo. Og læse de sidste Aviser til Øllet. 

Søren. Saa gid jeg maa styrte om paa Stedet, 
falds det er sandt. 

Viggo. Og har Tante ogsaa paalagt ham at sige: 
« Aviserne! Nei, hvor vil Frøkenen hen? De er ikke 
kommen !» naaf de stikker — see her! — op af hans 

egen Lomme (trækker Bladene op af Sørens Lomme). See, Saa, 

lille Søren! Kan Du see mig nede fra Lysthuset, 
saa kan jeg ogsaa see Dig oppe fra Espalieret. 

Søren. Ja, vel! — Ja, Viggo er snu, og jeg er 
kuns en ligefrem Mand. 

Frøkenen (til Viggo, som vll række hende Bladene). Nei, læg 

dem paa Bordet for det Første; de see saa fæle og 
forkrammede ud; det er ogsaa uforskam — det er 
urigtigt af Søren. Søren kan gaa. 

Søren. Jo! — Er det tilladt at sige et Par 
Ord? 

Frøkenen. Det behøves ikke. Jeg siger jo 
Ingenting. Gaa bare! 

Søren. Men Frøkenen skulde sige Noget, 
Frøkenen skulde skjænde. Jeg har forseet mig baade 
med Øllet og Aviserne; og saa har jeg løiet. Jeg 
veed ikke, om Frøkenen observerede, at jeg løi tillige? 

Frøkenen. Ja, det er jo godt, at Søren selv 
erkjender det; saa taler vi ikke meer om det. 

Søren. Blot det Par Ord, som Frøkenen var 
saa god at bevilge mig. Jeg er en daarlig Tjener i 
visse Maader, men Skylden er ikke min. 

Frøkenen. Vil Søren kanske lade mig høre, at 
det er min? 

Søren. Paa det Lav! Nei, men det er Ledig- 
gang, der er Skyld. Hele Kroppen er flink, men 
denne Dagdriver — (peger paa Armen) — det er ham, som 
holder igjen. Nei, da jeg havde min Helsen, kan 
Frøkenen komme ihu, hvad jeg da var for en Tjener? 
Villien er der endnu, og slaaer den ikke til, saa er 
det denne Slubbert, som regjerer. (Gaaer). 



SYVENDE SCENE 
Frøkenen. Viggo. 

Frøkenen (som glatter Aviserne med en eftertænksom Mine, seer 

op). Naa, Viggo! Hvad staaer Du og seer paa mig 
for? Gaa ind og øv Dig. 

Viggo. Jeg vilde gjerne tale et Par Ord med Dig. 

Frøkenen. Et Par Ord! Allesammen skal de 
tale et Par Ord med mig. Naa, tal væk. 

Viggo. Tante! Jeg er nu snart et voxent Men- 
neske — 

Frøkenen. Ja, det er formelig ubegribeligt, 
hvor Du bliver stor Viggo ! Du kan jo ikke gjøre for 
det; men Du tegnede rigtignok til at blive anderledes 

lille og fin, da jeg tog Dig. Og Du stod saa længe 
i Stampe; der var virkelig Flere, der troede, Du blev 
en Dværg. 

Viggo (heftig). Ja, Tante maa undskylde, men — 

Frøkenen (holder Haanden for Øret). Tys ! Menneske, 
jeg er jo ikke døv. Det er slemt nok med den Bas, 
Du lægger Dig til, men naar Du dog vilde moderere 
den en lille Smule, eller gaa lidt fra mig — lidt 
længere. Saa! Tal nu frit. Hvad er det, Du har 
paa Hjertet? 

Viggo. Maa jeg komme til Kjøbenhavn? 

Frøkenen. Nei, ikke i det første Aar eller to; 
saalænge kan Du nok være flittig paa egen Haand 
under mit Opsyn. Vær Du glad for dit Hjem, min 
Dreng! Du faaer det aldrig, som Du har det her. 
Og det veed Du ogsaa, naar Du tænker Dig om. 
Saa ! Gaa nu ind og spil ! (giver sig lii at læse). 

Viggo (lidt efter). Tante! 

Frøkenen. Naada.f* Jeg troede. Du var borte 
for længe siden. 

Viggo (udbryder). Jeg vil blot sige Dig, at jeg er 
saa kjed af at være herhjemme. 

Frøkenen. Men Viggo! 

Viggo. Jeg vilde ønske. Du havde sat mig i 
Huset hos en Mand og det for mange Aar siden. 

Frøkenen. Hos en Mand! Med det Sind, Du 
har! Du havde faaet Bank. 

Viggo. Bank! Ja, Herregud! Det veed man da, 
hvad er. 

Frøkenen. Hør nu, Viggo! Du, som kunde 
have været den lykkeligste Dreng! 

Viggo. Jeg vil hellere have Prygl! 

Frøkenen. Men Viggo da! 

Viggo. Meget heller end alt det Fruentimmer- 
hakkeri og Vrøvl. Som nu at sætte saadan En som 
Søren til at passe paa mig ; det er af den Slags Ting, 
som en Mand aldrig gjør ved en anden. 

Frøkenen. Hvor kan Du nu tage paavei for 
den Bagatel.? Det var meget bedre, Du gik hen og 
øvede Dig. 

Viggo. Jeg øver mig ikke. 

Frøkenen. Men naar din Spillelærerinde kom- 
mer om lidt.? 

Viggo. Saa spiller jeg ikke. 

Frøkenen. Spiller Du ikke.? Nei, veed Du 
hvad, Viggo! Jeg er ikke af dem, som lader Nogen 
høre, hvad jeg gjør for dem — 

Viggo (afsides). Saa! Nu kommer Fortepianoet. 

Frøkenen. Men da jeg dog for tre Maaneder 
siden kostede det udmærkede Instrument — 

Viggo. Tante! Jeg har hverken Lyst eller 
Anlæg. 

Frøkenen. Ja, det er ingen Undskyldning. 

Viggo. Du faaer aldrig nogen Fornøielse af min 
Musik. 

Frøkenen Ovrig). Fornøielse forlanger jeg ikke; 
jeg forlanger, at Du skal. spille. 

Viggo. Men hvorfor.? Giv mig en Grund. Hvor- 
for skal jeg spille, naar jeg saa nødig vil.? 

Frøkenen. Fordi jeg ønsker det; fordi Forte- 
pianoet er et husligt Instrument, som holder Dig 
inden Døre. Ved Klaveret er Du velforvaret. Derfor 
har jeg anskaffet Instrumentet, og derfor skal Du nu 
gaa hen og spille. 

Viggo. Instrumentet! Ja, Tante maa nok kalde 
det et Instrument! — Var det Meningen.? Nu har 
jeg pint mig i saa mange Aar forat glæde Tante 
med mine Fremskridt, og saa har Du blot sat mig 
til Fortepianoet, forat jeg skulde være som et Egern 
i et Bur og løbe rundt og rundt med Instrumentet, 
uden at komme videre. Nei, Tante, det kan ikke 
blive til npget. 

Frøkenen. Hvor skal Du hen, Viggo.? Glem- 
mer Du din Time.? 

Viggo. Jeg, Tante! Nei, det er netop Timen, jeg 

løber for. (Løber ud.) 

OTTENDE SCENE 



Frøkenen, (lidt efter) Otto. Harriet. Elna. 

(senere) Søren. 

Frøkenen. Han siger reentud Nei, den ulydige 
Dreng! Det kan jeg dog ikke finde mig i. Det er 
ogsaa en forskrækkelig vanskelig Dreng for mig at 
regjere. Gud veed, hvad det var for Noget, jeg sagde 
om Klaveerspillet, om han kunde forstaa det; jeg kan 
ikke engang selv rigtig huske det — men saadan er 
det med mig i Etvæk med den Dreng: jeg veed snart 
hverken ud eller ind, hvordan jeg skal tage ham; — 
det er dog et stort Held, jeg troer ikke, han har 
mærket det, ellers var det rent forbi med Respekten 

— men nu blev han muggen og misfornøiet med mig 

— hvor mon min lille Elna er? Hun maa faae ham 

god igjen. Elna ! (Wet hun gaaer hen imod Døren, kommer Elna ud 
med Harriet ved Haanden. Otto følger). 

Elna. Kaldte Du, Tante? Her er kommet Frem- 
mede, imedens Du var borte — Frøken Gerner fra 
Kjøbenhavn. Du veed nok, der, hvor jeg kom saa 
meget og blev saa venlig modtaget. . 

Frøkenen (stivt). Saa? Det er mig kjært at see 
Frøkenen i mit Hus (faaer øie paa Otto). Men der er jo 
en Herre med? 

Elna (sagte). Tante, see dog ikke saa alvorlig ud. 

Frøkenen. Jeg spørger, hvem den Herre er, 
som gjør mig den Ære — 



Elna (levtnde;. Herren! 
Otto. Mit Navn er — 

Harriet (Hunigi- Herren, Frøken Hartmann? Det 
er min Mand. 

Otto (•ivDciig). Harriet! 

Harriet. Maa jeg forestille Dem min Mand — 
Capitain Mørk. 

Frøkenen <iii Elna). Men hvorfor sagde Du da 
Frøken Gerner^ 

Harriet. Det er gammel Vane. Jeg er jo saa 
nygift. (Til EMen.) Hjælp mig lidt, siig ogsaa et Par 
Ord. 

Elna. Ja, Tante! Det var gammel Vane! — 
Fy, Harriet! Hvor De faaer mig til at lyve. 

Harriet. Hvad skulde jeg gjørei' Husk paa det 
Ansigt, din Tante satte op. 

Frøkenen (vtniigm). Saa De vil see til min lille 
Elna? Det var kjøm af Dem. 

Elna. Ja, men de tage bort om lidt. (Tii ow.) 
Aa, siig. De tager bort; jeg kan ikke lide, at Tante 
længe skal holdes for Nar. 

Frøkenen. Jo, vist! Nei, det faaer De ikk 
Lov til. 

Otto. Tak, Frøken! Vi kan destoværre ikk 
have den Fomøielse at tage imod Deres Gjæstfrihed. 

Harriet. Men Otto, hvorfor? 

Otto. Lad mig være! 

Harriet. Det er rart at hjælpe de to Mennesker! 
Det er saa lønnende! 

Frøkenen. Jeg synes, Fru Mørk, at en Dags 
Tid kunde De gjerne blive her. 

Harriet. Ja, Frøken! Jeg vilde saa gjerne, men 
min Mand — 

Otto (opfarende). Hør nu, Harriet! 

Harriet (ydmyg). Ja, som Du vil, min Ven! 

Frøkenen. Herregud, Elna, hvor det er sørge- 
ligt at see! 

Elna. Hvad er sørgeligt. Tante.? 

Frøkenen. At see paa de to unge Mennesker, 
vakkre hver for sig, og saa kan de dog ikke forliges. 
Saa nygifte! Hvad skal det blive til.? 

Elna. Aa, det jævner sig nok. 

Frøkenen. Ja, Du er nu saa grusom rolig, 
Elna! Men fordi man selv har det godt, maa man 
ikke blive ligegyldig for Andre. See hen paa dem! 
Det er jo tydeligt, at de skjændes, og det er bestemt 
ham, der har Uret. 

Elna. Nei, Tante, det er snarere Harriet 

Frøkenen. Den lille Stakkel! Hun har saadan 
en Lyst til at blive. Hvorfor kan han ikke føie 
hende .^^ (TH Harriet.) Naa.? Vil han slet ikke lade sig 
sige.'^ Han bliver ved at see alvorlig ud. 

Harriet. Ja, saadan er hans Væsen; der er og- 
saa mange Folk, som ikke synes om Mørk. Jeg troer 
nok, Elna blandt Andre. 

Frøkenen. Saa.? Det er meget urigtigt af hende, 
og uhøfligt, ifald han har mærket det. — Elna, gaa 
strax hen og tal lidt med Capitainen. Viis ham Ud- 
sigten fra Vinduet der. Men gaa. Baml Det er jo 

en gift Mand ! (^Ina og Otto gaaer hen til Vinduet ; Frøkenen trækker i 
en Klokkestreng.) 

Otto. Er De vred paa mig. Frøken.? Det vilde 
jeg saa nødig have. 

Elna. Nei, ikke paa Dem! Jeg er ikke engang 
vred paa Harriet, men jeg er lidt bedrøvet. Det er 
første Gang i mit Liv, at jeg har løiet for Tante. 

Otto. Hvor det gjør mig ondt! Jeg blev ligesaa 
forundret som De over Harriets Indfald. (Søren kommer). 

Frøkenen. Vil Søren skaffe Frugt og Vin til 
at byde om; men lad Jomfruen bringe det ind. 

Søren. Det skal jeg. 

Frøkenen. Husk paa, Søren behøver ikke; det 
skal være Jomfruen eller en af Pigerne. Forstaaer 

Søren.? (Søren gaaer.) 

1 8* 



276 



Frøkenen (sætter sig hos Hårnet). Mærkede De ikke 
nok, at jeg blev lidt bange for Dem først? Jeg passer 
jo paa min Elna og hvem hun omgaas, og De saae 
mig saa forfærdelig fix og moderne ud. 

Harriet (retter smilende paa sin Pynt). Nci, virkelig? 

Frøkenen. Ja, og saa er der saadant noget 
rask Væsen ved Dem, Noget, som jeg finder saa uhel- 
digt for en ting Pige. 

Harriet (afsides). Tak! 

Frøkenen. Men hos en gift Kone, der tager 
det sig jo ganske anderledes ud. 

Harriet. Frøken Hartmann maa heller ikke for- 
lange, at alle unge Piger skal være saadanne smaa 
Englebørn som Elna. — Det er sandt, jeg har glemt 
at spørge, om hun ikke er blevet forlovet. Elna.'^ 

(vender sig mod Elna.) 

Frøkenen. Forlovet! Elna? Nei, vor Herre 
bevare's! Nei, Elna og jeg, vi blive sammen! Vi 
tænke ikke paa at forlove os. 

Harriet. Ikke? Men hvad sige Herrerne til 
den Beslutning? 

Frøkenen. Aa, vi har saa Faa heri Nabolaget, 
og de har nok at passe. Jo, det er sandt, der er 
dog En — en Proprietair; han har skrevet et Par 
rørende Vers og et Frierbrev til Elna, hemmeligt na- 
turligviis. Men hun kom med det til mig og bad 
mig besvare det. Nei, saalænge jeg har Elna, skal 

Ingen narre den gamle Frøken Hartmann; hende kan 
jeg stole paa. 

Elna (soni sidder og broderer ved Vinduet, viser sig), Aa, Tante! 

Otto (standser hende). Nei, forraad mig ikke! Husk 
paa, jeg har ingen Skyld. Men ifald De ønsker, kan 
jeg sige, at det var en Spøg af min Søster. Skal 
jeg det.? 

Elna. Nei, det er maaske dog ikke værd. 

Otto. Eller vil De heller have, at vi skal reise 
nu strax. 

Elna. De spørger om saameget! Jeg veed ikke 

rigtig selv. (Hun sætter sig.) 

Harriet (sof" imidlertid har talt med Frøkenen). Om jeg kunde 

holde det ud paa Landet! Kjære Frøken, det var 
netop noget for mig. Var jeg ikke bunden, jeg blev 
saamænd gjerne hos Dem. — Ingen Gjenboer — 
rundtom grønne Træer — og saa den Luft, De har 
— jo, Elna har det rigtignok yndigt. Naar man ikke 
føler sig lykkelig her — 

Frøkenen. Ja, det er jo det, jeg altid siger til 
Børnene. Aa, bliv her nu en otte Dages Tid. Elna 
vilde have saa godt af Deres Selskab. Og Viggo 
ogsaa; han klager altid over, at Gaarden ligger for 
afsides. 

Harriet. Saa har han ingen Smag. Det er just 
det Behagelige at nyde denne dybe Sommerstilhed, 

hvor ikke et Blad rører sig. (Det banker paa Døren.) Hvad 
er det? 

Frøkenen. Aa, det er Ingenting. 

Harriet. Hvad var det nu, vi talte om? Det 
var om Landet. (Det banker.) Nei, hør nu igjen! Det 
var da en besynderlig Støi. 

Frøkenen. Det er ikke andet end Søren. Aa, 

Elna ! luk op ! (Elna taler med Otto og hører ikke. Det banker igjen). 

Harriet. Han bliver ved; det lyder næsten, som 
om han sparker paa Døren. 

Frøkenen. Nei, sparker gjør han ikke. Nei, 
han banker med Foden; det er han nødt til, naar 
han har Noget at bære, ved det, han kun har den ene 
Haand. Jeg kjender saa godt hans Maneer. (Det banker.) 
Kan Du høre? Nu bliver han malicieux, fordi man 

ikke Strax lukker op. Undskyld? (Hun gaaer hen og lukker 
op ; Søren kommer med en Bakke med fyldte Glas og Frugt). 

Frøkenen. Hvad skal det betyde? Søren er dog 
det egensindigste Menneske! Sagde jeg ikke udtrykke- 
ligt, at Jomfruen — 

Søren. Jo vel! Jeg kjender nok Frøkenen! Altid 
skal der spares paa mig; jeg er da ikke for god til 
at gaa ind med en Bakke, veed jeg. 

Frøkenen. Søren misforstaaer mig! Det kan 
gaa an, naar vi er ene, men nu her er Fremmede — 

Søren. Fremmede eller ei! Det skiller mig lige- 

meget. Hvad jeg kan gjøre, det gjør jeg! Det 
skylder jeg Frøkenen. 

Frøkenen. Men Søren kan ikke! Det er jo 
en Skandale at see paa. Gaa nu med Bakken — og 
lad os faae en Ende paa det. 

Søren (gaaer med Bakken henimod Døren, hvorfra han kom). Saa 

raaa jeg gjøre Frøkenen Uleilighed med at lukke mig 
op igjen. 

Frøkenen. Nu gaaer han! — Den Vel, Men- 
neske! — Byd om! — Vil Søren være saa venlig 
at byde om f — (kaster sig i en Stol). Nei, den Søren er 
ikke til at holde ud ! 

Harriet (tii Otto). Reise! Hører Du da ikke, at 
vi er inviteret paa otte Dage! Reise! Nu, da Frøke- 
nen er bleven saa elskværdig, takket være mig og 
min Idee. 

Otto. Ja, Harriet! Det er netop din ubesindige 
Idee, som Frøken Elna — 

Harriet (tager af Frugten, som Søren byder om). Kalder Du 

den ubesindig.? Min ypperlige Idee! En Idee, som 

bærer Saadanne Frugter! (holder triumferende en Pære iveiret.) 

Men det er heller ikke Alvor .f* Vi skal ikke reise 
ligestrax .? 

Otto. Spørg Frøken Elna! 

Elna (sukkende). Jo, Harriet, det er .vist det Rig- 
tigste. 

Harriet (afsides). Det Rigtigste! Men hun sukker 
ved det. Ja, saa maa Brevet for en Dag. (Høii.) Frø- 
ken Hartmann! Da min Mand taler om at tage bort, 
maa jeg saa, medens jeg husker det, levere Dem dette 

Brev fra Deres Søster.? (giver Frøkenen Brevet). 

Otto. Harriet! Du gjør den ene gale Streg efter 
den anden. 

Harriet. O, vee, søde Otto! Det har Du Ret il 
Dengang var jeg for rask. — Troer Du ikke, jeg kan 
faae det fra hende igjen.? 

Otto. Men hvor kan Du ogsaa — Du hører, 
at denne unge Pige hader Alt, hvad der hedder In- 
triguer og Opspind — 

Harriet. Hvem.f^ Lille Elna.? Hvad bryder jeg 
mig om det.? Nei, hvad jeg gyser for, er, at jeg skal 
staa nævnt som Frøken Gerner. Er det Tilfældet, — 
ja, saa kan vi pakke ind ligestrax. 

Frøkenen (afbryder sin Læsning). Min Søster er ikke 
vel, Fru Mørk? 

Harriet. Nei, ikke rigtig! (afsides.) Hun maa helst 
lade være at gjøre Pauser. 

Frøkenen. Elna! Din Tante vilde gjerne have 
Dig til Byen. Hun skriver — lad os see: — «Elna 
« kunde saa passende følges med sin Veninde — den 
«unge Dame, der bringer dette Brev». 

Harriet. Det hjalp! Jeg var ganske hed i 
Hovedet. 

Elna (urolig). Er Tante meget syg? 

Harriet. En Smule Rosen. 

Frøkenen. Naa, ikke Andet! Det er saa lidt at 
lade Elna reise for. 

Harriet. Aa ja, men jeg skal dog forklare 
Frøken Hartmann, hvad Lægen siger om Fru Dahl; 
det Værste er, at vi spilde Tiden, og jeg vilde saa 
g jerne see mig lidt om udenfor. 

Frøkenen. Elna, min Pige! Læg dit Sytøi, og 
viis Fru Mørk om. 

Harriet (kysser Eina). Nei, Tak, søde Elna, gjør 
Dig ingen Uleilighed. Arrangementet her er saa ypper- 
ligt, saa jeg vist burde see Alt, hvad der er Leilighed 
til. — Men skal jeg have godt af det, maa det sees 
grundigt, og kan jeg ikke faae en Ældre med — 

Frøkenen. Jeg troede, Elna var mere velkom- 
men, men vil De tage tiltakke med mig — 

Harriet. Gud, sødeste Frøken Hartmann! Det 
er jo det, vi staaer og lokker for. 

Frøkenen. De er en morsom lille En. Saa 
kom da ! Vi begynde med Kjøkkenet. Ja, det er 
rigtignok i Kjælderen, men der skal De see et Kjøkken 1 
Hvordan er Deres.? 

Harriet. Mit.? — Det duer ikke meget. 

Frøkenen. Faaer vi ikke Capitainen med? 

Otto. Tak, det morer mig at see paa Deres 
Blomster; her er nok af dem. 

Frøkenen. Ja, det er Elnas Skyld! Hun slæber 
hele Haven ind i Huset. — (tu Hamet) Veed De hvad, 
Fru Mørk, jeg havde tænkt mig, han gik med. Han 
siger da vel ikke Komplimenter? Jeg vil saa nødig 
have, at Elna skal høre noget af den Slags. 

Harriet. Min Mand.? Det falder ham ikke ind. 

Frøkenen. Ellers bliver jeg heller, hvor jeg er. 
Ikke for det, Elna kan nok taale Smigrerier, uden at 
blive forfængelig, og — (m«i « Blik paa Ono) — han seer 
stille ud. Men — har De ikke Lyst til at gaa med 
Søren.? Ikke det.? Ja, til at vise om, kan De tro, 
han er mageløs. — Ja, ja da, nu kommer jeg. 

(Harriet drager hende med sig). 

NIENDE SCENE 
Otto. Elna. 

Otto. Ja, jeg kan ikke gjøre for det. Frøken! 
Jeg vilde jo tage bort, men Harriet er ikke til at 
styre. 

Elna. Og hun gjør Alt, hvad hun vil med Tante, 
som ellers aldrig kan lide Fremmede. Jeg troer, 
Harriet kan spøge sig til, hvad det skal være. 

Otto. Uden til at faae Dem med i Spøgen. 

Elna. Ja, jeg kunde ikke. At høre Dem 
kaldt ved et fremmed Navn er saa stygt. Og det 

blot for at narre Tante. Hun er bleven saa ofte be- 
draget i sit Liv; med min gode Vilie skal hun aldrig 
blive det mere. 

Otto. De holder meget af hende, kan jeg høre. 

Elna. Ja, jeg skylder hende Alt. Vi var to 
moderløse Smaabørn, min Broder og jeg, da Fader, 
som var fattig, tog den Beslutning at vandre ud. 
Frøken Hartmann meldte sig efter et Avertissement, 
han havde sat i Avisen. Hun var bange for Drengen 
og vilde kun adoptere en lille Pige, men da hun saae 
Viggo, som dengang var spæd og svagelig, og som 
Fader, hvis Ingen forbarmede sig over ham, vilde tage 
med til Amerika, — betænkte hun sig ikke. Hun 
var nervesvag, ikke ung mere og bange for Støi — 
og dog tog hun os Begge — det glemmer jeg hende 

aldrig. 

• 

Otto. Og Deres Fader.? 

Elna. Han er død for længe siden. Tante er 
den Eneste, jeg hører til i Verden. — Saa! Nu veed 
De, hvorfor jeg ikke kunde gaa ind paa Harriets 
Spøg. Kommer jeg nu til Byen, saa sees vi aaben- 
lyst — Harriet og jeg — uden at behøve at stole 
paa en Usandhed. 

Otto. Nei, Dem maa ingen Usandhed komme 
nær; F'ru Dahl feiler Intet. Sygdommen var kun et 
Paaskud, som hun og min Søster fandt paa, forat 
bevæge Frøken Hartmann til at lade Dem reise. 

Elna. Tanle Dahl ogsaa ! Det havde jeg ikke 
troet om hende. Ja, saa lev vel, Capitain Gerner, 
og Tak, fordi De var oprigtig! Hils Deres Søster! 
Nu bliver jeg naturligviis her. (Vii gaa). 

Otto. Nei, hvor vil De hen.? Havde jeg vidst. 
De vilde flygte ligestrax, saa havde jeg ventet lidt 
med at være oprigtig. Naar seer jeg Dem nu igjen? 

Elna. Aa, engang naar De kommer ad denne 
Kant. 

Otto. Ja, naar bliver det? Om mange Tider! 
Naar De er gift og hjemfaren. 

Elna. Jeg.'^ Aldrig! Hørte De ikke, hvad Tante 
sagde før: Elna og jeg, vi tænke ikke paa at for- 
love os. 

Otto. Jo, men det var Spøg. 

Elna. Nei, det var rigtignok Alvor. Det har 
altid været hendes Mening, ligefra jeg var lille. Der- 
for har hun jo taget os, eller egentlig mig. Viggo 
vilde hun nok ogsaa beholde, men en Dreng — 
(ryster paa Hovedet), nei, han bliver vist ikke længe. Og 
af ham var det jo ogsaa Synd at forlange det. 

Otto. Men paa den Maade er dette Hus jo 
snarere et Fængsel for Dem end et Hjem.? 

Elna. Nei, intet Fængsel, det maa De ikke sige. 
Jeg har megen Frihed, og hun er saa god ved mig. 
Fremmede gjøre altid Tante Uret, jeg kjender hende 

bedst. Jeg har en Veninde, Tante kan ikke udstaa 
hende, hun kalder hende for et Verdensbarn og viger 
ikke ud af Stuen, naar hun kommer. Hun er lige- 
som De! Hun hvisker ogsaa til mig, at jeg er her 
i Fængsel som Prindsesse Tornerose i Skoven, og at 
Tante har hexet mig isøvn. 

Otto. Men Tornerose blev vakt af Tryllesøvnen, 
og i det Øieblik, hun vaagnede, var hun fri; men 
vaagen maa hun være, hun kan see paa En med 
store, klare Øine og dog sove indeni. 

Elna. Nei, som i Fængsel har jeg aldrig følt 
mig; men der er nok Timer, hvor jeg er saa underlig 
ledig tilmode, som om jeg kun var i Besøg, baade 
her i Huset og i hele Livet. Saa tænker jeg paa, 
at selv min største Glæde, den Hjælp, jeg tør bringe 
de Fattige, dog kun er Tantes Penge, som gaaer 
igjennem mine Hænder, og at ethvert Bud kunde 
gjøre samme Nytte som jeg og være ligesaa vel- 
kommen. 

Otto. Troer De, at der er noget Menneske 
til, han være nok saa fattig og sløv, som ikke heller 
vil tage Hjælp af Deres Hænder end, for Exempel, af 
den gamle Karl, her nylig var i Stuen.? 

Elna (smilende). Søren! Ja, nu tager De ogsaa den 
Allerværste. — Men en Virksomhed har jeg dog. Har 
De seet rigtig paa mine Blomster her.f^ Er De ikke 
smukke.'^ 

Otto. Jo, de staa prægtigt; jeg har beundret dem. 

Elna. Men veed De, hvordan den hele Flor, 
som nu viser sig saa kjæk og broget, er opstaaet? 
Enhver af disse Planter har været bortkastet, ødelagt, 
traadt paa. Jeg har reddet dem. Nogle vare knæk- 
kede Grene, som jeg satte i Vand, og som skjød 
Rødder, Andre vare hele frosne Træer, som Gart- 
neren havde kasseret; der er ikke een dem, som ikke 
var opgivet af Alle, og see nu, om De kan finde een, 
som jeg ikke har faaet i Blomst.? Tante veed slet 
ikke, hvordan det har sig med min Have her, og 
hvorfor jeg holder mere af disse Blomster end af alle 
de andre. Jeg har jo seet de sjunkne, slappe Kviste 
hæve sig og de smaa, lysegrønne Spirer bryde frem 
under mine Hænder. Det er hele Hemmeligheden, 
det er Baandet mellem dem og mig. 

Otto. Ja, der er Lykke ved Deres Haand — 
det har jeg altid troet. 

Elna. Har De virkelig.? Ja, med Blomsterne er 
det slaaet til, og det er, som sagt, det Eneste, jeg 
har forsøgt paa egen Haand. Her pleier jeg at sidde 
og tænke paa forrige Tider. 

Otto. Forrige Tider! Det er altsaa ikke, hvad 
De selv har oplevet.? 

Elna. Jo, det er det rigtignok; den sidste Vinter, 
iblandt Andet, stod saa levende for mig. Harriet 
især! Naar jeg lukkede Øinene, kunde jeg see hende 
ganske tydelig, som hun saae ud den Aften paa et 
Bal, hvor jeg sad over. Hvor var hun smuk og 

glimrende, og saa let, som om hun fløi. — Harriet 
har vist ikke tænkt saameget paa mig? 

Otto. Det troer jeg heller ikke. 

Elna. Nei, hvorfor skulde hun.? 

Otto. Men der er en Anden, som har tænkt 
paa Dem. Husker De ikke, hvem der søgte Dem op 
paa det Bal, hvor De undseelig krøb bagved de andre 
Damer.? — Elna! Jeg har nok at bestille, jeg har 
aldrig sat mig hen, for at drømme imellem Blomster; 
til mig kom Erindringen om Dem ukaldet, og stillede 
sig imellem mig og mit Arbeide. 

Elna (urolig). Jeg synes, Harriet og Tante blive 
saalænge borte. 

Otto. Svar mig, medens vi ere alene, nu veed 
De jo, hvorfor jeg kommer. Jeg har seet megen 
Alvor i mine Dage, og jeg er ofte træt og forstemt: 
alt det glemte jeg, hvergang jeg saae Dem. Derfor 
er det, jeg siger, der er Lykke ved Dem. Lille 
Elna, vil De bringe Lykke til mit Hjem.? 

Elna. Jeg tør ikke; det har De jo hørt! 

Otto. De vil ikke tale med Deres Tante? 

Elna. Nei, det tør jeg slet ikke! Husk paa, 
hvad jeg har lovet hende. Nei, skulde Nogen, saa — 

Otto. Hvad saa? 

Elna. De har jo ikke lovet hende Noget. 

Otto. Min egen lille Elna! Hvad Nød har jeg 
nu! Frøkenen maa sige Ja! — Hun skal! 

Elna. Nei, hun skal ikke! Det er bedst, jeg 
taler med hende. Siger hun, at det er utaknemligt 
af mig at forlade hende — 

Otto. Saa svarer De, at hun kan flytte med 
Dem. 

Elna. Men hvis De saa blev kjed af os.'^ 

Otto. Det er jeg slet ikke bange for. 

Elna. Tante sætter stor Pris paa at være selv- 
stændig, eller snarere paa at sige, hun er det. Viggo 
disputerer meget med hende i den senere Tid, ogsaa 
naar hun har Ret. Det kan hun ikke lide, og naar 
hun er vred, vil hun ikke have, han maa føies i nogen 
Ting. Det kan han ikke lide, og saa — saa forliges 
de ikke saa godt. 

Otto. Nei, det er rimeligt. 

Elna. Og Viggo siger saa tidt til mig, at det 

er ham frygteligt at skulle være Slave af en saa svag 

Natur som Tantes. Og tænk nu. De, som er en 
Mand! Aa, det gik aldrig godt. 

Otto. Aa, jo, lille Elna! Det gaaer nok, netop 
fordi jeg er en Mand. 

Elna. Naar Tante bliver utaalmodig, pleier hun 
at sige til Viggo: «her i mit Hus!» — Sæt nu, 

hun var hos Dem og glemte det, og kom til at sige: 
her i mit Hus! — Hvad saa? 

Otto. Ja, hvad saa? Huset bliver jo lige- 
fuldt mit. 

Elna. Men kunde De lade være at sige hende 
det.? 

Otto. Ja, sige det — skal jeg aldrig. Er De 
nu tilfreds? 

Elna. Ja, nu gaaer jeg (bliver staaende). 

Otto. Det var ret! De bliver ikke staaende som 
en lille grublende Pige, for at overveie og betænke 
Dem. Nei, De skynder Dem at handle. Eller — 
var Drømmelivet bedre, Elna? Er Virkeligheden tør 
og kjedelig, og ikke værd at røre sig for? 

Elna. Tør og kjedelig! Hvor kan De finde paa 
saadanne Ord? Kan jeg samle dem om mig, som 
jeg holder mest af, saa er Virkeligheden en Lykke, 
saa stor og levende, at Drømmelivet lukker sig af sig 
selv. Men havde jeg vidst for et halvt Aar siden, at 
denne- Lykke vilde komme, aa, saa kunde Drømmene 
i den Tid ogsaa have været deilige. (Gaaer). 



TIENDE SCENE 

Otto. (Strax efter) V i g g O. 

Otto. Hun maa gaa .først! Jeg stoler paa, at 
Ingen kan sige hende Nei; men stormer Tanten alt- 

'9 

for stærkt, saa maa jeg komme min lille bøielige Blomst 
til Hjælp. (Viggo kommer.) Det er vel Broderen, den unge 
Rebel? Han seer ganske flink ud; maaske vi To kan 
blive gode Venner; idag er det let, at blive gode Ven- 
ner med mig. — De har nok hjemme her.'^ 

Viggo. Ja — mit Navn er Viggo Hartmann. 

Otto. Og mit er — (sagte) det kommer an paa, 
hvad Elna har sagt til ham. 

Viggo. De er Capitain Mørk, det veed jeg godt. 

Otto. Naa! De skulde vel ikke have seet min 
— den Dame, som er med mig.? 

Viggo. Deres Frue.? (afsides) Tante sagde nok, 
han lod saa ligegyldig. Det er ham imod blot at 
nævne hende. (Høit.) Hun er nede i Haven. 

Otto. Jeg kjender ikke Vei her i Huset. Vil 
De være saa god at bede hende komme et Øieblik 
op til mig — at sige — ifald De gaaer derned.? 

Viggo. Nei, jeg gaaer ikke derned. 

Otto (afsides). Forekommende kan man ikke sige, 
han er. 

Viggo. Fru Mørk er vist i Forhaven; der sad 
hun paa en Bænk. Maaske hun venter paa, at Capi- 
tainen skal komme til hende.? 

Otto. Aa, nei, vi tage det ikke saa nøie, vi To. 

Viggo. Da troede jeg, at en ung Kone kunde 
forlange almindelig Høflighed af sin Mand, især naar 
det er saadan en yndig Kone, som Fru Mørk. 

Otto. Ja saa! De har vist talt med hende. Ikke 
sandt ? 

Viggo. Ja, ganske flygtigt. 

Otto. Men nu skal jeg fortælle Dem noget. — 
Saa yndig, som hun er, saa er det dog hende, der 
har taget mig. Og hvor det er Tilfældet, der bliver 
Manden jo let en Smule indbilsk. Men De maa ikke 
sige det til Nogen. 

Viggo. Det gjør jeg heller ikke; for det er ikke 
sandt. 

Otto. Hvad behager, Hr. Viggo.'* 

Viggo. Fordi en ung Pige maaske synes om en 
Mand, og han mærker det — det kalder jeg ikke, 
at hun tager ham. 

Otto. Jeg heller ikke. Men naar hun passer et 
Øieblik, da der er Vidner tilstede, og overrasker ham, 
saa han ikke kan komme til at sige Nei, saa tager 
hun ham. Og det har min Kone gjort, for ganske 
kort siden, ved en Formiddagsvisit. 

Viggo. Og det fortæller De igjen.? 

Otto. Kun til Advarsel for unge, uskyldige Men- 
nesker. 

19* 

Viggo. Var der en Pige, som friede til mig, 
saa enten tog jeg hende ikke — 

Otto. Eller De beholdt hende ikke.? Nei, det 
har jeg heller ikke isinde. Jeg gaaer allerede og tæn- 
ker paa at gifte mig igjen. 

Viggo. De gjør Nar af mig.? De! Gifte Dem? 
Det er ikke Deres Alvor.? 

Otto. Jo, paa Ære, er det saa. — Men det var 
mig, der skulde ned i Haven og lede om min Frue. 

(Tager et Cigaretui frem.) Ryger De.? 

Viggo. Nei, mange Tak. — Hr. Capitain! Jeg 
kan ikke begribe, hvor et Menneske kan bære sig saa 
skammeligt ad? 

Otto. Kan De ikke? Og det siger De mig saa 

ligefrem? (Wapper ham godmodig paa Skulderen). De er en rask 

lille Fyr. 

Viggo. Ja, De behøver ikke at klappe mig paa 
Skulderen. Det anseer jeg som et personligt Drilleri. 

Otto (smilende). Kom endelig ikke med en Udfor- 
dring til mig. Jeg tør ikke slaaes. 

ELLEVTE SCENE 
Otto. Viggo. Harriet. 

Harriet (tii otto.) Saa! Nu har jeg seet baade 
Meieri og Hønsegaard, og Frøkenen er aldeles for- 
elsket i mig. 



29^ 



Otto. Ja, det er godt nok, men hør nu et Ord, 
min Pige! — (seer tii viggo) — Der har Du været paa 
Spil. 

Harriet. Jeg! Hvordan.'^ 

Viggo (afeides). Saa! Nu skal han til at skumle 
over mig. 

Otto. Du har koketteret. 

Harriet. Med ham.? Det Barn! 

Otto. Ja, nu gav Du ham jo et Blik ligefor 
mine Øine. 

-Harriet. Gjorde jeg? 

Otto. Ja, det maa Du jo vide. Du gjør ikke 
Andet end bringe Uro i Leiren. Drengen har været 
færdig at rive mig i Stykker, fordi jeg behandlede 
min Kone saa haardt. 

Harriet (smilende). Stakkels, lille Menneske! Han 
mener det godt. 

Otto. Siig mig, Harriet! Du har havt saa travlt 
idag. Nu maa Du være træt. 

Harriet. Ikke det Mindste. Her er jeg! Siig 
blot til: Hvad skal jeg bestille.'* 

Otto. Hvile, min Ven! Det er det Eneste, jeg 
beder Dig om. 

Harriet. Det er din Lykke, at jeg ikke har 
hvilet. Du havde aldrig faaet Lov til at blive, naar 
Du ikke havde havt mig til Kone. 

Otto. 1 det Hele var Alt gaaet lige saa godt, 
om Du saa aldrig havde været min Kone. 

Viggo (haivhøit.) Og det skal hun taale! (Otto seer 

paa ham, han trækker sig tilbage). 

Otto. Men hvad jeg virkelig har Dig at takke 
for, er, at Du bortførte Frøkenen, saa jeg fik en 
Samtale med Elna. 

Harriet. Ja saa! Det er den, som gjør Dig saa 
overmodig. 

Otto. Ikke overmodig, men stærk og glad. Saa 
glad har jeg ikke været i mange Aar. Du skulde 
hørt mig for lidt siden gjøre Løier med ham der, som 
om jeg selv havde været en Dreng. (Han nikker hen tii 

Viggo, som vredt vender Hovedet bort). 

Harriet. Men inden Du er nogenlunde vis i 
din Sag — 

Otto. Men jeg er vis. Naar Du vidste, hvad 
hun er for en Engel. Hun har sagt Ja. 

Harriet. Det kommer mere an paa, hvad Frøke- 
nen siger. 

Otto. For mig er Elna Alt. Siden jeg har talt 
med hende, kunde jeg løfte Bjerge for hendes Skyld. 

Harriet. Ja, Otto, Bjerge, det er et usikkert 
Begreb. Men Frøken Hartmann, hun er sikker. 

Otto. Det er mig ligegyldigt, hvad hun er. 
Men vil hun beholde Elna for sig alene, saa bliver 
der Krig imellem os To. Endnu veed jeg ikke, hvor- 
dan hun skal tages, men Fred faaer Frøkenen ikke, 
før jeg faaer Elna (gaaer). 



TOLVTE SCENE 
Viggo. Harriet. (Senere) Frøkenen. Elna. 

Harriet. Han seer ganske høitidelig ud; mon 
det er, fordi Otto har drillet ham.f* (venlig) Kom herhen, 
Hartmann! Fy, skam Dem! Hvad er det. De har 
sagt til min Mand.^^ 

Viggo. Deres Mand! Fru Mørk, jeg kan ikke 
forstaa, at De vilde have ham til Mand. 

Harriet. Det faldt sig nu saa. Man maa tage, 
hvad man kan faae i vore Tider. 

Viggo. Men nu — ja. De maa endelig ikke 
blive vred, men han har talt saa grumme ligefrem 
om det. — Tænker De nu paa Skilsmisse.? 

Harriet. Ja, meget længe kan det vist ikke 
vare med os. 

Viggo. Jeg skal fortælle Dem Noget; men det 
er en uhyre stor Hemmelighed. Min Skjæbne er 
akkurat ligesom Deres. 

Harriet. Er det muligt? Er De ogsaa ulykkelig 

gift? 

Viggo. Nei, naar De leer, saa kan det være 
det Samme, Jeg mener naturligvis, jeg er ogsaa 
under Tvang og Tryk her. Kan De gjætte, hvad jeg 
gik og tænkte paa, da De saae mig første Gang. 

Harriet. De gik saa mørk og grundende. 

Viggo. Ja, jeg tog en Beslutning; idag vil jeg 
løbe min Vei. 

Harriet (forskrækket). Hvad er det, De siger.'* 

Viggo. Jeg siger, jeg vil løbe bort fra Tante og 
det hele Væsen. 

Harriet. Men hvor vil De da hen.'^ 

Viggo. Langt bort. Hvor jeg kan have Lov 
til at være fri og Plads til at røre mig. — Vil De 
være med.? 

Harriet. Jeg! Det er ikke Deres Alvor.'* 

Viggo. Min Randsel ligger nede i Krattet; vi 
har halvanden Mil at gaa til Jernbanen. Følger De 
med: der er ingen Tid at spilde. 

Harriet. Men hvorfor vil De da have mig med.^^ 

Viggo. Fordi Deres Mand er kjed af Dem. 
Fordi — nei, det er Synd at sige Dem det! De 
skal faae det at vide paa Veien eller i Kjøbenhavn. 
Kom De kun! De fortryder det ikke. 

Harriet. Og hvad vilde min Familie sige? 
vilde jo blive gjort Anmærkninger. Tænk paa 

Rvortp! 



Der vilde jo 
mit Rygte 



Viggo (l«gg«r Haanden paa Hjertet). De kan StoIe paa 

mig. 

Harriet. Ja, Tak! Jeg troer dog, jeg vil be- 
tænke mig lidt. Men siig mig nu. De vil til Kjøben- 
havn.? Hvad vil De tage Dem til.? 

Viggo. Aa, jeg skal nok blive til Noget, naar 

jeg faaer min Frihed. (Frøkenen og Elna komme uden at sees af 
Harriet og Viggo). 

Harriet. Men ganske paa egen Haand kan De 
da ikke være.? 

Viggo. Jo, jeg kan. Jo mere man har været 
indespærret, jo mere trænger man til absolut Frihed. 
Hvordan skulde jeg lære at tænke for mig selv, saa- 
længe jeg er under Tantes Varetægt.? Hun gaaer i 
alle mine Skuffer og Lommer, og hun kigger i min 
Portemonnaie, naar hun troer, jeg sover. Nei, jeg 
maa ud i Verden og see mig om. Maaske kan jeg 
blive en stor Mand med det Samme. 

Harriet. Men det bliver man ikke saa ligestrax. 
Hvordan vil De leve saalænge.? Og i Kjøbenhavn 
endda.? 

Viggo. Aa, Penge har jeg nok af. Jeg har 
gjemt mine Lommepenge i mange Tider. 

Harriet. Deres Lommepenge! Lille Hartmann, 
de vare vist ikke længe. 

Viggo. Ja, ja, slipper de, saa veed jeg en Stil- 
ling, som er lige at gaa til. 

Harriet. Ja, saa har De jo ingen Nød. Hvad 
er det for en Stilling .? 

Viggo. Jeg kan blive Skuespiller. Det er det 
Allernemmeste, man kan være. (Hamet smiler.) Jo, det 
er virkelig sandt, det har jeg hørt. 

Harriet. Saa.f* Men det var jo muligt, at De 
havde hørt feil. 

Viggo. Og det betaler sig, det har jeg ogsaa 
hørt. 

Harriet. Ja, sommetider. Men De kan tro, 
Hartmann, De gjør alligevel bedre i at blive, hvor 

De er, for det Første. (Frøkenen, som lidt efter lidt har nærmet 
sig Viggo, og nu staaer bagved ham, vil træde frem, men sees af Harriet, som 

ved Tegn holder hende tilbage.) Tænk paa Deres Tante ! Tænk 
paa lille Elna, hvor hun vil blive bedrøvet. 

Viggo. Hils hende saameget og siig, at hun 
gjør ret i, at hun bliver her. Med en Pige er det 
en anden Sag! Hun kan have det overmaade rart hos 
Tante. — Jeg tør ikke sige hende Farvel, for saa 
græder hun. Men bed hende om, at hun endelig ikke 
maa være bange for mig, jeg faaer det nok godt. Og 
hør! Siig, at jeg har det allerede godt, og at jeg 
føler mig saa let og fri, nu da jeg veed, at Tante 

ikke meer kan svæve om mig, hvor jeg gaaer og 
staaer! 

Harriet. Men Frøken Hartmann? Skal hun da 
slet ingen Hilsen have? 

Viggo. Aa jo! Ifald hun bryder sig om den; 
men det gjør hun vist ikke. Nei, jeg har længe været 
Tante til Uleilighed; hver Dag har hun Noget at ud- 
sætte paa min Stemme og min Gang og mit Væsen. 
Og beder jeg om at komme bort, saa siger hun, at 
det et et egensindigt Ønske, og at Drenge har ikke 
godt af at føies. Men nu spørger jeg Dem, hvordan 
skal jeg saa komme herfra? For, at ønske, det kan 
jeg ikke lade være. Og er jeg egensindig, saa er 
Tante det ogsaa. Jeg forsikrer Dem, at saa fast som 
hun holder paa mig, saa veed hun ikke selv, hvad 
hun vil med mig; og nu var det dog paa Tiden. Er 
hun i godt Humeur, og jeg spørger hende, hvad jeg 
skal være, saa svarer hun, at jeg skal være hendes 
Støtte, naar hun bliver gammel. Men Tantes Støtte, 
er det Noget at være? — Nei, siden De vil hilse 
hende, er De saa ikke nok saa god at sige, at som 
hun behandler mig, kan jeg aldrig blive Støtte for 
Nogen. Nei, først vil jeg tænke paa mig selv og 
lære at staa paa mine egne Ben, saa kan jeg maaske 
med Tiden blive en Mand og hjælpe de Andre. (Han 

vender sig rask og staaer ligeoverfor Frøkenen.) Tante ! 

Frøkenen. Naa, det er din Maneer at takke 
paa! Viggo! Viggo! Vil Du virkelig løbe bort fra 
mig? 

Harriet. Ja, hvad synes De? Han vilde endda 
tage mig med. 

Frøkenen. Dem! En gift Kone! Er Drengen 
fra Forstanden.? 

Elna (holder Viggo ved Haanden). Tante maa ikke skjænde I 
Viggo er ikke saa slem. Kom, Harriet, og fortæl 
Tante, at det er Spøg altsammen. Harriet har aldrig 
været gift. 

Frøkenen. Er hun ikke gift.? Det bliver værre 
og værre. Elna! Bilder Du mig noget ind, saa bliver 
jeg vred. Er De gift eller e\? 

Harriet. Ja, hvad vil De helst have. Frøken 
Hartmann? Med mig kan De faae det, som De vil. 

Elna. Nei, hold nu op, Harriet! — Tante, jeg 
forsi kkrer Dig, hun er ugift. 

Frøkenen. Men er hun ikke gift, hvordan er 
det saa med Capitain Mørk? Saa er han jo heller 
ikke gift? 

Elna. Nei, Tante, det var jo netop det, jeg 
var begyndt paa at fortælle Dig, da vi kom herind. 
Han er Harriets Broder. 

Harriet. Capitain Otto Gerner — ja, det Navn 
kjender Frøken Hartmann vel nok fra den sidste Krig — 
og samme Capitain er aldeles indtaget i Elna. 

Frøkenen. Elna! Skulde hun ogsaa tages fra 
mig? Ja, hvis jeg nu maatte have et Øiebliks Ro, 
saa skulde De have Tak — Allesammen. 

Viggo. Tante maa undskylde. Ifald jeg havde 
vidst, at Du stod bagved mig, saa havde jeg natur- 
ligviis — 

Frøkenen. Ja, Tak, det er godt. Imorgen 
faaer Du dit Ønske opfyldt. Du skal paa et Han- 
delsakademi, og Søren skal følge Dig til Kjøbenhavn. 
Der kommnr Du straks i en ordentlig Virksomhed. 

Viggo. Men Tante — 

Frøkenen. Synes Du ikke. Du har holdt Taler 
nok idag.f^ Du er saa god at lade være at svare. 

(Viggo gaaer). 

Harriet. Frøken! 

Frøkenen. Frøken! 

Harriet. Vi var saa gode Venner. 

Frøkenen. Spar Deres Uleilighed — mig fan- 
ger De ikke mere. Tværtimod, det aner mig, at De 
er Mester for hele Forstyrrelsen. 

Harriet. Ja, det er fuldkommen rigtigt. Det er 
mig alene, som har arrangeret det Hele til stor For- 
færdelse for min Broder og Elna. 

Frøkenen. Nei, maa jeg nu sige Dem Frøken 
Gerner — 

Harriet. Ja, ligestraks, naar jeg blot først har 
gjort Dem opmærksom paa, at jeg paa samme Tid 
har været saa heldig at vise Dem en Tjeneste. 

Frøkenen. Har De? 

Harriet. De troer mig ikke rigtig, men nu skal 
De høre. (Tii Eina.) Saa, hvor er den nu henne.? Elna, 
jeg er det glemsomste Menneske i Verden. Tænk, 
din Tante gav mig før en Prøve af noget ganske ud- 
mærket hjemmespundet Lærred, og nu har jeg bestemt 
ladet den ligge paa Bænken i Forhaven. 

Elna. Saa er den let at fmde. Jeg skal tage 

den til Dig (gaaer). 

Frøkenen. Jeg synes saa vist. De stak Prøven 
i Lommen. 

Harriet. Det gjorde jeg ogsaa; her er den. 
Men lad Elna kun lede lidt; Børn har ikke godt af 
at høre Alting. Det var den Tjeneste, vi talte om. 
Seer De, Frøken Hartmann, jeg har ogsaa Ord for 
at være en lille Smule Egoist. 

Frøkenen. Saa! Ja, jeg er det ikke. 

Harriet. Nei, naturligviis. Nei, man vil aldrig 
selv vide af det. Beskylder Nogen mig for Egoisme, 
saa svarer jeg ogsaa, at jeg er lige tværtimod, op- 
offrende i en utrolig Grad. Men nu er det hændt 
mig et Par Gange, naar jeg var allermest fornøiet 
med mig selv, at jeg er kommen til at høre rent ud, 
hvad Andre tænkte om mig. Forstaaer De, Folk, 

som talte ganske uden Hensyn — ikke til mig, men 
om mig. Det er en god Kur for Selvkjærlighed, 
Frøken Hartmann! Maaske den eneste, der er til. 

Frøkenen. Men vil De være saa artig at sige 
mig, hvad det kommer mig ved.? 

Harriet. Jo, just Dem, Frøken f De, som for- 
uden Deres Undergivne kun seer høflige Gjæster og 
et Par Børn, som har Dem at takke for Alt og ikke 
tør sige Dem imod, De havde kunnet leve her i Evig- 
hed, uden at et eneste af de Sandhedslyn, som har 
lyst for mig, var slaaet ned i Deres Nærhed. Men 
da nu Deres Pleiesøn, i Samtalen med mig, tog Bladet 
fra Munden og De, som ved et Mirakel, pludselig stod 
bagved ham, — da var det, jeg vinkede til Dem, at 
De skulde blive staaende, for at De, idetmindste een 
Gang i Deres Liv, kunde faae Sandheden at høre — 
(spøgende) saa ren og kraftig, som den kan strømme ud 
fra en meget ungdommelig Sjæl. 

Frøkenen. Ja, Tak, det var jo overmaade 
behageligt. 

Harriet. Synes De virkelig.'* Ja, saa er De en 
anderledes ophøiet Karakteer end jeg. Mig ærgrer 
det ganske skrækkeligt at høre saadanne Sandheder. 
Men det gaaer strax over, og forgjæves hører jeg dem 
aldrig. Om det saa var den Bemærkning, De gjorde 
idag over mit raske Væsen, er den ikke falden til 

Jorden. (Frøkenen seer spørgende paa hende.) Jo, kan De 

ikke nok huske, i Samtalen med Fru Mørk, gav De 
uvilkaarlig Harriet Gerner et lille Snert; forbi fløi det 

ikke, det kan De være vis paa. Idag maa jeg være 
kjæk og dristig — jeg tør ikke give fortabt; men 
har jeg den Fornøielse at være hos Dem imorgen, saa 
haaber jeg at vise Dem, at jeg har lagt mig Deres 

Vink paa Hjertet. (Hilser og gaaer.) 

TRETTENDE SCENE 
Frøkenen. Elna. (Siden) Otto. 

Frøkenen. Ja, hun er af de Kløgtige; med 
hende kommer jeg tilkort. « Ifald hun havde den For- 
nøielse at være her imorgen. » Hun! Det vil sige 
Broderen ogsaa. Nei, jeg haaber dog nok, at jeg skal 
blive af med dem idag. 

Elna (kommer). Den maa være fløiet bort. Tante! 
Der var ingen Prøve at see. 

Frøkenen. Hvad siger Du om Viggo, Elna! 
Saadan en Umage, som jeg hat gjort mig med ham, 
baade tidlig og sildig. 

Elna. Han er saa barnagtig. Tante maa huske 
paa, han er kun en Dreng. 

Frøkenen. Ja, gid det var saa vel, min Pige! 
Nei, han er snart en Mand, og jeg veed ikke, om 
det er min Skyld, men med Mandfolk har jeg aldrig 
havt Held. Og alligevel kan jeg ikke blive fri for 
dem. Da jeg vilde tage Dig, maatte jeg tage Viggo 
med; det havde været Synd andet. 

Elna. Ja, det var smukt af Dig! 

Frøkenen. Nei, Du maa ikke forstyrre mig. 
Jeg mener, saadan fik jeg Viggo. Og nu Søren! 
Strax, da jeg saae ham, syntes jeg ikke videre om 
ham. Jeg tog mig iagt, og jeg gjorde, hvad man 
ellers aldrig gjør paa Landet — jeg fæstede ham i 
maanedsvis -7- og jeg har ham endnu! 

Elna. Ifald Viggo virkelig kommer bort, saa 
bliver her stille, Tante! 

Frøkenen. Aa, min Pige, jeg kan saa godt 
undvære Alt, hvad der hedder Morskab. 

Elna (klynger sig op til hende). Men naar jeg nu vidste 
et Sted, hvor vi kunde have det saa godt og leve 
sammen — tusinde Gange lykkeligere end her. 

Frøkenen. Vi To, Elna? \ 

Elna. Nei, Tante, saa maatte vi være Flere! 

Frøkenen. Naa! Er det Meningen.? Elna! 
Husk paa, hvordan Du har havt det. Alt er gaaet 
som en Leg for Dig. Der er ingen Capitain til i 
Verden, som gjør det for Dig, som jeg har gjort. 

Elna. Men Capitain Gerner kan Du da ikke 
have Noget imod.? 

Frøkenen. Jo, det har jeg rigtignok — ifald 
han tager Dig fra mig. 

Elna. Lille Tante! Du skulde jo følge med. 

Frøkenen. Nei, det er mig umuligt. Jeg bliver 

20 

her — og gifter Du Dig, bliver jeg ganske alene. 
Men gjør som Du vil, Dig vil jeg ikke tvinge. Jeg 
kan nok være urimelig, sommetider! Men naar har 
jeg nogensinde skjændt paa Dig? 

Otto (som er kommen ind under de sidste Repliker, træder frem). 

Saa, Elna! Maa jeg nu svare for Dem? 

Elna. Ja, naar jeg først har lovet hende, at jeg 
aldrig vil vise mig utaknemlig. — Tante! Capitain 
Gerner ønsker at tale med Dig. 

Frøkenen. Det faaer Capitainen vist ikke stor 
Fornøielse af. 

Elna. Hør dog paa ham for min Skyld. Kan 
han ikke forandre din Beslutning, saa bliver jeg hos 
Dig — foj bestandig. Og naar jeg nu i dit Paasyn 
rækker ham Haanden, saa er det ikke for at trodse 
Dig, men kun forat sige ham Farvel, ifald jeg aldrig 
mere faaer ham at see. (Gaaer). 



FJORTENDE SCENE 
Frøkenen. Otto. 

Frøkenen. Egentlig gjør Elnas sidste Ord en 
Samtale imellem os To overflødig — saa ifald De 
ikke paastaaer den — 

Otto. Jo, Tak! Jeg paastaaer den. 

Frøkenen. Ja, saa! Jeg maa da sige Dem 
forud, at jeg veed, at De er af god Familie; jeg har 



507 



hørt, at De har viist personlig Tapperhed; men det 
maa jeg nu tilstaa, det sætter jeg nu ikke videre 
Pris paa. 

Otto. Jeg ikke heller. 

Frøkenen. De er maaskee aldeles vis paa, at 
De faaer Elna til Kone? 

Otto. Nei, men jeg haaber det. 

Frøkenen. Imod min Villie.? 

Otto. Med Frøkenens Villie. 

Frøkenen. Jeg seer nok, hvad det er. De 
stoler paa; det er Deres Ro. Jeg er ikke* rolig; det 
har jeg aldrig været. — Hvad behager? 

Otto. Jeg sagde ikke et Ord. 

Frøkenen. Nei! De bliver staaende taus og 
urokkelig. Saa troer De, at De « behersker Situa- 
tionen.* Det er saadan en rigtig Mandfolketalemaade. 
Gud bevares, hvor jeg finder den flou! 

Otto. Aa, Talemaaden er ikke saa gal, for hvem 
den passer paa. Men destoværre behersker jeg ikke 
Situationen, idetmindste ikke endnu. Jeg kjender Dem 
for lidt. Frøken Hartmann. 

Frøkenen. Deres Frøken Søster tager mig for 
en Egoist. Jeg en Egoist! Det er mig saa komisk 
at høre, men maaske troer Capitainen det Samme? 

Otto. Egoister er vi vel Alle, til en vis Grad; 

20* 

ved et saa kort Bekjendtskab maa der enkelte store, 
usædvanlige Træk til, for at bedømme, om et Menneske 
er det meer eller mindre. 

Frøkenen. Store Træk.? 

Otto. Ja, store Træk, som bevise, at man er 
istand til at glemme sig selv for Andre. 

Frøkenen. Ja, vist! Nu skal jeg fortælle Dem 
eet, som jeg nok troer, er temmelig stort. Kjender 
De Søren? 

Otto. Det var vel ham, som tog imod os — 
lidt barsk.? — Formodentlig en gammel tro Tjener. 

Frøkenen. Tro! Ja, det er der Maade med. 
Seer De, det Menneske har nu været mig til Plage 
i mange, mange Aar. 

Otto. Stakkel! Hans Arm gjør ham vel ubruge- 

lig? 

Frøkenen. Hans Arm! Det er den, hele 
Ulykken stammer fra. Den Arm — det er min 
Skyld. 

Otto. Deres? Nei, han sagde, han var falden 
ned af en Trappe. 

Frøkenen. Det er han ogsaa; men det var jo 
mig, som — 

Otto. Var det Dem, som — har Fr^jkenen da — 

Frøkenen. Jeg! Nei jeg har ikke. Nei, det 
Hele var en Misforstaaelse af Søren. 

Otto. Naa! 

Frøkenen. Ja, men Armen blev da ligefuldt 
brækket i Faldet og kom sig aldrig siden. Han kan 
ikke faae den rigtig fra Kroppen, og løfte den kan han 
slet ikke. Og den Arm, den skal jeg nu gaa og 
see paa hver Dag og tænke paa, at det er min Feil, 
at Manden ikke kan bruge den. Jo, De kan tro, 
det er behageligt! Og ikke nok med det, men en 
doven, egensindig Karl, En, som jeg ellers havde skilt 
mig ved for længe siden — ham maa jeg nu give 
fem-sexdobbelt Løn for Ingenting at bestille. 

Otto. Ja, det maa være drøit, det tilstaaer jeg. 

Frøkenen. Og De skal ikke tro, at Søren er 
Den, som skaaner mig. Alt, hvad der gaaer ham 
imod, er Armens Skyld — de allerurimeligste Ting. 
Han siger, det er Armens Skyld, at han ikke kan 
skrive — jeg er saa vis paa, han har aldrig kunnet 
det. Og han siger ogsaa — ja, det er nu det 
Latterligste — han siger, det er Armens Skyld, at 
han er ugift. Og det er netop Armen, som gjør 
ham til et Parti. Nu har han Formue; og vilde han 
herfra, saa var der Piger nok, som tog ham, men 
han vil ikke. Nei, jeg bliver aldrig af med Søren; 
det Haab har jeg opgivet. 

Otto. Men er det da ikke Deres egen Villie, at 
beholde ham.? 

Frøkenen. Jo, det er! Jeg glemmer aldrig 
det Øieblik, da jeg saae ham ligge med brækket Arm 
nedenfor Trappen. Jeg vidste jo med mig selv, at 
jeg ikke havde rørt ham, men alligevel. — Jeg har 
lovet, at han skal blive hos mig for bestandig, og 
døer jeg først, staaer han i mit Testament. — Maa 
jeg nu spørge, hvad jeg for min Person vinder ved 
at beholde Søren .^^ Er jeg her egoistisk.? Eller er 
det — ja, det klinger nu saa underligt selv at sige 
det, men — er det ikke, hvad De kalder et stort 
Træk ? 

Otto. Ja, Frøken, i det Tilfælde, det er en 

Samvittighedssag, saa er det dog mest Dem selv. De 

tænker paa. Søren er intet Menneske for Dem; 

han er kun den Bøsse, hvori De lægger Deres Offer. 

Frøkenen. Aa, Hr. Gapitain! De er ikke til 
at tale mqd. 

Otto. Men paa den anden Side er det et Tegn 
paa en meget øm Samvittighed, at ville bøde saa længe 
og saa haardt for — en Misforstaaelse. 

Frøkenen. Ja, det er jo det, jeg siger — jeg 
er opoffrende. Og nu paa mine gamle Dage — nu 
skulde jeg miste begge mine Pleiebørn paa eengang.«* 

Otto. Jeg beder kun om den Ene. 

Frøkenen. Vil De have Viggo, saa tag ham! 
Han er Dem vel undt. Men Elna vil jeg selv be- 
holde. 



Otto. Hvor længe? 

Frøkenen. Altid. 

Otto. Hun bliver ulykkelig. 

Frøkenen. Fordi hun ikke faaer Dem.'^ 

Otto. Her er ikke Tale om Dem eller mig. 
Elna kunde være bleven meget lykkelig, om hverken 
D e eller j e g nogensinde havde været til. Det fattige 
Barn havde nok faaet et Par Kjoler uden Deres 
Hjælp, og en Mand uden min. Men da det nu er 
kommet saaledes, at vi elske hinanden — 

Frøkenen. Den Elskov, Capitain Gerner — jeg 
forsikkrer Dem, den er saameget en Indbildning. Jeg 
veed det fra mig selv, jeg har ogsaa gaaet saadan en 
Historie igjennem; jeg var kommen videre end Elna, 
jeg var forlovet. Og min var endda et daarligt Sub- 
jekt, og den Slags har jo Ord for at være de Elsk- 
værdigste. Men da det var forbi, og jeg fik tænkt 
mig om, var jeg glad ved, at det gik, som det gik. 

Otto. Men jeg er intet daarligt Subjekt, Frøken! 
Og Elna bliver ikke glad. De begaaer Uret. — 

Frøkenen. Uret! Jeg har aldrig gjort Nogen 
Uret, det jeg veed af — undtagen Søren. 

Otto. Søren! 

Frøkenen. Ja, der er Syn for Sagen. 

Otto. Jeg talte med Deres Pleiesøn herudenfor. 

Frøkenen. Ja, vil De regne med Viggo? Med 
ham er De truffet paa en uheldig Dag. 

Otto. Kjære Frøken! Troer De ikke, hans Op- 
dragelse burde tages paa en anden Maade.r^ 

Frøkenen. Der er ingen anden. Jeg har prø- 
vet alle de Maader, der er til. 

Otto. Frøken Hartmann! Ifald jeg var Præst, 
saa vilde De maaske give mig Lov til at sige Dem, 
at det. De har begyndt som Velgjerning, nu voxer 
Dem over Hovedet, og med Tiden kan give Dem 
større Grund til virkelig Anger, end den Bagatel med 
Søren. Forstaaer De ikke, at disse to Børn har et 
Liv hver for sig, et Liv, som hører dem selv til, og 
som ikke længer kan gaa op i Deres .'^ 

Frøkenen. Ja, ifald De var Præst, saa vilde jeg 
svare Pastoren, at endnu imorges, inden Capitain 
Gerner og hans Søster kom, var baade Elna og Viggo 
de lykkeligste Børn. — Jeg var Alt for dem, og de 
for mig, og saadan kunde det være blevet ved. 

Otto. Nei, kjære Frøken! Det kunde det ikke. 
Nei, vil De have Børn, hvis Lykke De skaber i den 
Forstand, saa tag for Haanden blandt de fattige; der 
er altid nok af dem, som sulte og græde. Tag saa- 
danne Smaa til Dem; dem vil De forstaae, og for 
dem kan De være Alt. Bespiis de smaa Munde, og 
trøst de smaa Sorger; det er ingen ringe Kjærlig- 
hedsgjerning. — Nei, det er et stort og barmhjertigt 
Værk, og det er De voxen. Men naar Børnene blive 

store, og længes udad, saa hold ikke paa dem : Slip 
dem kun løs, og tag nye, og atter nye. Saa kan 
De bestandig have lykkelige Børn omkring Dem og 

— (smilende) — i en Smule Afstand taknemlige Voxne. 

Frøkenen (veemodig). Altsaa — gjøre Huset til en 
Ammestue og mig selv til Barnepige — det er Alt, 
hvad De synes, den gamle Frøken duer til. 

Otto. Ikke jeg. Frøken! En Theolog vilde 
maaske tale saaledes. En Theolog , det sagde jeg 
udtrykkelig. Jeg tør hverken give Raad eller For- 
maninger. Jeg beder kun om Elna. 

Frøkenen. Jeg kan ikke! Elna er min Øie- 
sten — og hun lod det komme an paa mig! — Det 
hørte De jo. — Nei, jeg kan ikke. Lad der nu 
gaa nogen Tid. Seer jeg saa, at hun er ulykkelig — 

Otto. Hun er ikke Den, som viser Dem det. 
Elna er et blidt, stilfærdigt Barn. Hun vil ikke^ som 
hendes Broder, høirøstet forlange Ret til at leve sit 
eget Liv, og hun vil heller aldrig, som Søren med 
Armen, bruge sin Sorg som et Vaaben imod Dem. 

Frøkenen. Nei, det vil hun ikke; alt som lille 
Pige brugte hun at gjemme sig, hvergang hun græd; 

— jeg har tidt havt Umage nok med at lede hende op. 

Otto. Vil De da lade hende skjule sig denne 
Gang, og tro, at hun er glad, blot fordi hun ikke 
klager.? De kalder hende jo Deres Øiesten. Vil 
det kun sige, at hendes Nærværelse er Dem behage- 

lig, og at det gjør Dem godt, bestandig at s e e hendes 
milde Ansigt om Dem, og høre hendes friske Stemme, 
saa beholder De hende. For at give hende fri, raaa 
De elske hende, som Moderen elsker Barnet — De 
maa have hende kjærere end Dem selv. Har De 
del? — Ja, saa er mit Haab forbi, og saa maa jeg 

sige Dem Farvel. (Han gaaer langsomt henimod Døren). 

Frøkenen. Hr. Capitain! 

Otto. Kalder De mig tilbage.? Tak, kjæreste 
Frøken ! 

Frøkenen. Er jeg nu en Egoist.? 

Otto. De! Nei, det var Synd at sige! At De 
giver mig Elna, det er netop et af disse store Træk, 
som ikke er til at tage feil af. 

Frøkenen. Ja, det maa vist være stort, for De 

kan tro (lægger Haanden paa Hjertet) det gjør Ondt. 

Otto. Men De beholder hende jo ligefuldt. — 

Frøkenen. Jeg.? Nei! Nu reise de fra mig 
Allesammen og lade mig blive siddende med Søren. 

Otto. Kjære Frøken! Hvor kan det falde Dem 
ind.? De følger naturligviis med.? Elna holder alt for 
meget af Dem; hun vilde bestandig længes. 

Frøkenen. Nei, det er mig umuligt! Jeg vilde 
nok, men det gaaer ikke. 

Otto. Er det nu Søren igjen. (Hun nikker). Men 
kjæreste Frøken! 

Frøkenen. Ja, jeg har jo givet ham det Løfte, 
at han skal blive hos mig. 

Otto. Det Løfte! Er det videre bindende-.? 
Kan man ikke omgaa det.r^ 

Frøkenen. Ikke med god Samvittighed. — De 
veed nok, ham her var for lidt siden — han vilde 
vistnok sige, at Løfter maa man holde. 

Otto. Hm! — Ja, Søren er en slem Tilgift. — 
Men De har været saa god ved mig og givet mig 
saa meget. Vi tage Søren med. 

Frøkenen (glad). Aa, ja! Det var — nei, det 
hjælper ikke. Nu er han vant til det her, men i et 
fremmed Hus vilde han være rent utaalelig. Kjø- 
benhavnske Tjenestefolk vilde aldrig finde sig i Søren. 



FEMTENDE SCENE 

Frøkenen. Otto. Søren. Viggo (med en Reisetaske). 

Søren. See, der er Frøkenen! Nu kan Viggo 
høre hende ad. 

Viggo. Det er det Samme! Jeg vil ikke paa 
et Handelsakademi. 

Frøkenen. Hvad er der paafærde? 

Søren. Aa, Drengen er rent balstyrig; medens 



3i6 



jeg sætter Gaardskarlen til at passe paa ved Porten, 
saa hopper han ud ad Vinduet. 

Frøkenen. Ud ad Vinduet.? 

Søren. Frøkenen har ikke nødig at være bange. 
Det var Synd at sige, at Viggo var uforsigtig; for 
skulde han springe, saa kunde han ikke godt tage det 
lavere. 

Viggo. Aa, ti Du bare stille! Du bliver altid 
saa rask paa det, naar Du har drukket af Tantes 
Vin. 

Søren. Ja, men det er ligegodt sandt, Viggo 
kunde ikke springe lavere — undtagen Viggo vilde 
krybe ud af Kjeldervinduet. 

Viggo. Lad mig være! — Tante! Jeg vil virke- 
lig ikke paa et Handelsakademi; jeg vil ikke strax i 
Virksomhed. 

Otto. Kom herhen! Bær Dem ad som et 
Menneske og ikke som en uartig Dreng. Hvad vil 
De da.? Vil De blive her.? 

Viggo. Her.? Nei, jeg vil ikke; men jeg vil 
heller ikke. — 

Otto. Paa et Handelsakademi. Nei, det veed 
jeg nok. Stryg Haaret fra Øinene, og see paa mig. 
Vil De i Huset hos mig.? Saa skal vi læse lidt sam- 
men og prøve, hvad De har mest Anlæg til. 

Viggo. Ja, Tak! Det vilde jeg nok. Men det 
er saa flout — for Deres Søster — 

Otto. Ja, hvad hun.f^ 

Viggo. Jo, hun gjør bestemt saa gruelig Nar 
af mig. 

Otto. Det skal De ikke tage Dem nær. Hun 
har gjort Nar af Saamange, som ikke var halv saa 
naragtige som De. 



SEXTENDE SCENE 
De Forrige. Elna. Harriet. 

Frøkenen. Elna! Kom lidt hen til mig; den 
Herre, der staaer — ja, Du kjender ham jo nok — 
Capitain Mørk — 

Harriet. Født Gerner. 

Frøkenen. Han taler om at tage din Broder i 
Huset — og senere Dig. Viggo sagde strax Ja; men 
Du vil da betænke Dig.^^ 

Elna (tager Frøkenens Haand). Ja, Saa længe Du vil! 

Frøkenen. Den lille Haand! Den har altid 
lagt sig saa blødt i min — aldrig stridt imod — •- nu 

er det ham, som skal have den. (L»gger Elnas Haand i Ottos). 

Søren itii Frøkenen). Det betyder, at her bliver 
Forandring i Huset .f* Har Frøkenen betænkt, hvad 
der skal blive af mig, stakkels Skrog, naar Frøkenen — 

Frøkenen. Jeg holder mit Ord. De Unge tage 
bort; for os bliver Alt ved det Gamle. (Veniig). Med- 
mindre Søren maaske vilde flytte fra mig? 

Søren. Aldrig! Jeg faaer det aldrig, som jeg 
har det hos Frøkenen. 

Elna. Tante tænker da ikke paa at blive her 
alene, naar jeg engang skal bort.? Nej, vi To kan 
ikke undvære hinanden. Det veed Du jo nok — vi 
følges ad. 

Otto (til Frøkenen). Hun beder saa inderlig! Hvor 
kan De sige Nei f (Skyder viggo hen til Tanten), Nu De, lille 
Svoger! Staa ikke som en Klods! 

Viggo (til Frøkenen). Jo, Tante maa helst være med; 
det synes jeg ogsaa. Du maa huske paa, i Kjøben- 
havn faaer Du ikke saameget af mig som her. Der 
skal jeg læse hele Dagen. Og jeg skal nok vænne 
mig af med at tale for høit. 

Frøkenen. Ja, Du er igrunden en deilig Dreng, 
Viggo ! 

Harriet. Kom De med. Frøken! Jo, de maa 
endelig, ogsaa for min Skyld. Naar Elna er gift, og 
Viggo læser, saa har De Ingen at rette paa. Men jeg 
gifter mig ikke saasnart, (hvisker smilende tii Frøkenen) maaske 
aldrig! Og mig bliver der altid Noget at rette paa. 

Frøkenen. Ja, Tak for Deres Venlighed! Tak 
Allesammen! De kan tro, det er tungt at sige Nei; 
men jeg maa! Det er min Pligt! Og I, som har 

været Saalænge hos mig ! (Søren stiller sig ogsaa frem med en rørt 

Mine). I glemme mig snart! Jeg har ikke været Jer 
en fornuftig Pleiemoder, det indseer jeg nu. Viggo 
har jeg forsømt, og Elna har levet for stille. Nu, da 
vi maa skilles, nu føler jeg bedst, hvor urigtigt jeg 

ofte har handlet imod Jer! (Børnene ville afbryde hende). Jo. 

jeg har! Siig ikke imod! I kan ikke mene det. 
Naar jeg nu spørger Jer — paa Eders Samvittighed 
— om I aliid har været fornøiet med mig — aldrig 
ønsket mig anderledes — hvem af Jer tør saa række 

Haanden i Veiret og sige Ja f (Elna omfavner Frøkenen ; Viggo 
kysser hendes Haand). 

Søren (rækker rask den høire Haand iveiret). Det tør jeg! 

Frøkenen (forbauset). Søren 1 

Søren (som før). Ja, vil ingen Anden skjønne paa 
Frøkenen, saa vil jeg! Hun har, ligefra først til sidst, 
handlet imod mig, saa hun kan forsvare det. Det be- 
vidner jeg! For det er Sandhed! Og Sandheden 
maa frem. 

Frøkenen. Men Armen, Søren? 

Søren. Død og Pine! Armen havde jeg glemt! 

(Vil lade Armen synke). 

Otto (holder Sørens Arm iveiret). Nei holdt, Søren! Naa, 

Frøken Hartmann ! Nu da Søren bevidner Sandheden, 
hvad siger De nu.f* 

Frøkenen. Jeg siger. Gud ske Lov og Tak! 
Nu fiaaer jeg et rigtigt Hjem ! Nu flytter jeg til mine 
Børn! 



YADACÉ 



LYSTSPIL I TO AKTER 



PERSONERNE 



Thomsen, Grosserer. 

Fru Thomsen. 

Frits . , 

. deres Børn. 
Pai 



Ils 1 
ula j 



Englykke, Proprietair. 
Felix Haller. 
Lars 
Lise 



I i Grosserer Thomsens Tjeneste. 



Handlingen foregaaer i Thomsens Hus i Villakvarteret. 



FØRSTE AKT 

(Dagligstue hos Grosserer Thomsen.) 



FØRSTE SCENE 
Fru Thomsen. Lise. 

Lise. Jeg maa vel nok tage af Frokostbordet? 

Fru Thomsen. Ja. Men lad Herrens Kuvert 
blive liggende. Han er vist bleven forsinket. 

Lise. Ja, Frue. (Begynder at tage af Bordet med et dybt Suk). 

Fru Thomsen. Hvad sukker Du for.? 

Lise. Fordi her er røget Lax paa Bordet idag. 
Kan Fruen huske, hvem der holdt af røget Lax. 

Fru Thomsen (udbrydende). Frits ! (Retter sig), Men 
det er jo ikke Noget at sukke for. 

Lise. Han havde saadan et deiligt Humeur. Jeg 
savner ham hver evige Dag. Og det gjør Fruen da 
forresten ogsaa. 

21* 



?24 



Fru Thomsen. Saa? Gjør jeg det? Maa jeg 
være fri for dine Bemærkninger, Lise? 

Lise. Gudbevare's! Jeg skal ikke sige et Ord 
meer. 

Fru Thomsen. Da min Mand tog den Bestem- 
melse at lade Frits komme ud af Huset, nægtede jeg 
ikke mit Samtykke. 

Lise (afsides). Grossereren har naturligvis ikke spurgt 
hende. 

Fru Thomsen. Forandringen skete i al Ven- 
skabelighed, ifølge gjensidig Overenskomst mellem Fader 
og Søn. Den er til Gavn for Frits, det vil han selv 
indsee — med Tiden. 

Lise. Med Tiden? Kanske. Før da han var 
her,, saae han temmelig gnaven ud. 

Fru Thomsen. Har han været her? Og det tier 
Du stille med! Naar? 

Lise. Da Grossereren var hjemme. Derfor vilde 
han ikke gaa ind. 

Fru Thomsen. Naar kommer han igjen? 

Lise. Fruen har ikke nødig at være bange; jeg 
troer ikke, han kommer. 

Fru Thomsen. Hvorfor ikke? 



J 



^25 



Lise. Nei, han vilde nok. Men jeg sagde, at 
vi havde forfærdelig travlt, fordi vi havde faaet den 
rige Hr. Haller i Besøg fra Afrika af. Saa, hvis Hr. 
Frits ikke vilde Andet, end hilse Godmorgen paa Fruen, 
saa var det tidsnok at komme igjen en anden Dag. 

Fru Thomsen. Lod Du ham gaa? Min stakkels 
Dreng, som traver den lange Vei for at see sin 
Moder — ham viser Du bort? Fy, Lise! Hvor kunde 
Du være saa hjerteløs? Synes Du ikke, det er nok, 
at min Mand jager Barnet ud af Huset? Troer Du, 
jeg vil finde mig i, at min Tjenestepige gjør ham det 
efter? Jeg vil ikke høre et Ord. Idag har vi den 
niende — den første i næste Maaned skifter Du. (Brister 

i Graad). 

Lise. Herregud! Søde, lille velsignede Frue! 
Hold op at græde. Han kommer jo om et Øieblik. 

Fru Thomsen. Er det sandt? Men hvorfor 
siger Du da — 

Lise. Naar jeg faaer Skænd, fordi jeg troer, at 
Fruen savner sin Søn, hvor kan jeg saa vide, at jeg 
bliver sagt op, fordi jeg lader ham gaa? 

Fru Thomsen. Kan Du da ikke begribe, at 

jeg helst vil skjule for alle Mennesker, hvor urimelig 

og egensindig Thomsen er, naar han engang har sat 
sig noget i Hovedet? 

Lise. Der hjælper ingen Skjulen, lille Frue! 

Grossereren er bekjendt for at være den stædigste 
Mand i hele Villakvarteret. 

Fru Thomsen. Er Thomsen? Det er dog en 
Skam! Hvor kan nu saadanne* Rygter komme ud blandt 
Folk? 

Lise. Ja, er det nu ikke mærkværdigt, Frue? 
Andre Steder undrer det mig ikke — der kommer 
det gjerne fra Tjenestefolkene. Men vi her i Huset, 
vi siger aldrig et Ord om Herskabet — aldrig et 
eneste. 

Fruen. Det gjør I ret i. Gaa nu, min Pige! 
Og pas paa at vise Frits herind. Paa denne Tid er 
det den roligste Stue i hele Huset, cuse gaaer). Her 
kan jeg have ham ganske for mig selv. Paula maa 
ikke komme indenfor, før jeg rigtig har hørt, hvordan 
han har det, og kjælet for ham og trøstet ham og — 
rolig bliver jeg aldrig før den Dag, jeg har min Dreng 
her i Huset igen. (Seer Felix). Saa! Der er han! Det 
er ogsaa en af Thomsens Ideer. Tage en vildfremmed 
Gjæst hjem, nu da her er Forstyrrelse nok iforveien. 



ANDEN SCENE 
Fru Thomsen. Fel ix. 

Felix (med en rød Fez i Haanden). Grossereren er ikke 
kommen hjem endnu? Han havde Lyst til at prøve 
saadan en Fez. Jeg har bragt et Par Stykker med 
fra Algier. 



Fru Thomsen. Hvor den er fin og elegant. 

Felix. Og let. 

Fru Thomsen. De maa da endelig ikke opholde 
Dem efter min Mand, hvis De skal ud. 

Felix. Jeg er glad for at blive hjemme. Her 
er saa stille og fredeligt i Deres Dagligstue. 

Fru Thomsen. Ja, for Øieblikket er her grumme 
fredeligt. 

Felix. Husk paa, hvor længe jeg har levet ensom 
blandt Fremmede. De seer saa god ud, Fru Thomsen! 
Saa ægte dansk og — Tys! Hvad er det? 

Fru Thomsen, ikke Andet end Paula, der synger 
ude i Haven. De skulde gaa ud til hende. 

Felix. Nei, saa holder hun op; hun er bange 
for mig. Hør! Nu kommer hun nærmere. (Sætter sig). 

Fru Thomsen (afsides). Saa! Nu sætter han sig 
til Ro. 

(Sang fldenfor). 

Felix (da Sangen hører op). Det var en nordisk Melodi. 
— Hvor gammel er Deres Datter. 

Fru Thomsen. Sytten Aar. 

Felix. Og synger alt saa vemodsfulde Sange? 
Med Udtryk, mener jeg. 

Fru Thomsen. Ja, hvorfor ikke? Smaapiger kan 
jo ogsaa have deres Sorger. 

Felix. Det lød saa smukt. Jeg kunde blevet 
siddende her, forat lytte, i hele Timer. 

Fru Thomsen (afsides). Medens Frits stod udenfor. 
(Høit). Det var da rent ud noget Tidsspilde for saadan 
en Mand. De maa jo have saamange Berø reiser her? 

Felix. Yderst faa. Familie har jeg ikke mere 
i Kjøbenhavn, og mine Venner fra gamle Dage er jeg 
bleven fremmed for. Jeg var begyndt paa samme 
dræbende Hotelliv her som i Algier, da Deres Mand 
fik fat paa mig, og, endskjøndt jeg stred imod, formelig 
trak mig ind i sit Hjem. 

Fru Thomsen. Ja, naar Thomsen først har 
faaet et Paafund, saa er han saa egensindig — 

Felix. Han er fast, og det takker jeg ham for. 
Nu føler jeg mig saa lykkelig ved at være her. 
Hoteller er ens allevegne. Først i Deres Hus mærker 
jeg, at jeg er kommen hjem til Danmark. 

Fru Thomsen (afsides). Vil han ikke gaa, maa jeg 
tage mod Frits i Paulas Værelse. 

Felix. Grossereren er jo en prægtig, livlig 
Mand, og De Frue, hvor venlig tog De ikke imod mig ! 

Fru Thomsen (afsides). Hvordan skal jeg dog 
blive af med ham? 



329 

Felix (smilende). Saa af med mig bliver De ikke. 
Fru Thomsen, før De kaster mig ud. 

Fru Thomsen. Nei, Gudbevare's, Hr. Haller! 
Det kunde da aldrig falde mig ind. (Gaaer). 

Felix (alene). Hvad vil det sige.^ Hun svarer mig 
ganske alvorlig. Er hun allerede kjed af mig? Og 
det har jeg ikke mærket. Er jeg da bleven saa blød- 
hjertet, eller har jeg saa ganske tabt Maalestokken for 
al Civilisation, at jeg ikke kan leve tre Dage i en 
Familie og blive nogenlunde anstændigt behandlet, uden 
at bilde mig ind, at de elske mig Allesammen? 

TREDJE SCENE 
Felix. Frits. 
Frits (seer sig om i Stuen). Undskyld, men — 
Felix. Vil De tale med Grossereren? 

Frits. Nei Tak! Nei, det er Moder, jeg seer om. 

Felix. Deres Moder? Er De da — 

Frits. Frits Thomsen. Og De er naturligvis 

Hr. Haller hin Rige fra Algier? (De give hinanden Haanden). 

De boer jo her? 

Felix. Ja, ovenpaa. 

Frits. Døren ligefor Trappen. Det er mit Værelse. 

Felix. Deres? 

Frits. Ja, jeg er nemlig smidt ud. 

Felix. For min Skyld .?^ 

Frits. Nei, for min egen. Har Fader ikke for- 
talt Dem om mine Synder.^ 

Felix. Ikke et Ord. Jeg husker Dem godt fra 
De var Barn. Men da Ingen nævnede Dem, turde jeg 
ikke spørge. Jeg antog næsten, at De var — 

Frits. Død og borte .^^ Nei, jeg er kun borte. 
Nu skal De høre hvorfor. 

Felix. Nei, Tak! Familiehemmeligheder — 

Frits. Aa, kan jeg fortælle, saa kan De sagtens 
høre. Seer De, Proprietair Englykke — 

Felix. Englykke! Hvor det lyder frisk og frodigt! 

Frits. Har De seet ham.? Han er vissen og 
kjedsommelig! Naa, det har han Lov til! Men tænk 
Dem, han frier til Paula, min Søster. Det er derfor, 
hun er bleven saa stille i den senere Tid, den lille 
Stakkel! Jeg er paa hendes Parti, og Fader er paa 
Englykkes. Først prøvede jeg paa at drille ham ud 
af Huset. 

Felix. Naa.? 

Frits. Det slog feil; han er altfor tykskallet. 
Sidste Gang, han var i Byen, betroede jeg mig til en 
prøvet Ven, Hans Klausen, som nylig er bleven Lieute- 
nant. Det er et sjælden begavet Menneske, han er 

allerede skaldet og ligner Bismarck, ikke saalidt — 
ganske det samme hurtige, kolde Blik over Situationen 
« Skriv Du blot en Udfordring », sagde han, «jeg bringer 
den selv hen i Jernbanehotellet. Saa skal du see, 
Proprietairen foretrækker at forsvinde«. 

m 

Felix. Og det foretrak han.'' 

Frits. Nei, han foretrak at vise Fader Brevet, 
og Den, der maatte forsvinde, det blev mig. 



FJERDE SCENE 
Felix. Frits. Fru Thomsen. (Siden) Paula. 

Fru Thomsen. Men Frits! Jeg sidder ovenpaa 
og venter og Du — (seer Feiix). Om Forladelse, jeg 
saae Dem ikke. Maa jeg forestille Dem min Søn! 
Han boer for Øieblikket ikke hjemme paa Grund af 
gjensidig venskabelig Overenskomst mellem ham og 
hans Fader. 

PVits. Nei, lad være. Moder! Jeg har fortalt Hr. 
Haller, hvorfor jeg kom paa Døren. 

Felix. Nu veed jeg. Frue, hvor keitet jeg for 
lidt siden tog Pladsen op for en Bedre. 

Fru Thomsen. Min Allerbedste! Min Dreng, 
som de har taget fra mig. Jeg har jo ikke seet ham 
i hele tre Dage. Min lille Fritsemand! 



Frits. Nei, Moder,. ikke Fritsemand! Det klinger 
saa rædsomt! (Tii Feiix, som vii gaa). Nei, De maa ikke 

gaa. De generer slet ikke. Moder pleier ellers aldrig 
at kalde mig for Fritsemand. 

Fru Thomsen. Og hvordan har Du det med 
Vask, Barn! Send uden videre dit Linned hjem til mig. 

Frits. Ja, det skal jeg nok. Men hør, lille 
Moder, gjør mig den Tjeneste at tage den Arm væk. 
Husk paa, jeg er saa gammel. Hr. Haller leer af os. 

Fru Thomsen. Ja, det gjør Thomsen ogsaa. 
I Mandfolk, I veed slet ikke, hvad det er at længes. 

Felix. Jo, hen i Tiden, naar Moderen er borte, 
saa kommer Turen til os. Saa kan vi længes, bitterlig 
længes. Jeg har prøvet det. 

Fru Thomsen (til Frits, som tager hendes Haand). Ja, der 

kan Du høre. Skjøn paa mig, medens Du har mig. 

Paula (kommer med en Kurv fuld af Blomster). Saa, Modcr! 

Nu er Syrenerne alt forbi. Det er de sidste, jeg 
bringer. 

Frits. Goddag, Paula! 

Paula. Frits! Er Du der.? Og det er der Ingen, 
der siger mig. 

Frits. Men Paula, siger Du ikke ordentlig 
Goddag. 

Paula (løber hen og omfavner ham). Velkommen Frits! Har 

Du det godt.? Og (Opdager Felix, som sidder med en Avis i 

Haanden og betragter hende). Kom, FritS, lad OS heller gaa 

lidt ud i Haven. 

Fru Thomsen. Nei, nu bliver Frits, hvor han 
er. Siig mig, min Dreng, hvad er det for en Familie, 
din Fader har sat Dig i Kost hos.? Er de venlige 
imod Dig.f^ 

Frits. Aa, jo, meget venlige. Imorges sagde 
Fruen: «Idag skal De faae Vandbakkelser, lille Thom- 
sen ». 

Fru Thomsen. Det var dog altid en Opmærk- 
somhed. 

Frits. Ja, Moder, men al den Mad, de lave, den 
smager som bare Vandbakkelse. 

Fru Thomsen. Stakkels Frits! Med den Appetit! 

Frits. Ja, nu mærker jeg først, hvor godt jeg 
levede herhjemme. (Secr Frokostbordet). Røget Lax! Hurra, 
Moder! Du har tænkt paa mig. Røget Lax! Hvor 
Du er velsignet. Jeg er saa sulten som en Ulv. 

Fru Thomsen. Ja, men den Lax — 

Frits. Den Lax, det er en voldsom Portion; 
men der bliver ikke en Mundfuld tilovers. Nu skal 
Du bare see. (vii sætte sig). 

Fru Thomsen. For Guds Skyld, Barn, det er 
din Faders Frokost. Han er ikke kommen hjem 
endnu. 

Frits. Faders Frokost! Det er en anden Sag. 

Paula. Jeg skal gaa ud og skaffe Dig Noget, 
Frits. 

Frits. Tak, Du! Hør, giv mig ligesaa godt en 
ordentlig Pakke til at tage med. (Paula gaaer). 

Fru Thomsen (tii Frits). Om Aftenen, saa er Du 
da inde hos Familien.? 

Frits. Ja, de første Par Aftener; men uh, hvor 
jeg kjedede mig! Siden, da det først rygtedes, at jeg 
boede alene, saa var der Masser af Kammerater, som 
fandt op til mig. Nu gaaer mine Aftener nok saa flot. 

Felix. Hvormed fordriver De da Tiden.? 

Frits. Aa, med Alleslags! Med Musik og — 

Felix. Med Musik! (Tii Frits). Er det Musik af 
Sangerinder? 

Frits (nikker:. 

Fru Thomsen. Ja, det er fornuftigt, min Dreng! 
Den Musik, den har Du saa godt af at øve Dig i. 

FEMTE SCENE 
De Forrige. Thomsen. (Senere) Paula. 

Thomsen (tii Frits). Saa Du har Tid til at gaa paa 
Visiter.? Og paa Kontoret ligger Bunker af Arbeide og 
venter paa Dig. (Til Felix). Har De gjort Bekjendskab 
med min Hr. Søn.? 



335 



Felix. Ja, han lader meget haabefuld. 

Thomsen (sukkende). Skinnet bedrager. 

Fru Thomsen. Hr. Haller troede ogsaa, Du 
var en behagelig Mand. 

Thomsen. Kan De høre? Min Kone tager nemlig 
altid Parti for ham. Hun har bestemt fortalt Dem 
en Historie om en gammel Tyran, som har stødt den 
lille Stakkel der ud af Huset. 

Felix. Hvor kan De tro — 

Thomsen. Ja, i ethvert Tilfælde skal De nu 
faae Sandheden at høre. De veed, ligesaa godt som 
jeg. Haller, hvor usikker selv store Handlendes Stilling 
er i vor Tid. De veed hjemmefra Deres Faders Hus, 
at Børn, opdragne i Luxus, pludselig kan staa rent 
ud sagt tiggefærdige. Naar altsaa en hovedrig og 
moralsk Eiendomsbesidder, en Mand, der staaer fast, 
og ikke som vi Andre gynger paa Mosegrund, naar 
han forelsker sig i min Datter, saa er det min urokkelige 
Overbevisning, at jeg som Fader skylder mit Barn at 
tage imod hans Tilbud. Men Drengen der, han 
opponerer. Han — ja, har De kendt Mage til Gal- 
skab — han gaaer hen og fordrer Proprietairen ud. 

Frits. Ja, tænk, udsætte saa kostbart et Liv! 

Thomsen. Det er altid kostbarere end dit. 
Monsieur ! 

Frits. Nu veed jeg da, hvor høit min Fader 
vurderer mig. 



Fru Thomsen (bønligt). Thomsen! Det er jo ikke 
dit Alvor. 

Thomsen (ni Frits). Forresten kan jeg lade Dig 
vide, at jeg har sagt Ja til Englykke, og endnu har 
jeg aldrig brudt mit Ord. 

Fru Thomsen. Sagt Ja.? Uden at spørge Paula.? 

Thomsen. Det er tidsnok; hun er en fornuftig 
Pige. (Til Frits). Men det er sandt, Høistærede ! Hvad er 
det, jeg hører om Dig.? Du driver omkring og parerer 
paa Billarderne.? En Dreng paa atten Aar. Rende 
hver Aften paa Kaféer og høre Sangerinder! 

Fru Thomsen. Herregud, Frits, var det den 
Musik, jeg roste Dig for.? 

Frits. Ja, hvor skal jeg gaa hen om Aftenen.? 

Thomsen. Du skal naturligvis blive hjemme. 
Betaler jeg ikke foruden Kostpenge et Supplement af 
tredive Kroner om Maaneden, forat Du til enhver 
Tid skal have Lov til at være som hjemme i Familien 

Frits. Hjemme! I den Familie? Nei, hør. Fader, 

de Penge kunde Du have sparet. (Tager Fruens Haand.) 

Kjøbe mig Mage til Moder for et Supplement! 

Fru Thomsen. Thomsen! Naar faaer jeg ham 
hjem igjen? 

Thomsen. Om lidt kommer Englykke. Vil Frits 
gjøre ham en Undskyldning og herefter holde Fred, 
saa kan han blive. 



Fru Thomsen. Frits! 

Frits. Nei. Jeg vil hverken gjøre Undskyldning 
eller holde Fred! 

Thomsen. Ikke det? Ja, saa kan jeg lade Dig 
vide, din Oprører, at før Paula er Fru Englykke, før 
kommer Du ikke til at bo i mit Hus. Saa! Gaa nu 
hen og see til, Du faaer Noget bestilt. 

Fru Thomsen. Skal han da heller ingen Frokost 

have? (Paula kommer). 

Thomsen. Jo, for mig gjerne; han kan jo tage 
min Plads. Jeg har spist ude. 

Frits. Nei, Tak, Fader, har Du ellers ikke Noget 
tilovers for mig, saa — dit udsøgte Taffel kan Du 

beholde for Dig selv ! (Tager imod Pakken, som Paula hemmelig 

rækker ham). Er der Peber paa Laxen? 

Felix (til Frits). Kom og besøg mig. De veed, 
hvor jeg boer. 

Frits. Det skal jeg. (Tii Pauia) Adieu, min Unge! 
— Farvel, Fader! Du behøver ikke at være bange 
for mine Visiter. Jeg kommer ikke igjen (Tii Moderen). 
før imorgen, lille Moder! (Gaaer). 

Thomsen. Kom nu, min kjære, tause Araber — 
eller vil De heller hedde Tyrk? Jeg trænger formelig 
til at tale med Dem ovenpaa saadant noget husligt 
Smaa vrøvleri. De bringer som en eventyrlig Luftning 
ind i vort kjøbenhavnske Einerlei. (Seer den Fez, som Felix 

har bragt). Er den til mig? (Sætter den paa Hovedet). Tak, den 

er brillant! 

Felix. Maaske De kan bruge den til Morgenhue? 

Thomsen. I Haven kan jeg godt vise mig med 
den. (Til Fruen). Ikke sandt .f^ Og paa Veiene.'^ Hvordan 
klæder den mig.? 

Fru Thomsen. Ilde. 

Thomsen. Ilde.? Det vil sige, hun er stødt. 

(Til Paula, som ordner Blomster i en Skaal). Hvad SVneS Du, Paula.? 

Paula. Aa, lad mig være, Fader! 

Thomsen (tii Felix). Vil De da behage at see paa 
mig? 

Felix. Grosserer Thomsen, maa jeg sige Dem 
et Ord.? 

Thomsen. Nei, De maa ikke, Kjære. De vil 
have, at jeg skal tage Frits hjem; det kan jeg see 
paa Dem. 

Felix. Er han ikke for ung til saa pludselig at 
slippes ud paa egen Haand. 

Fru Thomsen. Der kan Du nu høre, Thomsen! 

Thomsen. Min søde Ven, naar vi (fører Haanden 
til sin Fez) Muselmænd har Ordet, saa staaer Kvinden 
med foldede Hænder og lytter til i taus Ærbødighed. — 
Jeg vil blot sige Dem, Haller, at jeg er maaske det 

føleligste Menneske i hele Danmark, men i mine hus- 
lige Anliggender er jeg bestemt. Jeg har fastsat et 
Tidspunkt, hvorpaa Frits kommer hjem, og det kan 
ingen Dødelig faae mig til at forandre. — Har Du en 
Kop Kaffe til mig, Marie.? 

Felix. Jeg er vis paa, at De holder af Deres 
Søn; hvorfor vil De ikke lade ham mærke det.? 

Thomsen. Det er velbetænkt; han er forkjælet 

nok iforveien. Men hvorfor vil De blande Dem i 

saadanne Hverdagsspørgsmaal .? De er gaadefiild, 

interessant. De behersker Stemningen. Men paa det 

Praktiskes Gebet har jeg, oprigtig talt, mindre Tro til 

Dem. Siig De mig heller: drikker Tyrkerne ikke 
deres Kaffe uden Sukker.? 

Felix, (tørt.) Jo, og med Grums i. 

Thomsen. Hører du, min Pige! Jeg vil prøve 
den uden Sukker og med — lidt Grums i. (TiI Felix) 
Det har vakt stor Opsigt, at De saamange Aar 
efter er kommen reisende saa langveis fra, forat 
betale Deres afdøde Faders Kreditorer fuldt ud. 
Alle mine Venner spørge: « Hvordan er din Gjæst? 
Hvorfor gjemmer Du paa ham.? Hvormange Millioner 
eier han.?» Og især: «Hvor har han faaet alle de 
Penge fra.?» 

Felix. Saa.? Mig er der aldrig Nogen, der spørger. 

Thomsen. Nei, De seer ogsaa mere imponerende 
ud. Men svarer jeg saa de Herrer, at det er 
Noget, som jeg ikke veed Besked om, ja, saa 

22* 

skulde De høre en Allarm! « Thomsen! Din Gjæst! 

Din Vens Søn! Han skulde spille den Tause! 

Mod Dig? Nei, hør, det skal Du dog ikke bilde 
os ind.» 

Felix. Ja, Hr. Grosserer, ønsker De at høre 
min Historie — 

Thomsen. Kjære Ven! De maa da ikke tro, at 
det er mig, der er nysgjerrig — 

Felix. Saa vil jeg med Fornøielse fortælle den. 

Thomsen. Ja, det er en anden Ting. (Vmker 
Damerne bort). Bøm, det er Forretningsanliggender, Penge- 
speculationer — 

Felix (afbryder ham). Det er især mit Livs Historie 
i de sidste Aar. Tør Damerne vove paa at blive, vil 
det være mig kjært. (J'i\ Thomsen). De erindrer vel, at 
jeg mistede min Moder, da jeg var paa Alder med 
Deres Frits, og at jeg ligesom han var paa min Faders 
Kontor. Jeg drev endel og blev ved at være forfløien 
og drengeagtig, indtil jeg var toogtyve Aar. Da ind- 
traf det Sammenstød af Falliter, som trak vort Hus 
med. Fader gav bogstavelig Alt, hvad han eiede, til 
Kreditorerne, og svækket og gammel før Tiden søgte 
han en underordnet Plads i en Forretning i Provind- 
serne. Jeg vilde ikke blive i Europa og fik igjennem 
Handelsvenner Ansættelse paa et Kontor i Algier. Da 
jeg tog Afsked med min Fader, da lovede jeg ham, 
at jeg vilde arbeide og aldrig hvile ud, før vor Gjæld 
var betalt, og jeg havde løftet Stenen af hans Bryst. 

Thomsen. Ja, han stolede ogsaa paa Dem; vi 
saaes engang om Aaret, og hvergang jeg spurgte til 
Dem, sagde han: « Felix samler. » 

Felix. Ja, Felix samlede. Jeg sled uafbrudt fra 
Morgen til Aften, jeg vendte hver Skilling som en 
ussel Gnier, før jeg gav den ud, og som Gnieren 
nænnede jeg knap at spise mig mæt. Algier er en 
dyr By. Og trods alt det, vandt jeg saalidt, at jeg 
ved Aarets Slutning regnede ud, at jeg paa den Maade 
ikke i Faders, neppe i min egen Levetid, vilde naa 
til Fjerdedelen af den Sum, jeg stræbte efter. Og 
saa vovede jeg mig da til at speculere med de dyre- 
bare Sparepenge. Hvert Tab skar mig dybt i Hjertet, 
fordi det rammede den gamle Mand, som sad der- 
hjemme og stolede saa trygt paa, at Felix samlede. 

Fru Thomsen. Stakkeir"Dreng! 

Felix. Saaledes gik der sex Aar. Jeg levede 
saa godt som ene i Algier, midt i den blandede Befolk- 
ning. Franskmænd og Arabere, Jøder og Tyrker vare 
mig omtrent lige fremmede. I et Hotel, hvor jeg 
nylig var flyttet ind, havde jeg dog lagt Mærke til 
min Nabo, en gammel Tyrk, som jævnlig sad udenfor 
sit Vindue paa en fælleds Altan, der løb om hele 
Etagen. Den franske Opvarter sagde, at det var en 
gammel fattig Idiot, som levede ganske ene og bestandig 
spillede Schak med sig selv. En Aften, da jeg saae 
ham sidde og stirre haabløst paa sine opstillede Brikker 
gik jeg hen til ham og flyttede en. 

Thomsen. Naar Manden var gal! Hvor turde De? 

Felix. Han var ikke gal — kun sær og affældig. 
Han saae sløvt op paa mig, saa gjorde han et Træk. 
Manden var en udmærket Schakspiller; vi spillede flere 
Partier. 

Thomsen. Taler De tyrkisk.? 

Felix. Lidt — og lidt Arabisk. Meer end 
nok til de faa Ord, vi vexlede med hinanden. Nu 
blev det en sat Ret, at vi spillede hver Aften ; tidt 
naar jeg kom træt hjem fra mine Forretninger, faldt 
det mig drøit nok; en eneste Gang svigtede jeg ham 
og gik iseng. Det hjalp ikke, jeg lukkede Øinene; 
hele Tiden saae jeg Tyrken sidde med sine opstillede 
Schakbrikker og stirre efter mig. Enden blev, at jeg 
stod op Klokken i — ganske rigtigt! Der sad han 
parat paa Altanen med en tændt Lampe paa Bordet. 
Midt i Spillet faldt jeg isøvn; da jeg vaagnede, saae 
jeg, at han havde lagt sin Kappe over mig. «Gaa nu 
til Hvile! » sagde han. «Du er god mod en gammel 
Mand, det vil bringe Dig Lykke. Gaa, min Søn! 
Allah velsigne Dig!» 

Thomsen. Hvor De tager mig med! Jeg synes, 
jeg sidder midt i Tyrkiet. 

Felix. Imidlertid døde min Fader. 

Thomsen. Inden De havde samlet nogen betydelig 
Sum.? 

Felix. Ja. 

Thomsen. Hvori speculerede De nu egentlig? 

Felix. I mange Ting. I Koralfiskerier og Jern- 
baneactier og Silkespinderier. Der var kun eet, jeg 
aldrig tænkte paa at speculere i, og det var min gamle 
Tyrk med den slidte Kaftan og den falmede Fez. 

Thomsen. Hvad.^ Er det fra ham, Deres Rig- 
dom stammer.? 

Felix. Ja. 

Thomsen. Døde han.? Arvede De ham.? 

Felix. Til min store Overraskelse. 

Thomsen. Og det var mange Penge.? 

Felix. Mange. 

Thomsen. Ja, har jeg ikke Ret.? De er som 
en Prinds, der lige er sprungen ud af Tusind og 
een Nat. 

Felix. Jeg.? See dog rigtig paa mig. Ligner 
jeg en ung Eventyrprinds, paa hvis lykkelige Hoved 
Kronen strax er fløien ned.? — I syv Aar har jeg 
arbeidet strengt og ensomt i en fremmed Verdensdel 
og mangengang været nær ved at fortvivle. Det Haab, 
der var som Livstraaden i min Gjerning — at bringe 
min Fader Trøst — det gik aldrig i Opfyldelse. Han 
døde — og først da faldt Guldregnen ned over mig, 
kold og glimrende. 

Thomsen. Guldregn! Naar falder der Noget, 
som ligner Guldregn, uventet ned paa os Andre.? Svar, 
lyksalige Menneske! Naar? Og jeg er vis paa, Dem 

er der ogsaa regnet baade Perler og Diamanter £ 
skjæppevis ned til? 

Felix. Der var enkelte Ædelstene; men Største- 
delen af min Vens Formue havde en mindre eventyrlig 
Form; den var sat i franske Papirer. Ved formeligt 
Testament havde han indsat mig til sin Arving. 

Thomsen. Apropos! Hvordan seer de unge 
tyrkiske og arabiske Damer ud.'^ 

Felix. Tilslørede. 

Thomsen. Ja, vel. Men en Tyrks Universal- 
arving kan da nok have en lille Anelse.? 

Frits. Ifølge min Anelse passer Christian Winthers 
Beskrivelse paa de Unge og Smukke: 

De ligne slanke Svaner med krumme Ørnenæb; 
Gazellens frække Øie, Paafuglens stolte Slæb. 

Thomsen. De er altsaa deilige'^ 

Felix. Jeg bliver ved med Christian Winther: 
1 Myklegaard de vrimle som Foreller i en Aa; 
Men aldrig fik de Ungersvendes Hjerte til at slaa. 

Thomsen. Ja, men det er Ungersvendes Feil. 
Jeg saae nemlig for et Par Aar siden en Tyrkinde 
her paa Udstillingen — 

Felix. Her i Danmark? En Tyrkinde? 

Thomsen. Malet, naturligvis. Og jeg maa til- 
staa — kan Du huske mig, Marie? 

Fru Thomsen. Jo, Jeg kan. Det er det eneste 
Aar, Thomsen har havt abonneret; saa det husker 
jeg godt. 

Thomsen (hemmelighedsfuld tii Felix). Hør, Haller, det 

var fuldkommen rigtigt, for Paulas Skyld, at De tav 

med Noget, som De maaske har arvet efter Deres 
Tyrk.? 

Felix. Hvad da.? 

Thomsen. Haremet naturligvis. 

Felix (smilende). Haremet! Bedste Hr. Grosserer, 
det var pensioneret for lang Tid siden. 



SJETTE SCENE 
De Forrige. Lars. 

Lars. Jeg skulde hilse fra Proprietairen, at nu 
er han derude. 

Thomsen. Englykke.? Viis ham herind, han er 
velkommen. 

Lars. Ja, men han vilde først pudse lidt paa 
sig; han er kommen noget akavet ned af en Spor- 
vogn. 

Thomsen. Englykke! Har han stødt sig.? Nu 
kommer jeg. Undskyld mig. Haller. Marie, vil Du 

gaa med og tage imod ham .? (Caaer med Fruen ; Urs følger). 

SYVENDE SCENE 
Felix. Paula. 

Paula (standser Felix, som vil gaa). Hr. Haller, jeg har 
en Bøn til Dem. 

Felix.' Har De, Frøken? 

Paula. Vil De ikke nok faae Fader til strax at 
tage min Broder hjem igjen.? 

Felix. Jeg.? Men det bad jeg ham jo om. Han 
afslog det jo rent ud og sagde, han vilde aldrig give 
efter. 

Paula. Med mindre De tvinger ham. 

Felix. Hvor kan jeg det.f* 

* 
Paula. Aa, De kan Alt, hvad De vil. 

Felix. Frøken! De har for høie Tanker om mig. 

Paula. Og De vil kun, hvad der er godt; det 
veed jeg nu, da jeg har hørt Deres Historie. Før 
havde jeg aldrig turdet komme saa ligefrem til Dem. 
Dels er De en ældre Mand — 

Felix. Ja, jeg er tredive Aar. 

Paula. Dog ikke meer.? (seer paa ham). Nu seer 
De ogsaa yngre ud. Ikke nær saa alvorlig og mørk- 
haaret som ellers. 



Felix tsmiimde). Da er mit Haar neppe blevet 
lysere i den sidste halve Time! 

Paula. Nei, men Udtrykkel. — Inden jeg fik 
at vide, hvormeget De selv har gaaet igjennem, da 
troede jeg, at De saae fornemt og ligegyldigt ned paa 
os Alle her. Derfor undrede det mig, at De bad for 
Frits; for en Fremmed, synes jeg, han kun maa tage 
sig ud som en lystig Dreng med god Appetit, der har 
bedst af at skilles lidt fra en Moder, som forkjæler ham. 

Felijt. Og De selv, hvorledes troede De, jeg 
fendt Dem? 

Paula. Sky og ubehagelig naturligvis. 

Felix. Ikke saa ganske. De interesserer mig 
ligesaameget som Deres Broder. 

Paula. Han hænger ved Hjemmet og savner det 
. langt mere, end han vil være ved. Men han er trodsig, 
fordi han bilder sig ind, at Fader ikke bryder sig 
om ham. 

Felix. Og det gjør han da vel? 

Paula. Ja; men Frits forstaaer sig ikke paa 
Faders Maade. Og er han, som De siger, for ung 
til at være ude paa egen Haand, og gaaer det ham 
galt, saa græder stakkels Moder sine Øine ud. 

Felix. Bestandig taler De kun om De Andr 
Sorger. 

Paula. Har Fader sagt til Dem — 

Felix. At der tilbød sig et udmærket Parti. 

Paula. Ja, det udmærkede Parti — det er min 
Sorg. Lad os ikke tale om den. 

Felix. Men naar De sagde Deres Fader — 

•Paula. Jeg har sagt — og grædt — og bedt. 

Felix. Og hvad svarede han.? 

Paula. «0m et Aar vil Du takke mig for, at 
jeg ikke føier Dig». 

Felix. Men det er jo grusomt. 

Paula. Det er ikke Faders Skyld. Han kan 
kun se med sine egne Øine, aldrig med Andres. Han 
holder virkelig af os. Er vi først ulykkelige, vil han 
tage sig det meget nær; men saalænge vi kun tale 
om det, hører han ikke efter. 

Felix. Gid jeg blot kunde hjælpe Dem. 

Paula. De kan! De er jo en Prinds fra Tusind 
og een Nat. Det sagde Fader, og det var ikke første 
Gang, jeg hørte Dem kalde saaledes. Da jeg var lille, 
talte min voxne Kusine, Thora Holm, saatidt om 
en Aften, da hun havde solgt paa en velgjørende 
Bazar. De havde nok givet hende ti Daler for en 
Rose. 

Felix. Nu husker jeg hende. Hun var saa smuk 
ved Lys. 

Paula. De ti Daler kunde hun aldrig glemme. 
De var som en Prinds i et Eventyr, sagde hun. Hver 
Dag tog De et Par nye Handsker paa. 

Felix. Og drev Gade op og Gade ned. Det 
var en deilig Prinds, jeg dengang var! 

Paula. Men nu.'* 

Felix. Ja, nu er jeg en Mand. Jeg gaaer til 
Deres Fader; han skal overtales. 

Paula. At omvende Fader er en Umulighed. 
De maa bruge Magt. 

Felix. Hvilken Magt.? 

Paula. Den Tryllemagt, som Tyrken gav Dem. 
Kan De ikke huske den Aften ved Spillet, da sagde 
han: (høitideiig) «Din Godhed vil bringe Dig Lykken. 
Det fortalte De jo selv. 

Felix. Og hvad saa.? 

Paula. Saa gaa alle Deres Ønsker i Opfyldelse. — 
Troer De ikke? 

Felix. Frøken Paula! De er dog et Barn — 
et ganske lille Barn. Hvor kan De tro paa Trylleri.? 
Paa Eventyr.? En Mand i Afrika takker mig, fordi 
jeg spiller Schak med ham. Hvor kan den Tak give 
mig Kraft til her i Danmark et Aar efter at overvinde 
Deres Faders Modstand.? — Det er jo ikke muligt.? 
— Vel.? 

Paula. Jeg hører nok. — Men jeg tænker mig 
om. — Jeg har læst engang, at naar Mumier, som 
var over totusend Aar gamle, blev ført fra Ægypten 
til Europa, hændtes det undertiden, at der ved det 
Linned, hvori de vare indsvøbte, kunde hænge Frø — 
Frø, hører De, som var totusend Aar gamle, og som 
dog spirede og bar Blomst, da de blev lagt i Jorden 
her. — Er det muligt? 

Felix. Det er bevist. 

Paula. Og et godt Ønske som den gamle Mands, 
er det ikke som et frisk og svulmende Frø.? Hvorfor 
skulde det da ikke kunne bæres langveis fra hertil og 
sætte Blomst i en god Gjerning.? 

Felix. Hvorfor.? Ja, det har De Ret i. — Hvorfor 
— veed jeg ikke, men det er umuligt. 

Paula. Vil De alligevel prøve — det beder jeg 
Dem om. 

Felix. Gjerne. — Jeg ønsker, at Deres Broder 
ligestrax maa staa her i Stuen. — Seer De, han 
kommer ikke. 

Paula. Nei, ikke saadan. Der skal naturligvis 
Alvor til. 

Felix. Og Midnatstimen? Besværgelser — og 
Urter, der kastes paa Ilden.? 

Paula. Ja, Hr. Haller, naar De ikke vil — 

Felix (alvorlig). Jeg vil. 

Paula. Naar jeg nu gaaer, sætter De Dem hen, 
holder begge Hænder for Øinene (holder for sine øine) saa 
tæt, og tænker paa Tyrken — kun paa Tyrken, og 
paa Alt, hvad han har sagt. Prøv det. Saa finder 
De maaske en Udvei. 

Felix. Og hvis det nu lykkes mig — ved et 
Mirakel eller uden det — at befri Dem og hjælpe 
Deres Broder — hvad faaer jeg saa til Belønning. 

Paula. Af mig? Jeg fattige Pige! Hvad skulde 
jeg vel give Dem.? Jeg eier hverken Perler eller 
Diamanter — og heller ingen franske Papirer. Hjælper 
De os, kan jeg kun sige som Deres gamle Ven: 
« Allah velsigne Dem». (Gaaer). 



OTTENDE SCENE 

Felix (alene). Underlige lille Pige! Hvor kan hun 
bygge saa fast paa en Umulighed.'* — Altsaa, jeg 
skulde sætte mig, holde Hænderne for Øinene og kun 
tænke paa min Tyrk og paa, hvad han har sagt. Ja, 
hvad har han sagt.? (Grunder). Jeg eier hverken Perler 
eller franske Papirer. (Springer op). Aa, jeg er gal ! Hvad 
har Tyrken sagt.? Det er ham, jeg skal i Rapport 
med. Lad os nu see. Han var saa taus — jeg kan 
snart tælle de Ord, han mælede. Han talte om Schak- 
spil — og om Algier i gamle Tider inden F'ransk- 
mændenes Regimente. — Om Deien, der gav den 
franske Konsul et Rap med sin juvelbesatte Vifte — 

og saa — om Yadacé. — Yadacé? — Det kunde 
maaske hjælpe. — Tvinge min stivsindede Vært og 
jage Frieren paa Døren. Det vil jeg forsøge. Skulde 
hun dog faae Ret, den Lille? Kan miri gamle Vens 
Velsignelse virkelig naa saa langt.? Kom nu, Yadacé, 
du fremmede Fugl! Løft dine Vinger, og frels det 
Barn, som i vor oplyste Tid endnu troer paa Trylleri ! 

<Iler ud). 

NIENDE SCENE 
Thomsen. Englykke. (Siden). Fru Thomsen. Paula. 

Thomsen. Det var jo en kjedelig Historie, Eng- 
lykke. Støt Dem til mig. 

Englykke. Saadan en Klodrian af en Sporvogns- 
kusk. Kjører han til, lige i det Øieblik jeg staaer af. 
Og saa den kjøbenhavnske Stenbro! Paa Landet kan 
man vælte, saa tidt det skal være, uden at komme til 
Skade. 

Thomsen. Tag nu Plads, og kjøl Dem af. Hvad 
vil De have.? Frokost.? Vin.? Kaffe.? 

Englykke. Tak. Kun et lille Glas Vin. (Damerne 

komnie) 

Thomsen. Aa, Marie, vil Du sige til Lars, at 
at han skal bringe en Flaske Sherry, (fruen gaaeo. 

Englykke. God Morgen, Frøken Paula. 
Paula (hilser i Afstand). God Morgen. 

Thomsen. Paula! 

Paula. Ja, Fader! 

Thomsen. Vil Du uleilige Dig derhen. Englykke 
ønsker at hilse paa Dig, og han har stødt sin Fod. 

(Fruen kommer). 

En g lykke. Dette lille Uheld binder mig til 
Stuen, Frøken, og til Damernes behagelige Selskab. 

Fru Thomsen. Mig kan De stole paa, Hr. 
Englykke. Naar Veiret er saa smukt, er de unge 
Piger ikke til at holde i Stuen. 

Thomsen. Har vi Fremmede, bliver min Datter 
hjemme, enten Veiret er saa eller saa. Ikke sandt, 
Paula .? 

Paula. Jo, Fader. 

Thomsen (tii Engiykke). Vi har foruden Dem en 

interessant Mand i Besøg. Den Haller, der har gjort 

Lykke i Algier, en Søn af gamle Grosserer Haller, 
der gik fallit. 

TIENDE SCENE 
De Forrige. Felix. (Siden) Lars. 
Paula Cgaaer hen til Felix). Kommer De endelig.? 

Felix. Er det ham, der sidder .f^ 

Paula. Ja, han har stødt sin Fod. 

23 

Felix. Det har han, ifølge mit Ønske. 

Paula. Hvor kan De spøge .f* Jeg skal holde ham 
med Selskab. De fandt vel ikke paa Noget? 

Felix. Maaske. 

Paula. Aa, Gudskelov! Hvad da? 

Felix. Yadacé. 

Thomsen. Kjære Haller! Maa jeg forestille Dem 
min Ven Englykke — et sjældent Exemplar af en 
Landmand, som aldrig taler om Landvæsen. Vel, Eng- 
lykke? 

Englykke. Aldrig — uden til Folk, som har 
Forstand paa det. 

Thomsen. Fy, skam Dem! Han er nu lidt 
gnaven idag ved det, han er bleven Invalid. 

Englykke. Nei, hør nu. Grosserer! De presen- 
terer mig jo som en ren Haltefanden. 

Thomsen. Og for at adsprede ham vil jeg fore- 
slaa en gemytlig Whist, lidt tidlig paa Eftermiddagen. 
Jeg gjør Regning paa Dem, Hr. Felix. De er natur- 
ligvis en Virtuos i det ogsaa? 

Felix. Jeg maa tilstaa, Whist finder jeg lidt 
kjedeligt. 

Thomsen. Det er dog regnet for et fint Spil. 



Eng lykke. Men maaske det nu ikke er fint 
nok til Hr. Haller. 

Felix. Det er mig for tomt — en altfor lang- 
varig og høitidelig Beregningsproces. 

Englykke. 1 Algier er der maaske meer aparte 
Spil? 

Felix. Unegtelig. Livlige Spil, som stille langt 
større Fordringer til Spilleren. 

Englykke. Død og Pine! De gjør mig ganske 
bange. 

Thomsen. Saadant et Spil kunde jeg nok have 

Lyst til at lære. (Lars kommer med Vin). 

Felix. Der er for Exempel et Spil, som hedder 
Yadacé. 

Thomsen. Yadacé.? — Spilles det med Kort.? 

Felix. Nei. 

Englykke. Med Brikker? 

Felix. Heller ikke. 

Thomsen. Med hvad da? 

Felix. Med Mennesker. 

Englykke. Hvordan det? 

Felix. Det ene Menneske spiller med det andet. 

23* 

Thomsen (rysier paa Hovedet). Er det langt? 

Englykke. Er det kort? 

Felix. Begge Dele. Det kan vindes paa et Minut 
— og det kan vare Snese Aar. 

Englykke. Snese Aar! H vormange hører der 
til for at spille det? 

Felix. Kun To om hvert Parti. 

Thomsen. Naturligvis er det for indviklet et Spil 
til, at De kan beskrive det i sin Helhed. Men maaske 
De dog kunde give os en lille Idee om, hvori det 
bestaaer. 

Felix. Det bestaaer i, at man ikke maa tage 
imod Noget af sin Medspillers Haand. 

Fru Thomsen. Saa ligner det maaskee Filippine? 
Det spilles ogsaa af To. 

Felix. Filippine! Kjære Frue, det lille ferske 
Spil, som kun er et Paaskud til at faae en Buket eller 
et Cigaretui afleveret ? — Nei, Ydacé er en Kamp 
mellem gjensidig List og Forsigtighed, og spilles med 
formelig Lidenskab af de ellers saa gravitetiske Musel- 
mænd. Medens Araberne endnu var Herre over Algier, 
var det høieste Mode og blev spillet med en Vold- 
somhed, som vi Nordboer neppe kan gjøre os nogen 
Idee om. Ven væddede mod Ven, og Mand mod 
Hustru. I Spilleraseriet blev der tabt Haver, Huse, 
hele Godser, og mangen ærværdig Muselmand mistede 

Alt, hvad han eiede, fordi han i et uforsigtigt Øieblik 
tog imod en Kop Kaffe eller en Pibe Tobak af sin 
Modstanders Haand. 

Englykke. Paa andet Dansk: fordi han var et 
Fæhoved. Nei, Hr. Haller, det Spil er mig for let. 
Det er kun beregnet paa uvidende Tyrker og Arabere. 

Thomsen. Nei, jeg kan heller ikke forstaa, at 
det kan være nogen videre Opgave for en Spiller. 

Englykke. Vil Thomsen og jeg spille det sam- 
men, saa skal De see, der er Ingen af os, der tåben 

Thomsen. Nei, jeg skal nok passe paa Eng- 
lykke. 

Felix. Ja, passe paa,- det er meget let. Ingen 
taber, hvem vinder saa? Ved blot passiv Forsigtighed 
staaer Spillet stille og bliver kjedeligt. Nei, i Yadacé 
maa der være Liv og Flugt, man spiller med Menne- 
sket, husk vel paa det! Man finder hans svage Punkt 
og fører saa hans Tanker hundrede Mile bort fra Spillet; 
man tirrer — smigrer — beruser ham, man lyver for 
ham, om det saa skal være, i Yadacé er Alting tilladt. 
Og naar man saa har ham oppe paa den rigtige Høide, 
naar han leer eller gaber — græder eller skjænder, saa 
griber man Øieblikket og rækker ham Noget, som han 
tager imod og saa — Yadacé! Saa har han tabt! 

Paula (som har hørt efter med stigende Interesse). Yadacé! Saa 

har han tabt. 



Thomsen. Hvad er det, Barn? Drømmer Du? 

Paula. Ja, Fader; jeg drømte, jeg spillede med. 

Fru Thomsen. Men Paula, hvor Du er varm! 
Og dine Øine glimre. Hvor kan Du dog tage Dig 
det fremmede Spil saa nær? 

Paula. Ønsk, han maa vinde det. Moder! Det 

er for os, han vil spille det. (Taler sagte med Moderen). 

Thomsen. Siig mig. Haller, De nævnede før, at 
Mand og Kone kunde spille det. Hvor det maa gjøre 
En Hjemmet ubekvemt, naar man ikke kan saameget 
som tage imod en Tallerken eller en Slaabrok af sin 
Kone. Især da Spillet kan blive saa langvarigt. 

Felix. Den Hindring er forudseet. Det er en 
Regel i Spillet, at man har Lov til at tage imod det, 
Modstanderen rækker En, naar man kun, inden man 
berører Gjenstanden, husker at sige: Fibali. 

Thomsen. Fibali! Det er en anden Sag. 

Englykke. Fibali? 

Felix. Ja, det betyder: jeg veed det. Nemlig 
her i Spillet: jeg veed, at jeg tager imod det. 

Thomsen. Fibali! Jeg gad alligevel nok see 
saadant et Spil. 

Felix. Ja, hvorfor ikke? — Aa, Lars, vil De 
stille Deres Bakke fra Dem og komme lidt herhen. 

(Urs kommer). HøF, hvorfoF lukkede De Deres Mund 
saa høit op, imens jeg forklarede Yadacéspillet? 

Lars. For jeg vilde snappe lidt op. 

Felix. Ja saa. Hvorfor det.f* 

Lars. Jeg vilde probere at vinde det fra Pigerne 
ude i Kjøkkenet. 

Felix. Kan De da det? 

Lars. Jo, Tak! Nu kan jeg det. (vn gaa). 

Felix. Nei, stop lidt. Hvad hedder Spillet? 

Lars. Ja, see da. 

Felix. Yadacé. Og hvad siger man, inden man 
tager imod Noget .'^ 

Lars. Fibali. Det betyder: jeg veed det. 

Felix. Bravo, Lars. Skal vi To prøve et Parti? 
(Lars betænker sig). Vinder De, saa faaer De 2 o Kroner. 

Lars. Men fals Hr. Haller nu vandt? 

Felix. Saa lader jeg mig nøie med Æren. 

Lars. Ja, det kan jeg finde mig i. 

Thomsen (»vrig). Saa er Spillet vel allerede igang? 
See Dig nu for, Lars! 

Felix. Ikke endnu. Der gaaer en lille Ceremoni 

forud. Hver af os tager fat i en Papirstrimmel eller 
en Traad eller noget Lignende og river den istykker 
idet vi sige: Yadacé. 

Paula (^har løst et Straa af en Buket). Her er et langt 

Græsstraa. Kan det bruges. 

Felix. Ypperligt. See, Lars! Nu tager jeg fat 
i den ene Ende, tag De i den anden. Yadacé! 

Lars. Yadacé. (De trække Straa« over). 

Felix. Saa, Lars! Nu er Spillet begyndt. 
Lars («oit). Fibali. 

Felix. Hvorfor siger De allerede Fibali.? Det er 
for tidligt. Jeg har jo ikke rakt Dem Noget endnu. 

Lars. Nei, men Fibali betyder: jeg veed det. 
Og naar Hr. Haller fortæller mig, at Spillet er begyndt, 
saa svarer jeg: Fibali. Jeg veed det nok. 

Thomsen. Nei, see til Lars. 

Englykke. Han begynder unegtelig godt. 

Lars. Ja, jeg skal nok vinde mine tyve Kroner 
i en Ruf. 

Fru Thomsen (tii Paula). Troer Du ogsaa, han 
vinder.? 

Paula. Lars, Moder? Det har slet ingen Nød. 

Felix (til Lars). Tag De kun Deres Bakke igjen. 
De kan jo ikke staa her og holde Ferie. 

Lars. Nei; saameget har jeg da regnet ud, at 
jeg som Tjener er nærmere til at byde Dem Noget 
end De mig. 

Thomsen. Er det nu ikke en Satans Karl.f* 

Eng lykke. Jo, han har Øinene med sig. (tii 
Thomsen). Haller er bleven ganske stille. 

Lars. Og, med Forlov, skal ikke de to Straa 
være lige lange? 

Englykke. Ingenting undgaaer ham. 

Felix. Længden af Straaene er fuldkommen 
ligegyldig. 

Lars. Mit er kortere — og reelt skal det gaa til. 

Thomsen. Ikke kjæphøj, Lars. 

Lars. Men mit er kortere, (tii fcHx). Tillader De 
jeg maaler. 

Felix. For mig gjerne. 

Lars (tager Straaei fra Felix og maaler). See ! Saadan et 
Stykke er det for langt. (Bider Enden af det ene Straa). 

En g lykke (tii Felix). Ganske rigtig! Saadan et 
Stykke var det for langt. 

Felix. Yadacé, Lars! 

Lars (forskrækket). Har jeg tabt? 

Englykke. Nei vist ikke. Hvor kan Lars alle- 
rede have tabt. 

Lars. Har jeg vel tabt, Hr. Grosserer? 

Thomsen. Jo, naturligvis har Du tabt, naar Hr. 
Haller siger det. Men jeg maa tilstaa, jeg indseer 
heller ikke hvordan. 

Paula (leende). Men lille Fader! Lars staaer jo med 
et Straa i hver Haand. 

Thomsen. Straaene! Tog Du imod Hr. Hallers 
Straa ? 

Lars. Ja, det saae Grossereren jo nok. 

Thomsen. Sagde Du da ikke Fibali? 

Lars (ynkelig). Ikke dengang. 

Thomsen. Ikke dengang! Dit Fæ ! Hvorfor sagde 
Du det ikke dengang? 

Felix. Fordi han var saa henrykt over sig selv, 
at han glemte at passe paa. Det er Deres Lovtale 
over Lars, mine Herrer, jeg kan takke for, at Seiren 
blev mig saa let. De spillede for mig, jeg stod ganske 
passiv. 

Lars. Og jeg tabte mine tyve Kroner. 

Felix. Mine, mener Lars? Der er de forresten. 

(Giver ham Penge). 

Fru Thomsen. Kjære Hr. Haller, er det sandt, 
hvad Paula siger, at De vil skaffe mig min Søn hjem? 

Felix. Ja, naar vi blot kan faae Grossereren til 
at spille. 

Paula. Det maa Du, Moder; raad ham til det. 

Fru Thomsen. Jeg vil heller raade ham fra 
det; det hjælper snarere. 

Thomsen (nærmer sig de Talende). Det Spil lader dog 

til at være et mere indviklet Forstandsspil, end jeg 
havde troet. 

Fru Thomsen. Ja, hvor det er en Lykke, at 
vi ikke boer i Algier, Thomsen! Ellers havde Du for- 
længe siden ruineret Dig i det. 

Thomsen. Saa Du finder det ikke tænkeligt, at 
jeg kunde vinde? Skal vi forsøge et lille Parti, Haller? 

Fru Thomsen. De maa ikke, Hr. Haller! Han 
taber. 

Thomsen. Hvad behager? 

Fru Thomsen. Tænk paa Kone og Børn, Thomsen! 

Paula. Vær forsigtig. Fader! 

Fru Thomsen. Husk paa alle de ærværdige 
Muselmænd, som maatte gaa fra Hus og Hjem. 



364 



Thomsen. Er I gale, begge To? Slip mig dog. 

Felix. Damerne kan være ganske rolige. Jeg 
skal stille mine Betingelser meget lette for Grossereren. 

Thomsen. Ingen Skaansel, om jeg maa bede! 
Troer De maaske, jeg vil spille paa samme Vilkaar 
som min Karl.? 

Felix. Langtfra. Vil De høre.f* Jeg eier en lille 
Perle af en Villa ved Middelhavet udenfor Algier. Det 
er min Indsats. 

Thomsen. Den er fristende. — Og jeg? 

Felix. Ja, see nu kommer det: Jeg er selv altfor 
rutineret en Yadacéspiller til at kunne tage imod Penge 
eller Penges Værd af en Begynder. 

Thomsen. Ja, men — 

Felix. Vil De derimod, hvis De taber, gjøre mig 
en eller anden lille Indrømmelse, som er mig omtrent 
ligegyldig — det kan jeg være bekjendt at tage imod. 
Vilde De, for Exempel — lad os see — vilde De saa 
følge det Raad, jeg før gav Dem med Hensyn til 
Deres Søn? 

Thomsen. Tage Frits hjem, mener De? Ja, det 
kan jeg jo sagtens love. Vinder jeg ikke, saa — 
Fibali! At parere af skal jeg nok huske paa. — Naa, 
lille Englykke, skal vi ikke have Dem med? Naar vi 
er To om Haller, saa faaer vi snarere Bugt med ham. 

Englykke. Jeg har nu hverken Kone eller Datter 
til at bede om gode Betingelser for mig. 

Felix. Proprietairen skal faae ganske lignende; 
jeg sætter tusend Kroner ud, og De? Ingen Penge, 
veed De, eller Penges Værd. 

Eng lykke. Ja, saa kan De omtrent forlange, 
hvad De vil. (Spøgende). Kun ikke som lille Thomsen, 
at jeg skal duellere med Dem, for det siger jeg Nei til. 

Felix. Naturligvis. Aa, jeg finder nok paa et 
eller andet Ønske. 

Englykke. Ja, vel. De kan jo foreløbig vente, 
til De vinder. 

Felix. Men eet er vi da enige om, at Spillet er 
ramme Alvor. 

Thomsen. Ja, vist er det Alvor — en Villa ved 
Middelhavet. Kom nu, lad os trække. Skaf os Noget, 
Paula. 

Paula, (løser et smalt Baand af Halsen). Der har Du et 

Baand, Fader. 

Thomsen (trækker med Felix). Yadacé! • 

Felix. Yadacé ! 

Thomsen. Nu De, Englykke. 

Eng lykke (tii Pauia). Har Frøkenen ikke et lille 
Baand tilovers til mig.? 

Paula. Nei, jeg har virkelig ikke. 

Fru Thomsen (tii Engiykko. Værs^god, der har 
De en Fidibus. 

Felix (trækker med Englykke). Yadacé ! 

Englykke. Yadacé! 

Felix. Saa! Nu er Krigen erklæret. Det vil 
sige, vi har jo Lov til at trække Veiret lidt paa begge 
Sider. 

Thomsen (lader som han gaber). Ja, jeg er virkelig 
ikke oplagt til at anstrenge mig for det Første. 

Englykke (tn Felix). Og jeg skal ikke være ivrig 
som Lars for at maale min Fidibus med Deres. 

Felix. Nu har vi da Spillet igang, Frøken Paula. 

Paula. Hvordan fandt De paa det? Lukkede De 
ikke Øinene? 

Felix. Og tænkte paa min Tyrk — jo ganske 
rigtigt. 

Paula. Ja — der kan De see. Nu har vi ingen 
Nød meer. Nu er jeg saa lykkelig, saa let, som om 
jeg kunde flyve. Og jeg flyver jo ogsaa fra Englykke. 
Og Fader — lille Fader! Jeg har saadan en Lyst til 
at springe ham om Halsen, fordi jeg veed, han taber. 

Felix. Hvor De er overgiven. 

Paula. Det kan De ikke være, fordi De er Prinds 
og seer ned paa Alt som fra en Sky. — Nei, det 
var dumt sagt. Skyen er Deres, men De er god, og 
De har taget mig med op til Dem ; og saalænge Spillet 
varer, gynge vi To høit over de Andre, ligesom i 
Leg. Saa! Nu er jeg igjen midt inde i Eventyret. 
Men sig mig nu — siden det dog slog til den ene 
Gang — begynder De saa ikke ogsaa at tro lidt paa 
Trylleri? 

Felix. Jo, jeg begynder. (Viser Baandet i sit Knaphul). 

Det lille blaa Baand, det vil jeg bære som Eventyrets 
— og som Deres Farve. 

Thomsen. Englykke! Veed De, hvad jeg studerer 
paa? Det var morsomt at overraske ham. 

Eng lykke. Ligestrax? 

Thomsen. Ligestrax. See, hvor ivrigt han taler 
med Paula; han tænker ikke paa os. Kan De huske, 
hvad han sagde? Det er saadant et Øieblik, man maa 
gribe. Yadacé! Saa har han tabt. 

Englykke. Men det er alligevel for hurtigt. 

Thomsen. Det er lige tilpas. Lad De nu mig 
om det. 

Englykke. Er det lige tilpas — saa vil jeg ogsaa. 

Thomsen. Stop, kjære Ven! Efter mig. Mit 
lille Krigspuds kommer først. (Vinker ad Karlen). Kom her 

med din Bakke. Tag Dem nu først et Glas, Englykke, 

og hør Saa, Lars ! (taler ivrigt med Lars). 

Paula (til Felix). Jeg synes, Fader saae herhen og 
hviskede til Englykke. 

Felix. Vær rolig. Ingen kan overraske mig. 
I Yadacé er jeg uovervindelig — jeg har jo lært det 
af min gamle Ven. Tro De mig: naar man kun er 
koldblodig, saa er man sikker. 

Paula. Jeg troer, hvad De siger. 

Felix. Tak, Paula, jeg skal vaage troligt over 
Dem. Det Frø, jeg bragte med fra Afrika, og som alt 
har sat Blomst i Smil om Deres røde Kind og Mund 
— det Frø skal ikke faae Lov til at visne i Danmark. 

Thomsen (tii Lars). Lad mig nu faae Bakken, og 
list Dig sagte i Hælene paa mig. Naar jeg staaer 
stille og rækker Bakken hen, saa siger jeg høit og 
tydeligt: Sherry, Hr. Haller. — Pas nu paa mig, 
Englykke, for nu tager jeg min Villa ved Middel- 
havet. (Lister sig hen til Felix). 

Fru Thomsen (afsides). Hvad skal det betyde? 
Thomsen tager Bakken og lader Lars gaa bagefter 

med tomme Hænder. (Gaaer hen paa Siden af Paula, som taler 
med Felix). 

Thomsen (holder med udstrakte Hænder Bakken frem mod Felix). 

Lars! 

Lars. Sherry, Hr. Haller. 

Felix (slutter sin Replik til Paula). — Og vinde skal jeg. 
(Vender sig halvt og udstrækker- Haanden efter et Glas). 

Fru Thomsen (griber Pauia i Armen). Pas paa ! 

« 

Paula (berører rask Felix' Arm). Pas paa! 

Felix (vender sig helt om mod Thomsen). Hvad Seer jeg? 

Skal Grossereren selv have Uleilighed ? Fibali, min kjære 
Vært! (Tager Glasset). Deres Velgaaende! 

